
Guvernul de la Viena: expresia întregului neam românesc 

Digul de împotrivire si protest ridicat de guvernul de la Viena contra alianţei cu 
Moscova si-a găsit confirmarea în câţiva ani pe aria întregului românism. 

Anticomunismul legionar s-a transformat într-o certitudine naţionala. Adeziunea 
întregului neam românesc s-a verificat atât în tara cât si peste hotare. în tara tot mai 
numeroşi Români si-au luat riscul de a apuca pe calea munţilor pentru a se alătura 
acelora care, din toamna anului 1944, au creat cuiburi de rezistenta în păduri si locuri 
greu de străbătut. Partidele, care au deschis graniţele tarii invaziei sovietice, s-au 
convins si ele târziu de tot de nenorocirea ce s-a abătut asupra tarii si au căutat sa 
formeze un front comun cu legionarii. în exil, tot mai mulţi refugiaţi din tara si-au 
căutat scăparea în Occident, trecând prin primejdii de moarte pentru a ajunge în lumea 
libera. 

Dar acest drum a fost descoperit mult mai înainte de 1948 de către guvernul de la Viena, 
care a avertizat naţia asupra consecinţelor catastrofale ale alianţei cu Rusia, evocând 
spiritul testamentar al Căpitanului. Acest guvern nu a făcut numai retorica, ci s-a opus 
cu armele contra dominaţiei comuniste din România, luptând alături de armata 
germana sau varsându-si sângele pe crestele munţilor. 

Cei ce s-au refugiat în Occident, după 1948, între care mulţi militari si membri ai 
vechilor partide, au adoptat în realitate punctul de vedere al guvernului naţional român 
de la Viena. Numai acest guvern a prevăzut nenorocirea ce se va abate asupra poporului 
nostru si a creat cea dintâi tranşee de rezistenta contra cotropitorului, atât în tara cât si 
peste hotare. în concluzie, singura poziţie care a rezistat la toate intemperiile politice, în 
confruntarea dintre poporul român si bolşevism, a fost cea reprezentata de guvernul de 
la Viena. 

INTRODUCERE 

Cu acest volum închei seria amintirilor mele din perioada colaborării Mişcării Legionare 
cu Puterile Axei. 

Volumele anterioare de amintiri au fost următoarele: 

I. Sfârşitul unei domnii sângeroase 

II. Era Libertăţii, vol.I 

III. Era Libertăţii, vol.II 

IV. Prizonieri ai Puterilor Axei 

După finalul celui de-al doilea război mondial începe perioada europeana a Mişcării 



Legionare. Legionarii ramaşi în străinătate nu se puteau întoarce în tara din cauza 
regimului comunist. Siliţi de aceasta împrejurare, s-au risipit în lumea libera, unii 
întemeindu-si rosturi statornice de viata iar alţii, cei mai mulţi, continuând, paralel, sa 
răspândească crezul legionar. Exilul legionar s-a manifestat cu o vigoare neobişnuita în 
domeniul ziaristicii si al scrierilor. Activitatea legionara, întrerupta în tara din cauza 
persecuţiilor, a ieşit la lumina în tarile occidentale, continuând opera marilor noştri 
înaintaşi. Nimic nu s-a pierdut din scrierile antecesorilor noştri si au apărut alte lucrări 
de valoare care au contribuit la cunoaşterea si propagarea doctrinei legionare. 

Tin sa adaug ca problema guvernului de la Viena a mai fost tratata cu multa competenta 
de d-1 Faust Bradescu într-o lucrare intitulata cu acelaşi nume si apăruta la Editura 
Carpatii, în 1989. Faust Bradescu s-a interesat precumpănitor de aspectele politice, 
diplomatice si doctrinare ale apariţiei acestui guvern. Expunerea lui este fara egal. De o 
claritate desăvârşita si de o argumentaţie impecabila. 

Eu m-am ocupat cu precădere de frământările prin care a trecut acest guvern până s-a 
închegat într-o formaţie politica si juridica, de lupta în care s-a angajat cu inamicul si de 
toate acele eforturi zilnice, indispensabile pentru a-1 menţine la un înalt nivel combativ. 
Cele doua lucrări se completează formând un tot organic si oferind cititorului o vedere 
de ansamblu asupra originilor activităţii acestui guvern. 

Fie ca lectura acestui volum sa servească la cunoaşterea istoriei contemporane a 
poporului român în adevărata ei înfăţişare, fara acele falsificări si deformări cu care s-au 
îndeletnicit asupritorii noştri. 

HORIA SIMA 

Madrid, Bunavestire 1993 

I. DE LA SÂRMELE GHIMPATE ÎN VÂRTEJUL RĂZBOIULUI 

Legionarii din lagăre, între care ma număram si eu, duceau o viata paşnica în 
cazematele păzite de soldaţi si reţele ghimpate. Zilele se scurgeau monoton, întrerupte 
doar de lectura cărţilor. Si deodată, ca un fulger, le ajunge la urechi ştirea răsturnării 
din România. Nu le venea sa creadă. A doua zi are loc bombardamentul lagărului 
Buchenwald. Bombele căzute i-au trezit la realitate. De acum viata lor nu se va scurge 
la adăpost de primejdii, ca mai înainte. Războiul se apropie si de usa lor ferecata. 

Şederea lor în lagăr, după schimbarea din România, le-a schimbat si destinul. De 
acum înainte viata le va fi solicitata de necesităţile războiului si vor trebui sa intre si ei 
în vârtejul ostilităţilor. 

O brusca schimbare în existenta lor. Din internaţi într-un lagăr de concentrare au 
devenit un mănunchi de luptători în războiul contra Uniunii Sovietice. 

1. ÎNTÂLNIREA CU CAMARAZII 

Cartea mea anterioara de amintiri, Prizonieri ai Puterilor Axei, se sfârşeşte cu 
întoarcerea mea la Viena, după scurtul popas de la Budapesta. Cu o maşina condusa de 
un ofiţer SS, pe nume Manteuffel, m-am întors la Viena, unde am descins la Hotel 



Imperial. 

Direcţia Hotelului mi-a pus la dispoziţie un mic apartament, format dintr-un dormitor, 
un antreu si o camera de baie. Masa o luam la restaurantul hotelului, pe baza unor 
cartele pe care le-am primit chiar din prima zi. Mi-am dat seama îndată ca întoarcerea 
mea la Viena se datorează faptului ca planul iniţial al guvernului german de a ma instala 
la Arad si a forma aici guvernul naţional căzuse din cauza înaintării vertiginoase a 
diviziilor sovietice, sprijinite de armata româna. în fata lor, Germanii nu puteau opune 
nici o rezistenta pe linia Carpatilor, atât de propice pentru a opri înaintarea tancurilor 
sovietice, din lipsa oricărei rezerve în spaţiul transilvan. 

Cel dintâi act pe care l-am săvârşit la Viena a fost sa convoc pe legionarii iesiti de câteva 
zile din lagăr, si care acum locuiau la hotelurile din Mariahilferstrasse si Palace, la o 
întrunire în sala cinematografului Porhaus, la 30 August 1944. Adunarea s-a ţinut cu 
sprijinul si sub auspiciile Ministerului de Externe German, la orele doua după masa. Au 
asistat la şedinţa Dr. Mathăa, din partea Externelor, si Lt. Goetz, din partea SS, 
însărcinaţi si cu misiunea sa ia pulsul adunării la care participau legionari abia eliberaţi 
din lagăre. 

într-o cuvântare improvizata, am expus camarazilor situaţia în care se găseşte tara după 
23 August si răspunderile ce ne incumba după schimbarea de front a României si 
ocuparea tarii de armatele sovietice. Referitor la internarea noastră în lagăr, am rostit 
doar câteva cuvinte, arătând ca este o chestiune depăşita de evenimente, acuma când 
tara noastră suporta orori de nedescris din partea cotropitorilor din Răsărit. Datoria 
noastră acum nu este de a comenta trecutul, ci sa cercetam ce putem face, ce ajutor 
putem da armatei germane ca sa alunge hoardele bolşevice de pe teritoriul României. 

Partea principala a cuvântării mele a fost închinata luptei în care trebuie sa ne angajam 
acum, pentru a onora încrederea pe care si-a pus-o Fuhrerul în noi si pentru a salva 
neamul din robia ce-1 ameninţa. Am înfierat actul de la 23 August, atât pentru trădarea 
săvârşita contra aliatului german cât si pentru groaznicele urmări ce le va avea pentru 
soarta poporului nostru. N-am intrat în amănuntele planului de acţiune, deoarece nu le 
cunoşteam nici eu în acel moment, totul depinzând de mijloacele ce ni le va pune la 
dispoziţie Reichul german. 

Am încheiat cuvântarea mea cu un vibrant apel la spiritul de eroism al legionarilor, 
amintindu-le de trecutul lor glorios si de îndatorirea noastră ca, în acest ceas greu prin 
care trece naţia, sa ne arătam vrednici de învăţătura si jertfa Căpitanului. 

Dintre cele câteva sute de legionari care au participat la aceasta manifestaţie au lipsit cei 
din grupul dizident, cu excepţia câtorva, care au venit sa audă ce spun eu. N-am atins 
nici cu o vorba situaţia lor si n-am făcut nici o aluzie la ruptura din lagăr. Pentru mine, 
toţi erau legionari si i-as fi tratat cu aceeaşi dragoste si pe ei, în acel moment de destin 
pentru neamul nostru, când ne aşteptau mari încercări si primejdii. 

2. CADRUL EXTERN 

Din momentul stabilirii mele la Viena, relaţiile cu guvernul german au intrat într-o noua 
faza. Cum era si firesc, legătura directa cu Cartierul General al Fiihrerului din Prusia s-a 



întrerupt si am fost luaţi în primire de organele intermediare, de acele Stelle, care 
corespundeau diverselor organe centrale, de care depindeam pentru îndeplinirea 
activităţii noastre. 

Primele mele relaţii la Viena, după revenirea de la Budapesta, aparţineau corpului 
ofiţeresc din SS. Am făcut atunci cunoştinţa cu locotenentul Goetz, un tânăr extrem de 
binevoitor si dispus sa ne ajute cu tot ce putea prin intervenţiile lui pe la diferite 
autorităţi. Notez ca, din primul moment, ne-am manifestat ca guvern naţional, deşi 
oficial acesta nu luase încă fiinţa. Eu am cerut, de la primele convorbiri oficiale, sa se 
întârzie cu proclamarea lui efectiva, până ce voi strânge la Viena toate personalităţile 
componente ale echipei de guvernare. Bulgarii au procedat altfel. Din primele zile ale 
apariţiei lor la Viena s-au constituit în guvern naţional, sub preşedinţia lui Tzankoff. 

Mai târziu, echipa Goetz, care se îngrijea de noi si păstra legătura cu Statul Major al lui 
Himmler, s-a completat cu elemente de grad superior, care si-au stabilit reşedinţa tot la 
Hotel Imperial. Conducerea suprema o luase acuma Tzeischka, ce deţinea un rang înalt 
în ierarhia SS. Alături de el au apărut doi compatrioţi de-ai noştri din Ardeal, care 
aparţineau secţiunii externe a lui SD. Erau camarazii Auner si Mathias Liebhart, 
cunoscuţi de mine din tara; ei au reuşit sa scape prin fuga si, după nenumărate peripeţii, 
sa ajungă la Viena. 

Cea dintâi apariţie oficiala a guvernului de la Viena, deşi încă neconstituit, a fost la 
Radio Donau. Directorul acestui post, Schaub, era înalt funcţionar la Ministerul de 
Externe German. El ne-a primit la Viena, când am descins din avionul Fuhrerului. Cum 
anunţarea existentei unui guvern naţional la Viena era de importanta capitala pentru 
eficacitatea propagandei noastre în tara, în câteva zile s-a rezolvat chestiunea emisiunii 
româneşti de la Radio Donau. Schaub a trecut în sarcina noastră răspunderile acestei 
emisiuni si repede am constituit echipa care sa facă programele si sa le transmită spre 
tara. Trecerea emisiunii româneşti de la Radio Donau sub controlul nostru a fost primul 
act prin care guvernul german ne-a recunoscut identitatea politica. 

Ajutorul principal al lui Schaub la Radio Donau si apoi în relaţiile cu guvernul român si 
cu alte formaţiuni de exilaţi a fost Dr. Mathiă, tot compatriot din Transilvania, un om de 
o aleasa cultura si extrem de corect în relaţiile cu noi. Dr. Mathiă era aproape zilnic cu 
noi la Imperial, făcând legătura permanenta cu superiorul lui, Schaub, si, prin acesta, cu 
Ribbentrop. El ne-a făcut cunoştinţa cu celelalte personalităţi diplomatice de la Viena, 
care îndeplineau diverse misiuni pe lângă organizaţiile politice ale refugiaţilor din tarile 
căzute sub robia comunista. Tot Dr. Mathiă ne-a procurat si sala unde am ţinut 
întrunirea cu legionarii care s-a terminat cu intonarea vibranta a imnului Sfânta 
Tinereţe Legionara si a lui Horst Wessel Lied. 

Cam la doua săptămâni de la instalarea noastră la Hotel Imperial, am avut surpriza si 
bucuria sa revăd pe Profesorul Ernst Gamillscheg, Directorul Institutului German din 
Bucureşti, pe care-1 cunoscusem în timpul guvernării noastre. Locuia în acelaşi hotel si 
mi-a comunicat ca este însărcinat de Ribbentrop sa ne asiste în relaţiile noastre cu acest 
Minister. Gamillscheg era profesor de filologie romanica, vorbea perfect româneşte, 
încât orice dorinţa a noastră o putea traduce imediat si transmite fara întârziere 
forurilor competente. Profesorul n-a fost numai un funcţionar conştiincios, ci si un om 



de suflet. Ca Director al Institutului German din Bucureşti, si-a dat seama de atmosfera 
tulbure ce domnea în jurul Mareşalului Antonescu si a făcut rapoartele cuvenite, 
prevăzând catastrofa din România. Dar avertismentele sale nu au fost luate în 
consideraţie, ca atâtea altele, venite din alte parti. A avut norocul sa fie surprins de 
evenimente pe pământ german, încât n-a împărtăşit tragica soarta a celorlalţi 
funcţionari ai Legaţiei germane de la Bucureşti de a fi arestaţi de trupe româneşti si 
predaţi apoi Ruşilor. 

Profesorul Ernst Gamillscheg a fost îngerul păzitor al guvernului de la Viena. A susţinut 
întotdeauna demersurile noastre pe lângă instanţele germane nu numai cu o 
corectitudine exemplara, dar si cu o convingere nezdruncinata. Traducerea în germana a 
memoriilor destinate Ministerului de Externe nu numai ca era impecabila, dar 
Profesorul mai adaugă si comentariile lui, făcând anumite recomandaţii favorabile noua. 

Relaţiile noastre cu guvernul german n-au fost lipsite de dificultăţi. Eu îmi imaginam ca 
după întrevederile avute la Cartierul General al Fiihrerului, ma voi bucura de sprijinul 
Externelor fara nici o rezerva, în greaua sarcina ce mi-am asumat-o ca, după dezastrul 
din tara, sa creez un nou front de lupta. Dar n-a fost asa. Am trecut prin momente grele. 
Ernst Gamillscheg suferea cu noi când vedea cum suntem trataţi de anumite autorităţi 
germane si câta nedreptate ni se făcea, tocmai când era mai multa nevoie de înţelegerea 
lor. Fara de el, fara de intervenţia lui permanenta, pentru a risipi nedumeriri si intrigi, 
nu ştiu ce am fi făcut. îi port recunoştinţa nemărginita acestui mare savant si patriot 
neprihănit, care a iubit poporul român, iar pe noi, ultimii aliaţi ai Reichului, ne-a ocrotit 
si asistat până în zilele turburi ale capitularii Germaniei. 

Pe la începutul lui Octombrie, îsi face apariţia la Imperial un nou personaj de la 
Ministerul de Externe German. Era Gesandte Dr. Giinther Altenburg. Era un bărbat 
impunător. Deşi mai în vârsta decât noi, arata totuşi încă tânăr. Totdeauna surâzător si 
amabil. De o rara inteligenta si extrem de atent în relaţiile cu noi. După ce l-am cunoscut 
mai bine, îmi ziceam cu amărăciune: ce păcat ca un diplomat de talia lui Altenburg, cu 
tactul si manierele lui, nu a fost trimis la Bucureşti, în locul lui Killinger, care era în fond 
o minte mărginită, nepricepând nimic din situaţia interna a României. Cine ştie daca nu 
ar fi schimbat destinul tarii noastre. 

Dr. Giinther Altenburg a fost trimis de Ribbentrop la Viena ca sa reprezinte guvernul 
german pe lângă guvernul bulgar, constituit încă din primele zile ale lunii Septembrie de 
Profesorul Tzancoff. Sub preşedinţia acestuia, a intrat în guvernul bulgar si un bun 
prieten al Mişcării Legionare, Colonelul Kantardjieff, şeful unui partid naţional din 
Bulgaria. Altenburg a fost însărcinat sa reprezinte guvernul german si pe lângă guvernul 
naţional român, a cărui constituire fusese doar amânata din propria mea dorinţa. 
Guvernul bulgar nu avea nici el mai mult de patru personalităţi componente. Chestiunea 
constituirii guvernului naţional român era pentru mine exclusiv o formalitate, care 
întârzia din motive tehnice: cei destinaţi sa facă parte din guvern erau împrăştiaţi si îi 
aşteptam sa se întoarcă la Viena, pentru a proceda la întocmirea lui. 

Dr. Giinther Altenburg înţelegea perfect situaţia noastră speciala. Am fost ridicaţi, 
săltaţi peste noapte din lagăre, pentru a deveni aliaţi ai Reichului, într-un moment de 
restrişte al existentei lui. Era înzestrat cu un simt politic remarcabil, căutând sa elimine 



orice fricţiuni ce s-ar fi ivit între noi si diversele oficine de la Ministerul de Externe. în 
aceasta privinţa se putea asemăna cu Gamillscheg. Fara a ieşi din cadrul consemnelor 
primite, caută sa le dea nuanţa cuvenita, pentru a nu răni sensibilitatea noastră. As 
putea spune ca am găsit în Altenburg un al doilea protector al Legiunii. 

3. ECHIPA DE LA RADIO DONAU 

După cum am scris mai înainte, emisiunea româneasca de la Radio Donau ni s-a pus la 
dispoziţie din primele zile ale aşezării noastre la Viena. îndată ce am ajuns eu aici si 
m-am întâlnit cu camarazii veniţi de la Buchenwald, primul meu act administrativ a fost 
sa aleg dintre ei echipa care sa-si asume răspunderea acestei emisiuni. 

N-am avut nici o problema, căci aveam în mijlocul nostru un mănunchi de străluciţi 
oameni de cultura, cunoscuţi încă din tara. Şeful emisiunii era Crisu Axente, Doctor în 
Drept de la Paris, ajutat de Paul Costin Deleanu, doctrinar si director de revista, si de 
renumitul poet Horia Stamatu. 

Am stabilit un program de lucru. Din când în când ma întâlneam cu ei pentru a le indica 
ce teme sa trateze cu precădere. Dar nu era nevoie de intervenţia mea, căci ei însisi, prin 
pregătirea lor si prin simţul lor politic, se orientau fara greş în trierea informaţiilor si 
alegerea subiectelor de tratat. Emisiunea româneasca de la Radio Donau era ascultata cu 
mult interes în tara, provocând puternice reacţii contra năvălitorului din răsărit. 

Germanii erau si ei extrem de mulţumiţi de modul cum funcţiona emisiunea 
româneasca. N-am primit din partea responsabililor de la Radio Donau vreo reclamatie 
sau chiar o simpla observaţie vreodată. Colaborarea româno-germana, cel puţin în 
domeniul undelor, mergea impecabil. Echipa româneasca de la Radio Donau a întrecut 
toate aşteptările, rămânând un model de colaborare leala si rodnica în slujba cauzei pe 
care o apăram în comun cu Germanii. 

Radio Donau avea o sucursala la Bratislava. în cadrul acestui post exista si o emisiune 
româneasca. Am fost invitaţi de Doctor Mathiă ca sa luam în primire si aceasta 
emisiune. L-am trimis la Bratislava pe Casapu-Coterlan, un legionar din Banat, licenţiat 
în istorie, care s-a achitat în mod conştiincios de aceasta misiune. 

înainte ca echipa Crisu Axente sa ia în primire emisiunea româneasca de la Radio 
Donau, am rugat pe doi legionari din grupa dizidenta sa se ocupe ei de difuzarea ştirilor 
spre tara. Erau camarazii Adrian Bratianu si Nicolae Smarandescu, specialişti în 
materie, fiind angajaţi de multa vreme la Radio Berlin, emisiunea româneasca. Dar, 
după câteva zile, s-au retras, refuzând sa mai colaboreze, sub influenta lui Papanace, 
care începuse din primele zile acţiunea de subminare a guvernului de la Viena, în curs 
de formare. 

4. VAD PE GENERALUL BERGER 

Generalul Berger din SS era mâna dreapta a lui Himmler. Avea sub comanda toate 
secţiunile din vastul angrenaj poliţienesc al Reichsfiihrerului. Fata lui se căsătorise cu 
Andreas Schmidt si asa se explica înaintarea fulminanta a acestuia la rangul de sef al 
grupării Volksdeutsche din România. 



L-am întâlnit pe Generalul Berger în cursul călătoriei mele la Rastenburg. Ne-am salutat 
cordial, stiindu-1 un prieten al Legiunii. 

La 5 Septembrie 1944, primesc o invitaţie de la Generalul Berger ca sa-i fac o vizita la 
Bratislava, unde se găsea pe atunci în interes de serviciu. Am plecat cu maşina 
locotenentului Goetz de la Viena la Bratislava, care m-a condus până la biroul lui Berger. 
Am avut cu el o întrevedere afectuoasa, având ca tema principala neînţelegerile dintre 
Reich si Mişcare. Si-a exprimat regretul ca nu a putut sa-si impună punctul lui de vedere 
în politica externa a Germaniei. Mi-a explicat cu amărăciune ca el a susţinut permanent 
teza ca Germania sa strângă relaţiile cu toate mişcările naţionaliste din Europa si sa se 
sprijine precumpănitor pe ele în apărarea continentului nostru. 

Si acuma rezultatele se vad, a dat din cap cu tristeţe, cum s-a sfârşit si alianţa germana 
cu România. 

5. HITLER ÎMI CERE UN LUCRU IMPOSIBIL 

Abia instalat la Viena, si primesc o scrisoare de la Hitler, semnata de el - singura 
legătura ce-am avut-o cu Fiihrerul -, prin care îmi cerea sa recrutez din Transilvania 
contingente de voluntari cu care sa astup păsurile Carpatilor contra iminentei invazii 
sovietice. Era la începutul lui Septembrie. 

Am rămas uluit de aceasta cerere. Bucuros l-as fi ajutat pe Fuhrer, mai ales ca era în joc 
si soarta unei provincii româneşti, dar nu vedeam nici o posibilitate de a împlini ceva 
eficace în direcţia indicata de Hitler. Cum sa mobilizez forţele de lupta pe crestele 
Carpatilor? Pentru reuşita planului ar fi trebuit sa fiu eu prezent pe teren, eu sau 
camarazii mei. Prin proclamaţii nu se putea rezolva nimic. Ar fi trebuit ca eu sa ma pot 
deplasa în libertate din Banat si până la Braşov. Sa vorbesc cu oamenii, sa-i îndrum, sa-i 
înarmez si sa-i concentrez în punctele critice ale frontului. Dar pentru realizarea acestei 
operaţii de anvergura, aveam nevoie de un teritoriu de mobilizare, aparat si păzit de o 
alta forţa, până ce voi putea urni masele de oameni spre vârfurile Carpatilor. Ori, la data 
la care am fost solicitat de Hitler, diviziile sovietice se puseseră deja în marş pe văile care 
duceau spre trecatorile Carpatilor. Ar fi fost necesar ca trupele germane sa astupe aceste 
trecători, până ce Mişcarea ar putea mobiliza forţele suplimentare. Dar trupe germane 
de rezerva nu existau în Transilvania, afara de mici contingente în retragere. Un vid 
militar imens se întindea de-a lungul Carpatilor Meridionali. 

Cântărind bine situaţia, i-am răspuns Fuhrerului, pe acelaşi canal pe care îmi venise 
scrisoarea, ca nu pot sa ma angajez în aceasta operaţie, pentru motivul ca îmi lipseşte un 
teritoriu de mobilizare. Daca diviziile germane ar putea tine în loc inamicul, până când 
as putea sa concentrez rezervele din aceasta provincie, s-ar putea paşi la aplicarea 
acestui plan. 

Pentru a-mi arata totuşi lealitatea fata de Reichul german, în acest ceas greu al istoriei 
lui, i-am propus lui Hitler o alternativa politica. Sunt gata sa trimit în România pe cel 
mai bun om de care dispun, Constantin Stoicanescu, cu o misiune fundamental diferita. 
Nu sa mobilizeze oameni, nu sa întreprindă vreo acţiune militară, ci, dimpotrivă, sa 
încerce o răsturnare din interior a actualului regim. I-am propus un 23 August invers, 
care sa se realizeze în favoarea Germaniei si a poporului român. Sunt convins ca acest 



plan ar reuşi din cauza ororilor pe care le săvârşesc Rusii pe unde trec si care au îngrozit 
populaţia. Aceasta stare de spirit, folosita cu tact si îndemânare, poate duce la o captare 
a forţelor militare româneşti în favoarea vechiului aliat. Printr-o răsturnare din interior, 
armatele ruseşti ar fi prinse între frontul german si rebeliunea militară din România si 
ar fi nimicite. 

Alternativa politica i-a surâs Fiihrerului. Imediat a dat ordin ca Stoicanescu sa fie 
expediat în zona frontului, de unde sa se strecoare în România. Decizia lui Hitler s-a 
executat cu o iuţeala fulgerătoare. Nici n-am avut timp sa schimb doua vorbe cu 
Stoicanescu. A plecat fara sa ne mai vedem si fara sa am prilejul sa-i expun în amănunt 
misiunea lui. Si totuşi Stoicanescu, ajuns în tara, a acţionat exact în sensul vederilor 
mele si era pe punctul sa realizeze planul propus lui Hitler. 

îmbrăcat în uniforma germana, Stoicanescu a fost transportat în zona frontului până la 
Târgu-Mures, care se găsea încă sub ocupaţia germana. Când oraşul a fost evacuat de 
nemţi, Stoicanescu s-a ascuns pe la nişte rude si apoi s-a strecurat la Bucureşti. 
Stoicanescu a fost cel dintâi legionar din Germania care a călcat pe pământul tarii. 

6. O SCRISOARE DE LA RIBBENTROP 

La 3 Septembrie 1944, aşadar cam în acelaşi timp cu primirea mesajului de la Hitler, 
Schaub, Directorul de la Radio Donau, mi-a înmânat o scrisoare din partea lui 
Ribbentrop, spunându-mi cu bucurie ca este o plenipotenta în alb, prin care Ministerul 
de Externe al Germaniei îmi acorda întreaga lui încredere si întregul lui sprijin pentru a 
proceda fara întârziere la constituirea guvernului national-român de la Viena. în 
scrisoare, Ribbentrop se afirma ca era de acord cu punctul meu de vedere pe care i l-am 
expus în întrevederea de la Rastenburg, ca din acest guvern sa facă parte precumpănitor 
personalităţi legionare, ca un fel de nucleu central, care ar putea fi completat si cu alţi 
români din diaspora, dispuşi la o colaborare leala cu Mişcarea. 

Aceasta scrisoare mi-a întărit convingerea ca nu am nici un interes sa grăbesc formarea 
guvernului naţional de la Viena, când sunt atât de puternic sprijinit de la Cartierul 
General al Fiihrerului. Fara îndoiala ca Ribbentrop nu mi-ar fi adresat acest mesaj de 
încurajare fara a se fi consultat cu Hitler. 

Mai târziu mi-am dat seama ca am făcut o greşeala sa nu procedez imediat la formarea 
guvernului de la Viena, asa cum au făcut Bulgarii. Intrigi venite mai târziu de la 
nemulţumiţii din mijlocul nostru si din anumite cercuri germane ostile Mişcării 
Legionare mi-au creat dificultăţi atunci când am considerat momentul oportun ca sa 
constitui acest guvern. Aceasta scrisoare, ma gândeam pe atunci, ma punea la adăpost 
de orice surprize si îmi acorda răgazul necesar ca sa ma ocup de treburile cele mai 
importante si anume acelea care priveau apărarea comuna germano-româna contra 
invaziei sovietice. Formarea guvernului mai putea întârzia, considerându-1 un act virtual 
achiziţionat. 

7. O EXPEDIŢIE ÎN ARDEALUL OCUPAT 

Tot în primele zile ale lunii Septembrie, am pregătit o echipa de legionari care sa treacă 
prin Ungaria în Ardealul ocupat si sa cerceteze stările existente acolo. Le-am fixat 



următoarele obiective: 

1. Sa afle daca s-au refugiat români din tara libera si care ar trebui îndrumaţi spre Viena. 

2. Sa stabilească contacte cu Ardealul liber, pentru a descoperi daca nu s-ar găsi unităţi 
militare în acest spaţiu dispuse sa treacă de partea guvernului naţional. 

3. Sa încerce eliberarea legionarilor din închisoarea Aiud si alte închisori. 

4. De a determina pe cât mai mulţi intelectuali români, în special oameni de cultura, sa 
nu ramâna sub Ruşi, ci sa se retragă spre Apus. 

Punctul extrem al înaintării lor în Ardealul ocupat era oraşul Târgu Mureş. în nici un 
caz sa nu pătrundă în Ardealul liber. Daca oraşul Târgu Mureş este ameninţat de 
diviziile sovietice, ei sa se retragă spre Cluj si apoi sa se întoarcă la Viena. 

Am ales ca sef al acestei echipe pe Vasile Iasinschi, pentru ca vorbea bine nemţeşte si se 
putea înţelege cu însoţitorii lor germani. Echipa a fost formata din cele mai bune 
elemente ce le aveam la Viena. Li s-au procurat uniforme militare si documentaţia 
corespunzătoare ca aparţin armatei germane. Ungurii nu se puteau lega de ei, având 
respect fata de uniforma germana. Au fost pilotaţi dintr-o localitate în alta de ofiţeri 
germani. Când ajungeau într-o localitate, erau predaţi comenduirii locale a pieţei, care 
se îngrijea de încartiruirea si hrana lor. 

Echipa legionara a ajuns până la Târgu Mureş. Aici au avut bucuria sa se întâlnească cu 
Constantin Stoicanescu, plecat ceva mai înainte si care aştepta momentul prielnic sa se 
strecoare în tara. Tot acolo au dat de Nicu Iancu si de alţi legionari care au trecut munţii 
si s-au concentrat aici, în vederea evacuării la Viena. Nicu Iancu se retrăsese de la Sibiu 
cu un detaşament motorizat german, pentru a nu fi capturat de trupele sovietice, care 
înaintau vertiginos spre crestele Carpatilor. 

Echipa condusa de Vasile Iasinschi n-a zăbovit mai mult de 24 ore la Târgu Mureş 
făcând calea întoarsa spre nord, din cauza veştilor rele de pe front. 

Târgu Mureş a fost evacuat de germani si de ultimii refugiaţi la 11 Septembrie, cum 
relatează Nicu Iancu. Pe la mijlocul lunii Septembrie, echipa legionara, în frunte cu 
Iasinschi, a revenit la Viena. Căzuse unul din echipa, Mihail Tase, fostul sef al 
organizaţiei de Prahova. Mergând pe drum, undeva într-o localitate aproape de Tisa, a 
văzut la marginea sântului o grenada. Aplecându-se sa o ridice, pentru a o azvârli mai 
departe, pentru a nu calea cineva pe ea, nu se ştie cum a prins-o în mâini ca, în acel 
moment, grenada a făcut explozie, omorându-1 sub ploaia de schije. 

8. REORGANIZAREA MIŞCĂRII 

Cum era si firesc, una din primele mele griji, după stabilirea la Viena, a fost sa procedez 
la reorganizarea Mişcării, după cum reclamau noile împrejurări. 

în locul Secretarului General al Mişcării, Nicolae Petrascu, ce si-a păstrat acest titlu în 
exil si a condus grupul de la Rostock, l-am însărcinat pe Comandantul Bunei Vestiri, 
Corneliu Georgescu, sa preia aceasta funcţiune. Alături de el si în imediata subordine, 



am creat o noua funcţiune, aceea de Vice-Secretar General al Mişcării, pe care am 
încredintat-o Comandantului Legionar Iosif Dumitru, omul care a salvat, cu fermitatea 
si priceperea lui, unitatea grupului legionar de la Buchenwald. După formarea 
guvernului naţional, Secretariatul General era condus de fapt de Dr. Iosif Dumitru, 
deoarece Corneliu Georgescu luase în primire postul de Ministru de Finanţe. 

Ca sef al cancelariei si ajutor al lui Iosif Dumitru, figura Doctor Ion Fleseru, fost prefect 
al judeţului Sibiu. în modul acesta, Secretariatul General al Mişcării era reprezentat de o 
echipa de personalităţi care impunea respect atât legionarilor cât si oficialităţilor 
germane cu care avea legătura. 

Am mai avut satisfacţia sa primim din partea autorităţilor germane vieneze, la indicaţia 
Ministerului de Externe, un apartament pentru birourile Mişcării în faimosul Palat 
Lobkowitz. Tot acolo ni s-a pus la dispoziţie o sala mare pentru reuniuni si festivităţi. 

Când am făcut întâia vizita la Secretariatul General al Mişcării, am rămas înmărmurit de 
ce-am văzut acolo. Camere cu ferestre înalte, împodobite în interior în stilul vechii 
Viene, cu o mobila preţioasa din alte vremuri, fotolii, mese si birouri. în aceasta clădire 
monumentala în stil baroc si-a început activitatea Secretariatul General al Mişcării. 

9. APARIŢIA PREOTULUI PALAGHITA 

Preotul Palaghita se refugiase la Berlin în primul exil din Germania, în vara anului 1940. 
La început s-a ataşat grupului Papanace, care ducea campanie pe atunci împotriva mea 
pe motivul ca as fi trădat Mişcarea, trecând de partea Regelui Carol. Mai târziu, 
începând din luna August, Preotul Palaghita si-a revizuit poziţia, alipindu-se grupului de 
legionari ce mi-au rămas credincioşi. 

în cursul guvernării legionare, a fost numit Inspector General la Ministerul Cultelor de 
către Profesorul Traian Braileanu, titularul acestui Minister. Mi-a creat în perioada 
aceasta oarecari dificultăţi, punându-ma în conflict cu înalta ierarhie a Bisericii 
Ortodoxe. 

După lovitura de Stat a Generalului Antonescu, din 21-23 Ianuarie 1941, Preotul 
Palaghita a ajuns în nu ştiu ce împrejurări în închisoarea Aiud. Presupuneam ca, fiind 
prins de actul de la 23 August la Aiud, a împărtăşit soarta tuturor legionarilor din 
aceasta închisoare, fiind predat de noul regim justiţiei comuniste, si deodată Preotul 
Palaghita apare teafăr si sănătos la Viena. 

După spusele lui, n-a stat până în momentul capitularii la Aiud. Din nu ştiu ce motive, a 
fost transferat la închisoarea Suceava, care avea o faima sinistra, fiind socotita una din 
cele mai grele închisori din tara. Când s-a rupt frontul la 23 August, si trupele germane 
s-au retras peste munţi în Transilvania, comandantul unei unităţi germane în retragere 
prin Suceava, a aflat ca în închisoarea de aici s-ar găsi deţinuţi legionari. La ordinul lui, 
soldaţii germani au pătruns în închisoare si au eliberat pe toţi deţinuţii. Preotul 
Palaghita a fost luat chiar de trupele germane în retragere, trecut în Ardeal, si a fost 
îndrumat apoi la Târgu Mureş, unde se formase un centru românesc pentru refugiaţi. 

M-am bucurat nespus de mult de sosirea Preotului Palaghita la Viena. Orice legionar 



salvat din tara era pentru guvernul de la Viena de un ajutor nepreţuit. L-am primit cu 
toata dragostea, nu numai pentru suferinţele ce le-a îndurat în închisoare, dar si pentru 
serviciile ce le putea aduce în organizarea activităţilor noastre guvernamentale. L-am 
numit şeful comisiei de recrutare pentru armata naţionala a refugiaţilor scăpaţi din tara 
si care izbutiseră sa ajungă la Viena. Misiunea lui era sa vorbească cu elementele tinere 
dintre refugiaţi, convingându-le sa se înroleze în armata naţionala. Trebuia sa fie zi de zi 
în contact cu noii refugiaţi si unde descoperea elemente apte pentru recrutare, sa le 
îndrume la unitatea noastră în formaţie la Kirschbaum. 

Considerând apoi trecutul lui legionar si gradul de Comandant Legionar ce-1 primise de 
la Căpitan, l-am cooptat în Consiliul Comandanţilor Legionari, un organ creat ad-hoc, al 
cărui rost era sa dezbată toate problemele privitoare la Mişcare. Din sânul acestui 
Consiliu formau parte Corneliu Georgescu, Vasile Iasinschi, Dr. Iosif Dumitru, Dr. Ion 
Fleseru, Puiu Traian si alţii. Preotul Palaghita aparţinea acestui grup de comandanţi 
legionari care se întrunea săptămânal sub conducerea mea, ocupându-se de situaţia 
interna a Mişcării. 

io. ODISEEA LUI EUGEN RATIU 

Abia instalat la Hotel Imperial si unul dintre primii legionari care ma caută este fratele 
meu, Eugen Ratiu. Fusese si el internat în lagărul Buchenwald si acum locuia, împreuna 
cu ceilalţi camarazi, la Hotelul din Mariahilfstrasse. M-am bucurat vazându-1 vioi si 
sănătos si l-am întrebat de viata din lagăr. L-am omenit cu o mâncare mai buna, căci pe 
atunci, în primele săptămâni, primeam din partea serviciului de protocol trei cartele de 
alimente, în loc de una, cum avea dreptul fiecare cetăţean al Reichului. Câteva zile în sir, 
l-am avut mereu oaspete cu mine la masa. 

La scurt timp după întâlnirea mea cu Eugen, am primit vizita unui tânăr ofiţer de 
aviaţie, care aparţinea unui centru de parasutare din apropierea Vienei. Exista o scoală 
unde se pregăteau elemente pentru a fi lansate dincolo de linia frontului, cu scopul de a 
culege si transmite informaţii pentru aviaţia germana. Elevii acestei scoli erau recrutaţi 
nu numai dintre germani, dar si dintre tineri aparţinând altor naţionalităţi. 

în cursul discuţiei, ofiţerul de aviaţie mi-a explicat misiunea lui. Aviaţia germana avea 
nevoie de un punct de observaţie în regiunea Arad - Timişoara, de unde sa se transmită 
la Viena, prin TFF, ce avioane sovietice se găsesc în acest spaţiu si eventualele lor 
zboruri. îmi cerea un om care, după o instrucţie sumara, sa fie paraşutat în aceasta 
regiune, cu aparatul de transmisie în spinare. 

M-am gândit doar câteva minte asupra propunerii ofiţerului german si i-am dat 
răspunsul chiar în cursul acestei prime conversaţii. Era o chestiune de urgenta, cum îmi 
declarase ofiţerul. Vertiginoasa înaintare a diviziilor sovietice dezorganizase si serviciile 
informative germane de pe teritoriul României. 

I-am răspuns ca am un frate care cunoştea regiunea, deoarece făcuse scoală la Arad si, 
ca atare, îl cred apt sa îndeplinească aceasta misiune. Voi vorbi cu el si îi voi da 
răspunsul cât de curând. 

La proxima întâlnire cu Eugen Ratiu, i-am explicat acestuia convorbirea avuta cu 



ofiţerul de aviaţie si de ce m-am gândit la el. Fara nici o şovăire, Eugen mi-a răspuns ca 
el este gata sa facă saltul cu paraşuta în tara si sa facă acest serviciu aviaţiei germane. 

Când a revenit ofiţerul german la Imperial, 1-a găsit pe Eugen Ratiu la mine. I l-am 
prezentat si i-am explicat din nou ca este omul cel mai potrivit sa duca la bun sfârşit 
aceasta operaţie. 

Din aceasta zi, pe la începutul lunii Octombrie 1944, nu l-am mai văzut pe Eugen Ratiu. 
Notez ca Eugen nu făcuse scoală de TFF si, cum parasutarea nu putea întârzia prea 
mult, ofiţerul german i-a pus la dispoziţie un alt tânăr care terminase acest curs. Cu 
nume conspirativ, acest tânăr se chema Marinescu si doar atâta aflase Eugen ca era 
originar din Banatul sârbesc. Misiunea lui Eugen Ratiu era sa procure informaţiile 
referitoare la aviaţia sovietica, iar misiunea lui Marinescu era sa le transmită prin TFF la 
Viena. 

Cum am aflat mai târziu, Ratiu si însoţitorul sau Marinescu au fost luaţi de ofiţerul 
german si duşi la o casa conspirativa a serviciului aerian, aflata la Viena. După câteva 
zile de aşteptare, acelaşi ofiţer i-a dus cu maşina la un depozit al lor de echipament 
pentru parasutare. Aici si-au ales echipamentul de care aveau nevoie si au învăţat în 
mod sumar utilizarea lui. N-au stat mult nici aici, căci au fost transportaţi într-o comuna 
aşezata pe Valea Râului Miirz. Aici centrul aerian german avea o scoală speciala, unde se 
făcea instrucţia cu arme, se realizau exerciţii de parasutare si se completau cunoştinţele 
de transmisiuni. 

Cei doi români au locuit la Hotelul Zur Post. Au stat aproximativ o săptămâna si în acest 
răstimp Eugen Ratiu a reuşit sa-si însuşească alfabetul Morse. 

După aceasta perioada sumara de pregătire, cei doi tineri români au revenit la Viena, 
unde au locuit tot într-o casa speciala a Serviciului Aerian German. Asa a trecut luna 
Octombrie si au intrat în Noiembrie, aşteptând de la o zi la alta ziua parasutarii. 

într-o zi au fost duşi cu maşina la aeroportul de la Wiener-Neustadt. Acolo au fost 
îmbarcaţi într-un avion Heinkel 111, cu tot echipajul pentru parasutare. Avionul a 
decolat noaptea. în drum spre România a început o ploaie torenţiala. Cum parasutarea 
nu se putea face pe aceasta ploaie, avionul s-a îndreptat spre Budapesta, unde a aterizat. 
La Budapesta, au aşteptat câteva zile, în speranţa ca timpul se va îndrepta. Dar cum 
vremea rea continua, s-au reîntors la Wiener-Neustadt, aşteptând ca vremea sa se 
schimbe. 

în sfârşit, la începutul lui Decembrie, avionul a pornit din nou spre România. în afara de 
cei doi români, în avion mai era un musafir, o fata a cărei destinaţie era Iugoslavia. 
După ce fata a fost paraşutată în Iugoslavia, avionul s-a îndreptat spre Ungaria, ca apoi 
sa ajungă deasupra Aradului. Parasutarea a avut loc în 4-5 Decembrie 1944, la orele unu 
noaptea. 

Apropiindu-se de Arad, piloţii avionului au socotit ca apărarea antiaeriana e prea 
puternica deasupra oraşului si au decis sa nu treacă în România, cum era planul iniţial, 
ci sa săvârşească operaţia de parasutare tot pe teritoriul maghiar, la vreo 30 de km de 
graniţa. Cei doi români au coborât fara incidente de la 1.000 de metri înălţime, dar, 



ajuns pe pământ, Eugen Ratiu a constatat ca s-a răzleţit de camaradul lui de zbor. A 
strigat după el, a umblat împrejur câtva timp, dar n-a dat de urma lui. Atunci s-a hotărât 
sa plece singur spre Arad. 

Ei aveau în grija doua aparate, unul pentru pădure, cu baterii, si altul pentru oraş. După 
ce a îngropat echipamentul, s-a uitat la busola, care indica răsăritul, unde şerpuia 
graniţa spre România. 

Timpul era rece, fiind început de Decembrie. Un uşor strat de zăpada acoperea 
pământul. Fiind pe câmp si încă întuneric, Eugen s-a băgat într-o claie de porumb, unde 
a aşteptat sa se facă ziua. în timp ce stătea în ascunziş, a auzit paşi de oameni care se 
duceau la lucru si vorbeau între ei ungureşte. 

Când s-a luminat de ziua, a pornit din nou spre răsărit. Foamea si-a astâmparat-o cu 
cafeaua neagra, pe care o avea într-un termos, si cu nişte biscuiţi. Cam pe la orele io a 
dat de o casa ţărăneasca singuratica. Intrând în casa, a cerut nişte lapte. Ţăranii unguri 
i-au dat lapte si Eugen nu a rămas dator, plătind cu pengo. La plecare li se dăduseră lei, 
pengo, ruble si nişte monede englezeşti de aur. A plecat de acolo mai departe. Spre seara 
a dat de un alt salas, tot asa o casa singuratica si tot pe teritoriul maghiar. Ţăranul s-a 
nimerit sa fie român, i-a cerut acestuia sa-1 lase sa doarmă peste noapte la el. L-a primit 
bucuros, dându-i si de mâncare. I-a plătit si acestuia ce se cuvenea. A doua zi de 
dimineaţa, la plecare, ţăranul îi spune: 

- Domnisorule, mai stai la noi. 

Dar Eugen Ratiu era grăbit sa ajungă în tara, gândindu-se ca cel de la Viena aştepta vesti 
de la el. Era 7 Decembrie. 

Ţăranul i-a arătat lui Eugen drumul spre frontiera. Nu era mai mult de un kilometru. 
Când a ajuns la frontiera, a constatat ca nu era marcata decât de un sânt adânc de nămol 
si se putea trece peste o punte de scânduri. Nu era nici o paza. Trebuie adăugat ca Rusii 
erau deja în Ungaria, dar pe frontiera nu se vedeau soldaţi. Satul în care a intrat Ratiu 
pe teritoriul românesc se chema Tornea. Era pustiu. Nu se vedea ţipenie de om. Case 
părăsite. Din sat mergea o sosea spre Arad, dar Eugen nu s-a avântat pe drumul acesta, 
ci a înaintat paralel cu şoseaua, la vreo 20-30 metri distanta, deoarece observase mişcări 
de trupe ruseşti si româneşti înaintând în direcţia Ungariei. 

Asa mergând, povesteşte Eugen Ratiu, spre seara, a ajuns la Arad. La bariera oraşului 
era o mare mulţime de oameni care se înghesuia sa intre în oraş. Care era cauza 
înghesuielii? Se făcea control de către politie. Ratiu nu putea sa treacă prin controlul 
poliţienesc si a reuşit sa se strecoare dincolo de bariera si apoi sa o ia pe strada ce ducea 
în oraş. El avea în spate aparatul de transmisie. Nu ştie precis cum s-a întâmplat, dar 
n-a făcut nici 20 de metri pe uliţa si un poliţist striga la alţi poliţişti, aratându-1 cu 
degetul: 

- Asta e legionar. 

După toate probabilităţile, crede el, poliţistul ce l-a arătat cu degetul îl cunoştea mai de 
mult, pentru ca făcuse scoală la Arad si locuise în acest oraş multa vreme. La strigatele 



primului poliţist, a venit un altul si a pus mâna pe el. Atunci s-a smucit si a luat-o la 
fuga. Dar n-a putut face mai mult de o suta de metri, căci poliţiştilor le-a venit în ajutor 
lumea de pe strada. Oamenii, alarmaţi de strigatele poliţiştilor, i-au tăiat calea. Au venit 
poliţiştii, l-au prins de mâini si l-au dus la comisariatul din cartier, cu aparatul în spate. 
Comisarul a telefonat la chestura si de acolo a primit ordin ca spionul sa fie imediat dus 
în fata chestorului. 

La chestura, Eugen Ratiu a fost îndată coborât în beci, într-o celula, iar aparatul a fost 
dus pe biroul chestorului. Văzând aparatul, chestorul, dându-si seama de importanta 
capturii, a telefonat imediat la Ruşi. După o prima confruntare, <<spionul>> a fost din 
nou coborât la beci, în aşteptarea ordinelor de la comandamentul rusesc. De asta data, 
i-au dat si un însoţitor, un poliţist legat de braţul lui, care a stat tot timpul în celula cu el. 

A doua zi dimineaţa, Ratiu a fost scos din celula si dus la biroul chestorului. Aici erau 
adunate multe notabilităţi din politie si administraţie, vreo 15 persoane. Un colonel i-a 
spus: 

- De multa vreme te căutam si acuma ne-ai căzut în mâini. 

Deodată apare un maior rus. Fara multa vorba, ofiţerul rus se uita la ei si apoi i se 
adresează lui Eugen, facându-i semn: 

- Poidem (mergem). 

A plecat cu el. Cu aceasta scena la chestura se termina faza româneasca a arestării lui 
Ratiu si începe ancheta ruseasca. 

A fost dus la Comandamentul rusesc al oraşului, care se afla tot în Centru, nu departe de 
chestura. Acolo a fost interogat chiar de Comandantul Militar al Aradului. De interpret 
servea un ofiţer evreu, care vorbea bine româneşte. întrebarea principala a fost daca 
bombardamentul de către avioane germane a gării Arad, care avusese loc cu o zi înainte, 
a fost comandat prin aparatul cu care a zburat el. I-a răspuns ca nu crede, deoarece el 
n-a făcut scoală TFF si ca trebuie sa aştepte pe un alt român, care făcuse cursurile, si 
căruia trebuia sa-i procure o locuinţa clandestina în Arad. 

L-a întrebat în continuare daca vrea sa lucreze pentru ei. I-a răspuns ca el n-a făcut nici 
o scoală speciala de spionaj si nici nu cunoaşte TFF, si a venit doar cu misiunea unica de 
a găsi o locuinţa în oraş celuilalt însoţitor, de care s-a pierdut. Comandantul n-a mai 
insistat. Audienta se terminase. A fost scos apoi afara din birou. La poarta îl aştepta un 
camion cu trei soldaţi ruşi. Era si ofiţerul evreu, interpretul, care s-a aşezat lângă şofer. 
Ratiu, nelegat, a intrat în camion păzit de cei trei soldaţi. 

Camionul a pornit spre frontul din Ungaria si s-a oprit într-o mica localitate, unde 
funcţiona un Tribunal Militar rus de contraspionaj. A fost luat în primire de către un 
maior rus, care i-a luat o declaraţie, referitor mai ales la datele personale. Interogatoriul 
a avut loc într-o casa ţărăneasca maghiara. A fost apoi invitat la masa, cu întreg 
personalul Tribunalului si cu interpretul evreu. Un taran servea masa, bucate ce avea 
omul în casa. Au băut si un pahar cu vin si au fumat si nişte tigari. După masa, a fost 
încartiruit provizoriu într-o mansarda a casei si, după câteva zile, a fost dus la 



închisoarea locala, o închisoare maghiara, plina acuma numai cu prizonieri de-ai 
Ruşilor. 

Chiar în noaptea următoare, Ratiu a fost scos din celula si dus la ancheta. Ancheta a 
ţinut noapte de noapte din io Decembrie 1944 până în 19 Ianuarie 1945. 

La 19 Ianuarie, o noua schimbare. Toţi cei din închisoare, condamnaţi pentru diferite 
fapte, au fost încărcaţi într-un tren cu direcţia România. Ratiu nu fusese condamnat în 
localitatea maghiara, dar intrase în lotul lor. La Ploieşti, Eugen Ratiu, împreuna cu 
câţiva saşi, au fost daţi jos din tren si, cu un alt tren personal, transportaţi la Bucureşti. 
De la gara, cu o maşina, Ratiu a fost dus singur la o casa conspirativa a Ruşilor. N-a aflat 
în ce cartier era aceasta casa. Acolo a fost introdus într-o celula si păzit la fereastra de un 
câine-lup. 

în aceasta casa a continuat ancheta pe baza celor declarate în Ungaria. De interpret 
servea un alt ofiţer. Vechiul interpret, ofiţerul evreu, rămăsese în Ungaria. Si acesta ştia 
bine româneşte. După câtva timp, a fost scos din aceasta locuinţa si mutat într-o alta 
casa, unde, spre surprinderea lui, a găsit mai mulţi deţinuţi în aceeaşi camera. 

în ziua de 18 Martie 1945, Eugen Ratiu, împreuna cu câţiva din deţinuţii aflaţi aici, au 
fost scoşi de aici si, cu o maşina, transportaţi la un aeroport, care era în paza exclusiva a 
Ruşilor. Acolo îi aştepta un avion, în care au intrat 7-8 persoane. Destinaţia Moscova. 

După câteva minute, spune Ratiu, am văzut si o doamna intrând în avion. Era Măria 
Antonescu, trista si cu obrajii cazuti. Ea a fost aşezata lângă cabina pilotului, cu spatele 
spre noi. Erau si doua fete germane, care fuseseră probabil spioane si acuma îsi luau si 
ele zborul spre Moscova. în spatele celor aduşi împreuna cu Ratiu se mai vedea un grup 
de ofiţeri germani în uniforme. Paza era asigurata de un ofiţer si trei soldaţi. Ofiţerul 
avea la el aparatul cu care venise Eugen Ratiu si într-un plic banii ce-i găsise la el, 
corpuri delicte ce trebuiau prezentate Tribunalului de la Moscova, în fata căruia trebuia 
sa se judece procesul sau si sa se pronunţe sentinţa. 

11. SOSIREA DOAMNEI IASINSCHI SI A SOŢIEI MELE LA VIENA 

După necazul ce 1-a avut cu justiţia antonesciana, soţia mea a locuit în apartamentul 
Doamnei Iasinschi din str. Olari. Ea s-ar fi mutat la Brad, la familia ei, daca n-ar fi 
existat contra ei un ordin de domiciliu forţat, emanat de la Consiliul de Război, la 
indicaţia lui Antonescu. Aceasta dispoziţie era fara sens. Ce putea sa întreprindă ea 
contra securităţii regimului? Ar fi fost bucuroasa sa-si vadă de necazul ei în singurătatea 
de la Brad. Asa se face ca în tot cursul războiului a fost obligata sa ramâna la Bucureşti, 
muncind pentru a-si câştiga existenta la un birou de import-export, condus de un 
camarad de-al nostru, Pruna. 

Dar iată ca vin marile bombardamente asupra Capitalei din 1943-1944. în primăvara 
acestui an, soţia mea s-a gândit sa încerce sa plece la Brad, unde era mai adăpostită de 
teribilele bombardamente ce se dezlantuisera asupra Capitalei. Deşi dispoziţia de 
domiciliu forţat era încă în vigoare, se gândea ca Mareşalul, copleşit de alte probleme, 
nu se va mai interesa de cazul ei, când frontul se apropia cu paşi gigantici de fruntariile 
tarii. 



Când se zbătea copleşita de aceste nelinişti, soţia mea si-a găsit un ocrotitor nepreţuit în 
Generalul Mitrea. Generalul s-a interesat pe la Justiţia Militară, explicându-le de ce 
Doamna Sima vrea sa părăsească Bucureştii. Răspunsul ce 1-a primit a fost ca interdicţia 
de a paraşi Capitala nu mai e o actualitate. Generalul Mitrea cu soţia lui au avut apoi 
bunăvoinţa sa o conducă cu maşina lor până la Brad. La scurt interval a sosit la Brad si 
Doamna Iasinschi cu fiul ei, Dan. Astfel gospodăria lor comuna de la Bucureşti s-a 
refăcut la Brad, în casa primitoare a Doamnei Florea, mama soţiei mele. Familia 
Iasinschi s-a bucurat la Brad de cele mai calde atenţii, rasplatindu-le grija ce i-au 
purtat-o soţiei mele în timpul surghiunului antonescian. 

Dar iată ca actul de la 23 August le-a răsturnat toate prevederile. Puhoiul sovietic intrase 
în Capitala si se îndrepta vertiginos către păsurile Carpatilor. Daca Doamna Iasinschi nu 
ar fi venit la Brad, ar fi căzut victima hoardelor bolşevice. Dar, mai departe, ce se putea 
întâmpla cu ele? Nu erau salvate. Doar câştigaseră ceva timp, în speranţa unei alte ieşiri. 
S-au iscat discuţii între cele doua doamne. Sa ramâna la Brad sau sa-si caute refugiu mai 
departe, spre Ungaria si apoi spre Viena? Doamnele auziseră chemarea mea de la Radio 
Donau si înclinau sa se îndrepte într- acolo. 

Atunci a avut loc un fapt militar neaşteptat. Trupele maghiare, aliate cu Reichul, au 
ocupat oraşul Arad si se pregăteau sa înainteze în teritoriul României, pe Valea 
Mureşului. Se deschisese o portiţa de scăpare din nou. Din nou şovăieli, îndoieli, daca 
este bine sa părăsească Bradul, pentru a merge spre Vest, sau a aştepta rezultatul 
operaţiilor militare. în aceste momente, un rol decisiv 1-a avut Dan Iasinschi, care a 
insistat pe lângă mama lui si pe lângă soţia mea sa plece din Brad, cu atât mai mult cu 
cât trupele maghiaro-germane fuseseră blocate la Arad si nu înaintau în teritoriul 
românesc. Poate ca ar mai fi întârziat si atunci daca nu s-ar fi produs un semnal de 
alarma. Autorităţile locale primiseră dispoziţii sa tina sub supraveghere pe Doamna 
Sima. Aceasta ştire, primita de la prieteni apropiaţi, le-a determinat pe cele doua 
doamne sa nu mai întârzie. Cu un tren de noapte si cu multa grija sa nu fie văzute la 
gara, au plecat de la Brad la Arad. 

A doua zi dimineaţa au ajuns la Arad, oraş care într-adevar era ocupat de trupe 
maghiare. Au fost rau impresionate sa vadă ca una din primele preocupări ale trupelor 
de ocupaţie a fost sa schimbe firmele româneşti ale prăvăliilor cu firme scrise în limba 
maghiara. Odată cu familiile noastre, a părăsit Bradul si un grup de legionari din aceasta 
localitate, în frunte cu profesorul Safta. 

întreg grupul si-a găsit repede adăpost pe la diferite cunoştinţe si familii legionare. Soţia 
mea, împreuna cu Doamna Iasinschi, au fost găzduite la Profesorul-preot Berghian. 
Aceasta stare de aşteptare si nelinişte a durat aproximativ o săptămâna. în cele din 
urma ştirile de pe front nu mai lăsau nici un dubiu asupra rezultatului final al acestei 
bătălii. Rusii, sprijiniţi de români, vor ocupa întreg Ardealul. Autorităţile germane 
primesc ordin sa părăsească Aradul. Luând contact cu reprezentanţii germani, cele doua 
doamne au declarat cine sunt si îndată li s-a făcut loc în ultimul tren ce părăsea oraşul. 
Odată cu ele a plecat atât Dan Iasinschi cât si întreg grupul legionar de la Brad, în 
număr de 12, în frunte cu Profesorul Safta. 

De la Budapesta, cu un alt tren, au pornit spre Viena. La frontiera austro-maghiara toţi 



calatorii au fost supuşi unui sever control medical, cu masuri de dezinfectare, pentru a 
nu introduce boli molipsitoare în Reich. La Viena, întreg grupul a fost condus de la gara 
într-un lagăr de refugiaţi, pentru a lua contact cu organele guvernului naţional. Cel ce 
mi-a adus ştirea de sosire a soţiei mele si a Doamnei Iasinschi, împreuna cu Dan, a fost 
Corneliu Georgescu. M-am dus repede cu o maşina si i-am luat pe toţi la Hotel Imperial. 
Pentru familia Iasinschi, nu am avut la îndemâna decât o camera modesta alături de noi. 
Mai târziu, din partea serviciului de protocol, a primit si familia Iasinschi o locuinţa mai 
spaţioasa. 

în acel moment, Vasile Iasinschi nu se afla la Viena. încă nu se întorsese din misiunea 
lui din Ungaria. Doamna Iasinschi era îngrijorata. Dar iată ca, după doua zile, apare si 
Vasile Iasinschi. Bucuria a fost mare, căci nu se văzuseră de patru ani. Sa fi fost pe la 
jumătatea lunii Septembrie. 

12. ECHIPA ANDREAS SCHMIDT - NICOLAE PETRASCU 

Fiind sef al minorităţii germane din România, Andreas Schmidt nu putea lasă pe 
conaţionalii lui în voia soartei. Era o obligaţie politica si morala s-a se întoarcă în tara. 
Frontul nu s-a putut stabiliza nici pe Carpati, cum voia Hitler, lipsind efectivele militare 
în aceasta zona. Andreas Schmidt s-a gândit ca, cu ajutorul legionarilor, ar putea sa se 
producă o răsturnare interna în România, readucând-o în tabăra Puterilor Axei si 
salvând în acelaşi timp si Grupul Etnic German de la represaliile sovietice. El era de 
acord cu planul nostru, ca, în loc de o acţiune militară contra armatei sovietice, 
imposibil de realizat, sa încercam un anti-23 August, o contra-lovitura, cu ajutorul 
forţelor politice si militare ale tarii, conştiente de nenorocirea ce se va abate asupra tarii 
prin invazia bolşevica. Cu acest gând plecase si Stoicanescu si în acel moment se afla în 
tara, lucrând la realizarea acestui plan. 

Andreas Schmidt cunoştea concepţia mea de lupta, din răspunsul ce l-am dat 
Fiihrerului. Fiind răspunzător de soarta Grupului Etnic German, voia sa participe la 
aceasta încercare de a provoca o reacţie din interior în România, care sa determine pe 
Ruşi sa se retragă peste Carpati. Andreas Schmidt îmi ceruse ca sa fie însoţit în tara de 
un grup de fruntaşi legionari, cu autoritate suficient de mare ca sa acopere toata aria 
legionara a tarii, putând sa mobilizeze efectivele necesare unei acţiuni interne. în acel 
moment gândul meu coincidea cu dorinţa lui Andreas Schmidt, dându-mi seama ca 
Stoicanescu, singur, oricât de strălucit si-ar îndeplini misiunea lui, nu putea în paralel sa 
ia contactele necesare cu legionarii din tara. Avea nevoie sa fie sprijinit de organizaţia 
noastră si pentru realizarea acestui scop, trebuie sa se întoarcă în tara alte căpetenii, cu 
autoritate necontestata, care sa-i asigure contactul cu legionarii liberi. 

Asa se face ca m-am decis, profitând de zborul ce voia sa-1 întreprindă Andreas Schmidt 
în tara, sa-i ofer ca însoţitori pe cele mai bune elemente de care dispuneam atunci la 
Viena. Şeful acestui grup era Nicolae Petrascu, care si-a ales ca ajutor pe Nistor 
Chioreanu, fostul sef al Regiunii Ardealul de Sud. Tot din grupul acesta făcea parte si Ilie 
Colhon, sef al judeţului Alba, si alţi fruntaşi legionari, care se bucurau de o faima 
recunoscuta în întreaga tara. în total, 8 legionari. 

Plecarea acestui grup s-a făcut repede, fara nici o instrucţiune speciala, doar cu 
cunoştinţe sumare de parasutare. Grupul si-a luat zborul la începutul lunii Octombrie 



spre România. Din cauza artileriei anti-aeriene ruseşti, care i-a reperat, au fost siliţi sa 
se îndrepte spre Iugoslavia si sa se coboare cu paraşuta în Banatul sârbesc, de aici, cu 
mari greutăţi, au reuşit sa treacă frontiera si sa pătrundă în România, unde au început 
acţiunea de organizare a Mişcării. 

Stoicanescu dispunea acuma de un sprijin efectiv în masa poporului, prin camarazii 
veniţi de la Viena. Aceştia au luat contact imediat cu legionarii liberi si i-au îndrumat 
sa-si strângă rândurile si sa se pregătească de lupta contra cotropitorului. 

13. VIGUROASA INTERVENŢIE A ROMÂNILOR DIN BANATUL SÂRBESC 

îndată ce s-a auzit de capitularea României, în seara de 23 August 1944, Românii din 
Banatul sârbesc, care până atunci s-au îngrijit de primirea si găzduirea legionarilor 
refugiaţi din România, alungaţi de teroarea antonesciana, s-au aflat în fata unei situaţii 
cu totul neprevăzute si primejdioase. Până acum numai partizanii lui Tito, infiltraţi si în 
Banat, reduşi la număr, le creau nelinişte si teama. Cu ruperea frontului din România si 
iminenta penetraţie a diviziilor sovietice, o noua ameninţare, mult mai grava, se cernea 
asupra lor. Daca Timişoara va cădea în mâna bolşevicilor si soarta lor va fi pecetluita. 
Strânşi în chingi între partizanii lui Tito si trădarea din România, nu mai exista pentru 
ei nici o scăpare. Aceasta era judecata fraţilor Români din Banatul sârbesc. 

Legionarii din aceasta provincie aveau o alta viziune a situaţiei. Ei au reacţionat pe linia 
guvernului de la Viena. Auzind apelul meu din 26 August, de la postul Radio Donau, 
Pavel Onciu, şeful legionarilor din Banatul sârbesc, a intrat imediat în contact cu 
grupurile legionare din satele româneşti, îndemnându-i sa-si mobilizeze efectivele 
pentru a participa la lupta contra invaziei comuniste. Centrul românesc cel mai 
important din regiune era Vârset si din aceasta localitate Onciu a trimis curieri în toate 
părţile. Odată legaturile luate cu legionarii din Banatul sârbesc, Pavel Onciu s-a dus la 
Belgrad, pentru a stabili o coordonare eficace cu grupul german. în consfătuirea avuta 
cu ofiţerii germani din Comandamentul de la Belgrad, a constatat si la aceştia aceeaşi 
hotărâre de a continua lupta. Au stabilit împreuna ca ceea ce se poate salva în 
împrejurările existente, după ruperea frontului din România, era ca sa fie apărata cel 
puţin partea de Vest a tarii, cu capitala Timişoara si cu pasul Orşova. După cum a aflat 
Pavel Onciu la Belgrad, toate unităţile militare din aceasta regiune, fie ale armatei 
germane, fie organizaţiile paralele grupului german din Banat, au fost puse sub 
comanda Generalului Phleps, care va conduce operaţiile spre România. în Banatul 
sârbesc, Generalul Phleps si-a fixat ca punct de sprijin orăşelul Becicherecul Mare. în 
aceasta localitate au început pregătirile de concentrare si organizare a tuturor forţelor 
germane din regiune. Ofiţerii de la Becicherec erau optimişti, sperând în sosirea mai 
multor divizii germane din sudul Balcanilor, care nu se mai puteau menţine, după 
prăbuşirea frontului din România. 

Pavel Onciu a stabilit cu Comandamentul German de la Belgrad bazele unei colaborări. 
Grupele româneşti din Banatul sârbesc, împreuna cu cei ce se vor refugia din România, 
se vor ataşa Comandamentului local al Generalului Phleps de la Becicherecul Mare. 

Mergând la Becicherecul Mare, Pavel Onciu a luat contact cu ofiţeri de sub comanda 
Generalului Phleps si au stabilit un plan comun de bătălie, pe baza următoarelor puncte: 



• 



Formarea unui Centru de Instrucţie pentru voluntarii români la Chichinda 
Mare. 

Stabilirea a trei centre ofensive spre România, Chichinda Mare, Vârset si 
Biserica Alba. 

Fixarea ca obiectiv imediat: cucerirea oraşului Timişoara si, în vederea 
acestei acţiuni, trebuie trimişi într-acolo oameni pentru a pregăti ofensiva. 



Planul de acţiune era bine întocmit, dar succesul depindea de ajutorul ce-1 va da armata 
germana ce se retrăgea din Balcani. Centrul de instrucţie de la Chichinda Mare era 
format din soldaţi si ofiţeri germani, în jurul cărora s-au adăugat un număr însemnat de 
voluntari români. S-au înrolat în aceasta unitate Locotenentul Vintan si Căpitanul 
Dreve, refugiaţi din România. Tot acestui grup s-a încadrat un grup de legionari 
timişoreni, sub conducerea lui Ica Tanase. De la Viena am trimis un alt grup de 
susţinere, format din Ilie Smultea, Alexandru Popovici, Iosif Gavagina si Ion Cerbu. 
Aceştia au fost îndrumaţi de Pavel Onciu sa întărească Centrul de la Chichinda Mare. 

De la Chichinda Mare, sub comanda lui Ica Tanase, s-a organizat o serie de infiltraţii în 
regiunea Timişoara, având loc incursiunea mult aşteptata. O trupa mixta, formata din 
soldaţi germani, voluntari germani din Banat si voluntari români, a trecut frontiera pe la 
Jimbolia, fara a întâmpina rezistenta. Au ajuns până la marginea Timişoarei, dar mai 
departe n-au putut înainta, deoarece diviziile sovietice intraseră deja în oraş. în fata 
acestei situaţii de forţa majora, detaşamentul mixt germano-român a fost silit sa se 
retragă. N-a suferit pierderi, cu toate ca Rusii i-au descoperit si au tras după ei cu tunuri 
si tancuri. 

La Centrul Vârset, acţiunea s-a desfăşurat în felul următor. Acest centru era format din 
legionari localnici, sub comanda lui Traian Mucuceanu, Directorul Băncii Luceafărul, si 
din refugiaţi din România, sub conducerea lui Ilie Rotea. De la Viena am trimis pe 
Octavian Roşu, care a luat comanda grupului format la Vârset. Obiectivul acestui grup 
era sa ocupe Oravita si apoi pe Valea Râului Bozovici sa ajungă la Băile Herculane. 
Octavian Roşu, luând contact cu autorităţile germane, a stabilit un plan comun de 
bătălie. O unitate germana de vânători de munte va ataca în direcţia Anina, iar 
voluntarii români, ocrotiţi de aceasta acoperire, au pus stăpânire pe Oravita în numele 
guvernului naţional român si au început organizarea rezistentei în judeţul Caras. Din 
nefericire, detaşamentul german de vânători era prea slab pentru a putea menţine 
poziţiile ocupate, iar ajutor de la alte trupe germane nu venea. După câteva zile, grupul 
de acţiune Roşu Octavian a fost si el silit sa bata în retragere, părăsind Oravita si 
îndreptându-se spre Vârset. 

Mult aşteptatul ajutor din Balcani nu mai venea. Comandamentul german din Belgrad si 
Becicherecul Mare începu pregătirile de plecare din zona. La sfârşitul lunii Septembrie, 
ultimele unităţi militare germane se retrag din regiune. Legionarii trebuie sa urmeze si 
ei aceeaşi cale. Pavel Onciu a făcut cele mai mari eforturi care sa convingă pe cât mai 
mulţi români din Banatul sârbesc care participaseră la acţiuni legionare, sa se retragă 
odată cu el. Dar mulţi au refuzat, iubirea de glie si familie fiind mai puternice decât 
pericolul iminent. Aceştia au avut o soarta amara, fiind ucişi până la unul de comuniştii 



lui Tito. Grupurile legionare din Banat, de la Vârset si Chichinda Mare, s-au retras spre 
Novi Sad, important nod de cale ferata, de unde se trecea în direcţia Budapesta - Viena. 

La Viena am salutat cu bucurie pe aceşti fraţi din Banatul sârbesc, care au rezistat până 
ce a mai existat o umbra de speranţa. La 3 Octombrie, Pavel Onciu, cu ultimii legionari, 
părăsea Becicherecul Mare, pentru a lua aceeaşi ruta, Novi Sad, Budapesta, Viena. 

14. O EXPEDIŢIE URGENTA SPRE TARA 

La începutul lui Octombrie 1944, o noua cerere urgenta de la Hitler, adresata mie, prin 
organele SS de la Viena. 

în ce consta dispoziţia Fiihrerului? Un pod în România, în nu ştiu ce parte a tarii, 
trebuia distrus cu orice preţ si în cel mai scurt timp, având o valoare strategica. Podul 
trebuia azvârlit în aer pentru a împiedica diviziile sovietice sa pătrundă cu tancurile lor 
în Ardeal si cine ar fi trebuit sa duca la bun sfârşit aceasta acţiune erau numai legionarii. 
Dar de ce tocmai ei? Podul respectiv se găsea în teritoriul ocupat de inamic si nu s-ar fi 
putut apropia de obiectiv decât combatanţi care cunoşteau limba româna. Pentru 
realizarea acestei operaţii, era nevoie de un contingent important de elemente, circa 90 
de legionari, care trebuia paraşutat cu cea mai mare urgenta în România. 

Cum mi s-a explicat ca distrugerea acestui pod era o chestiune de viata si de moarte 
pentru trupele germane în retragere, n-am sovait nici o clipa sa pun în aplicare acest 
plan. Am convocat pe legionarii ce-i credeam apţi pentru aceasta expediţie si le-am 
explicat în mod sumar în ce consta misiunea lor (nici nu cunoşteam în amănunt planul 
întreprinderii). Apoi, am luat pe fiecare în parte, întrebându-i daca sunt dispuşi sa 
participe la aceasta acţiune de mare risc. Dintre camarazii convocaţi numai doi mi-au 
răspuns ca nu sunt pregătiţi sufleteşte sa plece în tara, în condiţiile ce le-am expus, si 
m-au rugat sa le îngădui sa îsi facă datoria de luptători în armata naţionala. 

Dar înainte de a fi paraşutată grupa destinata sa plece în tara, avea nevoie de un 
minimum de instrucţie. Asa se face ca legionarii din acest lot au fost transportaţi imediat 
de la Viena la Friedenthal-Sachsenhausen, unde erau încartiruite trupele speciale ale lui 
Skorzeny. E curios ca centrul Friedenthal era lipit de lagărul Sachsenhausen, unde îmi 
petrecusem eu prizonieratul din Germania. Şeful legionarilor trimişi la Friedenthal a 
fost Virgil Popa, având ca ajutor pe Ovidiu Găina. 

Şederea legionarilor la Friedenthal s-a prelungit peste planul prevăzut, de numai câteva 
zile. Cum mi s-a comunicat la Viena, s-a renunţat la distrugerea acelui pod din cauza 
înaintării vertiginoase a trupelor sovietice. întreprinderea nu mai era rentabila din 
punct de vedere militar, fiind depăşita de evenimente. Totuşi grupul legionar de la 
Friedenthal a rămas mai departe aici, pentru a-si completa instrucţia si a fi apoi folosit 
în alte acţiuni. Devenise o rezerva, destinata sa intervină când alte necesitaţi ale 
frontului ar fi impus intervenţia lor. 

Legionarii din grupul de 90 au stat aici aproape doua luni, până la sfârşitul lui 
Noiembrie, pregatindu-se temeinic. Au avut instructori foarte buni din faimoasa scoală 
a lui Skorzeny. Au făcut trageri, au învăţat tehnica explozivilor si diverse exerciţii de 
camuflaj si de apropiere de punctele sensibile ale frontului. Otto Skorzeny, şeful 



centrului, s-a interesat în mod deosebit de pregătirea lor si de condiţiile de încartiruire 
si de hrana. 

La începutul lui Noiembrie, grupul a fost transferat în localitatea Korneuburg, la 38 km 
de Viena, sub aceeaşi conducere. Instructorii germani erau însă alţii: Locotenentul 
Miiller, şeful grupului, si Sublocotenentul Wonner, ajutorul lui. Acesta se ocupa zi de zi 
de instrucţia unităţii. 

II. OFENSIVA DIZIDENŢILOR 

în vreme ce eu eram prins într-o mulţime de treburi, care mai de care mai greu de 
rezolvat în împrejurările de atunci, când Puterile Axei se clătinau sub atacurile 
concentrice ruso-aliate, fraţii separaţi, mâhniţi de înfrângerea ce-au suferit-o în lagăr, 
au pornit la o noua ofensiva, ca sa-si justifice atitudinea lor de rezervafata de 
misiunea ce-o primisem eu de la Marele Cartier German. în al doilea rând, ca sa 
obtina o alta soluţie a regrupării forţelor naţionale din exil, având ca obiectiv central 
eliminarea mea de la conducerea luptei de eliberare si substituirea mea cu un personaj 
agreat si de ei. 

Trebuie sa recunosc ca după convorbirile avute la Rastenburg si scrisorile ce le-am 
primit de la Hitler si Ribbentrop îmi socoteam poziţia imposibil de zdruncinat. 
Ofensiva dizidenta si iniţialele ei succese m-au surprins si decepţionat. Cum e posibil 
ca Germanii, care au făcut apel la mine, sa cada victime acestor intrigi? Se petrecuse 
un caz asemănător în Ianuarie 1941, când noi, victimele, am devenit rebeli, iar 
adevăratul rebel, Generalul Antonescu, a fost recunoscut ca «mare bărbat de Stat», 
în cazul de fata, lucrurile n-au mers atât de departe. Dar intrigile si-au făcut drum 
până sus. Ele au fost oprite la vreme si, în final, s-a putut constitui guvernul naţional 
român. 

1. STRANIA ATITUDINE A DIZIDENŢILOR 

Grupul dizident, în număr de aproximativ 35 fata de cei peste 300 care mi-au rămas 
leali, a adoptat o atitudine care n-avea nimic comun cu etica legionara, la care ei se 
refereau fara încetare. 

Ei au ieşit din lagăr gratie acţiunii mele la Marele Cartier German. După ce am acceptat 
sa continui lupta alături de Germania, Himmler a dat dispoziţiile necesare ca toţi 
legionarii din lagăre sa fie puşi în libertate. 

Ajungând la Viena, au fost trataţi pe picior de egalitate cu toţi ceilalţi legionari. Au fost 
încartiruiţi la Hotelul Mariahilfe, pe strada cu acelaşi nume, au primi cartele de masa si 
un ajutor lunar de câteva sute de mărci, în rând cu toata lumea. Nici o discriminare. 

Eram hotărât sa-i tratez în aceleaşi condiţii de fraternitate si camaraderie ca la 6 
Septembrie. Voiam sa cooptez pe unul din ei în guvern, ma gândeam la Ilie Gârneata, si 
sa participe toţi ceilalţi la diversele activităţi guvernamentale. încă din primul moment, 
fiind încă la Rastenburg, am folosit numele lui Viorel Trifa pe un manifest adresat 
studentimii. Era o chestiune urgenta. Ma gândeam ca nu va ridica nici o obiectiune, 
fiind în joc salvarea tarii. Tot în primele zile, la Viena, am însărcinat pe Nicolae 



Smarandescu si Adrian Bratianu sa înceapă primele emisiuni la Radio Donau, fiind 
vechi funcţionari la Ministerul Propagandei, contractaţi pentru emisiunea spre 
România. 

Una era atmosfera din lagăr, care, prin natura ei, provoacă dezbinări, si cu totul altceva 
când oamenii sunt liberi si pot judeca situaţia în funcţie de evenimentele tragice prin 
care trece naţiunea. Cum eu am trăit singur si izolat, nu mi-am încărcat sufletul de 
resentimente. Bucuros ca ne aflam liberi, eram decis sa întind o mâna frăţeasca tuturor. 

Din punct de vedere politic, ei trebuiau sa se gândească în primul rând la tara. Eu îmi 
asumasem greaua sarcina sa organizez o linie de rezistenta în România, contra invaziei 
bolşevice. Am dat un manifest către tara si am trecut la acţiune. Legionarii, abia iesiti 
din lagăr, începuseră sa se concentreze fie pe la şcolile speciale fie în embrionul de 
armata naţionala, iar unii îsi luaseră chiar zborul spre România. 

Mai e o chestiune pe care vreau sa o precizez. Nimeni nu-i silea sa intre în armata 
naţionala sau sa meargă la şcolile speciale. Toata operaţia de recrutare la aceste entităţi 
se baza pe voluntariat. Le stăteau deschise alte activităţi ale guvernului de la Viena. 

Dar ce făceau ei? Stăteau la Mariahilfe fara sa dea o mâna de ajutor în nici o parte. Erau 
asa zicând pensionarii guvernului de la Viena. Nici aceasta atitudine nu ma preocupa 
prea mult. Era principiul voluntariatului, de care fiecare putea sa facă uz cum crede de 
cuviinţa. Nu era ca în tara, unde, daca nu mergeai la armata, erai declarat dezertor si 
condamnat. 

Dar dizidenţii noştri nu s-au mulţumit cu aceasta atitudine pasiva. Au început o 
campanie de sabotare a activităţilor guvernului de la Viena. îndoctrinaţi de Papanace, 
toata ziua băteau străzile Vienei sau vizitau lagărele de refugiaţi si unde găseau vreun 
român îl băteau la cap cu argumentele lor sa nu adere la guvernul nostru si nici sa se 
înroleze în armata naţionala. Eu alcatuisem o comisie care avea tocmai misiunea sa 
câştige pe noii refugiaţi pentru armata naţionala, destinata sa stăvilească invazia 
bolşevica. Aderenţii lui Papanace se adresau aceloraşi refugiaţi, pledând pentru reversul 
medaliei: sa nu participe la acţiunile întreprinse sub conducerea mea, căci nu ma bucur 
nici de încrederea majorităţii legionarilor si nici de a opiniei publice din tara. 

Poziţia lor era comoda. Se bucurau de avantajele pe care guvernul de la Viena le acorda 
tuturor legionarilor, dar nu participau la străduinţele acestui guvern. Stăteau în linia a 
doua, la adăpost de orice riscuri, dar nu încetau nici o clipa cu criticile si defăimările. 
Noi căutam prin propaganda noastră sa înrolam cât mai multa lume în armata 
naţionala, iar ei îndemnau pe aceiaşi tineri sa stea deoparte, vazându-si de treburile lor. 

Era o problema noua, pe care nu o prevăzusem. Una e sa nu fii de acord cu conducerea 
si sa stai deoparte si cu totul altceva sa cauţi sa dărâmi o întreprindere destinata sa 
salveze tara. Nu eu, dar oricine ar fi luat aceasta iniţiativa trebuia sprijinit. în timp ce 
Antonescu conducea oştirile pe front, noi legionarii, nici cei din tara si nici cei din exil, 
nu am săvârşit nici un act de ostilitate contra lui. El ne-a lovit, ne-a azvârlit în închisori, 
ne-a omorât, iar noi am suferit toate, gândindu-ne la tara. 

Acuma era aceeaşi situaţie. Erau interesele tarii în joc si nu ale Legiunii si nici numele 



meu. Dar dizidenţii noştri ne purtau atâta duşmănie, încât, în orbirea lor, nu s-au gândit 
la râul ce-1 fac tarii si chiar mult trâmbiţatei lor prietenii pentru Germania. 

2. DOUA ÎNTÂLNIRI CU CĂPETENIILE DIZIDENTE 

în lucrarea precedenta, Prizonieri ai Puterilor Axei, am arătat cauzele rupturii din lagăr: 
campania lui Papanace împotriva mea, motivând ca eu as fi responsabil de internarea 
lor în lagăr, prin fuga mea în Italia. Ori, internarea noastră în lagăr fusese de multa 
vreme hotărâta si eu aflasem cu doua săptămâni înainte de a pleca în Italia de iminenta 
noastră arestare, a grupului Berkenbriick. Documente ulterioare, apărute după război, 
dovedesc ca încă din Noiembrie 1942 se pregătise transferul căpeteniilor legionare de la 
Berkenbriick la Buchenwald. Ma întreb, ce ar spune acum Papanace, daca ar trai si ar 
citi corespondenta (ce s-a publicat în tara) dintre Antonescu si Hitler, unde Generalul 
cerea încă de la sfârşitul lunii Ianuarie 1941 ca legionarii ce se vor refugia în Germania 
sa fie internaţi în lagăr, fixând si termenul de 5 ani. Hitler a fost de acord cu aceasta 
măsura, dar ne-a acordat un Galgenfrist, care se apropie de final tocmai în toamna 
anului 1942. Motivele acestei întârzieri erau clare: eu fusesem invitat ca oaspete al 
Reichului si nu puteau, cum am ajuns în Germania, sa fiu arestat si internat în lagăr. La 
fel cu ceilalţi legionari. Domiciliul forţat de la Rostock era o etapa spre Buchenwald. 
După citirea acestei corespondente, dizidenţii noştri ar trebui sa-si recunoască culpa, 
cazând victima campaniei demagogice a lui Papanace. 

Ruperea frontului din România si chemarea mea la Cartierul General al lui Hitler a fost 
o amara decepţie pentru Papanace. Planul lui de a ma elimina de la conducere, prin 
campania de dezbinare din lagăr, nu numai ca n-a reuşit în interiorul grupului, prin 
dârza rezistenta a marii majorităţi a legionarilor, dar eu ma ridicasem sus de tot din 
celula de la Oranienburg, în timp ce el zăcea neputincios la pământ, sub povara 
propriilor lui defăimări. Nu trădasem pe Germani si nici testamentul Căpitanului, cum 
susţinea el, de vreme ce eram chemat de înaltele căpetenii hitleriste la Rastenburg, 
pentru a-mi încredinţa misiunea sa organizez rezistenta din România. A fost teribil 
momentul pentru Papanace când a ascultat la Radio cuvântarea mea către tara, în timp 
ce el se afla încă închis la Dachau. 

în timp ce eu eram prins între atâtea probleme pentru a organiza activităţile guvernului 
de la Viena, pe la începutul lui Octombrie, vine la mine Profesorul Gamillscheg si îmi 
comunica ca el a fost solicitat de căpeteniile dizidente sa aibă o întrevedere cu mine în 
cabinetul sau de la Hotel Imperial, în vederea unei eventuale împăcări. Bineînţeles ca 
am acceptat fara nici o şovăire presupunerea Profesorului, căci dorinţa mea cea mai 
sincera era ca toate forţele de care dispune Mişcarea sa se concentreze spre inamic. Din 
partea mea nu exista nici un fel de rezerva ca sa terminam aceste certuri interne, 
provocate de psihoza lagărului, si sa ne unim puterile pentru binele suprem al patriei. 

Am avut doua întâlniri cu ei. Din partea grupei dizidente au participat Ilie Gârneata, 
Papanace si Mile Lefter, iar din partea noastră Corneliu Georgescu si Vasile Iasinschi. 
Reuniunile s-au ţinut în cabinetul Profesorului Gamillscheg. El nu participa la discuţii, 
ci îsi făcea doar note pentru Ministerul de Externe. Cea dintâi întâlnire a decurs mai 
potolit. N-au lipsit acuzaţiile din partea lui Papanace, având ca argument principal cele 
întâmplate în trecut, cu fuga mea în Italia. "Cu Horia Sima în frunte, a conchis 



Papanace, nu ştim unde sa mergem". Eu eram pentru el un om al surprizelor, care 
creaza grave daune Mişcării si care trebuie controlat. Nici Gârneata si nici Mile Lefter 
n-au scos o vorba, dar, din privirile lor, am înţeles ca erau mai îngăduitori si mai dispuşi 
la o împăcare. Le-a răspuns Corneliu Georgescu, arătând ca eu am salvat Mişcarea 
într-un moment greu. "Steagul Legiunii zăcea la pământ în vara anului 1940 si Horia 
Sima 1-a ridicat în strălucirea soarelui, fâlfâind în istorie." Era un argument greu de 
tăgăduit. Atunci a intervenit Ilie Gârneata, afirmând ca aceasta acţiune ar fi putut-o 
întreprinde si unul dintre Comandanţii Bunei Vestiri. 

La o a doua întâlnire, cam la o săptămâna, discuţia a durat puţin. Eu ma aşteptam la o 
înţelegere, care sa se termine cu participarea lor la guvern si la toate activităţile noastre, 
dar, în loc de a analiza împreuna situaţia în care ne găsim si ce este de făcut pentru 
salvarea tarii, îl vad pe Papanace ca se ridica, azvârlindu-mi o avalanşa de acuzaţii. Nici 
nu se refereau la cauzele reale ale dezbinării, azvârlirea noastră în lagăr si presupusa 
mea vinovăţie. Strategia lui de până atunci, cu care torturase atâta lume, se făcuse 
tandari. Era prea evidenta victoria punctului meu de vedere. Eram liberi si eram 
chemaţi sa participam, sub forma unui guvern naţional, la lupta Germaniei. E adevărat 
ca în împrejurări cu totul nefericite, dar nu era mai puţin adevărat ca Mişcarea se 
ridicase încă o data de acolo de unde zăcea la pământ, înlănţuita. 

Si atunci, pentru ca Papanace pierduse bătălia din lagăr, si-a făurit ad-hoc o alta 
strategie. Nu ma mai acuza pentru anii de lagăr, pentru presupusele mele erori în 
relaţiile cu Germania, ci s-a întors la anul 1938, facându-ma responsabil de actele ce 
s-au săvârşit atunci, si care ar fi avut consecinţe funeste. Am rămas uluit de atâta 
inconştienta si miselie. Ca si cum eu as fi ordonat aceste acte si nu Comandamentul 
Legionar, din care făcea si el parte. El cunoştea perfect de bine ce s-a discutat în sânul 
acestui Comandament, care se întâlnea aproape zilnic la gradina lui Mos Cristescu, din 
cartierul Obor. Acest Comandament era prezidat de profesorul Vasile Cristescu si 
hotărârile se luau de acest for, din care făcea parte si Papanace. Toate mesagiile care 
veneau de la Căpitan erau citite în fata tuturor. Mai mult decât atâta, Papanace însuşi 
si-a luat angajamentul sa provoace tulburări în Cadrilater, cu ajutorul elementelor 
macedonene, care tulburări sa se încadreze în starea generala de nemulţumire a tarii. 
Vasile Cristescu nu era de părere, dar totuşi Papanace a stăruit si Vasile Cristescu i-a dat 
dezlegare. Peste o săptămâna ne-a comunicat ca a renunţat la acest plan, considerându-1 
prea primejdios pentru situaţia din Cadrilater, unde operau comitagiii bulgari. 

Si acum vine el, membru plenar al acestui Comandament, din prigoana, care cunoştea 
perfect cum s-a ajuns la acest deznodământ, si ma acuza pe mine de acţiunile întâmplate 
în tara, în aceasta perioada când în realitate n-am transmis decât o decizie luata în 
comun, de la care el nu lipsise. Atâta lipsa de caracter n-am văzut în viata mea, necum 
de la un pretins fruntaş al Legiunii. 

în fata acestor acuzaţii, care n-aveau nimic comun cu situaţia noastră din Germania si 
nici cu misiunea la care ne-am angajat fata de Hitler, m-am sculat în picioare si i-am 
declarat profesorului Gamillscheg ca nu mai pot continua discuţia, data fiind atmosfera 
de ruptura creata de Papanace. în ochii lui Gârneata si Lefter, am citit o părere de rau de 
cele întâmplate, dar n-au făcut nici un gest sa-1 determine pe Papanace sa revină la 
subiectul discuţiei. Am părăsit sala si, după mine, au plecat si Corneliu Georgescu si 



Vasile Iasinschi. 

N-am săvârşit atunci un gest precipitat, dar mi-am dat seama ca Papanace nu urmăreşte 
sa se ajungă la o înţelegere, ci, dimpotrivă, în mod intenţionat a provocat aceasta 
ruptura. Altminteri n-ar fi răscolit trecutul, pentru a ma acuza de nişte acte de care el 
însuşi nu era străin. Nu aveam ce sa-i răspund, căci el însuşi tot atât de bine ca si mine 
cunoştea acest trecut, fiind partas la acţiunile întreprinse. 

Vorbind mai târziu cu Profesorul Gamillscheg, martorul acestor întâlniri, mi-a declarat 
ca îi pare rau de cele întâmplate, dar îsi da seama ca eu am fost de buna credinţa, iar 
Papanace în mod intenţionat a provocat ruperea negocierilor. 

3. AXA PAPANACE - GENERAL GHEORGHE 

Când m-am întâlnit ultima oara cu Papanace si celelalte căpetenii dizidente, nu mi-am 
dat seama de unde provine aceasta schimbare brusca în atitudinea lui, devenind de o 
rara violenta si coplesindu-ma fara nici o introducere cu cele mai grave acuzaţii. în 
precedenta întâlnire părea mai rezonabil, mai dispus la o înţelegere. De asta data, parca 
era cuprins de o furie elementara. M-a pus într-o situaţie asa de penibila, încât n-am 
mai avut încotro si am părăsit reuniunea. 

Peste câtva timp misterul s-a dezlegat. Papanace luase contact cu Generalul Gheorghe, 
ambasadorul României la Berlin până la 23 August. Când a avut loc lovitura de Stat din 
România, Generalul Gheorghe era înclinat în primele zile sa ramâna credincios Regelui 
Mihai si sa accepte chiar alternativa prizonieratului. Dar, după câteva zile, s-a răzgândit, 
declarând ca el rămâne credincios alianţei cu Germania. Consultat de forurile germane 
asupra utilităţii politice a Generalului Gheorghe în noua conjunctura, am refuzat 
categoric sa stau de vorba cu el, gândindu-ma la victimele urii cu care ne-a urmărit în 
Germania, din ordinul lui Antonescu. întreaga activitate diplomatica a Generalului 
Gheorghe la Berlin s-a rezumat în a descoperi pe teritoriul Reichului legionari ce se 
bucurau încă de libertate, pentru a denunţa cazul lor Ministerului de Externe. Ca 
urmare, Gestapo intra imediat în acţiune, arestându-i si internându-i în lagăr. Pentru 
energia ce-a aratat-o în urmărirea legionarilor, General Gheorghe era cunoscut în 
cercurile noastre sub porecla de "temnicerul din Germania". 

Papanace nu avea astfel de scrupule, deşi suferise si grupa dizidenta represalii din 
partea acestuia. Pe primul plan stăruia în mintea lui ideea cum sa ma disloce din poziţia 
ce-o câştigasem prin vizita mea în Prusia Orientala. Mai precis, scopul intrigilor lui era 
cum sa împiedice formarea unui guvern naţional român sub conducerea mea. Luând 
contact cu Generalul Gheorghe, Papanace a descoperit în el un aliat preţios. Din motive 
diferite nici unul si nici celalalt nu ma voiau pe mine sef al guvernului român de la 
Viena. 

Generalul Gheorghe avea bune relaţii la Externe, din timpul activităţii lui de ambasador. 
O prietenie strânsa îl lega cu Secretarul de Stat Hencke si prin acesta transmitea lui Von 
Ribbentrop toate doleanţele sale si ale guvernului de la Bucureşti. Deşi politica 
Ministerului de Externe German suferise o grava înfrângere prin actul de la 23 August, 
totuşi prietenia General Gheorghe - Hencke a continuat. Si unul si altul se simţeau 
umiliţi de întorsătura ce-au luat-o evenimentele, contrara asigurărilor ce si unul si altul 



le oferiseră lui Ribbentrop. Fara îndoiala ca Generalul Gheorghe a fost consultat de 
Hencke asupra colaborării cu Mişcarea Legionara si a oportunităţii formarii unui guvern 
român sub conducerea mea. Răspunsul ambasadorului român, e de presupus ca n-a 
putut fi decât evaziv si îndoielnic. Actul de la 23 August constituia si o înfrângere a 
întregii lui acţiuni diplomatice între anii 1943-1944, bazata pe prigonirea legionarilor 
refugiaţi în Germania. 

în discuţiile avute cu Generalul Gheorghe, Papanace a descoperit filiera pe unde ar 
putea influenta Ministerul de Externe German sa-si modifice atitudinea binevoitoare 
fata de mine în problema deschisa si încă nerezolvata a unui guvern naţional român la 
Viena. Prin Generalul Gheorghe, Papanace a făcut sa ajungă la Ministerul de Externe 
german un întreg arsenal de informaţii, demonstrând ca eu nu dispun în tara de 
suprafaţa politica necesara pentru a influenta cursul evenimentelor în favoarea 
Germaniei. El prezenta opoziţia lui la numirea mea, ca un prieten leal al Germaniei, 
verificat si în lagăr, punct de vedere susţinut cu ardoare si de fostul ambasador, care 
cunoştea situaţia interna a României. 

Generalul Gheorghe 1-a asigurat pe Papanace ca, prin Hencke, va torpila formarea 
guvernului de la Viena sub preşedinţia mea si ca va susţine alte formule de guvernare 
care sa corespunda mai bine realităţilor din România si intereselor germane. în acest 
sens, Papanace i-a sugerat o serie de nume, care ar putea elimina prezenta mea în 
fruntea guvernului. 

4. FORMULELE LUI PAPANACE 

Combătând recunoaşterea mea ca sef al guvernului naţional de la Viena de către 
autorităţile germane, Papanace era obligat sa sugereze funcţionarilor de la 
Wilhelmstrasse alte personalităţi care ar putea sa ma substituie cu mai mare folos 
pentru lupta comuna. 

în primul rând Papanace a propus Externelor, pe filiera Generalului Gheorghe, pe 
Amiralul Zlatian, proaspăt descins la Viena si surprins de evenimente aci. L-am 
cunoscut si eu pe Amiralul Zlatian si n-am descoperit la el veleităţi politice. Omul venise 
la Viena pentru o afacere matrimoniala si nu se mai gândea sa se întoarcă acasă, căci 
viitoarea lui soţie era germana. 

Propunerea a căzut pentru ca Amiralul Zlatian era străin de operaţiile de pe front si nu 
comandase în viata lui de militar decât flotile de pe Dunăre. 

Atunci Papanace i-a oferit Generalului Gheorghe onoarea de a prezida noul guvern, în 
care era dispus sa intre si el cu fracţiunea dizidenta. Generalului Gheorghe i-a surâs 
propunerea lui Papanace si s-a pus pe treaba cu mai mare zel pentru a convinge pe 
prietenii sai de la Externe, ca soluţia Horia Sima nu este cea mai potrivita momentului, 
deoarece n-are suficienta influenta în tara pentru a determina o schimbare în favoarea 
Germaniei. Generalul Gheorghe s-a oferit sa ia el comanda noului guvern, având în 
vedere relaţiile lui în lumea militară. 

Soluţia General Gheorghe a căzut si ea, deoarece von Ribbentrop si-a dat seama ca cu 
alegerea Generalului Gheorghe s-ar fi pierdut sprijinul marii majorităţi a legionarilor. 



Nu poţi sa conduci în bătălie cu entuziasmul necesar pe acei pe care până atunci i-ai 
prigonit. 

Mintea iscoditoare a lui Papanace nu s-a lăsat înfrânta. Atunci si-a pus ochii pe 
Mitropolitul Visarion Puiu. Un ierarh al Bisericii Ortodoxe în fruntea guvernului de la 
Viena ar provoca în România o adeziune masiva atât a populaţiei cât si a clerului 
ortodox la o mişcare de rezistenta contra ocupaţiei sovietice. Papanace 1-a prezentat pe 
Mitropolitul Visarion ca fiind figura cea mai reprezentativa a poporului român peste 
hotare, care ar putea mobiliza atât pe Românii pribegi cât si pe cei din tara. 

Mitropolitul Visarion ajunsese la Viena tot întâmplător. Nu cu gândul sa joace un rol 
politic în exil. El fusese trimis de guvernul român la Zagreb printr-o misiune religioasa 
si a fost surprins de evenimentele de la 23 August în acest oraş. Atunci s-a refugiat la 
Viena odată cu trupele germane în retragere. 

Formula Mitropolitul Visarion a fost analizata de experţii de la Ministerul de Externe 
german cu mai mare atenţie, parând mai apropiata de interesele Germaniei. Dar până la 
urma a fost abandonata si ea. Forurile superioare si-au dat seama ca eu nu puteam fi 
înlocuit ca lider al rezistentei contra năvălitorilor comunişti. Nu se putea renunţa la 
mine, fara a provoca grave tulburări în întreg dispozitivul militar si politic, organizat în 
tara, sub auspiciile Centrului de la Viena. Până la urma, a fost eliminata si soluţia 
Mitropolitului Visarion, ca fiind contra-productiva în raport cu situaţia din tara si din 
exil. 

5. ROLUL LUI VIOREL TRIFA 

în Viorel Trifa, Papanace si-a găsit un fervent adept al acţiunii lui. N-am înţeles 
niciodată de ce la Viena s-a pus cu atâta pasiune în slujba lui Papanace. E adevărat ca în 
lagăr a trecut de partea lui Papanace, însusindu-si teza acestuia ca eu sunt vinovat de 
internarea lor. Ceea ce era fals. Dar una e lagărul si alta politica unor oameni liberi. în 
timpul guvernării legionare a avut o poziţie princeps, fiind numit Sef al Uniunii 
Naţionale a Studenţilor Creştini Români. La Berkenbruck a fost un camarad leal si 
săritor la nevoie. N-am avut cu el nici cea mai mica neînţelegere. 

Ţinând seama de aceste antecedente, chiar înainte de a ajunge la Viena, am redactat un 
manifest către studenţimea româna, în numele sau, îndemnând-o la lupta contra 
comunismului. Era, fara aprobarea lui Trifa, dar precipitarea evenimentelor nu îngăduia 
întârzieri. De la primele reuniuni la Viena, s-a fixat ferm pe poziţia lui Papanace. Era, 
probabil, influenta din lagăr. Nu m-a căutat. L-am văzut doar la întrunirea de la 
Porhaus, unde venise trimis de Papanace sa audă ce vorbesc. 

Când a început Papanace campania de intrigi contra mea, pentru a ma înlătura din 
poziţia de prezumtiv sef al guvernului de Viena, am fost surprins si îndurerat sa-1 vad 
printre cei mai zeloşi partizani ai acestuia. Mai mult decât atâta. în acţiunea organizata 
contra mea, si-au împărţit rolurile: Papanace si-a rezervat sectorul relaţiilor externe, 
prin intermediul Generalului Gheorghe, iar pe Trifa 1-a îndemnat sa se ocupe de sectorul 
intern. Si anume, sa ia contact cu personalităţile nelegionare apărute la Viena, care 
locuiau la Hotel Imperial si la Grand Hotel, pentru a le convinge ca formula Sima în 
fruntea guvernului este neviabila. Nu aduc nici un folos tarii si nici alianţei cu Germania. 



Este necesar sa se ajungă la un guvern de concentrare naţionala, cu participarea tuturor 
grupelor naţionale din exil. 

Viorel Trifa s-a pus pe treaba cu un zel demn de o cauza mai buna. Toata ziua îl vedeam 
fie la Hotel Imperial fie la Grand Hotel, urcând si coborînd etajele, si vizitând pe una sau 
pe alta dintre personalităţile nelegionare care locuiau în aceste hoteluri. Cei mai 
frecventaţi de Trifa au fost Generalul Chirnoaga, cu grupul lui de ofiţeri, apoi fruntaşul 
basarabean Vladimir Cristi si Mitropolitul Visarion. Nu ştiu ce pledoarii a ţinut, dar este 
cert ca a creat o atmosfera de nelinişte printre ei. Succesul cel mai mare 1-a înregistrat 
Trifa pe lângă Mitropolitul Visarion, mai ales după ce i-a comunicat acestuia părerea lui 
Papanace ca ar fi cel mai indicat sa ia conducerea guvernului si ca la Ministerul de 
Externe German se lucrează pentru impunerea acestei formule. Cum se exprima Traian 
Borobaru pe vremea aceea, "Mitropolitului i-a surâs perspectiva coroanei de aur" a 
preşedinţiei unui guvern naţional, deşi împrejurările erau extrem de precare. 

6. CEVA A RĂMAS 

Daca formulele de substituire a mea în fruntea guvernului au căzut una după alta, ca 
nefiind viabile, la Ministerul de Externe German a rămas totuşi ceva, o îndoiala si 
necesitatea unei reexaminări a problemei Horia Sima, după pledoariile combinate ale 
dublurii Papanace-General Gheorghe. Si anume a început sa se formeze convingerea ca 
forurile superioare germane s-au grăbit, după 23 August, sub impresia evenimentelor 
din tara, sa-mi acorde mie o încredere deplina, fara sa examineze daca eu puteam 
îndeplini mandatul încredinţat la Rastenburg. Făcusem ceva, dar nu se aşteptau ei de la 
mine, crearea unei zone de rezistenta în România. Am realizat multe iniţiative, multe 
acţiuni îndrăzneţe, dar acestea nu justificau, după părerea lor, formarea unui guvern sub 
conducerea mea. Trebuie amendata hotărârea iniţiala, înlocuind ideea unui guvern 
naţional cu un Comitet National de Eliberare a României. 

Teza aceasta a fost susţinuta de Secretarul de Stat Hencke, vechiul confident al 
Generalului Gheorghe, care se simţea si el incomodat de apariţia mea în fruntea unui 
guvern naţional. în modul acesta Axa Papanace-General Gheorghe s-a prelungit la 
Ministerul de Externe German cu încorporarea unui alt membru din incinta acestui 
Minister, si cel mai influent, Hencke. 

Cuvântul lui Hencke a avut greutate. Argumentele lui l-au captat pe Ribbentrop si acesta 
s-a lăsat convins ca este necesara o corectare a propriei lui decizii. în modul acesta, s-a 
ajuns la concluzia ca este preferabil sa se renunţe la ideea unui guvern naţional român si 
în locul lui sa se dea aprobarea formarii unui Comitet National de Eliberare a României. 

în timp ce aceasta intriga luase fiinţa si se desfăşura în mod alarmant, eu eram complet 
străin de existenta ei. Nimeni nu m-a avizat de noua orientare a Ministerului de Externe 
German. Eu îmi vedeam de drumul meu, convins ca, la Marele Cartier, nu se putea 
produce nici o schimbare după repetatele asigurări ce le primisem. Pe aceasta 
certitudine, a încrederii depline de care ma bucuram din partea lui Hitler, a lui Himmler 
si a lui Ribbentrop, lucram la realizarea instrumentului de lupta contra comunismului, 
cu toate mijloacele ce-mi stăteau la dispoziţie în acea perioada. 

7. O LOVITURA DIN SENIN 



în timp ce eram solicitat din toate părţile, pentru a rezolva problemele ce se iveau zi de 
zi, sa fi fost pe la io Noiembrie, sunt convocat de biroul ambasadorului Altenburg 
pentru a-mi transmite o importanta comunicare primita de la Ministerul de Externe 
German. 

Era de fata si Profesorul Gamillscheg, iar eu eram însoţit numai de şeful meu de cabinet, 
Traian Borobaru. Altenburg mi-a citit o nota, venita direct de la von Ribbentrop, pentru 
a-mi aduce la cunoştinţa ca, după cursul ce l-au luat până acuma pregătirile militare si 
de alta natura ale Centrului Românesc de la Viena, acestea nu justifica formarea unui 
guvern naţional, asa cum se proiectase iniţial. Ma roagă sa accept noua situaţie si în loc 
de un guvern, sa formez un Comitet de Liberare al României, care se va bucura de 
acelaşi sprijin din punct de vedere material sau militar, ci doar mi se cere sa accept ca 
organul executiv al organizaţiei de lupta al Românilor din Germania sa fie un Comitet 
National, în loc de un guvern, bineînţeles prezidat tot de mine. 

Când mi-au citit acest mesaj al lui Ribbentrop, atât Altenburg cât si Gamillscheg erau 
vizibil jenaţi. Ei îsi dădeau seama de nedreptatea ce mi se făcea. 

Eu am răspuns pe un ton diplomatic ca mulţumesc Excelentei Sale von Ribbentrop 
pentru noul semn de încredere ce mi-1 acorda, dar nu sunt mulţumit de soluţia data si 
îmi rezerv dreptul sa trimit Excelentei Sale un memoriu, în care voi expune punctul meu 
de vedere si motivele nemulţumirii mele. Ne-am ridicat si am plecat. 

în apartamentul meu de la Hotel Imperial, m-am pus imediat la lucru ca sa redactez 
memoriul destinat lui von Ribbentrop. Argumente aveam din abundenta. Le repet aici, 
asa cum îmi aduc aminte de ele. 

Am reamintit Excelentei Sale, Ministrul de Externe al Germaniei, ca chiar de 
la primele zile ale contactelor mele, reluând alianţa cu Germania, mi s-au 
acordat puteri depline ca sa formez un guvern naţional. între altele, 
scrisoarea din 3 Septembrie a Excelentei Sale era o plenipotenta în alb sa 
întreprind ce cred de cuviinţa în acest sens. Eu am refuzat sa formez acest 
guvern, stanţe pede, înainte de a fi săvârşit ceva în cadrul acordurilor 
comune si înainte de a-mi fi putut aduna la Viena personalităţile destinate 
a intra în acest guvern. 

Oamenii politici bulgari, care au rămas credincioşi Axei, din primul moment 
si-au format un guvern propriu, cu câteva personalităţi, sub preşedinţia 
Profesorului Tzankoff, bucurându-se de recunoaşterea guvernului german. 
Si eu puteam sa procedez la fel, dar am preferat sa organizez mai întâi 
structurile exterioare ale acestui guvern si apoi sa-1 constitui în mod 
formal. 

în emisiunile noastre la Radio si în toate acţiunile întreprinse de elementele 
noastre, în tara, în Banat, în Ungaria, s-a accentuat permanent de 
camarazii noştri ca aceste acţiuni se fac în numele guvernului naţional de 
la Viena. în numele acestui guvern, legionarii trimişi în tara au luat 
contact cu lumea româneasca, convingând-o sa adere la lupta noastră. 
Apoi toate recrutările de voluntari pentru armata naţionala s-au realizat 



tot sub autoritatea acestui guvern, fie dintre refugiaţi fie dintre foştii elevi, 
trimişi la şcolile de ofiţeri din Germania. în momentul în care nu se va mai 
vorbi de acest guvern, va scădea si interesul pentru lupta noastră. E o 
retrogradare, care va dauna grav prestigiului de care ne bucuram până 
acum si luptei comune. 

Cea mai grea lovitura va fi insa resimţita de armata naţionala, în curs de 
formare. Cu atât mai mult cu cât acum dispune de un cadru ofiţeresc de 
elita, în frunte cu Generalul Chirnoaga. Aceşti ofiţeri s-au ataşat noua, 
ştiind ca vor servi sub garanţia politica a unui guvern naţional. Ei ştiau ca 
vor face parte dintr-o armata naţionala si nu vor fi asimilaţi cu nişte trupe 
recrutate din grupe etnice anonime. 

în final, am relatat realizările de până acum ale Centrului nostru: emisiunea 
de radio, incursiunea noastră în Banat, parasutarea a o serie de legionari 
de elita, pentru a organiza mişcarea de rezistenta, crearea şcolilor speciale 
de pregătire a elementelor destinate sa plece în tara, începutul de formare 
al armatei naţionale la Dollersheim. Toate aceste realizări s-au săvârşit în 
curs de doua luni si alte acţiuni tot atât de importante sunt în pregătire. 

Acestea au fost argumentele principale pe care le-am expus în acest memoriu. M-am 
prezentat cu el la Gamillscheg si l-am rugat sa-1 traducă în germana si apoi sa-1 
înmâneze Ambasadorului Altenburg, pentru a-1 transmite Excelentei Sale von 
Ribbentrop. 

Am făcut acest memoriu nu cu speranţa sa obţin o reparaţie ştiind cât este de greoaie 
birocraţia germana. Odată adoptat un punct de vedere, greu o mai urneşti de acolo. 
Mi-am făcut o datorie de conştiinţa, pentru a apară mai ales pe cei plecaţi în tara, de 
unde cine ştie câţi se vor mai întoarce. 

III. FORMAREA GUVERNULUI 

DELAVIENA 

Urzeala de intrigi a lui Papanace, pe frontul intern si extern, n-a putut împiedica 
formarea guvernului de la Viena, dar a întârziat cu o luna de zile constituirea lui. Eu 
eram pregătit ca, la începutul lunii Noiembrie, sa procedez la proclamarea lui oficiala. 
La Viena se concentraseră toate personalităţile legionare destinate sa facă parte din 
acest guvern. Sosise Vasile Iasinschi din Ardeal, apăruse si d-nul Sturdza din 
Danemarca, unde si-a petrecut cei patru ani de război, îl descoperisem si pe Grigore 
Manoilescu, în vizita ce-amfacut-o la Comandamentul suprem al armatei germane 
din Ungaria. împreuna cu Corneliu Georgescu, echipa era completa. Eram în căutarea 
unor personalităţi nelegionare. Luasem contact cu Generalul Chirnoaga si cu Vladimir 
Cristi. Eram aşadar pe punctul sa întocmesc guvernul, când toata operaţia a fost 
blocata de la Ministerul de Externe German, în urma intervenţiei General 
Gheorghe-Hencke. 

Am pierdut o luna de zile în nişte frământări sterile când acest timp preţios putea fi 
folosit în sectoarele vitale ale luptei. 



1. LA MARELE CARTIER AL ARMATEI GERMANE DIN UNGARIA 

Tot în cadrul pregătirilor ce le făceam în colaborare cu guvernul german de a stăvili 
invazia sovietica, am fost invitat sa am convorbiri la Marele Cartier al Armatei Germane 
din Ungaria. La 3 Noiembrie 1944 ma aflam la Budapesta si de aici cu o maşina am 
pornit în nordul Ungariei în localitatea unde îsi avea reşedinţa Marele Comandament 
German. 

întâlnirea cu şefii supremi ai armatei germane din aceasta regiune a avut loc în ziua de 4 
Noiembrie. Am văzut mai întâi pe un tânăr general Woeler, care conducea efectiv 
operaţiile de pe front. După discuţia cu el, am fost condus la Generalul Friessner, 
superiorul lui Woeler si comandantul suprem al forţelor militare germane din acest 
spaţiu. Generalul Friessner a fost ultimul comandant militar german cu care a tratat 
Mareşalul Antonescu situaţia războiului, după ruptura de la Iaşi, din August 1944, 
înainte de a fi arestat la Palat. 

Invitaţia mea la Marele Cartier a fost provocata de trecerea unui grup de legionari peste 
linia frontului românesc si predarea lor Germanilor. Grupul era format din Dr. Emil 
Bulbuc, Ilie Vlad Sturdza, Andrei Costin si Octavian Marcu. Trecerea lor s-a făcut cu 
învoirea Generalului Avramescu, comandantul armatei române din Ungaria. Ei veniseră 
cu un mesaj, de la Avramescu care se adresa atât Germanilor cât si Guvernului de la 
Viena. Generalul Avramescu comunica prin aceşti camarazi ca ar fi dispus sa treacă cu 
întreaga armata ce o comanda de partea Germaniei, daca ar avea certitudinea ca - 
concomitent - s-ar produce o ofensiva din partea armatei germane în sectorul comandat 
de el. Eu fusesem chemat la Marele Cartier ca sa iau act de mesajul Generalului 
Avramescu si sa-mi dau aprobarea. Bineînţeles ca m-am bucurat de aceasta veste auzita 
din gura camarazilor care au trecut linia frontului si i-am asigurat ca daca Generalul 
Avramescu trece de partea Germaniei va deveni ministrul nostru de război în cabinetul 
care este pe cale sa se constituie. 

întorcându-ma la Budapesta, am fost invitat la Căpitanul Reinhard, şeful secţiei IC de la 
Budapesta, sa am o convorbire cu el asupra situaţiei militare si politice din Ungaria si 
România. Invitaţia mi s-a transmis prin Căpitanul Beldie, care lucra sub comanda 
acestuia. Am fost condus la locuinţa lui Reinhard din Budapesta, unde am găsit o 
primire amicala. Am stat până noaptea târziu, fiind invitat la masa si la un pahar cu vin. 
Căpitanul Reinhard mi-a cerut punctul meu de vedere referitor la o ruptura cu ajutorul 
Românilor, în dispozitivul ruso-bolsevic. Ce posibilităţi ar avea guvernul de la Viena ca 
sa provoace trecerea unor unităţi militare româneşti de partea Germaniei? Căpitanul 
Reinhard nu părea a fi la curent cu cazul Generalului Avramescu si atunci si eu din 
motive de precautiune n-am abordat aceasta tema. L-am asigurat ca noi lucram în 
aceasta direcţie si ca la Marele Cartier German s-a luat act de contribuţia noastră în 
vederea realizării acestui obiectiv comun. 

Ne-am întors la Viena si odată cu noi, sau la scurt interval, au apărut si camarazii 
Bulbuc, Ilie Vlad Sturdza, Andrei Costin si Octavian Marcu. 

Octavian Marcu s-a întors în România pe acelaşi drum. A trecut linia frontului si apoi a 
dispărut în interiorul tarii, unde a luat contact cu organizaţia noastră si cu mişcarea de 
rezistenta. 



2. APARIŢIA PROVIDENŢIALA A GENERALULUI CHIRNOAGA 

în timp ce armata naţionala era încă în <<perioada facerii>>, descinde ca un meteor în 
lagărul de prizonieri pentru ofiţerii români din Germania, Generalul Platon Chirnoaga. 
Era un ofiţer de Stat-Major care făcuse toata campania din Rusia. în toamna anului 
1943 se afla la Tiraspol, ca Sub-sef de Stat-Major la Comandamentul Armatei IlI-a, 
condusa de Generalul Petre Dumitrescu. A fost apoi numit Comandant al Brigăzii 4 de 
Artilerie, din Diviziunea 4 de Infanterie, si, la scurt interval, primeşte gradul de General. 

Divizia 4 de Infanterie era concentrata la Zimnicea, în timpul schimbării de front, după 
actul de la 23 August. La 14 Septembrie, Divizia 4 Infanterie, primeşte ordinul sa se 
pună în marş de la Zimnicea spre Ungaria. Pe drum însă, la Turnu-Severin, Generalul 
Petrescu, ce comanda divizia, se îmbolnăveşte si se întoarce la Bucureşti, pentru a se 
trata. Generalul Petrescu preda comanda Generalului Chirnoaga si asa se face ca acest 
tânăr General ajunge Comandantul Diviziei 4-a. 

Trecând pe la nord de Arad, în marşuri forţate, Divizia ia direcţia Szolnok. La sud de 
Szolnok, Divizia se desfăşoară pe ambele maluri ale Tisei. Aceasta aşezare i-a fost fatala, 
în fata ei se aflau puternice forte blindate germane, iar, în apropierea ei, nu se găseau 
alte trupe româneşti sau sovietice. Divizia 4-a a fost încercuita pe ambele laturi ale 
frontului, dincolo si dincoace de Tisa, si silita sa se predea. Cea mai mare parte a 
efectivelor ei au fost făcute prizoniere. La 20 Octombrie a fost făcut prizonier pe malul 
Tisei si Generalul Chirnoaga. 

Am fost condus mai întâi la Comandamentul diviziei blindate germane care-1 făcuse 
prizonier. De aici a fost transportat la Corpul de Armata German si, în 23 Octombrie, cu 
trenul, la Grupul de armate. împreuna cu Generalul Chirnoaga se aflau în acelaşi tren, 
Lt. Col. Ciobanu, Şeful Statului Major al Diviziei, si colonelii Alexandrescu si Tretinescu, 
comandanţi de regimente de infanterie în divizia a 4-a. în acelaşi compartiment a apărut 
si un ofiţer român: Lt. Grigore Manoilescu, care îndeplinea funcţiunea de interpret 
pentru Români la grupul de Armate. Acesta primise sa-1 însoţească pe General până la 
Grupul de Armate. 

La Grupul de Armate i s-a luat Generalului Chirnoaga un interogatoriu complet de către 
Colonelul Bauer, şeful secţiei de informaţii al acestui grup. 

Am luat aceste informaţii din eseul sau de amintiri, întâlnirea mea cu Legiunea, 
publicat în monumentala lucrare Mărturii despre Legiune, apăruta la Rio, sub direcţia 
lui Faust Bradescu, cu prilejul împlinirii a patruzeci de ani de la întemeierea Legiunii. 

în drum spre prizonierat, trecând pe la diversele comandamente germane, Generalul 
Chirnoaga a fost frământat de problema datoriei sale de Român în noua situaţie în care 
a ajuns. încotro sa apuce acuma? Sa se resemneze la viata lui de prizonier, aşteptând 
sfârşitul războiului, sau sa caute o ieşire din acest impas pentru a fi de folos neamului 
sau, invadat de hoardele bolşevice? în acest memorial, Generalul Chirnoaga ne 
povesteşte drama vieţii lui, prins între datoria de ostaş si îndatorirea fata de neam. 
Reproducem câteva pasaje caracteristice care dau într-un mod zguduitor zbuciumul sau 
sufletesc. 



"Ceea ce m-a frământat din chiar primele cinci minute ale prizonieratului a fost sa ma 
fixez asupra datoriei mele de Român de aici înainte. Evident, regulamentele militare ale 
oricărei armate din lume indica reguli clare despre purtarea unui luptător căzut 
prizonier, dar aceste reguli erau valabile pentru mine, cunoscând situaţia tragica din 
România? Când tara noastră era invadata de hoardele ruseşti, când era condusa de un 
guvern obligat sa execute cererile si voinţa invadatorului; când ştiam ca de acest 
invadator nu vom scapă decât numai daca va fi învins, ce trebuia sa fac eu? Sa accept în 
pasivitate poziţia de prizonier până la sfârşitul războiului sau sa găsesc o formula de a 
lupta mai departe contra Ruşilor? 

Desigur ca eram legat de un jurământ fata de Rege si de Tara, dar la data aceea Regele 
nu mai avea nici un cuvânt de spus, iar tara era la dispoziţia administraţiei ruseşti. 
Armata care lupta contra Germaniei mergea numai din spirit de disciplina si nicidecum 
pentru ca era convinsa ca asa dictau interesele României. După ce trei ani am luptat cot 
la cot cu trupele germane, ca sa apăram hotarele si independenta tarii, contra Rusiei 
Sovietice, cum se putea schimba dintr-o data, într-o singura noapte, toata aceasta 
concepţie de apărare si sa constaţi ca inamicul de moarte ti-a devenit bun camarad, iar 
camaradul de până ieri, îti este duşman? Cum nimeni dintre noi nu ştia ce se întâmplase 
exact la Bucureşti, când a fost arestat Mareşalul Antonescu, si pentru a nu rupe armata 
în doua, toţi luptătorii care au avut norocul sa nu fie facuti prizonieri de noii noştri aliaţi 
si trimişi în Siberia, au executat ordinul regal de a întoarce armele contra Germaniei. 

Dar odată căzut prizonier, deci pus în imposibilitate de a mai executa ordinul Regelui, 
am socotit ca datoria mea este sa caut o soluţie, pentru ca sa continui lupta contra 
aceluia care de doua secole era inamicul independentei noastre si al hotarelor 
României." (pp. 51-52, din Mărturii despre Legiune) 

Frământat de astfel de gânduri ajunge Generalul Chirnoaga la Comandamentul Diviziei 
Germane, la Corpul de Armata German si apoi la Grupul de Armate. Când a fost 
interogat de colonelul Bauer la Grupul de Armate, a rezultat clar din declaraţiile 
Generalului ca el dorea sa găsească o formula de colaborare cu Germania pentru a 
continua războiul contra Rusiei. A doua zi, era 24 Octombrie, ziua de naştere a 
Generalului. Colonelul Bauer a venit cu o sticla de şampanie la el pentru a bea împreuna 
o cupa în cinstea zilei lui de naştere, care-si uitase de însemnătatea ei. Colonelul Bauer 
i-a urat sănătate si succes pentru a-si îndeplini dorinţa de a continua lupta contra 
Rusiei. 

De aici Generalul Chirnoaga a fost condus, împreuna cu ceilalţi însoţitori, în lagărul de 
prizonieri Liickenwald, în apropiere de Berlin, rezervat ofiţerilor români prizonieri. 
Trebuie precizat aşadar ca Generalul Chirnoaga intrase în acest lagăr cu convingerea 
ferma, făurită în zilele anterioare, după ce căzuse prizonier, ca locul lui este sa continue 
lupta alături de Germania. Mai mult decât atâta. S-a gândit cum ar putea sa ajungă sa ia 
contact cu guvernul german, pentru a obţine permisiunea sa organizeze o divizie 
româneasca, eventual chiar un corp de armata, care sa continue lupta contra trupelor 
sovietice. 

Nu cunoştea pe nimeni în Germania. Nu auzise decât de Generalul Gheorghe, care, până 
la capitularea României, fusese Ministru al României la Berlin. După aceea, a doua zi 



după sosirea lui la Luckenwald, a cerut, prin ofiţerul german însoţitor, sa fie pus în 
legătura cu Generalul Gheorghe, fostul Ministru al României, pentru a discuta cu el 
planul unei continuări a războiului contra Rusiei. 

Mare i-a fost surpriza Generalului când la 1 Noiembrie 1944, s-a anunţat vizita fostului 
Ministru, Vasile Iasinschi. Din aceasta vizita s-a înţeles ca forurile superioare germane 
nu erau de acord cu colaborarea cu Generalul Gheorghe si îi indica grupul legionar din 
Germania pentru o eventuala înţelegere. 

Discuţia cu Vasile Iasinschi a fost cordiala si s-a ajuns la un prim acord. Generalul si-a 
exprimat încă odată punctul lui de vedere ca necesitatea naţionala impune sa se 
continue războiul alături de Germania, după ce tara noastră a fost invadata de Rusia 
comunista. Vasile Iasinschi i-a răspuns ca exista deja un început de organizare militară 
în apropiere de Viena si ca Mişcarea Legionara este total de acord cu punctul de vedere 
al Generalului. L-a rugat pe General ca, pentru a se lua hotărâri, sa binevoiasca sa facă 
un drum la Viena, pentru a sta de vorba cu Horia Sima. Generalul Chirnoaga a declarat 
ca accepta invitaţia si va pleca spre Viena, de îndată ce se vor face demersurile necesare 
pentru a putea paraşi lagărul. 

După plecarea lui Vasile Iasinschi, Generalul Chirnoaga a avut mai multe consfătuiri cu 
ofiterii-prizonieri, cărora le-a expus punctul lui de vedere si hotărârea lui de a se duce la 
Viena, pentru a clarifica situaţia. Unii s-au înclinat spre aceasta soluţie, în timp ce alţii 
au fost reticenţi. 

în ziua de 6 Noiembrie a primit aprobarea de plecare la Viena, cu ofiţerii ce erau dispuşi 
sa participe la întrevederi. însoţit de ofiţerul german, permanent ataşat pe lângă 
General, de când a fost făcut prizonier, au ajuns la Viena în ziua de 7 Noiembrie, după 
masa. Nu a luat cu sine decât pe Şeful sau de Stat-Major, Lt. Col. Ciobanu. Generalul 
Chirnoaga a fost găzduit la Grand Hotel, fata în fata cu Hotel Imperial. Aici a fost 
imediat vizitat de Traian Borobaru, care l-a invitat sa vina la Hotel Imperial, unde îl 
aştepta Horia Sima. 

După prezentările de rigoare l-am întrebat pe Generalul daca este ruda cu Profesorul 
Eugen Chirnoaga, fost Rector al Politehnicii din Bucureşti sub guvernarea noastră. 
M-am bucurat nespus de mult aflând ca este frate cu Profesorul, socotind ca prin aceasta 
înrudire problemele pendinte vor fi mai uşor abordate. Credeam ca Generalul Chirnoaga 
avea idei naţionaliste ca si fratele sau. Dar nu era asa. Generalul era în primul rând un 
ostaş si n-a militat niciodată în viata politica. 

Apoi Generalul mi-a pus câteva întrebări în legătura cu guvernarea legionara, 
referindu-se la excesele si ilegalităţile care s-ar fi săvârşit. I-am explicat aceste ilegalităţi, 
în măsura în care au existat, si nu cele trâmbiţate de propaganda oficiala. Ele se 
datorează anilor de torturi si suferinţe îndurate de legionari, cât si atmosferei 
revoluţionare care domnea în tara, după alungarea Regelui Carol II. 

Discuţia cu Generalul a durat toata după masa si a continuat seara după luarea cinei. 
Generalul si-a exprimat dorinţa sa organizeze o mare unitate militară care sa lupte 
contra Ruşilor. Voia el sa comande aceasta unitate. Funcţia de Ministru de Război 
într-un guvern nu-1 atrăgea, el fiind prea tânăr general. Ar fi bine sa se găsească un alt 



general, mai vechi în grad. 

Generalul Chirnoaga, în convorbirea cu mine, a fixat organizarea viitoarei divizii pe baza 
următoarelor principii: 

• Comandant, un general român. 

• Trupa sa fie constituita din prizonieri români, din legionari, din elevi 
ofiţeri si subofiţeri aflaţi la şcolile din Germania, si din Saşi si Şvabi, 
aflători în armata germana, ce ar dori sa se încadreze în armata româna. 

• Divizia sa fie considerata armata naţionala, în sensul ca legionarii sa 
execute ordinele superiorilor lor si sa renunţe la salutul legionar. 



• 



începerea oficiala a armatei naţionale sa aibă loc odată cu formarea 
guvernului român de la Viena. 



• In ce priveşte întrebuinţarea pe front, aceste trupe sa lupte numai contra 
Ruşilor si sa nu fie trimise sa lupte contra Românilor. 

Mi-am dat imediat consimţământul la expunerea Generalului, deoarece punctul lui de 
vedere coincidea perfect cu părerile mele. în ce priveşte subordonarea legionarilor 
disciplinei militare, încă de la vizita mea la Grosskirschbaum, am atras atenţia 
camarazilor mei de aici sa se comporte ca soldaţi, supuşi ordinelor superiorilor lor. 

Odată problema constituirii acestei divizii lămurită, Generalul Chirnoaga s-a ataşat cu 
trup si suflet guvernului de la Viena, iar unitatea noastră de la Dollersheim a luat un 
avânt considerabil, atât ca număr de oameni cât si din punct de vedere al cadrelor, 
comandanţi de batalioane si companii. 

3. DE PARTEA NOASTRĂ 

De partea noastră, a grupului mare de legionari, care constituiau baza guvernului de la 
Viena, s-au apropiat si ne-au susţinut din primul moment, în eforturile noastre de a 
constitui acest guvern, Generalul Chirnoaga si grupul de ofiţeri de la Viena care au 
aderat la iniţiativa acestuia. Este o datorie de conştiinţa sa vorbesc în aceasta lucrare de 
ei, Maiorul Constantin Maftei si Comandorul Eugen Bailla. 

Generalul Chirnoaga nu numai ca a dat un impuls decisiv la crearea armatei naţionale, 
dar ne-a ajutat considerabil si la acţiunea întreprinsa de mine de a îndepărta soluţia 
unui Comitet National, care ar fi ruinat toata lupta noastră de până acum, si a se reveni 
la formula guvernului naţional, preconizata de la început. Dau aici din nou cuvântul 
Generalului Chirnoaga, din memorialul sau, publicat în Mărturii despre Legiune, p. 56: 

"La o săptămâna după sosirea mea la Viena, sunt informat ca, de fapt, conducerea 
legionara întâmpina greutăţi în formarea guvernului român din partea guvernului 
german, acesta punând condiţia ca din Guvernul National sa facă neapărat parte un 
general român. Cum pentru mine era însă o chestiune extrem de importanta sa se 
formeze guvernul cât mai repede, ca sa se poată trece la organizarea unei divizii, m-am 
dus imediat la Hotel Imperial si într-o scurta convorbire cu Dl. Sima, am lămurit 



situaţia. L-am întrebat daca într-adevar nu poate constitui guvernul, pentru ca nu are un 
general căruia sa-i încredinţeze postul de Ministru de Război. Primind un răspuns 
afirmativ, l-am întrebat daca Dl. General Gheorghe n-ar accepta aceasta funcţie. Mi-a 
răspuns ca fostul Ministru al României la Berlin nu este de acord cu formarea unui 
guvern Român pe teritoriul Germaniei, preferând mai degrabă un Comitet. Ori, pentru a 
vorbi în numele poporului român, este necesar un guvern. Guvernul de la Bucureşti 
fiind la dispoziţia si sub autoritatea inamicului, nu poate sa afirme ca are libertatea de a 
reprezenta interesele superioare româneşti. Tara Româneasca nu mai este practic nici 
suverana nici independenta. De aceea, se impune, aici în Germania, formarea unui 
Guvern Român, care sa vorbească liber si sa explice lumii adevărata situaţie din 
România. Atunci i-am declarat ca accept sa iau asupra mea postul de Ministru de 
Război, dar am pus condiţia ca îndată ce va veni un general mai vechi decât mine, îi voi 
ceda locul, pentru ca intenţia mea era sa ma ocup de organizarea unei divizii, pe care sa 
o instruiesc si sa o comand în bătălie. Astfel am creat posibilitatea ca Românii din 
Germania sa se poată manifesta oficial pe plan politic si militar, si sa poată lua hotărâri 
valabile, întărite de autoritatea cuvenita, în continuarea războiului contra Rusiei 
Sovietice." 

în convorbirea aceasta cu Generalul Chirnoaga, nu m-am referit la rolul nefast jucat de 
Generalul Gheroghe în relaţiile cu Ministerul de Externe German si înainte si după 23 
August. Formula cu "Comitetul National" se datora precumpănitor intervenţiei 
Generalului Gheorghe pe la confidenţii lui de la Ministerul de Externe, aceiaşi confidenţi 
de care s-a servit si pe când era Ministru la Berlin ca sa-si azvârle arcanul contra 
legionarilor. 

Si acuma sa trecem la splendidul comportament al ofiţerilor români aflaţi la Viena, când 
a apărut Generalul Chirnoaga. 

Maiorul Maftei fusese numit ataşat militar român la Zagreb. După prăbuşirea frontului 
german în Croaţia, s-a retras împreuna cu soţia la Viena. Era găzduit la Grand Hotel, 
acelaşi hotel unde locuia si Generalul Chirnoaga. Nu numai ca se cunoşteau din tara, dar 
erau si rudenii, amândoi originari din Moldova. Maiorul Maftei vorbea o franceza 
impecabila. 

Din primele zile de când ne-am întâlnit, ne-am înţeles perfect asupra obiectivelor ce 
trebuie sa le urmărim la Viena. El susţinea, ca si noi, ca trebuie sa se formeze un guvern 
naţional si o armata naţionala. Foarte des vizita pe Profesorul Gamillscheg, căutând sa-1 
convingă, din perspectiva lui de militar, de necesitatea de a se crea cât mai repede cele 
doua instituţii pe teritoriul Germaniei. Cu Ambasadorul Altenburg a avut de asemenea 
dese întrevederi, vorbind cu el în franţuzeşte, în aceiaşi termeni. Era un propagandist 
neobosit al tezelor noastre. Cu atâta zel susţinea ideea unui guvern naţional, încât m-am 
întrebat daca nu urmăreşte sa obtina un post în viitorul guvern. Cu respect si admiraţie, 
aflu de la el ca nu doreşte nici o funcţiune si duce aceasta campanie de lămurire a 
cercurilor germane, exclusiv pentru a aduce un serviciu cauzei naţionale. 

întâlnirea cu Generalul Chirnoaga i-a dat Maiorului Maftei un nou avânt. Vedea în 
Generalul Chirnoaga omul trimis de destin ca sa întrupeze veleităţile Românilor Liberi 
din Germania, Guvern naţional, având ca ministru de război pe Chirnoaga, si o armata 



naţionala, sub comanda acestuia. 

Serviciile Maiorului Maftei au fost imense. Declaraţiile lui urbi et orbi au avut un 
puternic ecou atât în cercurile româneşti cât si în cele germane. A combătut cu 
vehementa ideea unui Comitet National si a cerut pe un ton energic sa se revină la 
formula unui guvern naţional. Până astăzi îl vad cum perora cauza noastră, cu o 
stăruinţa mereu reînnoita. Oriunde întâlnea pe cineva interesat în problema, pe 
culoarele hotelurilor unde locuia sau la masa, nu-si uita lecţia politica. 

Odată guvernul format, considerându-si misiunea îndeplinita, s-a retras de pe scena 
Vienei, preferând sa-si continue exilul într-un hotel la Kitzbiihel. 

Comandorul Bailla apăruse la Viena pe o alta ruta. Venise direct de pe front, după 
retragerea trupelor germane din România. Era originar din Banat, chiar de la 
Caransebeş. Se trăgea dintr-o familie înnobilată pe timpul împărăţiei austriece. De aceea 
în Germania îsi luase vechiul titlu, numindu-se von Bailla. Ofiţer de aviaţie, a fost ataşat 
de Statul Major Român ca ofiţer de legătura pe lângă Marele Comandament German, în 
cursul războiului. Când acest Comandament s-a retras în Ungaria, el a putut sa treacă 
munţii, si apoi sa ajungă la Viena, locuind tot la Grand Hotel. Pe Generalul Chirnoaga 
1-a cunoscut Comandorul Bailla la Viena. A devenit si el un aprig susţinător al nostru, pe 
linia aceloraşi obiective ca si Maiorul Maftei, adică guvern naţional si armata naţionala, 
în ceasurile întunecate prin care am trecut, când guvernul german, la intrigile 
Papanace-General Gheorghe, voia sa ne degradeze la rolul unui comitet naţional, 
Comandorul Bailla n-a cunoscut un moment de răgaz. Pe filiera legaturilor ce le avea cu 
aviaţia germana, a intervenit cerând, în interesul cauzei comune, sa se revină la formula 
unui guvern naţional. Atât Maiorul Maftei cât si Comandorul Bailla veniseră la Viena 
împreuna cu soţiile lor. Ele au împărtăşit grijile si neliniştile soţilor lor si când s-a ivit 
tulburarea din mijlocul nostru, au militat alături de noi, îndemnând pe soţii lor sa ne 
ajute, pentru a răsturna planul urzit la Externe. 

4. SCHIMBAREA LA FATA 

Memoriul înaintat de mine Ministerului de Externe German si-a produs efectul. 
Ribbentrop a revenit asupra ideii de a se constitui doar un Comitet National, asa cum 
fusese prevăzut încă de la întrevederile mele din Prusia Orientala. 

Nu pot sa afirm ca rezultatul acesta a fost obţinut numai gratie intervenţiei mele. Mai 
întâi aveam de partea mea pe Gamillscheg si Altenburg. Acesta din urma avea relaţii 
strânse la Externe si fara îndoiala a fost consultat în chestiunea acestei controverse. Nu 
pot trece cu vederea nici influentele ce s-au exercitat pe lângă Himmler din partea 
Serviciului SD de la Viena. Cert este ca cei mai apropiaţi colaboratori ai lui Himmler l-au 
sfătuit pe şeful lor sa intervină pe lângă Ribbentrop pentru a se da Românilor aceasta 
satisfacţie. După anumite informaţii chiar Goebbels ar fi intervenit pe lângă Ribbentrop, 
cerându-i sa revină la vechea decizie. 

Gratie acestor acţiuni concentrice, venite din mai multe parti, Ribbentrop a fost nevoit 
sa bata în retragere. Hencke a fost sacrificat si în locul lui a fost desemnat Subsecretarul 
de Stat Von Steengracht ca sa ne invite la Berlin si sa ne comunice aprobarea formarii 
guvernului naţional român. 



La sfârşitul lui Noiembrie, însoţit de Corneliu Georgescu, Generalul Chirnoaga si Lt. Col. 
Ciobanu, am descins la Berlin. Profesorul Gamillscheg ne-a condus la Steengracht, care 
ne-a primit extrem de cordial si ceremonios, în prezenta unui alt demnitar, von 
Rintelen. Atmosfera calda si afectuoasa. Ca si cum nu s-ar fi întâmplat nimic. 
Steengracht ne-a comunicat decizia Excelentei Sale, von Ribbentrop, de a se recunoaşte 
oficial, în numele guvernului Reichului, formarea unui guvern naţional român de la 
Viena. S-a interesat de personalităţile ce ar face parte din acest guvern si a fost extrem 
de bucuros aflând numele lor. A făcut impresie intrarea Generalului Chirnoaga în 
guvern, a lui Vladimir Cristi si a lui Grigore Manoilescu, la Presa si Propaganda. Ne-a 
îndemnat sa constituim cât mai repede acest guvern. I-am comunicat ca ne-am gândit sa 
alegem data de io Decembrie, care coincide cu sărbătoarea studentimii române. 

5. ULTIMA TENTATIVA A LUI PAPANACE 

Trebuie sa-i recunoaştem lui Papanace o extrema dexteritate în a înnoda fel de fel de 
intrigi. Inepuizabil în a induce lumea noastră în eroare, din nefericire toata aceasta 
risipa de inteligenta si talent a cheltuit-o în sens negativ. Pe el îl interesa cum sa ma 
elimine pe mine si nu cum sa ajute naţiei în restrişte. Noi la Viena făceam un efort 
desperat alături de o Germanie, pe punctul de a capitula, de a abate nenorocirea ce se 
cernea asupra tarii. Pe Papanace îl interesa cum sa împiedice formarea unui guvern 
naţional sub conducerea mea! Si, în acest scop, fecunda lui imaginaţie lansa pe piaţa fel 
de fel de formule care de care mai absurde. Până la urma si-a găsit un aliat tot atât de 
pornit ca si el în Generalul Gheorghe. Si acesta ne păstra resentimente din perioada 
anilor 1943-1944, când, executând ordinele Mareşalului, stătea la pânda din cabinetul 
lui de ministru de la Berlin ca sa mai descopere niscaiva legionari liberi ca sa-i denunţe 
Gestapo-ului, pentru a fi înşfăcaţi si trimişi în lagăr. 

Prin Hencke, omul lui de încredere la Ministerul de Externe German, Generalul 
Gheorghe a reuşit sa ne disloce din poziţia eminenta ce-o ocupam până atunci în 
cabinetul lui Ribbentrop si în loc de un guvern naţional, ne-a căzut în cap cărămida unui 
Comitet National. Am reacţionat cu un memorandum, dar fara speranţa de a schimba 
ceva din atitudinea Ministerului de Externe German. Printr-un concurs favorabil de 
împrejurări, a biruit adevărul si acel trio de opozanţi Papanace-General 
Gheorghe-Hencke a fost eliminat din combinaţia politica a momentului. S-a limpezit 
orizontul de ultimele obstacole ce stăteau în calea formarii unui guvern naţional. 

Papanace nu mai avea alta ieşire decât sa se resemneze după înfrângerea suferita. A câta 
oara? Pierduse bătălia de la Berlin din vara anului 1940, după victoria de la 6 
Septembrie; pierduse bătălia din lagăr, după 23 August, prin chemarea mea la Marele 
Cartier al Fuhrerului, si acuma pierdea si bătălia de la Viena, în încercarea lui disperata 
de a împiedica formarea unui guvern sub conducerea mea. 

6. CONSTITUIREA GUVERNULUI NATIONAL ROMÂN 

Prin audienta mea la Steengracht, la sfârşitul lunii Noiembrie, au căzut si ultimele 
obstacole în calea formarii unui guvern naţional român, asa cum fusese prevăzut de la 
primele contacte ce le-am avut, după eliberarea mea din lagăr, cu forurile superioare 
germane în Prusia Orientala. 



Am ales ziua de io Decembrie 1944 pentru proclamarea guvernului, deoarece era o data 
istorica. Era ziua când a izbucnit mişcarea studenţeasca, 10 Decembrie 1922, la toate 
Universităţile din tara. în fiecare an studenţimea româna sărbătorea aceasta zi cu 
servicii religioase, cuvântări în fata tineretului universitar si cu manifestaţii de strada. 

Lista noului guvern era formata din următoarele personalităţi: 

• Mihail Sturdza - Ministru de Externe. 

• Vasile Iasinschi - Ministru de Interne si al Muncii. 

• General Platon Chirnoaga - Ministru de Război. 

• Corneliu Georgescu - Ministru de Finanţe. 

• Grigore Manoilescu - Ministru al Presei si Propagandei. 

• Vladimir Cristi - Ministru al Cultelor. 

în dimineaţa de 10 Decembrie 1944, am convocat pe toţi membrii noului guvern la Hotel 
Imperial, le-am citit decretul de numire si apoi s-a desfăşurat ceremonia depunerii 
jurământului. Jurământul a fost luat de către Protopresbiterul Emilian Vasilovschi, 
capelanul Bisericii Ortodoxe Române din Viena. 

îndată după constituirea guvernului, la Palatul Lobkowitz s-a desfăşurat serbarea 
tradiţionala de 10 Decembrie. Au asistat toţi miniştri noului guvern, corpul ofiţeresc 
superior al Armatei naţionale si diplomaţii germani acreditaţi la Viena, în frunte cu 
Ambasadorul Altenburg. A luat mai întâi cuvântul Profesorul Ernst Gamillscheg, care a 
anunţat formarea guvernului naţional si a urat noului guvern sa-si împlinească telul de a 
vedea România din nou libera si independenta. 

S-a trecut apoi la desfăşurarea programului serbării. A vorbit mai întâi Vasile Andrei, 
şeful studentimii legionare, care a evocat jertfele studentimii române de la 1922 si până 
astăzi. în continuare, corul refugiaţilor, sub conducerea maestrului Cubicec, a intonat 
Imnul legionar si cântece naţionale româneşti. Asistenta a fost adânc impresionata atât 
de frumuseţea ariilor executate cât si de starea de spirit a participanţilor. Optimism si 
încredere în lupta finala a Germaniei. 

Ministrul Altenburg mi-a exprimat la plecare satisfacţia lui pentru desfăşurarea 
programului si pentru moralul ridicat al Românilor refugiaţi. Era îmbujorat la fata. 

7. AMĂRĂCIUNEA MITROPOLITULUI VISARION 

Mitropolitul Visarion Puiu a fost adânc mâhnit de întorsătura ce-au luat-o 
evenimentele. Aceasta, din cauza pledoariilor înflăcărate ale lui Viorel Trifa, agentul cel 
mai zelos al lui Papanace, care-1 vizita aproape zilnic la Hotelul unde locuia, 
asigurându-1 ca pe linia Ministerului de Externe German se lucrează la formula unui 
guvern sub preşedinţia înalt Prea Sfinţiei Sale. Tratativele ar fi foarte înaintate, îl 
asigura Trifa, si se poate ajunge în curând la aceasta dezlegare. Mitropolitul Visarion, 
"tentat de coroana de aur", cum spunea Borobaru, îsi dăduse consimţământul pentru a fi 



comunicat Externelor. 

Dar Ribbentrop n-a reţinut nici formula Mitropolitului si nici pe a mea, ci a recurs la 
subtilitatea unui Comitet National de Eliberare a României. în urma contra-atacului 
meu, combinat cu alte intervenţii, Ribbentrop a renunţat la soluţia Comitet National si a 
revenit la formula guvernului sub preşedinţia mea. 

Aceasta schimbare a fost considerata de Mitropolitul Visarion Puiu ca o înfrângere 
proprie, deşi el nu fusese niciodată propus în aceasta funcţiune, ci a jucat doar rolul 
unui pion în jocul Papanace-Gheorghe, de subplantare a mea în fruntea guvernului. 

Când s-a procedat la formarea guvernului, Mitropolitului Visarion i s-a rezervat postul 
de Ministru al Cultelor, deoarece corespundea situaţiei lui de înalt Ierarh al Bisericii 
Ortodoxe. Dar Mitropolitul a refuzat, invocând diferite motive, dar, în fond, mâhnit ca 
n-a ajuns în fruntea guvernului, asa cum îl îndoctrinase Trifa. 

Cu mare greutate, la insistenta Ambasadorului Altenburg, Mitropolitul a acceptat sa 
figureze în noul guvern ca sef spiritual al Episcopiei Ortodoxe Române din Europa de 

Vest. 

îndată după constituirea guvernului, Mitropolitul Visarion si-a exprimat dorinţa sa se 
retragă de la Viena într-o localitate mai îndepărtate. Serviciul de protocol i-a satisfăcut 
dorinţa, indicându-i ca loc, de retragere localitatea Kitzbuhel din Tirol. A fost încartiruit 
într-un hotel renumit, în condiţii excelente, având tot ce îi trebuia. 

Odată cu Mitropolitul a părăsit Viena si Viorel Trifa. Mitropolitul 1-a numit Secretar al 
sau. Viorel Trifa s-a bucurat de acelaşi tratament. Din toata agitaţia lui Papanace de a 
schimba configuraţia guvernului de la Viena, cel care a nimerit-o mai bine, alegându-se 
cu un avantaj substanţial, a fost Viorel Trifa. A trăit în condiţii confortabile, până la 
sfârşitul războiului, în hotelul de la Kitzbuhel, în timp ce, noi ceilalţi, miniştri, care 
locuiam la Hotel Imperial, sufeream adesea de frig si de foame si trebuia sa coborâm în 
bunkerul hotelului din cauza bombardamentelor. 

8. UN ANUMIT SABOTAJ 

La capătul acestei parti din lucrarea mea, închinata guvernului de la Viena, nu pot uita o 
chestiune care m-a neliniştit mult în aceasta perioada critica si anume un anumit 
sabotaj pe care l-am observat din partea cercurilor germane. Mişcarea si-a mobilizat 
toate forţele ei disponibile din Germania si din tara pentru a ajuta armata germana sa 
stăvilească invazia sovietica cât mai departe de graniţele ei. N-am putut salva România 
din cauza fulminantei penetraţii a diviziilor ruseşti peste Carpati si a lipsei oricărei 
acoperiri militare germane în acest spaţiu. Cei ce au proiectat lovitura de la 23 August au 
calculat cu schimbarea frontului si aceasta lipsa de prevedere a înaltului comandament 
german. De la Bucureşti până în nordul tarii se întindea un gol militar imens. Atât Hitler 
cât si consilierii sai s-au lăsat înşelaţi de asigurările ce le primiseră din partea lui 
Antonescu si din partea personalului lor diplomatic de la Bucureşti, în frunte cu 
Killinger, ca România va rămâne credincioasa alianţei cu Germania. 

Lipsiţi de teritoriu naţional, noi n-am putut face altceva la Viena decât sa încercam a 



înjgheba o armata naţionala din refugiaţi si prizonieri din lagăre, cu care sa continuam a 
lupta contra comunismului. în trei luni, am săvârşit aceasta isprava remarcabila. Am 
format un guvern naţional, am organizat un aparat funcţionăresc de susţinere a acestui 
guvern si am pus pe picioare o armata naţionala. Am putea afirma ca obiectivele ce ni 
le-am propus, în conformitate cu misiunea ce ne-a fost încredinţata de Hitler, le-am 
împlinit în proporţie covârşitoare. 

Dar am constatat cu surprindere si amărăciune ca în operaţiile pe care le-am întreprins 
la Viena pentru a organiza rezistenta contra inamicului ne-am izbit nu numai de 
dificultăţile inerente acestei acţiuni, dar si de un anumit sabotaj din partea cercurilor 
germane care au făcut apel la concursul nostru. 

Mai întâi am avut de suferit reversul cu formarea guvernului naţional. Un bun, asa 
zicând, admis chiar de la începutul conversaţiilor mele cu înaltele foruri germane la 
Rastenburg, si anume îndreptăţirea de a vorbi si acţiona în numele unui guvern român, 
mi-a fost sustras mai târziu, în urma unor intrigi la Externe, indicându-mi calea unui 
Comitet National. Situaţia s-a restabilit, dar s-a pierdut timp si energie, care puteau fi 
folosite în alta parte, până ce funcţionarii de la Ministerul de Externe au priceput 
eroarea săvârşita. 

O a doua arie de contact între guvernul român si autorităţile germane, în care 
colaborarea nu funcţiona bine, era Wehrmacht-ul. La Kaisersteinbruch, Comandantul 
lagărului de prizonieri era un colonel german din Wehrmacht. Am înţeles de ce 
intervenţiile noastre pentru a îmbunătăţi hrana soldaţilor români prizonieri nu puteau fi 
satisfăcute, dar n-am înţeles ca după ce grupe de sute de prizonieri români aderaseră la 
armata naţionala si au cerut sa fie scoşi din lagăr, pentru a fi încadraţi la Dollersheim, au 
fost tinuti în continuare în aceleaşi conditiuni de mizerie. 

Schimbarea statutului lor întârzia câteodată până la doua săptămâni. în acest răstimp, 
mureau unii dintre ei, iar ceilalţi, după aceasta cura prelungita de foamete, slăbiseră în 
asa măsura încât nu puteau fi încadraţi imediat, trebuindu-le un timp de recuperare. Am 
observat la toate convoaiele de prizonieri români destinate sa plece la Dollersheim 
acelaşi procedeu de întârziere si înfometare. 

Echipa noastră de propaganda de la Kaisersteinbruch nu mai contenea cu intervenţiile 
pe la Kommandatura lagărului, cerând sa fie puşi în marş soldaţii care au aderat la 
armata naţionala. Eu însumi am intervenit până la cele mai înalte foruri, pentru a se 
grăbi formalităţile de eliberare ale prizonierilor. L-am solicitat pe Himmler sa dea 
ordinele cuvenite la Kaisersteinbruch ca sa scurteze perioada de detenţiune a soldaţilor 
destinaţi sa intre în armata naţionala. Pe de o parte armata naţionala avea nevoie de 
voluntari - erau multe barăci goale - pe de alta parte, la Kaisersteinbruch erau reţinuţi 
mii de prizonieri care aşteptau sa fie puşi în libertate. 

Explicaţia acestui sabotaj? Nu era ceva îndreptat propriu zis contra noastră? în cercurile 
armatei germane se întărise convingerea ca războiul este pierdut, ca o prelungire a lui 
nu serveşte la nimic altceva decât doar la pierderea de vieţi omeneşti. Străinii din 
Germania, între care si noi Românii, cu participarea noastră, de ultima ora, la efortul de 
război al Germaniei, contribuiau la prelungirea inutila a ostilităţilor si ca atare nu 
trebuiesc încurajaţi. Ofiţerii din Wehrmacht respectau ordinele primite, dar în execuţia 



lor nu se observa zelul lor de altădată. Se observa o anumita neglijenta si încetineala. 

Am fost surprins apoi ca niciodată la Viena n-am dat ochi cu Gauleiter-ul Baldur von 
Schirach. Acesta venise la Bucureşti, cu prilejul funeraliilor Căpitanului. Eu eram 
Vice-Presedinte al Consiliului de Miniştri. Ne-am cunoscut si ne-am înţeles bine pe 
atunci. De asta data n-am primit nici cel mai mic semn de recunoaştere de la el. Probabil 
ca si Baldur von Schirach gândea în aceiaşi termeni. Războiul este pierdut si sa nu ne 
complicam existenta, intrând în contact cu mişcări neagreate de biruitorii de mâine. 

9. DEFECŢIUNEA PREOTULUI PALAGHITA 

Papanace s-a ales totuşi cu un câştig din toata aceasta intriga ce-a urzit-o la Viena 
pentru a împiedica formarea guvernului de la Viena sub conducerea mea. L-a 
determinat pe Preotul Palaghita sa se afilieze dizidentei si sa participe la campania de 
denigrare a mea. 

Ruptura nu s-a produs brusc, ci a trecut prin anumite etape. Am arătat mai înainte ca, 
impresionat de suferinţele Preotului Palaghita sub teroarea antonesciana si de 
miraculoasa lui salvare din închisoarea Suceava, l-am primit la Viena cu braţele 
deschise, considerându-1 ca un ajutor nepreţuit. L-am însărcinat cu conducerea echipei 
de propaganda printre noii refugiaţi, si ca un semn de mare încredere, l-am cooptat în 
organismul central de conducere al Legiunii, format exclusiv din comandanţi legionari, 
numiţi pe timpul Căpitanului. El stătea alături de Corneliu Georgescu, Vasile Iasinschi, 
Dr. Iosif Dumitru, Dr. Ion Fleseriu, Puiu Traian, si alţi câţiva. în sânul acestui for 
restrâns se dezbăteau toate problemele care priveau organizarea Mişcării. 

Colaborarea noastră a mers impecabil o anumita vreme. Comisia refugiaţilor, prezidata 
de Preotul Palaghita, era toata ziua pe teren, abordând pe noii refugiaţi unde îi întâlnea, 
pe strada, în hoteluri, în lagăre, pentru a le explica rosturile guvernului de la Viena. Pe 
tineri îi îndemna sa se înroleze în armata naţionala. îsi formase o echipa competenta, în 
care figura, între alţii, si avocatul Stanicei. 

Când au avut loc întâlnirile cu căpeteniile dizidente, Palaghita m-a sfătuit sa fac tot 
posibilul sa ajung la un acord cu ei. L-am asigurat ca asta este si dorinţa mea, ca eu nu 
tin seama de ceea ce s-a întâmplat în lagăr, ca acolo s-au petrecut fenomene explicabile 
prin suferinţele si temerile îndurate, dar, în libertate, presupun, ca oamenii gândesc 
altfel, călăuziţi exclusiv de cauza naţionala. 

Nu s-a putut ajunge la acest acord din cauza ieşirii brutale a lui Papanace, la ultima 
întâlnire. Eu nu i-am cerut sa facă nici o mea culpa. Eu eram dispus la un compromis 
sau acomodare, fiind gata sa-1 primesc chiar în guvern si în toate funcţiunile noastre la 
Viena. 

Aflând Preotul Palaghita de aceasta ruptura, cu toate explicaţiile ce i le-am dat în cadrul 
Forului Comandanţilor Legionari, am simţit la el în acel moment o oarecare răceala. Era 
o nemulţumire abia reţinuta, ca si cum eu as fi fost responsabil de aceasta ruptura. Am 
aflat apoi, pe alte cai, ca Palaghita avea dese conciliabule cu Papanace si alte căpetenii 
dizidente. Nu m-a turburat nici aceasta ştire. Ma gândeam ca Palaghita ar putea exercita 
o anumita influenta pacificatoare asupra lui Papanace, având în vedere poziţia lui 



actuala în Mişcare. 

De la un timp insa mi s-au comunicat ştiri mai grave. în colocviile ce le avea cu refugiaţii 
români nu mai susţinea cauza guvernului de la Viena, ci pleda mai mult punctul de 
vedere al lui Papanace. Ca eu nu am platforma în tara, ca autoritatea mea, din cauza 
rupturii din Mişcare, este slăbită, ca activităţile guvernului de la Viena nu corespund 
aşteptărilor germane si ca se pregăteşte o schimbare la conducerea guvernului. Evident 
ca refugiaţii abordaţi de Preotul Palaghita auzind aceste concluzii chiar din partea 
aceluia desemnat sa-i câştige pentru cauza naţionala, au început sa manifeste anumite 
rezerve. La un moment dat am aflat ca încetaseră recrutările pentru armata naţionala 
din sectorul de propaganda încredinţat Preotului Palaghita. 

Existau dovezi abundente ca Preotul Palaghita nu numai ca nu-si îndeplinea misiunea ce 
i s-a încredinţat din partea guvernului de la Viena, ci, dimpotrivă, trecuse de partea 
dizidenţilor si duce o campanie de discreditare a acţiunii noastre în fata noilor refugiaţi. 
Nu mai puteam tolera aceasta situaţie, deoarece relaţiile noastre cu refugiaţii erau 
primejduite sa fie alterate tocmai de acela care avea misiunea sa-i integreze în efortul 
general al guvernului. Palaghita ducea o politica de duplicitate, nemeritata de mine. Un 
om cinstit mi-ar fi declarat ca el si-a format alte opinii si se retrage din funcţiunea ce 
i-am încredintat-o. 

Atunci l-am chemat pe Preotul Palaghita la mine si l-am anunţat ca nu sunt mulţumit de 
activitatea lui, care, asa cum se desfăşoară, dăunează guvernului de la Viena si ca sunt 
nevoit sa-1 desărcinez din fruntea Comisiei Refugiaţilor. Totodată i-am comunicat ca nu 
mai are nici un sens sa participe la reuniunea Comandanţilor legionari, da fiind faptul ca 
înclina mai mult spre grupul dizident decât sa ne ramâna leal noua. 

Preotul Palaghita a încercat sa se apere. Dar faptele lui erau prea evidente. De atunci 
mi-a purtat o ura înverşunata, care nu s-a stins nici până la moartea lui. S-a răzbunat, 
publicând în exil o carte plina de infamii la adresa mea si a altor camarazi, bineînţeles cu 
material procurat de Papanace. 

io. CAZUL VALIMAREANU 

Nu ştiu din ce moment si pentru care motiv a alunecat Petre Valimareanu pe linia 
dizidenţilor. Atât la Rostock cât si la Buchenwald a avut o atitudine corecta. Era bun 
prieten cu Ghita Costea si când acesta a luat conducerea grupului legionar de la Rostock, 
după ce marea majoritate fusese internata la Buchenwald, Valimareanu a devenit şeful 
lui de garnizoana. Când ultimii legionari liberi de la Rostock au fost transportaţi la 
Buchenwald, grupul de sub conducerea lui Costea- Valimareanu a răsturnat toate 
prevederile dizidenţilor. Aceştia îsi imaginau ca ultimii legionari de la Rostock, venind 
de la Buchenwald, se vor ataşa in corpore minusculului lor grup, rasturnând proporţia 
de până atunci si oferind autorităţilor germane o noua baza de apreciere a situaţiei din 
lagăr. Decepţia lor a fost mare când grupul de la Rostock, cu neînsemnate excepţii, s-a 
ataşat masiv grupului mare, condus de Dr. Iosif Dumitru. 

Cert este ca, la Viena, Valimareanu nu mai era cel de altădată. N-am auzit despre el sa fi 
luat contact cu Papanace sau cu alţi reprezentanţi ai grupei dizidente. Si totuşi am avut 
dificultăţi cu el, dar de alta natura. 



Mi-a cerut sa vorbească cu mine si când ne-am văzut la Hotel Imperial mi-a prezentat 
un memoriu în care se ocupa de înaintările în grad făcute de mine la Viena, 
criticându-le. Afirma ca s-au făcut greşeli. Dădea si anumite nume si făcea comparaţie 
între înaintările primite de unii si de alţi legionari. Acuma, lista înaintărilor a fost 
întocmita de noul secretar general Corneliu Georgescu, după indicaţiile lui Iosif 
Dumitru, care cunoştea situaţia din lagăr si comportamentul fiecărui legionar. Criteriul 
înaintărilor a fost cum s-au comportat legionarii în lagăr. Se poate ca în anumite cazuri 
sa se fi judecat atitudinea unor legionari prea severi si, în consecinţa, si gradul ce-1 
primiseră sa fie mai mic. Probabil ca nu s-au luat în considerare suficient de mult si 
antecedentele celor propuşi la înaintare si nu numai etapa din lagăr. Fara îndoiala ca 
s-au făcut greşeli de apreciere în anumite cazuri, la anumiţi camarazi, si Valimareanu 
avea dreptate. 

Eroarea lui Valimareanu era alta. El făcea din aceasta chestiune de promovare interna a 
unor legionari problema capitala a Mişcării. El susţinea ca s-au ignorat fundamentele ei 
morale si ca aceste înaintări ignorează suferinţele si luptele multor legionari. 

I-am explicat ca vor mai fi înaintări, daca Dumnezeu ne va tine în viata, si atunci vom 
repara erorile săvârşite acum. Nici perioada Căpitanului n-a fost scutita de erori. Si pe 
timpul lui, la propunerea şefilor de judeţ si regiune, au fost înaintaţi în grad legionari 
care apoi s-au lepădat si de Căpitan si de Mişcare. Erorile sunt inerente firii omeneşti, 
căci nu putem pătrunde până în străfundul conştiinţei noastre. Nu ştim de câta tărie 
sufleteasca este capabil fiecare individ. Putem avea oricând surprize. 

Cu aceasta explicaţie ne-am despărţit. Mare mi-a fost uimirea când peste vreo doua 
săptămâni ma trezesc cu un alt memoriu de la Valimareanu, având ca tema acelaşi 
subiect: tulburarea provocata în Mişcare de gradele ce s-au acordat legionarilor, care nu 
corespund meritelor si vechimii lor. Din nou ne-am văzut dându-i aceleaşi explicaţii. Am 
adăugat ca noi acum suntem angajaţi într-un efort gigantic ca sa organizam o noua linie 
de rezistenta spre România, încât chestiunea ridicata de el este adumbrită de sacrificiile 
cerute de lupta aceasta. Trebuie sa ne concentram pe esenţial. Problema 
înaintărilor nu o vom pierde din vedere, dar în acest moment, sunt depăşit de 
evenimentele de pe front. Părea ca a înţeles. 

Dar n-a fost asa. Peste câtva timp revine cu un memoriu de aceeaşi factura. Era al 
treilea. Aceeaşi argumentaţie si aceleaşi reproşuri. Din nou am stăruit sa lase aceste 
consideraţii pentru vremuri mai bune. Acum sunt prins într-un cumul de activităţi care 
nu-mi dau răgaz nici noaptea. L-am solicitat din nou sa ne ajute în sectoarele de 
activitate ale guvernului de la Viena, unde vrea el. Erau atâtea de făcut în relaţiile cu 
refugiaţii si cu organismele germane. 

De atunci nu l-am mai văzut. Nu frecventa nici mediul dizident. Probabil ca stătea 
liniştit într-un hotel sau o casa particulara. Ce 1-a determinat sa se izoleze? După toate 
probabilităţile, memoriile lui succesive din toamna anului 1944 nu aveau alt scop decât 
sa câştige timp, justificându-si retragerea lui din orice activitate a guvernului de la 
Viena. Dar cu ce scop? Nu exista decât o singura explicaţie. Petre Valimareanu nu mai 
credea în victoria Germaniei si nu era dispus sa se expună la consecinţele finalului. în 
cazul capitularii Germaniei, ce părea inevitabil, Valimareanu nu putea fi învinuit de 



autorităţile aliate de colaborare cu regimul national-socialist. în vreme ce pe ceilalţi, în 
frunte cu Sima, cine ştie ce soarta amara îi aşteaptă. Odată trecuta furtuna, el îsi va 
caută o noua orientare în cadrul lumii ce se va statornici după război. 

IV. CREAREA ARMATEI NAŢIONALE 

Nu era destul sa avem un guvern naţional, în numele căruia sa vorbim, sa ne adresam 
tarii, pregatind-o de o ieşire contra Anticristului, care ne-a cotropit tara. Mai trebuia 
sa dispunem si de un instrument de lupta, cu care sa participam la război alături de 
armata germana. Asa s-a ajuns, în înţelegere cu forurile superioare germane, la 
hotărârea de a se crea o armata naţionala româna. Aceasta armata va fi alcătuita din 
refugiaţii români în Germania si eventual din alte tari din Occident si din prizonieri 
români, cazuti pe front în captivitate si internaţi în lagăre. Armata naţionala a 
guvernului de la Viena se va constitui pe baza de voluntariat si nu ca în tara, unde 
sistemul de recrutare se baza pe ordine de chemare la unităţile respective. 

1. CONSTITUIREA ARMATEI NAŢIONALE 

Cel dintâi act de constituire al Armatei naţionale a avut loc la Viena, într-un cadru 
exclusiv legionar. Pe ziua de 29 Septembrie 1944, am chemat la Hotel Imperial un grup 
de fruntaşi legionari, cărora le-am expus planul formarii unei armate naţionale, de 
acord cu autorităţile militare germane. în actuala conjunctura politica, cu tara invadata 
de bolşevici, nu avem alta alegere decât sa ne facem datoria de ostaşi. Le-am comunicat 
ca vor pleca spre un Centru de Instrucţie si, după pregătirea necesara, vor fi trimişi 
într-o anumita zona de operaţii militare. 

După aceasta convocare, a urmat a doua reuniune cu toate elementele care s-au anunţat 
voluntar sa intre în armata naţionala. La aceasta adunare, au participat peste o suta de 
Români, majoritatea legionari. Adunarea s-a ţinut la Palatul Lobkowitz, în prezenta 
Secretarului General, Corneliu Georgescu. într-o scurta alocuţiune, le-am explicat celor 
prezenţi necesitatea ca atât pe plan naţional cât si din punct de vedere internaţional sa 
continuam lupta contra comunismului. 

Ion Boaca, în amintirile lui despre armata naţionala, a expus, într-o forma sugestiva si 
amănunţita, cum a luat naştere cea dintâi unitate a acestei armate, compusa 
precumpănitor din legionari si elevi-ofiteri si subofiţeri, trimişi din tara la cursuri de 
specializare în Germania. 

"La 1 Octombrie, scrie Boaca, oamenii din grupul de mai sus s-au prezentat la Arsenalul 
Armatei din Viena, unde li s-a făcut vizita medicala si formele de recrutare. Din acel 
moment au fost consideraţi ca soldaţi ai Armatei Naţionale în embrion, care abia mai 
târziu, la 10 Decembrie, va lua fiinţa legala. 

în dimineaţa zilei de 3 Octombrie 1944, la orele 3, am plecat cu toţii cu trenul spre 
lagărul Grosskirschbaum, destinat de către autorităţile germane a fi Centrul de Adunare 
al Românilor din toata Germania, care vor forma viitoarele cadre ale Armatei Naţionale. 
Grosskirschbaum, localitate aproape de Frankfurt/Oder, fusese, până la venirea noastră, 
un Centru de instrucţie al armatei germane si acuma fusese afectat Românilor. 



După o călătorie de doua zile si doua nopţi, am ajuns la destinaţie. Aici am găsit foarte 
mulţi elevi români ai şcolilor de ofiţeri si subofiţeri, care veniseră în Germania la cursuri 
de specializare. Trebuie sa fi fost câteva sute. 

Pentru noi, legionarii, misiunea ce o primiserăm, de a ne înrola în cadrele unei viitoare 
armate naţionale si a continua lupta contra comunismului în noile împrejurări, era un 
fapt normal, căci corespundea afirmării noastre ideologice. Nu tot asa de simplu si 
natural se prezentau lucrurile cu elevii ofiţeri si subofiţeri. Ei treceau printr-o stare 
sufleteasca grea. Actul de la 23 August îi pusese în mare încurcătura. Ei erau pe punctul 
de a se întoarce acasă, unde îi aştepta si tresa de sublocotentent si unde urmau sa fie 
încadraţi în unităţile respective. Noua situaţie îi dezorientase complet. Unde era locul 
lor si de care parte trebuiau sa îsi facă datoria? 

Ei nu simpatizau cu bolşevicii, dar atitudinea Regelui, cu neaşteptata schimbare de 
front, le-a creat grave probleme de conştiinţa. Mai ales intervenea si împrejurarea ca 
noua armata naţionala se constituise sub egida Mişcării. Generalul Chirnoaga si alte 
cadre ofiţereşti nu apăruseră încă alături de Comandant. Colaborarea strânsa si 
înţelegerea perfecta cu ofiţerii români va avea loc mai târziu, după strămutarea grupului 
la Dollersheim. 

La Grosskirschbaum ne aflam fata în fata grupul de „civilisti", în mare parte legionari, si 
grupul mult mai mare al acestor elevi ofiţeri si subofiţeri. Misiunea noastră, pentru 
moment, nu era de a face instrucţie, ci de a intra în contact cu aceşti militari si a le 
explica situaţia politica ieşita din evenimentele de la 23 August, cu invadarea teritoriului 
naţional de bolşevici, care va avea grave consecinţe pentru existenta Statului Român. Cu 
certitudinea în plus ca bolşevicii (asa cum prevestise Căpitanul) nu vor respecta nici 
ordinea sociala si nici independenta Statului. Vom fi reduşi la sclavie politica si sociala. 
România, fructul atâtor sforţări si sacrificii, va dispare pentru a face loc unui 
pseudo-stat românesc, condus de uneltele Moscovei, o suferinţa de nedescris se va abate 
asupra poporului nostru. 

Grupa de legionari, de sub conducerea lui Coman si Ilie Smultea, din care mai făceau 
parte si Nelu Paunescu, Lututovici, Nagacevschi si fraţii Rahmistriuc, a intrat imediat în 
acţiune. Aceştia, prin discuţii si contacte personale, au reuşit sa schimbe destul de 
repede climatul iniţial, determinând pe mulţi elevi sa participe la noua cruciada 
naţionala contra cotropitorului din răsărit. 

în lagărul de la Grosskirschbaum, cum am spus, nu se făcea instrucţie. Noi am rămas în 
haine civile, asa cum venisem, în timp ce elevii scoalelor speciale din Germania erau în 
haine militare. Din cauza deosebirii de 'straie' si mentalitate, contactul a fost oarecum 
dificil la început. Elevii au fost însă impresionaţi de faptul ca la aceşti 'civili' domnea o 
ordine si o disciplina perfecta, ca deşi 'civili' se comportau ca militarii, ca la masa si în 
alte ocazii, mergeau în coloana cântând. în felul acesta, procedând cu multa atenţie, fara 
a brusca situaţia, fara a impune înrolarea obligatorie în noua armata naţionala, ci, din 
contra, făcând din adeziunea Românilor din Germania un act de voluntariat, în câteva 
zile atmosfera s-a dezgheţat. îndată au început discuţiile si schimburile de păreri pe un 
ton amical si entuziast". 

( ) 



"Şansele de victorie în război, alături de Germania, sunt minime, le mai spuneam eu, dar 
noi avem datoria ca un act de protest istoric, sa continuam lupta contra comuniştilor, 
care nu numai ca au ocupat tara, dar îi vor schimba aspectul religios, naţional si social. 

Le mai spuneam ca primejdia unei stăpâniri comuniste a fost semnalata de Căpitan cu 
doua decenii înainte si ca Mişcarea Legionara, cu sacrificii enorme, a luptat fara şovăire 
pentru prevenirea ei. Din cauza aceasta a fost decapitata si prigonita până în ultimul 
moment, iar acuma, când clarviziunea lui Corneliu Codreanu a devenit o trista realitate, 
e de datoria noastră sa continuam pe drumul trasat de el". 

Până aici tine expunerea lui Boaca asupra începutului armatei naţionale la 
Grosskirschbaum. A fost o experienţa care a durat aproximativ o luna de zile, în care 
timp s-a realizat apropierea sufleteasca între legionari si elevii-ofiteri aduşi de la şcolile 
din Germania. Cum scrie si Ion Boaca, aici nu s-a făcut instrucţie, ci doar 
întrepătrunderea morala si politica între cele doua grupe de Români, pe care i-a prins 
actul de la 23 August în Germania. Colaborarea strânsa cu ofiţerii români nu va avea loc 
decât mai târziu, după strămutarea întregului grup de la Grosskirschbaum la 
Dollersheim. 

2. O VIZITA LA GROSSKIRSCHBAUM 

Pe la 20 Octombrie 1944, am vizitat, însoţit de Traian Borobaru, lagărul de la 
Grosskirschbaum. Am adunat pe toţi cei concentraţi în acest lagăr, legionari si elevi 
ofiţeri, într-o sala mare, pusa la dispoziţie de Comandantul german al lagărului. 
Comandantul lagărului era un ofiţer SS, care însă nu dispunea de autoritate militară 
asupra grupului românesc. Misiunea lui se restrângea la menţinerea ordinii interne din 
lagăr. Mai exista în acest lagăr personalul administrativ si cei ce se ocupau de hrana 
trupei. Trupele germane plecaseră de aici, fiind evacuate înainte de venirea Românilor. 

în cuvântarea mea am insistat asupra necesitaţii de a se crea o armata naţionala, care sa 
continue lupta alături de Germania. Pe vremea aceea deja ştirile ce veneau din România 
erau din ce în ce mai neliniştitoare. Trupele sovietice se comportau cu sălbăticia lor 
caracteristica, îngrozind populaţia. Aceste ştiri deprimante ajunseseră si la urechile 
elevilor-ofiteri, determinându-i sa se ataşeze noua în număr tot mai mare. 
Adresându-ma lor, le-am vorbit de rolul lor precumpănitor în formarea armatei 
naţionale si i-am rugat sa-i înţeleagă pe legionari, care provin dintr-un alt mediu. De 
asemenea, i-am avizat pe toţi ca ar putea sa se ivească si alte categorii de voluntari, 
provenind dintre proaspeţii refugiaţi în Germania. Si aceştia trebuie trataţi cu multa 
atenţie si bunăvoinţa, până ce se vor obişnui cu noile împrejurări, diferite de cele ce 
le-au lăsat în tara. 

Delegatul meu de până atunci la Grosskirschbaum, Coman, si-a exprimat dorinţa sa fie 
schimbat din funcţiunea ce-o avea până atunci, si atunci am numit în locul lui pe Ilie 
Smultea ca sef al grupului legionar de aici, bucurându-se de o mai mare autoritate. 

Am vorbit apoi în cerc restrâns exclusiv cu legionari, avizându-i sa tina seama de acest 
numeros grup de elevi-ofiteri, care vin dintr-o alta lume. Sa se comporte cu ei în asa fel 
încât sa se simtă bine în mijlocul nostru. Le-am recomandat sa procedeze cu mult tact în 
relaţiile cu ei si sa răspundă cuviincios si cu multa răbdare la toate întrebările si 



obiectiunile lor. 

M-am interesat apoi de condiţiile de cazare si alimentare ale grupului românesc 
concentrat aici. Mi-au comunicat toţi ca raţia alimentara este suficienta si ca sunt trataţi 
de Comandantul lagărului ca nişte camarazi de-ai lor. 

3. ETAPA DOLLERSHEIM 

Centrul de formare al armatei naţionale se strămuta, la sfârşitul lunii Octombrie, de la 
Kirschbaum la Dollersheim, o localitate în Austria, la 90 km. Nord vest de Viena. 

Aceasta schimbare a fost hotărâta de autorităţile germane, pentru ca începând perioada 
de organizare si instrucţie a armatei naţionale, unitatea militară în curs de formaţie sa 
fie mai aproape de sediul guvernului de la Viena si a lagărelor de prizonieri români, 
concentrate în cea mai mare parte tot în jurul acestui oraş. Abia cu strămutarea la 
Dollersheim începe instrucţia propriu-zisa a trupei, căci, cum am precizat, la 
Grosskirschbaum nu s-a făcut altceva decât o prima selecţie de personal militar, prin 
cunoaşterea reciproca si întrepătrunderea psihologica între elementul legionar si tinerii 
de la şcolile de ofiţeri si subofiţeri din Germania. O mare parte dintre aceşti tineri au 
acceptat sa intre în armata naţionala. Alţii, putini la număr de altfel, au preferat sa 
ramâna pe poziţia lui 23 August si au fost trimişi în lagăr. 

La Dollersheim s-a săvârşit unitatea sufleteasca între toţi românii care au aderat la 
armata naţionala, mai ales după ce Generalul Chirnoaga si-a însuşit din proprie 
iniţiativa proiectul constituirii unei divizii româneşti, care sa continue lupta alături de 
Germani contra comunismului. 

Cadrul ofiţeresc de la Dollersheim era extrem de amestecat. Nu era format numai din 
români, ci si din ofiţeri germani. Aceştia deţineau posturile de comanda ale 
regimentelor. Dar s-a mai produs o interferenţa. Ofiţerii germani, ataşaţi unităţii 
româneşti, proveneau din doua surse: erau ofiţeri germani recrutaţi dintre saşii si şvabii 
din România. Asa de pilda, Comandantul de la Dollersheim, Colonelul Ludwig, era 
originar din Ardeal, eminent militar, dar lipsit de tact în relaţiile cu ofiţerii români. A 
trebuit sa treacă câtava vreme până ce s-a ajuns la o convieţuire armonica între gradele 
superioare ale unităţii. Mai trebuie adăugat ca si printre legionarii voluntari erau mulţi 
cu trese de sublocotenent. Cum era si firesc, acestora li s-au dat comenzi importante în 
cadrul primului regiment în curs de formaţie. Adeseori, legionarii au ajuns sub comanda 
ofiţerilor tineri care s-au ataşat armatei naţionale si, invers, unii dintre elevii-ofiteri au 
trecut sub comanda unor legionari care aveau grade mai înalte. S-au produs oarecare 
neînţelegeri si chiar conflicte la început, care numai cu timpul au putut fi aplanate, prin 
efortul comandanţilor de batalioane, care erau doi români, Opris si Dreve. 

La Dollersheim, nucleul armatei române, constituit la Grosskirschbaum, a cunoscut o 
mare afluenţa de voluntari, proveniţi în cea mai mare parte din prizonierii din lagărele 
germane. La aceştia s-au adăugat si un număr însemnat de tineri refugiaţi români care 
au aderat la guvernul naţional si s-au înrolat în armata. 

4. REGIMENTUL 1 DEPUNE JURĂMÂNTUL 



La câteva zile după constituirea guvernului naţional român, primul regiment organizat 
la Dollersheim a depus jurământul de credinţa. Jurământul a fost depus către Fiihrerul 
Adolf Hitler, în calitate de sef suprem al armatelor germane si aliate care luptau contra 
comunismului, si către Horia Sima, în calitate de sef al guvernului naţional român de la 
Viena. 

Preotul Cojocaru, duhovnicul regimentului, a celebrat slujba religioasa, după care s-a 
rostit de ostaşi formula jurământului. Generalul Platon Chirnoaga, în calitate de 
Ministru al Armatei, vorbeşte ostaşilor, cerându-le sa continue lupta armatei româneşti 
contra Sovietelor, alături de armata germana. 

Comandantul Regimentului 1 a fost numit Maiorul Wehnert. Comandanţii de batalioane 
erau ofiţeri români, Căpitanii Opris si Dreve, care s-au ataşat guvernul de la Viena. 
Cadrele companiilor erau formate în mare parte din ofiţeri si subofiţeri proveniţi de la 
şcolile speciale din Germania. Legionarii s-au împrăştiat în toate companiile, unii cu 
grade, iar alţii fara, pentru a fi mai aproape de soldaţi, explicându-le misiunea noii 
armate si ajutându-i la adaptarea lor instrucţiei din Germania si cunoaşterii armelor 
speciale. După câteva săptămâni, gratie influentei legionarilor, s-a făcut sudura 
sufleteasca între diversele elemente ale armatei naţionale, provenind dintre legionari, 
refugiaţi, prizonieri si tineri ofiţeri, iesiti de la şcolile speciale din Germania. S-a realizat 
o armata, greu de prevăzut la început, omogena sufleteşte si cu moralul ridicat. 

5. EVOLUŢIA ARMATEI NAŢIONALE 

După proclamarea guvernului român de la Viena si după ce Generalul Chirnoaga, în 
calitate de Ministru de Război, a luat comanda trupelor româneşti cantonate la 
Dollersheim, efectivele armatei naţionale au crescut într-un ritm vertiginos. De la câteva 
sute de elemente, vărsate de la Kirschbaum, provenite precumpănitor din legionari si 
elevi ai şcolilor militare, s-a ajuns la aproape opt mii în decursul lunii Decembrie. A fost 
o influenta considerabila de voluntari, veniţi precumpănitor din lagărele de prizonieri 
din jurul Vienei. Dar n-au lipsit voluntari nici dintre proaspeţii refugiaţi din România. 
Am avut bucuria sa salut la Viena un grup de legionari din Italia, între care prietenul 
Caraiani, pe care l-am cunoscut în fuga mea în Italia, si pe Crivat, o distinsa figura de 
legionar si intelectual care m-a ajutat apoi mult în cursul peregrinării mele prin aceasta 
tara, după sfârşitul războiului. 

Asa cum s-a convenit de la început, dat fiind ca unitatea noastră trebuia sa opereze în 
cadrul armatei germane, sef suprem al trupelor de la Dollersheim a fost numit Colonelul 
Ludwig, un compatriot de-al nostru originar din Ardeal. Colonelul Ludwig condusese 
până atunci o divizie de voluntari albanezi anticomunişti, care a luptat cu o vitejie 
neîntrecuta contra partizanilor lui Tito si a altor şefi locali comunişti. După catastrofa 
germana din Balcani, în urma actului de la 23 August, Colonelul Ludwig a rămas 
disponibil si atunci Himmler i-a încredinţat conducerea armatei de voluntari români. 
Colonelul Ludwig vorbea o româneasca perfecta, ceea ce i-a înlesnit contactul cu ofiţerii 
si soldaţii români. 

în ordine ierarhica, după Colonelul Ludwig venea Maiorul Wehnert, care comanda 
primul regiment al proiectatei divizii româneşti în acest scurt interval, Colonelul Ludwig 
a început organizarea celui de-al doilea regiment de voluntari români, dispunând atât de 



cadrele necesare de ofiţeri si subofiţeri cât si de suficiente efective. Regimentul 2 s-a 
completat si instruit în cursul lunilor următoare, Ianuarie si Februarie 1945. 

Revenind la primul regiment, trebuie adăugat ca Statul Major al regimentului, de sub 
comanda Maiorului Wehnert, era format din ofiţeri germani calificaţi, între care unii 
erau Saşi originari din Ardeal, fapt care înlesnea contactul cu ofiţerii si soldaţii români. 

Şeful Armatei Naţionale era Generalul Chirnoaga, Ministru de Război în Guvernul de la 
Viena. Statul lui Major era compus din următorii ofiţeri superiori: 

• Lt. Col. Ciobanu - Sef al Statului Major al Diviziei. 

• Comandor Bailla - Secretar General al Ministerului de Război si Consilier 
pentru problemele aviaţiei. 

• Colonelul Alexandrescu - însărcinat de Generalul Chirnoaga cu 
supravegherea instrucţiei la regimentele de la Dollersheim. 

La formarea Regimentului 2, n-a fost numit momentan în fruntea lui un ofiţer superior 
german. Răspunderea organizării si instrucţiei acestui regiment a căzut atunci asupra a 
doi militari de elita, Maiorul Bumbacescu si Căpitanul de cavalerie Ion V. Emilian, 
cunoscutul luptător naţionalist, încă din vremea mişcării studenţeşti. Amândoi au căzut 
prizonieri în luptele de pe Tisa si aflând de formarea unei divizii româneşti de la 
Dollersheim, au cerut sa fie scoşi din lagăr si s-au înrolat în armata naţionala. Sub 
comanda lor, regimentul 2 a atins repede gradul de pregătire al regimentului 1, încât 
putea fi oricând trimis pe front. 

6. SOARTA PRIZONIERILOR ROMÂNI DIN GERMANIA 

Ca urmare a întoarcerii frontului după 23 August si a luptelor dintre armata româna si 
armata germana în retragere, au căzut o mulţime de prizonieri români în mâinile 
Nemţilor. în sectorul de nord al frontului, la Szolnok pe Tisa, aproape întreaga divizie a 
Generalului Chirnoaga a intrat în prizonierat. Aceşti prizonieri au fost mai întâi puşi în 
marş spre lacul Balaton, unde au fost încartiruiţi în nişte barăci. De aici, tot pe picioare, 
au fost trimişi în Austria si internaţi în lagărul de la Kaisersteinbruck. Generalul 
Chirnoaga a vizitat acest lagăr si iată cum a descris ce a văzut acolo: 

"Nu departe de Viena era lagărul de prizonieri Kaisersteinbruch, unde se găseau câteva 
mii de soldaţi români. Cea mai mare parte dintre ei erau încă îmbrăcaţi în uniforma de 
vara, fara paturi si fara încălţăminte. în urma marşurilor lungi executate din România 
prin Ungaria, până în Austria, încălţămintea trupelor se rupsese complet si încă nu 
primiseră alta când au fost facuti prizonieri. Pe lângă aceasta lipsa de îmbrăcăminte, se 
adaugă lipsa de căldura în mijlocul iernii din anul 1944-1945 si o mâncare extrem de 
săraca. Mortalitatea în rândurile acestor soldaţi ajunsese la un grad îngrijorător. 
Intervenţia guvernului naţional român, pe lângă autorităţile competente germane, 
pentru o ameliorare a situaţiei prizonierilor români, a rămas fara rezultat. Lipsa 
alimentara, de care suferea întregul popor german, se rasfrângea în chip cu totul grav 
asupra alimentaţiei prizonierilor, socotiţi guri inutile. Prizonierii englezi, francezi, 
americani, primeau prin crucea roşie internaţionala pachete bine asortate, care le 



uşurau mult viata. Prizonierii români nu primeau nimic. Din aceasta stare de nedescris 
au fost salvaţi numai aceia care au venit în armata naţionala, în număr de câteva mii." 

(Istoria politica si militară a războiului României contra Rusiei Sovietice, p. 297). 

Am fost si eu de mai multe ori în lagărul de prizonieri de la Kaisersteinbruch. Am fost 
cutremurat de condiţiile de viata în care erau tinuti prizonierii români. Am intervenit de 
mai multe ori la comandamentul lagărului sa le acorde minimum de existenta. Dar nu 
depindea de conducerea lagărului sa li se îmbunătăţească nivelul de viata, ci de ordinele 
ce le primiseră. Prizonierii români au fost asimilaţi tratamentului aplicat prizonierilor 
ruşi. 

Din punct de vedere german, era explicabila atitudinea lor. Românii au luptat cot la cot 
cu soldaţii germani patru ani de zile si si-au vărsat sângele împreuna de la Prut până în 
Caucaz. Si acum Românii au întors armele contra noastră si ne omoară soldaţii noştri, 
luptând alături de inamicul nostru. Ce consideraţie putem avea fata de ei si cum vreţi 
sa-i tratam? 

Situaţia era chinuitoare si argumentele lor puternice. Singura posibilitate de salvare a 
acestor mii de prizonieri români, ameninţaţi sa moara de foame si de boli, era sa intre în 
armata naţionala. Intrând în armata noastră, în curs de formaţie, pe de o parte ei 
rascumparau eroarea conducătorilor politici care i-au împins sa ridice armele contra 
propriului lor aliat, iar, pe de alta parte, scăpau de spectrul foametei, primind o hrana, 
daca nu îndestulătoare, cel puţin suficienta ca sa supravieţuiască. Aceştia au fost 
'salvaţi', cum spune si Generalul Chirnoaga. 

7. ECHIPA LEGIONARA DE LA KAISERSTEINBRUCH 

Nici vizitele mele repetate si nici ale Generalului Chirnoaga la Kaisersteinbruch n-ar fi 
dus la rezultate mulţumitoare, fara de propaganda desfăşurata de o echipa de legionari 
în mijlocul prizonierilor români. 

între prizonierii români din acest lagăr domnea o stare de confuzie indescriptibila. Abia 
ajunşi pe front si au fost capturaţi, aproape în totalitatea lor, soldaţii unei divizii. 
Adeziunea lor la armata naţionala era combătută cu înverşunare de un grup numeros de 
subofiţeri, care au ajuns în prizonierat odată cu ei. Ofiţerii au fost separaţi încă de pe 
drum si trimişi în alt lagăr. Aceşti plutonieri, care n-aveau alt orizont politic decât al 
cazărmii lor, îi avertizau pe soldaţi ca daca intra în noua armata, vor avea de suferit 
represalii la întoarcerea în tara si daca nu ei, familiile lor. Speriaţi de aceasta 
perspectiva, masa soldaţilor stătea în rezerva, nestiind ce drum sa apuce. Trăiau în 
condiţii de viata crâncene si zilnic erau duşi câţiva dintre ei la groapa. Si atunci se 
zbăteau între temerea ca vor fi traşi la răspundere, la sfârşitul războiului pentru trădare, 
si mizeria în care trăiau. Viata li se scurgea picătura cu picătura din vine, fiind 
ameninţaţi sa dispară. 

La scurt interval după strămutarea grupului de soldaţi de la Kirschbaum la Dollersheim 
au apărut primele contingente de prizonieri români de la Kaisersteinbruch în noul 
cantonament militar. încă de timpuriu, de la apariţia primelor grupe de prizonieri 
români la Kaisersteinbruch, pe la jumătatea lunii Octombrie, am numit o comisie de 



propaganda si recrutare, pentru acest lagăr. Rolul acestei Comisii era sa păstreze 
permanent contactul cu prizonierii din acest lagăr, lamurindu-i asupra telurilor noastre. 
Evident, rolul acestei Comisii a crescut considerabil după sosirea masei de prizonieri 
români capturaţi pe Tisa, care au devenit factorul principal de recrutare de voluntari 
pentru armata naţionala. 

Aceasta Comisie a fost formata din legionari de prima linie, cunoscuţi prin inteligenta, 
tactul si darul lor oratoric. Comisia s-a constituit sub conducerea avocatului Vasile 
Mailat, ofiţer al armatei române cu gradul de locotenent. O alta figura remarcabila a 
Comisiei a fost scriitorul Vasile Posteuca, el însuşi sublocotenent în rezerva. Mai făceau 
parte din Comisie scriitorul Toader Ioras, renumit pentru darul lui de povestitor, putând 
sa tălmăcească soldaţilor 'pre limba lor' sensul acţiunii noastre. Un alt virtuos al 
cuvântului, Eugen Teodorescu, sef al Regiunii Constanta, intrase de asemenea în sânul 
acestei Comisii. Am ales dintre legionarii de la Viena pe cei mai îndemânateci sa 
convingă prin verbul lor înflăcărat pe soldatii-prizonieri, determinându-i sa accepte 
înrolarea lor în armata naţionala. 

Succesul guvernului de la Viena între prizonierii români de la Kaisersteinbruch se 
datorează în proporţie covârşitoare acestei echipe. Aceşti patru camarazi au stat zi de zi 
în mijlocul soldaţilor prizonieri, fara nici o întrerupere, de la începutul până la sfârşitul 
campaniei, când s-au apropiat Rusii de Viena. Cea mai mare parte a prizonierilor au 
putut fi convinşi sa se înroleze în armata naţionala, constituind contingentul cel mai 
important al diviziei în formaţie. 

Un număr extrem de redus, circa 600, au ascultat de aceşti plutonieri nărăvaşi si au 
rămas în lagăr. Aceştia, împreuna cu rau sfătuitorii lor, au pierit toţi de foamete si boli. 
în special au fost decimaţi de tifosul exantematic ce-a izbucnit în mijlocul lor. 

8. ŞCOLILE SPECIALE 

Armata naţionala funcţiona după regulile oricărei armate din lume. Era sub comanda 
Ministrului de Război din guvernul de la Viena, Generalul Platon Chirnoaga. Acesta îsi 
organizase un Stat-Major din ofiţeri superiori, care acceptaseră, odată cu el, sa continue 
lupta contra comunismului. Cum însă atât guvernul naţional cât si armata naţionala 
s-au constituit pe teritoriul german, ni s-au impus anumite obligaţii din partea 
guvernului Reichului, care decurgeau din situaţia noastră speciala. Comandantul 
Diviziei de la Dollersheim era un ofiţer german, numit direct de la cartierul Fuhrerului, 
Colonelul Ludwig. Şeful primului regiment era Maiorul Wehnert, care-si întocmise un 
Stat Major al regimentului, format din ofiţeri germani, provenit din Wehrmacht si SS, 
între care unii erau originari din Ardeal. Mai jos însă, de la Batalion la Companii, toate 
posturile erau ocupate de ofiţeri români. La regimentul 2 nu se fixase încă ordinea 
definitiva de bătaie. Ofiţerii care se ocupau de instrucţia trupei erau exclusiv români. 

Participarea româneasca la constituirea armatei naţionale nu s-a limitat la unitatea de la 
Dollersheim. Mai existau anumite nuclee, răspândite pe la scoli speciale. Aceste efective, 
formate din ofiţeri si soldaţi erau destinate unor misiuni speciale, în spatele frontului 
inamic. Aceste scoli speciale erau răspândite în jurul Vienei si fiecare se afla sub o 
comanda autonoma. 



Cea dintâi scoală speciala s-a înfiinţat la Breithenfurt, o localitate lângă Viena. Aparţinea 
organizaţiei Abwehr si se afla sub comanda Locotenentului Pfeiffer, denumit Piff. în 
aceasta scoală au fost pregătite opt echipe care au fost paraşutate în tara, în Decembrie 
1944- 

Al doilea centru de pregătire a trupelor speciale a fost la Korneuburg, nu departe de 
Viena. Aici se instruiau în lupta de guerrila un grup de aproximativ 70 legionari. Acest 
grup nu era nou recrutat, ci venise de la Friedenthal-Oranienburg, unde fusese supus 
unui antrenament de circa o luna de zile. Cum misiunea pentru care fusese selectat 
acestui corp căzuse, s-a decis transferarea lui la Korneuburg, unde sa continue instrucţia 
în cadrul altor obiective. Acest grup aparţinea organizaţiei Skorzeny. Era comandant de 
Locotenentul Miiller, având ca ajutor pe Virgil Popa. 

Cel mai numeros grup de intervenţie era cantonat la Stockerau, nu departe de 
Korneuburg. Aici exista o formaţie mai mare, denumita Jagdkommando Skorzeny 
Sud-Ost, aflata sub conducerea Maiorului Benesch. Din aceasta unitate făcea parte si un 
detaşament românesc sub comanda Maiorului Toba. Acest grup era format nu numai 
din legionari, ci si din alţi voluntari români, proveniţi dintre elevi-ofiteri sau soldaţi 
răzleţi. Pregătirea acestui grup se concentra spre un obiectiv militar de mare amploare. 
Se pregătea o ofensiva a trupelor germane în Ungaria si misiunea lui era sa taie liniile de 
comuncatie în spatele frontului inamic. 

9. OFIŢERI ROMÂNI LA SECŢIUNEA IC 

Pe front, la marile comandamente militare, era o secţiune denumita IC, a cărui misiune 
era sa culeagă informaţii din tabăra inamicului, cu scopul de a descoperi dispozitivul de 
lupta al acestuia, forţele de care dispune si planurile lui de moment. In fruntea Secţiunii 
IC pentru întreg frontul din răsărit se afla Generalul Gehlen, recunoscut si de Hitler ca 
un om integru si neîntrecut în acest domeniu. 

Ni s-a cerut si noua, în cadrul colaborării militare cu trupele germane, sa repartizam 
câţiva ofiţeri în zonele de lupta care sa servească în aceasta secţiune. Noi declaraserăm 
de la început sa nu vom lupta contra propriilor noştri fraţi. Dar forurile superioare de la 
IC ceruseră, ca o excepţie, sa acceptam ca ofiţerii detaşaţi la aceasta secţiune sa fie 
întrebuinţaţi pe front în fata trupelor române. Mi-am dat consimţământul, reflectând ca 
ofiţerii detaşaţi în fata trupelor române nu erau destinaţi sa îndeplinească misiuni 
belice, ci exclusiv informative: sa culeagă informaţii de la prizonierii români si sa-i 
determine sa treacă de partea armatei naţionale. 

înainte de a sosi ofiţerii noştri în zona frontului, se găsea în Slovacia un detaşament 
românesc, numit Vulturii, care colabora cu Germanii. Ei trecuseră de partea acestora în 
momentul rupturii de la 23 August si acuma operau în cadrul Secţiunii IC în fata 
trupelor româneşti. Detaşamentul acesta era format din trei ofiţeri si 10 subofiţeri. Şeful 
lui era Maiorul Balotescu, ajutat de Căpitanul Andrei Nicola si de Sublocotenentul 
Dumitrescu. 

Din partea guvernului de la Viena, au fost detaşaţi în cadrul acestei secţiuni locotenenţii 
Viorel Boborodea si Ilie Rotea. Ei locuiau la Bratislava, de unde făceau dese incursiuni 
în zona frontului. Cu aceeaşi misiune a fost trimis sa opereze în Slovacia si Căpitanul 



Beldie, cunoscut în exil sub numele lui de scriitor: Stefanescu-Govora. El s-a stabilit în 
satul Gorodno, unde se afla mai dinainte detaşamentul Maiorului Balotescu. Căpitanul 
Stefanescu Govora avea o poziţie autonoma. Nu făcea parte din acest detaşament, ci 
stătea la ordinele Căpitanului Reinhard, şeful IC-ului din Budapesta. De altminteri, 
Govora nu a stat mult nici la Gorodno, fiind solicitat de Căpitanul Reinhard pentru alte 
misiuni. 

Căpitanul Stefanescu-Govora (Beldie) a desfăşurat o activitate intensa în zona frontului 
românesc. Mergea pe motocicleta, din lagăr în lagăr, unde se găseau prizonieri români. 
Lagărele erau sub paza Ungurilor. Caută pe deoparte sa obtina de la Unguri o 
îmbunătăţire a soartei lor, iar, pe de alta parte, sa convingă pe soldaţi sa se alăture 
armatei naţionale, plecând la Viena. 

De la Gorodno a fost mutat la scurt interval, în satul Chtelnika, tot în Slovacia. Aici a 
rămas, îndeplinind aceleaşi misiuni, până la sfârşitul ostilităţilor. Apropiindu-se de 
Ruşi, Nemţii si-au făcut bagajele si s-au pregătit sa evacueze localitatea. în ultima clipa, 
când Govora era pe punctul sa fie încercuit, a putut scapă într-un camion. 

Pe Rotea nu 1-a cunoscut. în schimb 1-a întâlnit pe Boborodea într-un sat din Slovacia, 
Boborodea i-a propus lui Stefanescu Govora sa-1 însoţească în tara, deoarece "acesta este 
cel mai bun lucru ce ne-a rămas". Govora a respins propunerea si s-au despărţit. 
"Boborodea, remarca cu amărăciune Căpitanul, nu cunoştea suficient de bine pericolul 
bolşevic si de aceea a trebuit sa facă 20 de ani de închisoare." 

V. APOTEOZA 

Punând acest titlu pretenţios în fruntea pârtii ce urmează, nu vrem sa exaltam 
isprăvile guvernului de la Viena în perioada cuprinsa între constituirea lui oficiala, 10 
Decembrie 1944, si dispariţia lui, odată cu capitularea Germaniei, 8 Mai 1945. Ne 
referim la un alt aspect al guvernării noastre. Si anume la faptul ca, în fapt, 
colaborarea noastră cu Reichul în aceasta perioada germana s-a realizat într-o forma 
plenara. Toate opreliştile au căzut si intrigile celor de rea credinţa n-au mai avut 
audienta în locurile unde se hotăra atitudinea guvernului german fata de noi. Abia de 
la aceasta data am avut calea libera pentru desfăşurarea potenţialului nostru de 
lupta. Abia de la 10 Decembrie frăţietatea de arme între Germani si Românii refugiaţi 
a fost definitiv pecetluita. Am fost consideraţi ca făcând parte integranta din 
dispozitivul lor de război. Am fost alături de Germania până în ultima zi a giganticei 
bătălii pentru libertatea popoarelor si a civilizaţiei europene contra invaziei din 
răsărit. 

Germanii au dat un examen uriaş în aceasta bătălie, iar noi, prin armata naţionala, 
ne-am încadrat în acelaşi front cu viteazul popor german, într-un ultim efort pentru 
salvarea Europei de bolşevism. Onoarea e cu atât mai mare pentru noi cu cât 
perspectivele de victorie erau disparente, în aceasta întreprindere de ultima ora 
alături de Germani. A lupta f ara speranţe, fara a distinge nici o geana de lumina la 
orizont. Asa s-au comportat ultimii germani care l-au urmat pe Hitler si asa am făcut 
si noi, Românii, rezistând în tranşee până în ceasul amar al înfrângerii. 

Paginile ce urmează relatează tocmai aceasta perioada de compenetratie totala între 



efortul nostru de război, modest prin natura împrejurărilor în care am fost siliţi sa 
luptam, rupţi de tara, si ultimul act al epopeii germane de stăvilire a invaziei 
bolşevice. Deveniserăm aliaţi ai poporului german, în locul acelora care au întors 
armele contra lui, prin actul de la 23 August. 

1. SĂRBĂTOAREA CRĂCIUNULUI 

Mi-a rămas în minte, ca o amintire nestearsa, Crăciunul Anului 1944. L-am întâmpinat 
cu bucurie si încredere. Situaţia noastră se consolidase. Se formase guvernul si mii de 
prizonieri intrau pe poarta lagărului Dollersheim, scăpând de la moarte, iar pe noi 
întârindu-ne cu contingentul lor, ca sa închegam proiectata divizie. Regimentul 1 era 
aproape încheiat si al doilea era în formaţie. 

Aceasta stare sufleteasca era generala. Membrii guvernului, corpul ofiţeresc si tinerii 
soldaţi, abia scăpaţi din infernul de la Kaisersteinbruch, formau o unitate de gândire si 
simţire, în jurul vigurosului nucleu legionar. în tara fuseseră paraşutate mai multe 
echipe si altele aşteptau sa-si ia zborul spre linia munţilor. 

Pentru sărbătoarea de Crăciun, unitatea de la Dollersheim a făcut pregătiri speciale. 
Comandamentul german primise dispoziţii de la forurile superioare ca sa pregătească, în 
măsura posibilităţilor, sărbătorirea acestei zile cu fastul cuvenit. Raţia soldaţilor a fost 
mărita, iar corpului ofiţeresc i s-a oferit chiar un pahar cu vin. 

După Serviciul Divin, săvârşit de duhovnicul regimentului, preotul Cojocaru, întreaga 
asistenta, soldaţi si ofiţeri, s-au adunat într-o sala mai mare, unde a avut loc serbarea 
ostăşeasca. S-a jucat mai întâi piesa Irozii de către un grup de tineri, care au apărut pe 
scena în costumele acelei epoci îndepărtate. A urmat apoi corul ostaşilor, condus de 
studentul Nagacevschi. S-au cântat colinde din toate ţinuturile româneşti. Serbarea s-a 
încheiat cu imnuri naţionale, cântate de întreaga asistenta, cu multa însufleţire. La 
urma, Generalul Chirnoaga, în calitate de sef al armatei, a vorbit ostaşilor, 
îndemnându-i sa-si facă datoria, asa cum au luptat în Rusia, pentru recucerirea 
pământului strămoşesc, invadat de hoardele din răsărit. 

întreaga asistenta s-a îndreptat apoi spre o alta sala, unde li s-a servit masa. Membrii 
guvernului, împreuna cu Colonelul Ludwig, cu ofiţerii superiori germani si români, au 
fost invitaţi la o masa aparte. Discuţia a fost foarte animata. Tocmai începuse ofensiva 
germana în Ardennes, cu rezultate promiţătoare. Moralul tuturor, trupa si ofiţeri era 
foarte ridicat. Am trăit un moment de comuniune spirituala a tuturor Românilor 
concentraţi la Dollersheim, iluminat de speranţa unei schimbări iminente si pe frontul 
din Ungaria. 

LA BADENAM WIEN. 

SOSIREA PROFESORULUI SÂNGIORGIU 

După serbarea ostăşeasca de la Dollersheim, am avut bucuria sa petrec zilele de Crăciun 
la Baden am Wien, o localitate balneara aproape de Viena. 

Am fost invitat la acest complex balnear de către Serviciul Protocolului de la Ministerul 
de Externe, ataşat pe lângă cele doua guverne, bulgar si român, încartiruite la Hotel 



Imperial. Am trăit, împreuna cu soţia mea si Grigore Manoilescu, câteva zile de odihna, 
în condiţii excepţionale. Am avut o camera calda si o masa îndestulătoare, uitând de 
Imperial, unde sufeream de foame si frig. Am uitat si de oboselile a patru luni de 
alergături intense, pentru a organiza activităţile guvernului de la Viena. Frontul se 
apropia de graniţa Austriei, noi aici eram privilegiaţi, nesimtind decât efectele unei 
odihne plăcute, ca si cum am fi venit în vilegiatura. 

Dar cum o bucurie nu vine niciodată singura, ca si necazurile de altminteri, am avut 
mulţumirea sa salut la Baden am Wien pe Profesorul Ion Sângiorgiu , care trecuse linia 
frontului si se predase armatei germane. Era îmbrăcat în uniforma de locotenent român. 
Cum a ajuns la Viena, a întrebat de mine si a fost îndreptat sa ma caute de către 
Profesorul Gamillscheg la Baden am Wien. 

Eu nu-1 cunoscusem până atunci. Ba, mai mult, aveam oarecare rezerve fata de persoana 
lui din cauza strânselor lui legaturi cu Palatul. Nu ne era un adversar propriu-zis, 
atacându-ne permanent, dar, într-o anumita împrejurare, după întoarcerea echipei 
legionare din Spania, si-a îngăduit sa afirme ca legionarii care au luptat în aceasta tara 
nu mai pot fi cetăţeni români, pentru ca au servit într-o armata străina. Evident, 
declaraţia lui Sângiorgiu a fost interpretata de Căpitan si de toţi legionarii ca fiind 
sugerata de camarila Palatului. Răspunsul n-a întârziat sa vina chiar din partea 
Căpitanului, condamnând gestul lui, mai ales ca lovea si în onoarea lui Ion Moţa si 
Vasile Marin, cazuti pe acest front. Din acest moment, după câte ştiu eu, nu s-a mai 
produs nici o ieşire din partea Profesorului Sângiorgiu contra Legiunii. 

Deci, cu aceste sentimente amestecate, l-am primit la Baden am Wien. Pe măsura ce 
conversaţia cu Profesorul Sângiorgiu se prelungea, mi-am dat seama ca nu ne purta nici 
un sentiment ostil. Dimpotrivă, ultimele lui experienţe cu partidele si cu oamenii care au 
organizat lovitura de la 23 August l-au determinat sa-si corecteze opinia fata de noi. Se 
convinsese ca, de fapt, Corneliu Codreanu avusese dreptate când a avertizat asupra unei 
eventuale tovarăşii a României cu Rusia bolşevica, iar după 23 August, nu avusese alt 
gând decât cum sa scape din România, pentru a se pune la dispoziţia guvernului de la 
Viena. 

Profesorul Sângiorgiu nu voia sa intre în guvern. Dorinţa lui era ca în uniforma de 
locotenent sa intre în armata naţionala. M-a impresionat hotărârea acestui om de 
cultura renumit sa intre într-o unitate si sa meargă pe front. Ne-a povestit cum a scăpat 
din tara ocupata. Prin anumite legaturi, a ajuns la cartierul general al Generalului 
Avramescu, care comanda armata româna din nordul Transilvaniei. Cu ajutorul 
acestuia, a trecut linia frontului si s-a predat armatei germane. A fost condus la 
Comandantul suprem al zonei unde, după ce i s-a luat interogatoriul de rigoare, a fost 
expediat la Viena. 

Am petrecut împreuna cu Profesorul Sângiorgiu zilele de Crăciun. S-a bucurat si el de 
aceleaşi condiţii de trai la hotel, uitând de peripeţiile prin care a trecut. 

Şederea noastră la Baden am Wien n-a durat mult. Timpul vacantei noastre era limitat 
la zilele Crăciunului de către Serviciul de Protocol. De altminteri, chiar fara aceasta 
restricţie, n-as mai fi putut rămâne. Alte probleme se îngrămădiseră la orizont si îsi 
cereau urgenta dezlegare. 



3. COMEMORAREA CODREANULA BERLIN 

Punctul culminant al relaţiilor noastre de solidaritate si colaborare cu Reichul german a 
devenit notoriu în cursul serbării de la Berlin, închinate memoriei Căpitanului. Trebuie 
amintita aceasta manifestaţie, care a avut loc în perioada finala a războiului, pentru ca 
depăşeşte o anumita semnificaţie politica si se înscrie într-o viziune spirituala a 
naţionalismului, destinata sa perpetueze în generaţiile viitoare. Hitler si colaboratorii lui 
intimi au voit sa-si arate cu aceasta participare adevărata preţuire ce-au pastrat-o 
totdeauna în conştiinţa lor fata de Mişcarea Legionara, chiar atunci când consideraţiile 
politice de moment i-au determinat la o alta atitudine. 

Actul de omagiu adus întemeietorului Mişcării Legionare a fost organizat în comun de 
Institutul Român de la Berlin si Secţia Culturala a Ministerului de Externe German, de 
sub conducerea Profesorului Six. Institutul Român de la Berlin a fost creat de Profesorul 
Sextil Puscariu, în toamna anului 1940, în timpul guvernării noastre. Profesorul 
Puscariu a devenit Preşedintele Institutului, iar ca Director al Institutului a fost numit 
Grigore Manoilescu. în momentul prăbuşirii frontului din România, Profesorul Sextil 
Puscariu a fost prins de evenimente în tara si atunci Guvernul de la Viena a numit în 
fruntea Institutului de la Berlin pe Profesorul Gheorghe Cârsteanu. Din iniţiativa 
acestuia, bucurându-se de colaborarea Ministerului de Externe German, s-a realizat la 
Berlin aceasta măreaţa manifestaţie, destinata sa exalte valorile naţionalismului 
european, într-un moment critic al războiului. 

Dar paralel cu acest act cultural si politic, guvernul german a considerat momentul 
oportun ca sa-si manifeste ataşamentul sau indestructibil fata de guvernul de la Viena, 
care a cunoscut până atunci atâtea momente critice. Luând aceasta iniţiativa, la care noi 
nu ne aşteptam, ni s-a comunicat de la Berlin ca membrii guvernului român, ce vor 
participa la serbare, se vor bucura de o primire oficiala si vor fi găzduiţi în casa de 
oaspeţi a Fiihrerului. Mi-am dat seama îndată de înalta semnificaţie a acestui gest. Ca în 
plin război, cu capitala bombardata aproape zilnic, sa te ocupi de membrii unui guvern 
pribeag, primindu-1 cu onorurile unui aliat, când acest guvern trăia exclusiv din sprijinul 
Reichului, era un gest de înalta ţinuta morala, care depăşea relaţiile politice existente. 
Reichul german, deşi crud lovit de inamici din toate părţile, a voit sa dea o satisfacţie 
tineretului român, care atunci când România oficiala a întors armele contra lor, ei si 
numai ei au rămas credincioşi camaraderiei de arme cu soldatul german. Cu aceasta 
invitaţie, guvernul german voia sa răsplătească ţinuta mândra si demna a Legiunii care, 
cu toata dureroasa experienţa din lagăr si toate încercările prin care a trecut, a rămas 
ferm legata de idealurile ei europene si antibolsevice. 

în vederea serbării de la Berlin, am procedat la o scindare a guvernului. Nu puteam lua 
toata echipa, din cauza greutăţilor de primire si încartiruire. Vasile Iasinschi si Mihail 
Sturdza au rămas la Viena, pentru a rezolva afacerile curente ale guvernului. Eu mi-am 
luat ca însoţitori pe Corneliu Georgescu, Ministrul Finanţelor, General Platon 
Chirnoaga, Ministru de Război, si Grigore Manoilescu, Ministru al Propagandei. 

Şederea noastră de la Berlin a durat din 4 până în 8 Ianuarie 1945. Am sosit cu trenul si 
am tras mai întâi la Adlon Hotel. De aici am fost conduşi la Găsttehaus a Fiihrerului. O 
clădire noua, care până atunci fusese cruţară de bombardamente. într-adevar merita 



numele ce-1 purta. Interiorul era somptuos. Săli mari si mobilate cu rafinament, 
amintind o epoca de pace si înţelegere amicala. Sufrageria era tot atât de eleganta. 
Fiecare dintre noi primise un dormitor aparte, înzestrat cu toate comoditatile necesare. 
Era o locuinţa de vis. După trecerea pe la Budapesta si Viena, prin diferite hoteluri, 
nimic nu se putea compara cu splendoarea întâlnită în aceasta casa de oaspeţi. Când ne 
întâlneam, după o noapte de odihna, ne uitam unul la altul nedumeriţi, cum de-am 
ajuns în acest loc feeric. Serviciul protocolului de la Berlin era mult mai bine organizat si 
mai atent cu noi. Se vedea ca fuseseră instruiţi sa ne facă viata cât mai plăcuta aici, cine 
ştie, gândindu-se la soarta ce ne aşteaptă. 

Festivitatea Codreanu a avut loc în Beethovensaal, în centrul Berlinului. Printr-un 
miracol, nici aceasta clădire nu fusese atinsa de bombe. Era intacta. Teatrul era decorat 
în verde. Era plin până la ultimul loc, atât jos la parter cât si în lojile dimprejur. 
Cuvântările omagiale au fost rostite de Profesorul Ernst Gamillscheg si de Grigore 
Manoilescu, Ministrul Propagandei. în continuare, Filarmonica din Berlin, sub 
conducerea maestrului Furtwăngler a executat Simfonia Codreanu, opera 
compozitorului Bălan, de origine macedo-româna. Festivalul s-a încheiat cu executarea 
Simfoniei Eroica a lui Beethoven. 

între participanţi s-a remarcat un numeros grup de personalităţi ale vieţii publice 
germane a Celui De-al Treilea Reich. în primul rând, Subsecretarul de Stat de la 
Cancelaria Reichului, Rudolf Meissner, apoi Subsecretarul de Stat de la Externe, 
Steengracht. între cei prezenţi, mai erau Profesorul Dr. Six, şeful secţiei culturale din 
Ministerul de Externe, apoi Consilierii Ruhle, Schmidt si Dr. Bohm, înalţi funcţionari 
din Wilhelmsstrasse. Din partea armatei germane au participat numeroşi ofiţeri de rang 
superior, între care ne-am bucurat de prezenta Maiorului Wehnert, şeful regimentului 1. 

în afara de miniştri români de la Viena, au luat parte la serbare în Beethovenhalle 
personalul de la Institutul Român, în frunte cu actualul preşedinte, Profesorul 
Cârsteanu, apoi numerosul grup de legionari din Berlin, între care se aflau si Dr. Iosif 
Dumitru împreuna cu Dr. Alexandru Randa. Seara a avut loc o masa de gala în casa de 
oaspeţi a Fiihrerului. Au participat notabilităţile germane care au onorat comemorarea 
cu prezenta lor, Meissner, Dr. Six, Profesorul Gamillscheg si alţi înalţi funcţionari ai 
Ministerului de Externe, detaşaţi primirii noastre. Din partea Românilor au fost la masa 
toţi miniştri români si toţi reprezentanţii noştri la Berlin, concentraţi în jurul 
Institutului. 

Dar mai importanta decât aceasta reuniune germano-româna, în jurul unei mese 
comune, a fost atmosfera de camaraderie ce-a domnit aici. Nimic din rigiditatea unui 
protocol. Parca eram între vechi prieteni. Parca ne cunoşteam din Heidelberg, din 
vremuri studenţeşti. Parca n-ar fi existat anii de tulburare ai războiului. 

în cursul mesei s-au servit vinuri alese de pe Valea Rinului. La urma, şampania franceza 
a fost turnata generos în pahare. S-a vorbit nemţeşte. Toţi puteam întreţine o 
conversaţie fara pretenţii în aceasta limba, iar daca se iveau probleme mai complicate, 
Alexandru Randa ne servea de interpret. Deosebit de cordial a fost Dr. Meissner. 
Profesorul Six era extrem de mulţumit ca are ocazia sa ne cunoască. Spre deosebire de 
alte Stelle, el întotdeauna a susţinut cauza legionarilor la superiorii lui. Era bun prieten 



cu Gamillscheg, pe care îl numise Director al Institutului Germano-Român de la 
Bucureşti. 

Miniştri noştri erau bine dispuşi. Lui Corneliu Georgescu îi sclipeau ochii de bucurie. 
Vorbea nemţeşte mai bine decât noi si a avut lungi conversaţii cu Profesorul Six. Chiar 
Generalul Chirnoaga, dezavantajat de necunoaşterea limbii germane, se simţea în largul 
lui cu aceşti prieteni germani. Dar mai mulţumit decât toţi părea Profesorul 
Gamillscheg. Pare ca, prin serbarea de la Berlin, trăia un triumf personal. într-adevar 
suferise cu noi toata aceasta perioada de criza a guvernului de la Viena si era fericit ca 
punctul lui de vedere, pe care-1 susţinuse permanent, al unui guvern naţional si nu al 
unui Comitet National, se impusese până la urma forurilor superioare. 

Ne-am despărţit de înalţii demnitari germani târziu de tot, într-o atmosfera de 
Heidelberg, ca si cum am fi trecut cu toţii printr-o baie de împrospătare a energiilor si 
speranţelor. Ecoul campaniei din Ardennes nu se stinsese încă, iar tăvălugul roşu nu se 
pusese încă în mişcare de pe malurile Vistulei. 

în ziua de 8 Ianuarie, am părăsit Găsttehaus, dar am mai rămas câteva zile la Berlin 
pentru a vizita centrele româneşti din Capitala Reichului. 

4. CENTRELE ROMÂNEŞTI DIN BERLIN 

în ziua de 8 Ianuarie, cum am spus, s-a încheiat vizita noastră oficiala la Berlin. L-am 
rugat pe Profesorul Gamillscheg sa-mi caute o camera la Adlon Hotel, deoarece voiam sa 
mai rămân câteva zile în Capitala Reichului, pentru a vizita centrele româneşti de aici. 
Cu oarecare greutate a găsit o camera pentru mine si Borobaru si asa am putut folosi 
zilele următoare pentru a ma informa de activitatea camarazilor detaşaţi la Berlin. 

Cea dintâi vizita am facut-o, cum era si firesc, Institutului Român din Berlin. Nici 
clădirea aceasta nu căzuse prada bombelor, încât am întâlnit aici întreg personalul 
Institutului, în frunte cu Profesorul Cârsteanu. Orele de birou se desfăşurau în mod 
normal, ca si cum nimic nu s-ar fi întâmplat împrejur. Casa Institutului fiind 
încăpătoare, si-au găsit aici loc de dormit si alţi camarazi, care aveau servicii în alta 
parte. Am fost invitat seara sa iau masa împreuna cu toţi camarazii găzduiţi la Institut, 
bucurându-ma de întâlnirea cu el. 

Am fost invitat apoi la Centrul de Comanda al organizaţiei Hitlerjugend, al cărui sef era 
Arthur Axmann. Acesta nu se afla în Berlin. Ajutorul lui era Dr. Finck, un german din 
România, pe care l-am cunoscut cu prilejul participării lui în fruntea unui detaşament 
de tineri la serbările de la Iaşi, din 8 Noembrie 1940. Revederea a fost cordiala. 

Acestei organizaţii îi aparţinea si un nucleu de tineri studenţi români, trimişi de la 
Viena, cu scopul sa colaboreze cu tineretul german. Grupul era condus de Decebal 
Andrei si era precumpănitor constituit din foşti fraţi de cruce: Dionisie Ghermani, N. 
Muscalu, Victor Carâp si Ovidiu Târlea. Am avut o lunga conversaţie cu Dr. Finck, care 
mi-a explicat ca marea majoritate a tineretului hitlerist e pe front si lupta contra 
inamicului din răsărit. M-am întreţinut apoi cu tinerii români, care mi-au mărturisit ca 
sunt extrem de mulţumiţi de cordialitatea cu care sunt trataţi de Dr. Finck si ceilalţi 
colaboratori ai sai. 



Cum eforturile Germaniei si ale aliaţilor ei se concentrau spre o mobilizare totala a 
posibilităţilor lor, în cadrul operaţiilor militare, si activitatea grupului tinerilor români 
s-a subordonat acelor imperative. Au fost vizitate centre industriale si lagăre de români 
recent refugiaţi din România pentru a li se rezolva respectivele lor probleme dar 
îndemnându-i sa participe si la lupta de eliberare a Patriei lor, ca voluntari în Armata 
Naţionala. 

în acest scop au luat contacte cu întreprinderea Centralei Siemens din Berlin, unde 
lucrau deja tineri români, si, apoi, în localităţile din Weimar, Weida Alt-Stadt, Gera, 
Zwickau etc. La cimitirul din Weimar s-au vizitat mormintele camarazilor Gheorghe 
(Gigi) Badulescu si a celorlalţi cinci cazuti în timpul bombardamentului lagărului 
Buchenwald: ing. Ion Graur, Ion Voinea, Constantin Zaharia, Gheorghe Papanace si 
Constantin Calin. Pe crucea mormântului lui Gheorghe Papanace se afla inscripţia 
Feiwillig SS. 

La Berlin se mai aflau în funcţiuni oficiale, reprezentând guvernul de la Viena, Dr. Iosif 
Dumitru si Dr. Alexandru Randa. Comandantul Legionar Dr. Iosif Dumitru era 
reprezentantul Mişcării la Berlin, detaşat de Corneliu Georgescu de la Secretariatul 
General. Alexandru Randa era reprezentantul diplomatic al guvernului de la Viena în 
Capitala Reichului. El avea legaturi permanente cu funcţionarii germani de la Miniserul 
Afacerilor Străine. Cu ei am vorbit de stadiul relaţiilor noastre cu oficialităţile germane, 
împreuna cu Profesorul Cârsteanu, ei constituiau forul nostru politic permanent la 
Berlin, substituindu-ne pe noi, miniştri în guvern, care rareori aveam prilejul sa vorbim 
direct cu înalţii demnitari germani. 

La 12 Ianuarie 1945, am părăsit si eu Berlinul cu trenul, însoţit de Gamillscheg si 
Borobaru, întorcându-ne la Viena. Ceilalţi miniştri plecaseră mai înainte. Tocmai în acea 
zi începuse marea ofensiva sovietica de pe Vistula. 

5. CONFLICT GENERAL CHIRNOAGA - COLONELUL LUDWIG 

Abia întors la Viena din călătoria mea la Berlin, unde am participat la comemorarea 
Codreanu, si deja a trebuit sa fac fata unei probleme extrem de dificile. L-am însoţit la 
Dollersheim pe Generalul Chirnoaga, care făcea o inspecţie trupelor desfăşurate pe 
terenul de instrucţie. Era prezent si Colonelul Ludwig, comandantul diviziei. Până 
atunci relaţiile dintre cei doi şefi erau cordiale si eu eram mulţumit de colaborarea lor 
strânsa, vitala pentru bunul mers al unităţii. 

Mergând toţi trei printre grupurile de soldaţi, desfăşuraţi pe teren si mânuind fel de fel 
de arme, la un moment dar Generalul se adresează Colonelului Ludwig, cerându-i 
anumite explicaţii, în legătura cu antrenamentul soldaţilor. Generalul Chirnoaga cerea 
aceste explicaţii, în calitatea lui de Comandant suprem al armatei naţionale. în acel 
moment, Colonelul Ludwig, pe un ton neobişnuit de dur, îi răspunde ca el are de dat 
socoteala numai superiorilor lui din Comandamentul Waffen SS si nu a unui ofiţer 
străin. Generalul Chirnoaga a rămas de piatra si a refuzat sa întrebe ceva mai departe. 
S-a închis în mutism. Cu atât mai mult 1-a mâhnit răspunsul lui Ludwig cu cât acesta 
fusese înainte ofiţer român si s-a încadrat mai târziu în armata germana. 

La Viena, Generalul Chirnoaga mi-a comunicat, în prezenta Loc. Col. Ciobanu, şeful lui 



de Stat-Major, ca apreciază ieşirea Colonelului Ludwig mai mult decât ca pe o ofensa 
personala, ci mai grav, o calcare a angajamentelor luate de Germani la alcătuirea 
Diviziei de la Dollersheim. Armata Naţionala, asa cum s-a stipulat chiar în negocierile 
avute cu guvernul naţional, sta sub autoritatea acestui guvern si nu e subordonata 
armatei germane. M-a rugat sa rezolv aceasta chestiune de competenta, căci altminteri 
el nu mai poate rămânea în fruntea Ministerului de Război. 

Conflictul luase un aspect grav, căci ma puteam aştepta la o descompletare a guvernului, 
care ar fi avut urmări grave asupra propriei lui existente. Fara întârziere, am intervenit, 
pe unde am putut, povestind incidentul: pe la biroul lui Altenburg, pe la camarazii noştri 
din SS si SD, prin legaturile ce le aveam la Berlin, cu rezultatul ca Colonelul Ludwig a 
fost înlocuit cu Colonelul Fortenbach, în fruntea Diviziei. Chiar de la Statul Major al lui 
Himmler a venit ordinul de schimbare la conducerea Diviziei, întelegându-se atitudinea 
lui Ludwig în termeni corecţi, ca un motiv de fricţiune cu Românii care au aderat la 
Cruciada Anticomunista si lupta alături de trupele germane. 

Generalul Chirnoaga a fost mulţumit de soluţia data conflictului sau cu Colonelul 
Ludwig, cu atât mai mult cu cât noul comandant, Colonelul Fortenbach, era un om 
distins. A arătat mult tact si bun simt în relaţiile cu grupul de ofiţeri români si cu 
Generalul Chirnoaga a ajuns la o înţelegere perfecta. 

VI. PLANUL STOICANESCU 

Cum am spus chiar la începutul lucrării, Stoicanescu a fost cel dintâi legionar care a 
călcat pe pământul tarii. La o scrisoare a lui Hitler, pin care îmi cerea sa opresc 
înaintarea Sovietelor prin păsurile Carpatilor, cu ajutorul legionarilor, i-am răspuns 
explicându-i imposibilitatea realizării acestui plan, deoarece îmi lipsea teritoriul de 
recrutare. Nu puteam în câteva zile sa înjghebez aceste formaţiuni militare, când 
inamicul era în drum spre toate trecatorile Carpatilor. în locul acestei soluţii tardive, 
i-am propus Fuhrerului un alt plan, care consta dintr-un 23 August invers, al cărui 
obiectiv era ca sa determinam o parte a armatei române aflate pe frontul din 
Transilvania, înaintând spre Ungaria, sa se asocieze armatei germane si împreuna sa 
prindă la mijloc diviziile sovietice. Pentru realizarea acestui plan dispun de cel mai 
bun cap politic al Mişcării, Constantin Stoicanescu, pe care îl cred capabil sa duca la 
bun sfârşit aceasta operaţie, destinata sa surprindă pe Ruşi în înaintarea lor spre 
Ungaria. Hitler a fost de acord cu acest plan si Stoicanescu a pornit spre tara. 

1. FARA SAL VAI) 

Stoicanescu a fost ridicat de acasă, de la hotelul unde locuia, cu repeziciunea unui fulger, 
de către autorităţile militare germane. îmbrăcat în uniforma germana, a fost transportat 
cu cea mai mare urgenta la Târgu Mureş, care se afla încă sub stăpânirea maghiara. De 
aici Stoicanescu trebuia sa se strecoare în România si sa înceapă urzeala planului de 
subplantare a forţelor ruseşti. 

Eu nici nu l-am mai putut întâlni pe Stoicanescu înainte de a pleca de la Viena, cum era 
firesc, ca sa ne punem de acord asupra operaţiei de realizat. Dar deşi a dispărut ca un 
meteor de la Viena, fara sa fi schimbat o vorba, am constatat, din desfăşurarea ulterioara 
a evenimentelor, ca Stoicanescu a gândit intervenţia lui în România exact în termenii 



preconizaţi de mine în răspunsul dat Fiihrerului, adică o acţiune măiestrit orchestrata 
care sa duca la surprinderea inamicului între doua focuri, în plina ofensiva spre 
Ungaria. Nu o răzvrătire de tip revoluţionar, ci o ruptura în însuşi sistemul de alianţe 
ruso-românesti, care s-a făurit la 23 August. Stoicanescu a gândit problema misiunii lui 
în România exact în aceiaşi termeni ca si mine, fara sa fi schimbat o vorba la plecare! 

Nu cunosc itinerarul lui Stoicanescu până ce a ajuns la Târgu-Mures. Ştiu doar atâta ca 
în acest oraş s-a întâlnit mai târziu cu grupul de legionari condus de Vasile Iasinschi si 
tot acolo fusese semnalata prezenta lui Nicu Iancu, ce se retrăsese de la Sibiu cu un 
detaşament german. Când rusii s-au apropiat de Târgu Mureş, toţi românii de aici s-au 
retras împreuna cu ultimele trupe germane spre interiorul Transilvaniei... afara de 
Stoicanescu. El s-a lăsat depăşit de ocupantul rus si apoi si-a luat drumul de unul singur 
spre interiorul tarii. Din acest moment i s-a pierdut urma. Nu ştiu ce drum a apucat si 
pe cine a întâlnit. Nici mai târziu nu am aflat nimic despre el, ci doar am fost informat la 
Viena de rezultatele acţiunii lui. 

în câteva luni de zile, Stoicanescu întocmise un dispozitiv de lupta contra Sovietelor, 
fara exagerare monumental. Reuşise sa cointereseze la planul lui cercuri militare de 
primul rang, dar si cadre politice ce deţineau funcţiuni importante în Stat. Pătrunsese în 
locuri unde nimeni nu s-a aşteptat. Ajunsese sa aibă acces până la Generalul Radescu, 
Preşedintele Consiliului de Miniştri. N-am auzit sa fi luat contact cu partidele politice, 
cari, de altminteri, îsi pierduseră influenta în Stat. 

Pe plan operativ, Stoicanescu îsi câştigase un aliat preţios în persoana Generalului 
Avramescu, care comanda armata româna din Nordul Ardealului si Munţii Slovaciei. 
Acesta era de acord sa intre în acţiune contra Ruşilor, daca Germanii vor întreprinde o 
ofensiva de pe poziţiile ce le vor deţine în momentul convenit. O puternica ofensiva 
germana era condiţia pusa de Generalul Avramescu ca el sa întoarcă armele contra 
cotropitorului. Aceasta cerere s-a transmis peste linia frontului prin curier si a ajuns la 
Marele Cartier al Fiihrerului. Hitler a aprobat planul si în acest scop a deplasat în 
regiunea Balaton faimoasa Divizie blindata a lui Sepp Dietrich, deşi avea nevoie de ea în 
răsărit, pentru a opri ofensiva sovietica dezlănţuita la 12 Ianuarie 1945. 

Pe plan militar, Stoicanescu mai dispunea de un punct de sprijin important. îsi întinsese 
relaţiile la Marele Stat Major al Armatei Române de la Bucureşti. Şeful Statului Major 
era generalul Bratan. Acesta era dispus sa intre în acţiune, cu mijloacele de care 
dispunea la Centru, în eventualitatea unei schimbări de front, sub comanda Generalului 
Avramescu. 

Cel mai apropiat colaborator al lui Stoicanescu în aceasta întreprindere era Profesorul 
de ebraica de la Facultatea de Teologie din Bucureşti, Georgescu. Cu ajutorul acestuia, 
mai puţin cunoscut, Stoicanescu a înnodat fire la multe oficialităţi, ajungând până la 
cabinetul Generalului Radescu. Preşedintele de Consiliu nu cunoştea planul 
Stoicanescu, dar înclina spre o soluţie de forţa contra ocupantului comunist, cu ajutorul 
maselor populare. în eventualitatea unei schimbări pe front, s-ar fi putut organiza la 
Bucureşti o insurecţie populara, patronata chiar de Radescu. E cunoscuta intervenţia 
publica a acestuia contra celor 'fara de patrie si fara Dumnezeu'. 

2. MOMENTUL DECISIV 



Se apropie momentul decisiv. Pentru coordonarea acţiunii din tara cu ofensiva armatei 
germane din Ungaria, era nevoie de o conferinţa prealabila. Contactul-radio nu era 
suficient. Totul era pus la punct în România ca sa se provoace schimbarea de front a 
armatei române din Ungaria. în caz de reuşita, urmările ar fi fost dezastruoase pentru 
Moscova. Armatele ruseşti ar fi fost anihilate si un gol imens s-ar fi extins de la Dunăre 
până în Carpati. Cine ştie? în cursul ofensivei germano-române s-ar fi putut trece 
Carpatii, având ca obiectiv recucerirea Capitalei. Gândul nostru se precipita mai 
departe, la Englezii ce debarcaseră în Grecia. Ce vor face aceştia în fata dezastrului 
suferit de aliaţii lor ruşi? întreg dispozitivul militar aliat din Balcani era ameninţat si 
războiul s-ar fi prelungit. Dar atunci se ivea un pericol si mai mare, noile arme germane, 
care erau pe punctul sa fie realizate. Aceasta ameninţare n-ar fi determinat pe 
Anglo-Americani sa intervină în Balcani, trecând peste convenţia de la Teheran a 
zonelor de influenta în Europa? Repercursiunile ar fi fost mult mai grave decât oprirea 
ofensivei sovietice în acest spaţiu. Si atunci prezenta anglo-americanilor în Balcani n-ar 
fi avut consecinţe politice si în România, evitând robia ce ne aştepta sub cizma 
cotropitorului? 

Toata aceasta grandioasa concepţie de salvare a României s-a prăbuşit din cauza unor 
neprevăzute în parcursul ultimei etape. La Bucureşti funcţionau doua servicii 
informative germane: Abwehr-ul si SD. Listele agenţilor din Abwehr, cu numele, 
adresele si conturile lor bancare, se găseau în dublura si la Legaţia germana. Când 
trupele române au înconjurat si ocupat Legaţia germana, au fost descoperiţi în fişierul ei 
si agenţii Abwehr-ului. Guvernul român, constituit după 23 August, a trecut lista acestor 
agenţi noilor lor aliaţi. Aceştia au arestat, rând pe rând, pe toţi agenţii germani care 
făceau parte din aceasta reţea. Unii dintre ei au fost prinşi când s-au dus sa încaseze 
bani de la băncile unde aveau conturile. 

Agenţii din SD nu figurau în listele de la Legaţia germana, încât n-au putut fi identificaţi 
si arestaţi. Aceştia s-au bucurat încă multa vreme de libertate. Constantin Stoicanescu a 
luat contact cu reprezentanţii principali ai lui SD la Bucureşti, între care si ofiţerii Auner 
si Gunne, acelaşi Gunne care m-a condus pe mine în Bulgaria în Martie 1941. Au lucrat 
împreuna la făurirea planului de resurecţie interna, care sa provoace răsturnarea 
situaţiei interne din România. Dar si în cadrul acestei organizaţii, SD, mult mai sever 
condusa, s-a produs o infiltraţie inamica. Şefii principali ai lui SD au fost arestaţi de 
Români, între alţii si cei doi capi principali, Auner si Gunne. Aceştia au reuşit sa fuga din 
prizonieratul Românilor si s-au refugiat la Braşov. Dar le lipseau aparatele lor de 
emisiune, reţinute de români când au fost arestaţi, pentru a putea lua contact cu 
centrala lor de la Viena. 

Atunci si-au adus aminte de un vechi agent al lor, Dr. Taranu din Timişoara, care nu 
fusese arestat si care se găsea, cum se spune în limbajul agenţilor, în adormire. Auner si 
Gunne au reuşit sa ia contact cu Dr. Taranu si sa-1 aducă la Bucureşti. Centrala SD de la 
Bucureşti 1-a însărcinat pe Dr. Taranu sa tina legaturile radiofonice cu centrala lor de la 
Viena. Acesta avea aparatul lui propriu. Totul a mers bine până când într-o zi locuinţa 
lui Dr. Taranu din Bucureşti a fost descoperita de Ruşi, încercuita iar el arestat. Ce se 
întâmplase? Prin sisteme prea bine cunoscute, serviciile speciale ruseşti au identificat 
casa de unde Dr. Taranu transmitea mesagiile SD-ului în străinătate prin postul lui de 
emisiune. Arestat de Ruşi, Dr. Taranu a fost pus de ei în alternativa sa aleagă între a fi 



împuşcat sau sa intre în serviciul lor. Dr. Taranu a acceptat sa-si salveze viata, cu preţul 
de a dezvălui Comandamentului Militar Sovietic al Capitalei textul tuturor telegramelor 
ce-i ajungeau în mâna, fie cele sosite din străinătate fie acelea ce trebuie sa le transmită 
la Viena. 

Aceasta tranzacţie s-a realizat aproximativ la începutul lunii Ianuarie 1945, astfel încât 
din acel moment grupul SD din România se afla sub vigilenta Ruşilor. Dr. Taranu 
primise ordine de la Ruşi sa continue transmisiunile în mod normal, fara sa dea de 
bănuit superiorului ca s-ar fi petrecut vreo interferenţa. 

Tocmai în aceasta perioada, când postul de emisiune SD fusese interceptat de Ruşi, s-a 
proiectat călătoria lui Constantin Stoicanescu si Andreas Schmidt la Viena. Ei trebuiau 
sa vina pentru a explica la Marele Cartier al Fuhrerului stadiul în care se afla pregătirile 
lor de răsturnare a alianţei româno-ruse. Odată aprobat planul de intervenţie, ei 
trebuiau sa se întoarcă în România, pentru a asigura pe Avramescu din partea germana 
ca se va întreprinde ofensiva ceruta de forurile militare româneşti. 

Constantin Stoicanescu a ales calea aerului pentru a ajunge la Viena. El era grăbit sa 
comunice Fuhrerului cât mai repede ce posibilităţi exista de a se da o lovitura decisiva 
forţelor ruseşti în spaţiul ungaro-transilvan. Aflase si doi ofiţeri aviatori români, 
simpatizanţi ai Mişcării, dispuşi sa-i piloteze până la Viena. Decolarea nu se putea face 
însă decât în zona frontului, unde cei doi ofiţeri făceau serviciu si dispuneau de propriul 
lor avion. 

Totul a mers bine până aici si ei sperau sa ajungă fara incidente la Viena. Dar ei nu 
cunoşteau trădarea din spate. Dr. Taranu primise un mesaj de la SD ca sa comunice 
centralei de la Viena ca în ziua cutare va apărea un avion românesc deasupra Vienei si 
artileria anti-aeriana sa nu tragă, deoarece în el se aflau doua personalităţi importante 
din tara. Comandantul forţelor aeriene de la Viena era solicitat sa înlesnească aterizarea 
acestui avion si sa conducă pe pasagerii lor direct la sediul SD de la Viena. 

Rusii au fost si ei încunostiintati de Dr. Taranu de conţinutul mesajului. Aceştia au lăsat 
lucrurile sa se întâmple pe parcursul expediţiei fara sa intervină, dar au luat masuri de 
identificare a avionului destinat sa treacă frontul, urmând ca, odată ridicat în aer, sa fie 
doborât de aviaţia de vânătoare. 

Eu aflasem de iminenta sosire a lui Stoicanescu si Andreas Schmidt, pe calea aerului, 
din doua surse. Mai întâi camarazii din SD de la Viena, care locuiau la Hotel Imperial, 
m-au informat de conţinutul telegramei primite; apoi Comandorul Bailla, care avea 
contact cu Comandamentul Aerian de la Viena, m-a înştiinţat de ordinul ce-1 primiseră 
ofiţerii din acest centru ca artileria antiaeriana sa nu tragă într-un avion cu culorile 
româneşti. Aceasta întâmplare s-a petrecut pe la începutul lunii Februarie 1945. în ziua 
anunţata sa aterizeze avionul, nu apăruse nimic la orizont. în zilele următoare, aceeaşi 
linişte chinuitoare. 

Târziu de tot, am aflat ce s-a întâmplat cu ei. Avionul cu Stoicanescu si Schmidt a fost 
interceptat de aviaţia de vânătoare si doborât. Ei au fost capturaţi cu răni grele din 
avionul arzând. Cu toata starea lor grava, au fost imediat transportaţi la înaltul 
Comandament Sovietic, unde au fost supuşi unui interogatoriu feroce, până ce serviciile 



ruseşti au aflat întreg adevărul. 

Planul conceput de Constantin Stoicanescu, care le putea provoca o catastrofa militară, a 
fost descoperit, au început arestările celor implicaţi în el. In primul rând Generalul 
Avramescu cu întreaga lui familie. Apoi, o serie de ofiţeri superiori din jurul lui. S-au 
înăsprit masurile de supraveghere ale trupelor româneşti care operau în Ungaria. 
Stoicanescu si Andreas Schmidt au fost transportaţi într-un lagăr din Rusia, unde au si 
murit. Tot ca urmare a acestei descoperiri, Moscova a pregătit eliminarea Generalului 
Radescu de la putere în 6 Martie 1945, si înlocuirea lui Petru Groza. 

3. GENERALUL AVRAMESCU. O ULTIMA ÎNCERCARE 

După eşuarea planului Stoicanescu, despre al cărui sfârşit tragic am scris mai înainte, 
am făcut o ultima încercare de a-1 determina pe Generalul Avramescu sa treacă în liniile 
germane si sa se ataşeze guvernului de la Viena. 

Am trimis în Slovacia, în localitatea unde era încartiruit detaşamentul românesc 
Balotescu, pe doi camarazi care veniseră de curând din tara, trecând peste linia 
frontului: Ilie Vlad Sturdza si Andrei Costin. Misiunea lor era sa ia contact cu Generalul 
Avramescu, fiind rudenie cu el, si sa-1 convingă sa facă saltul în tabăra noastră. Eram si 
neliniştit de consecinţele ce le poate avea căderea lui Stoicanescu în mâinile Ruşilor. 
Supus la torturi, ar putea sa-1 descopere si pe Generalul Avramescu. 

Ei au plecat în prima jumătate a lunii Martie si au stat în localitatea Gorodno, unde se 
găsea detaşamentul românesc, mai bine de o săptămâna. S-au întors la Viena fara sa fi 
putut lua contact cu Generalul Avramescu. Cum relatează Căpitanul Beldie, alias 
Stefanescu-Govora, care vorbise cu ei în aceasta localitate si i-a ajutat sa-si 
îndeplinească misiunea. Generalul Avramescu sovaia sa facă pasul decisiv. Eu speram ca 
Ilie Sturdza, care era ginerele lui, îl va putea convinge sa rupă cu trecutul si sa treacă 
liniile noastre, de partea Germaniei si a guvernului de la Viena. 

în fata frontului românesc. Ilie Sturdza n-a cutezat sa se avânte, fiind o figura prea 
cunoscuta, si atunci a căzut alegerea pe Andrei Costin. Acesta s-a îmbrăcat cu o bluza 
militară, asemănătoare cu a Generalului Avramescu, când mergea în inspecţie pe front. 
Costin a reuşit sa treacă în liniile româneşti, dându-se un soldat rătăcit, dar pe 
Generalul Avramescu nu a putut sa-1 întâlnească pentru a-i preda mesajul nostru. 
Tocmai în acel moment când trebuia sa aibă loc întâlnirea, Generalul Avramescu si-a 
mutat postul de comanda într-un oraş mult înapoia frontului. în fata acestei situaţii, 
Andrei Costin a revenit la liniile germane si apoi, împreuna cu Ilie Sturdza, s-a înapoiat 
la Viena. 

Temerile mele s-au îndeplinit. La 3 Martie 1945, Generalul Avramescu, cu întreaga 
familie, au fost arestaţi de către Ruşi. El a fost ucis în Rusia si nu cum spune versiunea 
oficiala, sovietica, ca ar fi murit în cursul unui bombardament german, chiar în Ungaria. 

4. CADRUL DIPLOMATIC 

Guvernul naţional român de la Viena s-a bucurat si de o recunoaştere diplomatica din 
partea altor State, ceea ce era o demonstraţie netăgăduita a independentei lui politice în 



raport cu Reichul German. 

Cum am spus mai înainte, Ministerul de Externe German a trimis la Viena pe 
Ambasadorul Altenburg ca sa reprezinte Reichul pe lângă cele doua guverne străine, 
constituite pe teritoriul sau, guvernul bulgar si guvernul român. Altenburg primise o 
însărcinare oficiala din partea lui Ribbentrop ca sa coordoneze interesele politice si 
militare ale Reichului cu aceşti aliaţi de ultima ora, care n-au acceptat ocupaţia tarilor 
lor de Soviete. 

Activitatea lui Altenburg la Viena avea toate caracteristicile unui reprezentant 
diplomatic autentic, exact cum ar fi funcţionat într-o alta tara. Avea biroul lui la 
Imperial, avea consilierii lui si şeful lui de protocol, Profesorul Ernst Gamillscheg era de 
asemenea ataşat Ambasadorului Altenburg. 

Dar de partea româneasca a existat o reprezentanta diplomatica a guvernului român pe 
lângă guvernul german? Ne-am bucurat si de aceasta favoare. Mihail Fotin Enescu, 
diplomat de cariera, a fost numit de guvernul naţional Consul General la Viena, cu 
jurisdicţie pentru întreaga Germanie. Am primit de la Guvernul german clădirea 
Consulatului Român de la Viena, unde Enescu si-a instalat serviciile. Doamna Măria 
Bucur a fost numita Secretara a Consulatului si însărcinata cu emiterea paşapoartelor si 
a altor documente de identitate. Paşapoartele româneşti, eliberate de Consulat, erau 
recunoscute în întreaga Germanie si în tarile aliate ei. Consulatul Român elibera 
certificate de naştere si alte documente solicitanţilor ce le pierduseră în cursul 
războiului. S-au încheiat chiar acte de căsătorie în fata Consulului, asa cum se proceda si 
în alte tari. Guvernul german trata aşadar guvernul român ca un organism internaţional, 
legal si legitim. Deşi nu poseda teritoriu, guvernul se putea manifesta ca o entitate 
politica independenta. Trebuie adăugat ca si la Berlin aveam un reprezentant oficial, în 
persoana lui Dr. Alexandru Randa. Acesta avea acces permanent la Ministerul de 
Externe German unde se prezenta ori de câte ori era solicitat de la Viena sa înfăţişeze 
punctul nostru de vedere. 

în Spania reprezentanta diplomatica a guvernului de la Viena s-a constituit cu mult 
înainte de a se fi format în mod oficial acest guvern, la io Decembrie 1944. Aceasta, 
datorita prestigiul de care se bucura fostul ministru legionar Radu Ghenea, atât în 
cercurile spaniole cât si între reprezentanţii diplomatici al Axei. Pentru a nu întâmpina 
dificultăţi la crearea Legaţiei, Radu Ghenea s-a dus la Ministerul de Externe Spaniol si a 
făcut o declaraţie ca guvernul naţional de la Viena nu urmăreşte decât sa lupte contra 
comuniştilor si nicidecum contra Aliaţilor. în caz ca Aliaţii vor continua lupta si contra 
comuniştilor, guvernul de la Viena va fi alături de ei. Cu aceasta declaraţie, Radu 
Ghenea si-a asigurat bunăvoinţa guvernului spaniol, care, în acele momente, era alarmat 
de orice act ce-ar putea sa supere pe Aliaţi. 

A luat apoi contact cu Ambasadorul german de la Madrid, Von Stohrer, care i-a 
comunicat ca a aflat de formarea unui guvern naţional la Viena si ca Ambasada 
Germana va sprijini cu toate mijloacele proiectul unei Legaţii Române la Madrid, 
destinate sa reprezinte interesele acestui guvern în Spania. Bazat pe aceasta declaraţie, 
Radu Ghenea a procedat fara întârziere la constituirea Legaţiei Române de la Madrid. El 
si-a rezervat funcţiunea de ministru, aceea pe care o avusese si înainte de lovitura de 



Stat a lui Antonescu, iar, ca personal al Legaţiei, a făcut apel la colaborarea unor tineri 
români, bine cunoscuţi în societatea spaniola prin activităţile lor culturale: Aurel Rauta, 
Ciril Popovici si Gheorghe Uscatescu. Aceştia îndeplineau funcţiunea de consilieri ai 
Legaţiei, în diferitele ei sectoare de activitate: economie, cultura si politica. 

Odată Legaţia constituita, Von Stuhrer si-a ţinut angajamentul, obligându-se sa asigure 
cheltuielile ei de funcţionare. După rezolvarea problemei materiale, Radu Ghenea si 
consilierii lui au luat hotărârea sa închirieze un apartament, în care sa-si aibă reşedinţa 
noua Legaţie. Au găsit o locuinţa prezentabila în Strada Abascal, o cale centrala din 
Madrid. O figura de prim rang a ambasadei germane de la Madrid era Consilierul Lazar, 
care fusese la Bucureşti înainte de război. Lazar a devenit prietenul devotat al poporului 
român, sustinându-1 cu energie în fata superiorului sau, ambasadorul Von Stohrer. 

Vechea Legaţie româneasca, de sub conducerea Ministrului Nicolae Dumitrescu, n-a 
dispărut după 23 August. Ea a continuat sa funcţioneze si sub noul guvern român al lui 
Sanatescu si apoi al Generalului Radescu. Si-a încetat existenta abia după capitularea 
Germaniei, în 8 Mai 1945, deoarece guvernul de atunci, al lui Petru Groza, a întrerupt 
legaturile diplomatice cu guvernul lui Franco, la ordinul Moscovei. în felul acesta, în 
perioada de după 23 August, au existat la Madrid, doua Legaţii româneşti, cea oficiala, 
care reprezenta guvernul de la Bucureşti si cea creata ad-hoc, sub conducerea lui Radu 
Ghenea si care reprezenta guvernul român de la Viena. 

Paradoxul Legaţiei Române de la Madrid este ca s-a constituit înainte de proclamarea 
oficiala a guvernului de la Viena, la 10 Decembrie 1944. Legaţia a existat încă înainte de 
a exista un guvern. Exclusiv pe baza propagandei de la Radio ce se făcea în numele 
acestui guvern neînfiintat si a activităţilor ce le desfăşura cu acest nume. în tara si în 
străinătate nimeni nu se îndoia de existenta acestui guvern, deşi legal nu era constituit. 

Legaţia de la Madrid a fost recunoscuta de guvernele aliate Axei. în primul rând 
guvernul italian de la Salo, de sub conducerea Ducelui Benito Mussolini, apoi Republica 
Slovaca a Monseniorului Tiso. Polonezii din Madrid, care nu aveau reprezentanta 
oficiala, ci numai un grup de refugiaţi, s-au oferit sa-i facă legaturi lui Radu Ghenea cu 
serviciile americane. El a repetat acestora poziţia guvernului de la Viena, anterior 
expusa. Legionarii nu sunt contra Aliaţilor, ci lupta doar contra comuniştilor. 

Membrii Legaţiei au petrecut Crăciunul cu soţiile lor, în localul achiziţionat în Caile 
Abascal. Ca sa ne facă si noua o bucurie, celor din Germania, care duceam multe lipsuri, 
Radu Ghenea a trimis la Berlin pe Aurel Rauta, consilier de legaţie. Acesta s-a îmbarcat 
într-un avion de cursa, Barcelona-Berlin, care zbura la o joasa înălţime si era expus sa 
fie interceptat de aviaţia aliata. De la Barcelona, avionul a luat zborul peste Italia, 
Elveţia si sudul Germaniei. în ziua de 27 Noiembrie, Aurel Rauta era la Berlin. Ma aflam 
si eu, în acel moment, în Capitala Reichului, chemat la Ministerul de Externe German 
pentru a obţine autorizaţia de formare a guvernului naţional. Ne-am întâlnit la Hotel 
Adlon. Aurel Rauta mi-a făcut o dare de seama asupra evenimentelor din Spania si 
despre Legaţia ce se înfiripase la Madrid. Am trăit un moment de intensa bucurie, aflând 
de activitatea laborioasa a lui Radu Ghenea si a celorlalţi camarazi, în reprezentarea 
intereselor româneşti în aceasta tara. Aurel Rauta ne-a adus fructe din Spania, unele 
necunoscute de noi, pe care le-am contemplat cu nesaţ. La urma a scos o mie de franci 



elveţieni din buzunar, darul Legaţiei Române de la Madrid pentru nevoile ce se 
apropiau. Aceşti bani ne-au fost de mare folos în pribegia noastră, după capitularea 
Germaniei. 

Aurel Rauta a fost găzduit la Institutul Român de către Profesorul Gheorghe Cârsteanu. 
A mai stat câteva zile, pentru a vedea si alţi camarazi, si apoi a reluat aceeaşi ruta plina 
de primejdii. 

Legaţia noastră de la Madrid, de sub conducerea lui Radu Ghenea, a funcţionat până la 
capitularea Germaniei. Odată cu dispariţia guvernului de la Viena, si-a încheiat si ea 
activitatea. Apartamentul din Caile Abascal a fost predat altui locatar si membrii 
Legaţiei si-au luat fiecare libertatea de acţiune. 

A doua tara aliata cu Germania care ne-a acordat dreptul de reprezentanta diplomatica a 
fost Italia. Mussolini a fost extraordinar de impresionat de evenimentele din România si 
de reacţia Gărzii de Fier, care, din primul moment, s-a opus actului de la 23 August. 
Republica de la Salo, cum se numea pe atunci teritoriul rămas sub autoritatea lui 
Mussolini, intrase în faza critica a deznodământului. Trupele germane, după rezistenta 
prelungita de pe Monte Cassino, erau în retragere si se apropiau de sanctuarul 
mussolinian. Legionarii noştri, care, până la arestarea lui Mussolini, locuiau la Roma, 
s-au retras si ei în reduitul lombardic. Profesorul Gazdaru, fostul Director al Scolii 
Române de la Roma, a fost primit în audienta de Mussolini, la scurt interval după 23 
August, Ducele si-a exprimat întreaga lui admiraţie pentru Mişcarea Legionara, 
considerând-o cea mai revoluţionara mişcare din Europa, si 1-a asigurat pe Profesor de 
concursul fasciştilor italieni la crearea unei linii de rezistenta contra cotropitorului. 
Profesorul Gazdaru mi-a trimis îndată după audienta o scrisoare entuziasta, în care mi-a 
expus modul afectuos în care a decurs audienta la Mussolini. 

îndată după formarea guvernului de la Viena, bazându-ma pe scrisoarea Profesorului 
Gazdaru, am cerut prin Ambasadorul Altenburg, de la guvernul german, permisiunea sa 
trimitem un reprezentant diplomatic la Salo. Am anunţat si numele persoanei alese de 
mine sa ne reprezinte la Salo. Era Dr. Emil Bulbuc, care venise din tara de curând, 
trecând linia frontului. Emil Bulbuc, medic de cariera, îsi făcuse studiile în Italia si 
vorbea o limba italiana perfecta. Eu făcusem demersul la Ministerul de Externe German 
cam pe la sfârşitul lui Ianuarie si răspunsul a întârziat destul de mult. Ştiu ca eram deja 
la Alt-Aussee când a venit aprobarea. Ca urmare, Dr. Emil Bulbuc, însoţit de consilierul 
sau de legaţie, Avocatul Octavian Roşu, au întreprins călătoria în Italia, abia la începutul 
lui Martie 1945. S-au stabilit la Milano. Pe Mussolini nu au mai apucat sa-1 vadă. 
Afacerile cu guvernul italian le-au tratat prin Secretarul General al Partidului fascist, 
Pavolini. Din primul moment însă s-au bucurat de sprijinul excepţional al Ministrului 
Von Rahn de la Legaţia Germana. Acesta le-a pus la dispoziţie si mijloacele financiare 
necesare pentru a instala Legaţia într-un hotel din Milano. în scrierile lui postbelice, 
Von Rahn vorbeşte cu elogii de Mişcarea Legionara. 

Pe Profesorul Gazdaru îl numisem şeful grupului legionar din Italia. Dar Profesorul nu a 
fost mulţumit cu aceasta funcţiune. După audienta la Mussolini, el spera ca sa ajungă 
ministrul guvernului de la Viena pe lângă Republica de la Salo. Dezamăgit din cauza 
preferinţei mele pentru Emil Bulbuc, a renunţat si la funcţiunea pe care i-o 



încredinţasem si a trecut în tabăra dizidenţilor. 

A treia tara care ne-a făcut onoarea sa ne recunoască diplomatic a fost Croaţia. Am 
numit în postul de Ministru Plenipotenţiar al guvernului de la Viena pe Profesorul Ion 
Ionica. I s-a comunicat numirea la Zagreb si era aşteptat. Dar evenimentele n-au mai 
permis sa-si ia postul în primire. Frontul se apropia de Zagreb si chiar oficialităţile 
croate au început sa se retragă spre Germania. 

Am făcut o încercare sa obţinem recunoaşterea diplomatica si din partea Slovaciei. Am 
intrat în tratative cu guvernul slovac dar ele n-au dus la rezultatul dorit. Cum am aflat 
mai târziu, Germanii s-au opus la numirea unui ministru al nostru la Bratislava. Nu ştiu 
din ce motive. 

O alta tentativa de contact diplomatic cu o tara aparţinând Puterilor Axei s-a făcut cu 
Ungaria. Era pe timpul când guvernul maghiar prezidat de Szalasy părăsise Budapesta, 
asediata de trupele sovieto-române, si se refugiase în oraşul de frontiera cu Austria, 
Szombathely. Invitat de guvernul maghiar, Ministrul nostru de Externe, Mihail Sturdza, 
a plecat în acest oraş, unde a fost primit în audienta de Ministrul de Externe al Ungariei, 
Kemenyi. în cursul conversaţiilor între cei doi miniştri, a fost tratata si chestiunea unei 
reprezentante diplomatice a guvernului de la Viena pe lângă guvernul maghiar. Kemenyi 
a fost de acord cu propunerea lui Sturdza, dar evenimentele în curs, Germania fiind în 
pragul capitularii, au împiedicat aplicarea acestei convenţii. 

"Au existat, deci, cum remarca Faust Bradescu, în ciuda conjuncturii extrem de 
nefavorabile, raporturi diplomatice de natura directa între Guvernul de la Viena si mai 
multe state europene. 

Recunoaşterea solemna a Guvernului de la Viena de către alte state europene îi asigura 
un prestigiu si o trăinicie internaţionala. Angajamentul solemn al altor State este miezul 
viabilităţii lui ca reprezentant natural al naţiunii încătuşate." 

VII. AMURGUL 

Intram în faza finala a guvernului de la Viena. Germania, lovita din toate părţile, era 
pe punctul de a capitula. Diviziile sovietice se apropiau de graniţa austriaca. în 
aceasta situaţie, autorităţile germane competente ne-au propus sa evacuam Viena, 
retrag ându-ne în interiorul Austriei. Ne-au ales ca noua reşedinţa localitatea 
Alt-Aussee, lângă lacul cu acelaşi nume, la poalele lui Dachauergebirge. Activitatea 
guvernului de la Viena a continuat cu acelaşi zel si după aceasta evacuare, 
îndeplinindu-se îndatoririle de zi cu zi, în spaţiul restrâns în care am fost constrânşi sa 
trăim de acum înainte, din cauza evenimentelor de pe front. 

Notam ca armata naţionala a rămas la Dollersheim. De asemenea şcolile speciale nu 
si-au schimbat reşedinţa. Un regiment al armatei naţionale a plecat pe front, ocupând 
linia Oderului, în Nordul Germaniei. 

1. DE LA VIENA LA ALT-AUSSEE 

Apropiindu-se armata sovietica de graniţa Austriei, Ministerul de Externe German a 
hotărât evacuarea guvernelor bulgar si român de la Viena la Alt-Aussee, o localitate 



situata între Linz si Salzburg, în regiunea muntoasa a Austriei. S-a avut în vedere si 
faptul ca, după informaţiile difuzate de Aliaţi aceasta zona ar cădea în zona americana 
de ocupaţie. Mutarea s-a făcut a 19 Februarie 1945, unii cu trenul alţii cu maşini 
particulare si alţii cu autobuzul. 

Odată cu membrii guvernului, se retrag la Alt-Aussee si toţi funcţionarii români care 
lucrau în serviciile acestuia. Ambasadorul Altenburg însoţeşte cele doua guverne cu 
întreg personalul acreditat biroului sau. De asemenea, s-au instalat la Alt-Aussee si toţi 
ofiţerii SS din Sicherheitsdienst. Practic, la Hotel Imperial n-a mai rămas nimeni din 
vechii lui oaspeţi. 

Postul de Radio Donau fost transferat în aceeaşi regiune si anume la Gmund, unde 
echipa româneasca si-a continuat emisiunile. 

La Alt-Aussee, membrii guvernului si funcţionarii lui au fost repartizaţi sa locuiască la 
Hotel Am See. Dar încartiruirea lor acolo n-a durat mult, deoarece Hotelul a fost 
rechiziţionat de autorităţi pentru a servi de spital soldaţilor raniti. Aici ni s-au pus la 
dispoziţie camere în case particulare. Eu mi-am găsit reşedinţa într-o vila, cu soţia mea, 
Corneliu Georgescu, Grigore Manoilescu si Traian Borobaru. Ceilalţi s-au împrăştiat 
care încotro pe unde au găsit o familie care sa-i adăpostească. 

Activitatea guvernului de la Viena n-a încetat o clipa nici în acest loc îndepărtat de 
metropola Austriei. Grija noastră principala s-a concentrat acuma ca sa se menţină 
contactul cu unităţile de la Dollersheim. Instrucţia trupei continua fara sa se observe 
vreun semn de dezagregare, cu toate ca Rusii se apropiau de Viena. Un al treilea 
regiment era în curs de formaţie. 

2. REGIMENTUL NR.i PLEACĂ PE FRONT 

La 4 Martie 1945, am primit o telegrama de la Maiorul Wehneht, prin care ma anunţa ca 
regimentul de sub comanda sa a intrat pe poziţie contra Ruşilor în fata oraşului Schwed 
an der Oder. 

Plecarea regimentului în direcţia frontului a început pe 15 Februarie. Călătoria cu trenul 
a fost lunga si anevoioasa. întâia etapa a fost la Stettin. A doua zi dimineaţa regimentul a 
avut parte de primul bombardament aerian sovietic. De la Stettin, unitatea româneasca 
a coborât spre sud pentru a ajunge la localitatea de destinaţie. Pe calea ferata trenul s-a 
oprit deodată brusc chiar pe un pod, fiind surprins de avioane sovietice. Erau în fata 
localităţii Stargard. Avioanele au mitraliat trenul si au azvârlit grenade asupra lui. 
Soldaţii s-au refugiat o parte sub pod, iar alţii într-o pădurice din apropiere. La fel au 
făcut calatorii germani din tren. A fost botezul focului pentru regimentul nr. 1. Multe 
pierderi în morţi si raniti. Sanitarii lui Dr. Apostolescu nu mai pridideau cu legatul 
rănilor. 

înainte de a ajunge la locul de destinaţie, regimentul a suferit un nou atac de avioane, 
dar fara pierderi, căci au fost puse pe fuga de mitralierele anti-aeriene instalate pe tren. 
După o alta călătorie, destul de lunga, au ajuns în localitatea Schwed an der Oder. 

Regimentul a luat poziţie pe o insula a Oderului, în fata satului Gatow. De partea 



cealaltă erau Rusii. Contactul cu inamicul nu se făcea decât prin mijlocirea echipelor de 
soldaţi care făceau incursiuni dincolo de Oder, sub comanda lui Ica Tanase. Si-a pierdut 
viata legionarul Blaga. Se înrolase în armata germana, ajungând la gradul de elev 
plutonier. Auzind de formarea armatei naţionale, a părăsit unitatea germana si a intrat 
printre primii voluntari în regimentul nr. 1. Era cel dintâi legionar care-si pierdea viata 
pe front din unitatea formata la Dollersheim. 

Fiind cantonaţi pe insula, echipe de soldaţi trebuiau sa treacă zilnic în satul Gatow, cu 
bărcile, pentru a aproviziona regimentul. Petre Sorici era de serviciu în sat si el se 
îngrijea de strângerea alimentelor. în timpul acestor treceri zilnice cu barca, mai mulţi 
soldaţi si-au pierdut viata, din cauza atacurilor inamice. Aceasta situaţie a durat până la 
sfârşitul lunii Martie, Generalul Chirnoaga, însoţit de Vasile Iasinschi, au inspectat 
regimentul nr. 1, pe front. Cum scrie Generalul Chirnoaga, "Era o perioada de acalmie cu 
focuri de arme răzleţe si incursiuni peste Oder în timpul nopţilor. Poziţia era bine 
ocupata si trupa avea moralul ridicat". (Războiul României contra Rusiei Sovietice, p. 
296). 

3. O VIZITA LA ŞOPRON 

în plina iarna, 6 Martie 1945, si chiar pe linia frontului cu Ungaria, am făcut o vizita 
Generalului Zako, care era şeful serviciului informativ al armatei maghiare, o funcţiune 
asemănătoare cu a Generalului Gehlen la Germani. 

Legătura s-a făcut prin Locotenentul Pfiff, provenit din Abwehr, care, după căderea lui 
Canaris, fusese integrat în secţiunea VI de la Reichssicherheitshauptamt. Eu îmi 
exprimasem mai înainte de mai multe ori dorinţa sa-1 cunosc pe şeful guvernului 
maghiar, Szalasy. Acest contact nu s-a putut face, nu ştiu din ce motive. în schimb mi 
s-a oferit sa întâlnesc pe Generalul Zako, un om de încredere al preşedintelui. 

Călătoria până la cartierul Generalului Zako, undeva în zona frontului, în dreptul 
oraşului Şopron, am facut-o cu maşina lui Pfiff. Eram însoţit numai de Traian Borobaru. 
Am ajuns cu bine la casa unde se adăpostea Generalul Zako. Pe afara era frig si fulguia. 
Generalul ne-a primit cu o deosebita cordialitate. Era înconjurat de un grup de ofiţeri, 
intimi colaboratori de-ai lui în serviciul de informaţii. Ceea ce m-a surprins mai mult era 
ca Generalul Zako vorbea o româneasca impecabila. Mi-a destăinuit sincer ca a trăit 
mulţi ani la Braşov, unde fusese trimis de serviciul de informaţii maghiar. Din contactul 
îndelungat cu poporul nostru, a ajuns sa-1 aprecieze si chiar sa dorească o înţelegere 
între cele doua popoare, prin concesiuni reciproce. 

M-am bucurat de declaraţiile Generalului Zako si i-am răspuns ca si eu sunt de aceeaşi 
părere si sunt convins ca se poate ajunge la o convieţuire paşnica între Români si 
Unguri, în cadrul unei federaţii sau confederaţii dunărene. Am trecut apoi la subiectul 
propriu zis al întâlnirii noastre, al posibilităţilor de colaborare între armata noastră de la 
Dollersheim si armata maghiara, în fata puhoiului bolşevic. Notez ca, la vremea aceea, 
Budapesta căzuse, după o rezistenta eroica, iar guvernul Szalasy nu mai dispunea decât 
de o fâşie îngusta de teritoriu de-a lungul frontierei ungaro-germane, fosta frontiera 
ungaro-austriaca. Oraşele Şopron si Szombathely se mai aflau încă sub autoritatea 
guvernului maghiar. I-am răspuns ca noi, Românii, nu putem participa, cu armata 
naţionala, la operaţii pe frontul din Ungaria, din cauza prezentei armatei române pe 



acest front. Ar însemna sa luptam Români contra Românilor. în mod categoric am cerut 
guvernului german ca unităţile româneşti sa nu fie întrebuinţate în sectoarele unde se 
găsesc soldaţi trimişi de Bucureşti, ci sa lupte exclusiv contra Ruşilor. 

Generalul Zako a înţeles perfect situaţia noastră delicata si n-a mai insistat. A venit apoi 
rândul meu sa cer concursul guvernului maghiar într-o chestiune militară. I-am explicat 
dificultăţile ce le întâmpinam cu recrutarea de voluntari pentru armata naţionala. Nu 
avem la dispoziţie un teritoriu naţional si ca atare suntem avizaţi exclusiv la prizonierii 
români si la refugiaţi. Aceste rezerve sunt aproape epuizate. Dar, cum am aflat, în 
Germania au fost aduşi de guvernul maghiar circa 20.000 de români din Ardealul de 
Nord, care au fost angajaţi ca lucratori pe la tarani sau diverse întreprinderi. Daca 
guvernul maghiar, având în vedere ca si unii si alţii suntem ameninţaţi de acelaşi 
pericol, ar îngădui sa putem recruta voluntari pentru armata naţionala si din acest grup 
de români, ne-ar face un mare serviciu, întărind unităţile noastre militare. 

Generalul Zako a luat nota de cererea mea si a promis ca o va supune lui Szalasy. 
Intervenţia Generalului Zako n-a avut rezultatul dorit de noi. Szalasy n-a voit sa-si 
asume răspunderea acestei operaţii. Probabil de teama sa nu fie acuzat ca acceptând 
recrutări de voluntari pentru armata naţionala dintre Românii originari din Ardealul de 
Nord, afectează situaţia politica a acestui teritoriu, mai ales în acel moment când trupele 
române puseseră stăpânire pe el. 

Generalul Zako a fost si un amfitrion excepţional. Ne-a tratat cu mâncăruri si băuturi pe 
care noi nu le mai găseam în Germania. N-am uitat bunătatea acestui General si sincera 
lui dorinţa sa vadă pe Români si Unguri trăind paşnic în bazinul dunărean. Colaborarea 
cu Generalul Zako a continuat si după sfârşitul războiului. Ne-am reîntâlnit la Munchen 
si am participat împreuna la numeroase acte politice ale refugiaţilor de dincolo de 
cortina de fier. 

La plecarea de la Generalul Zako ni s-a întâmplat o încurcătura care putea sa ne coste 
viata. Ni s-a indicat de General la plecare pe ce drum trebuie sa apucam ca sa ne 
întoarcem în Austria. Dar cum câmpia era înzăpezita, Locotenentul Pfiff, care conducea 
maşina, la o cotitura, a luat o direcţie greşita, în sens invers. în loc sa ne întoarcem în 
Austria, am început sa alergam spre front. La un moment dat am ajuns în fata unor 
tranşee, care, spre norocul nostru, erau ocupate de trupele germane. După ce Pfiff si-a 
declarat identitatea unui alt ofiţer german, ni s-a arătat ca trebuie sa o luam înapoi 
pentru a ajunge în Austria. 

4. ULTIMA CĂLĂTORIE LA BERLIN 

La 14 Martie 1945 am făcut ultima călătorie la Berlin. Am fost însoţit de Traian 
Borobaru, Vasile Iasinschi si Generalul Chirnoaga. Mentorul nostru nelipsit, Profesorul 
Gamillscheg, era cu noi. 

Am făcut aceasta călătorie pentru a ma informa asupra situaţiei militare si ce masuri 
s-au luat pentru a opri înaintarea diviziilor sovietice ce ajunseseră la Oder. Un regiment 
era pe Oder. Dar celelalte doua nu se miscasera de la Dollersheim, unde continuau 
instrucţia. Voiam sa vorbesc apoi cu legionarii din Berlin, dându-le îndrumări pentru 
eventualitatea ca vor trebui sa părăsească oraşul. Generalul Chirnoaga si Iasinschi au 



venit la Berlin pentru o alta misiune: sa inspecteze regimentul românesc de pe Oder, 
pentru a cerceta starea în care se găseşte si care e moralul trupei. Au venit sa aducă un 
cuvânt de încurajare din partea guvernului român, cerând ofiţerilor si soldaţilor sa 
ramâna ferm pe poziţie până la capăt. 

Am rămas o săptămâna la Berlin si în acest răstimp am trăit un teribil bombardament, 
care, de asta data n-a cruţat nici Adlon Hotel. Toţi oaspeţii s-au refugiat în bunkerul 
hotelului, aşteptând sfârşitul bombardamentului. Am văzut atunci, lipiţi de zid, pe 
Degrelle, pe Kaltenbrunner, pe Neubacher, si noi toţi, Românii, care locuiam la hotel. 
Luminile adesea se stingeau si am rămas în întuneric. Când s-a anunţat sfârşitul 
bombardamentului, hotelul ardea într-o parte. Atunci l-am văzut pe Dornberg, şeful 
protocolului Reichului, aducând apa cu o căldare în mâna si zvârlindu-o apoi, pentru a 
stinge focul. 

De asta data n-a mai scăpat de bombe nici Institutul Român. A suferit avarii, dar totuşi 
mai putea fi locuit. Legionarii ce locuiau la Institut si-au păstrat calmul si încrederea. 
Erau hotărâţi sa continue lupta pentru tara, în orice împrejurare, chiar daca Germania 
ar pierde războiul. 

La 21 Martie 1945, am părăsit Berlinul tot cu avionul, însoţit numai de Traian Borobaru. 
Am făcut o oprire la Viena si de acolo am plecat imediat spre Alt-Aussee, unde lumea era 
îngrijorata de apropierea frontului. Vasile Iasinschi si Generalul Chirnoaga au plecat la 
Schwed an der Oder, pentru a inspecta trupele. Au avut consfătuiri cu ofiţerii 
regimentului si cu legionarii din unitate. Iasinschi si-a revăzut fiul. Moralul trupei era 
ridicat, cum notează Generalul Chirnoaga. Nu s-au desfăşurat lupte în aceasta perioada. 
Rusii stăteau liniştiţi dincolo de Oder si din când în când tulburau liniştea regimentului, 
aflat pe o insula, cu salve de artilerie. Pierderile au fost puţine. Se făceau incursiuni 
dincolo de Oder, cu echipe bine antrenate si înarmate, care se întorceau cu prizonieri 
ruşi. 

Vasile Iasinschi si Generalul Chirnoaga s-au întors la Viena cu trenul si de acolo au luat 
drumul spre Alt-Aussee. La sfârşitul lui Martie toţi miniştri si toate serviciile noastre 
erau concentrate în jurul lacului din aceasta localitate. 

5. WEHRWOLF 

Pe la sfârşitul lui Februarie 1945, fiind încă la Roma, primesc vizita lui Kurt Auner, 
căpetenia SD din România, care reuşise sa fuga din tara si, după multe peripeţii, sa 
ajungă în Austria. Auner lucra la ordinele lui Tzeischka, şeful suprem SD de la Viena, 
care avea legătura directa cu Himmler. 

Ce îmi spune Auner? La Cartierul Fiihrerului s-a decis crearea unui reduit de rezistenta 
bavaro-austriac, având ca baza lanţul Alpilor, începând cu Dachauergebirge. Aceasta 
regiune ar urma sa fie împânzită de soldaţi germani si de voluntari străini, dispuşi sa 
lupte contra unei invazii ruseşti. Trupele sovietice atinseseră graniţa maghiara si se 
presupunea ca vor înainta în direcţia Graz-Salzburg. Americanii erau încă departe. M-a 
întrebat daca guvernul de la Viena ar fi dispus sa participe la aceasta ultima bătălie a 
Europei contra barbariei din răsărit, care ne ameninţa pe toţi. I-am răspuns ca armata 
naţionala sta sub ordinele Marelui Cartier German si nu ma pot amesteca în dispozitivul 



ei de lupta. Un regiment se afla angajat pe Oder. Referitor la restul legionarilor voi 
forma o echipa de voluntari odată strămutaţi la Alt-Aussee, care va participa la aceasta 
mişcare de rezistenta în munţii dimprejur. 

Mai târziu am primit tot prin Auner noi precizări. Cu organizarea acestei grupe de 
luptători în munţi a fost însărcinat faimosul Skorzeny, care a si făcut planul de bătălie 
pentru întreaga regiune. Au început concentrările de oameni si, în curând, vom intra si 
noi în acţiune. De la Alt-Aussee va pleca spre munţi un detaşament de ofiţeri si soldaţi 
SS, sub comanda lui Adolf Eichmann. Grupa legionara care va participa la operaţie va fi 
ataşata detaşamentului Eichmann. Nu e nevoie de efective multe, ci de elemente decise 
sa se înfrunte cu inamicul în ciocniri răzleţe, oprind penetraţia lui în lanţul muntos si 
creând aici o fortăreaţa inexpugnabila. Nemţii sperau ca Aliaţii, după ce au înfrânt 
Germania, îsi vor întoarce armele contra Sovieticilor, iar cei ce se concentraseră în 
munţi vor fi chemaţi sa colaboreze cu armatele anglo-americane din primul moment. 

Vom trata mai amănunţit participarea noastră la planul Wehrwolf când ne vom ocupa 
de finalul guvernului de la Viena, refugiat la Alt-Aussee. 

6. RUPEREA RÂNDURILOR 

Situaţia nu mai era sigura la începutul lui Aprilie nici în refugiul nostru de la Alt-Aussee. 
Budapesta căzuse si Ungaria fusese în întregime ocupata de trupele sovietice. 
Americanii se apropiau de linia munţilor pe la pasul Brennero. Eram prinşi între doua 
focuri. Sigur ca ne gândeam, ca toţi refugiaţii, ca decât sa fim capturaţi de Ruşi, mai bine 
sa cădem în mâna Americanilor. 

Ma frământam cu mintea cum era mai bine sa procedam. Punctul de confluenta al 
zonelor americana si sovietica era oraşul Linz. Noi cădeam în zona americana, după 
ştirile ce le primiserăm prin radio. Dar ce vor face Americanii cu noi? Nu ne vor aresta si 
preda Ruşilor sau guvernului din România? Am ajuns la concluzia ca e mai bine ca nici 
legionarii si nici membrii guvernului sa nu ajungă în mâinile lor, ci sa se împrăştie care 
încotro, si, pe socoteala proprie, sa-si caute fiecare salvarea, cum îi va călăuzi 
Dumnezeu. 

Zis si făcut. începând cu luna Aprilie, am procedat pe etape la evacuarea Românilor 
concentraţi la Alt-Aussee. Le-am spus tuturor ca, în echipe mici, de 2-4 persoane, sa-si 
aleagă un loc provizoriu unde sa se aşeze, până ce îsi vor găsi un alt rost în lume. 
Fiecărui calator i-am înmânat o suma modesta de bani, câteva sute de mărci, pentru a 
avea pentru plata drumului si pentru primele necesitaţi. Banii aceştia i-am luat din 
casieria guvernului si dintr-un fond de ajutorare tot în mărci, pus la dispoziţie de 
Ambasadorul Altenburg. 

Procedând în modul acesta, rând pe rând, a dispărut aproape întreg grupul de la 
Alt-Aussee în luna Aprilie, rămânând doar membrii guvernului si legionarii destinaţi sa 
participe la mişcarea de rezistenta din munţi. Am respirat uşurat la sfârşitul acestei 
operaţii de împrastiere, gândindu-ma ca poate unii măcar din cei plecaţi vor avea 
norocul sa scape de orice urmărire. 

7. GUVERNUL EN VOYAGE 



Aceeaşi măsura am aplicat-o si membrilor guvernului. I-am sfătuit sa se împrăştie în 
lumea larga. Aflând de moartea lui Adolf Hitler, m-am dus la Altenburg si i-am 
prezentat condoleantele mele si ale guvernului. După aceea, i-am expus planul meu. Nu 
este bine ca armata de ocupaţie, americanii în speţa, sa găsească guvernul grămada. 
Poate ca or sa ne trateze corect, dar tot asa de bine sa ne declare arestaţi si sa ne predea 
Ruşilor. Nu cunoşteam angajamentele lor cu Stalin. Si atunci e preferabil ca si membri 
guvernului sa-si caute salvarea pe cont propriu. Altenburg a fost de acord cu punctul 
meu de vedere si mi-a înmânat din fondurile ce le avea la dispoziţie 10.000 dolari, 
pentru a-i folosi pentru necesităţile proprii si pentru a oferi fiecărui ministru o suma 
pentru pribegie. 

Apoi a scos dintr-un sertar zece paşapoarte germane, parafate si semnate. Doar trebuiau 
completate cu numele si semnalmentele posesorului si data la care a fost eliberat. Aceste 
paşapoarte ne-au fost de un enorm folos, căci ne-au ajutat sa ne legitimam atât în 
Germania si Austria cât si fata de autorităţile de ocupaţie. Atunci de abia am apreciat 
nobleţea acestui om în toata măreţia. Ce păcat ca n-am avut un ambasador de talia lui la 
Bucureşti. Cum ne-ar fi înţeles, evitându-se tragedia de la Ianuarie! 

După ce i-am mulţumit, l-am întrebat daca el personal se gândeşte sa plece de la 
Alt-Aussee. M-a privit cu ochii lui albaştri, mari si frumoşi, si mi-a răspuns ca el rămâne 
mai departe la Alt-Aussee, aşteptând pe Americani. Cum nu a făcut nimic rau în Grecia, 
unde a fost ambasador, e cu conştiinţa împăcata. Spera sa nu i se întâmple nimic rau. 

- Si daca va fi întrebat de guvernul de la Viena, ce va răspunde? 
Mi-a răspuns zâmbindu-mi. 

- Le gouvernement est en voyage. 

Cu ajutorul banilor puşi la dispoziţie de Altenburg si a paşapoartelor primite, am 
organizat strecurarea treptata a membrilor guvernului spre destinaţia ce si-a ales-o 
fiecare. 

Eu, cu un grup de camarazi, mi-am ales partea cea mai grea. Vom urca la munte cu 
echipa lui Eichmann. Nu puteam în aceste ceasuri grele pentru poporul german sa plec 
în necunoscut. Nu era corect. 

Ministrul de Externe, Mihail Sturdza, s-a retras în Danemarca, unde se refugiase si în 
cursul războiului. Avea cunoştinţe si spera sa se poată ascunde pe la ele. 

Pe Corneliu Georgescu l-am rugat sa plece la Armata Naţionala, pentru a supraveghea 
evacuarea regimentelor noastre de la Dollersheim. 

Vasile Iasinschi si Generalul Chirnoaga au optat sa ramâna în ilegalitate. N-a fost chip 
sa-i conving sa ia si ei calea necunoscutului. îsi imaginau ca Americanii îi vor trata cu 
consideraţia cuvenita. Ei se încredinţau si destinului, zicând ca nu poţi sa scapi de ceea 
ce îti este scris. Cu ajutorul lui Gamillscheg, Iasinschi cu soţia lui au găsit refugiu 
temporar la Kitzbiihel. Peste câteva zile Gamillscheg le-a indicat sa plece la Bad-Gastein, 
unde Ministerul de Externe a fixat locul de concentrare al întregului corp diplomatic al 
Axei si a membrilor tuturor guvernelor care au colaborat cu Germania. Odată cu familia 



Iasinschi, s-a retras la Bad-Gastein si soţia mea. A plâns la despărţire, dar n-aveam 
încotro. Daca am fi rămas împreuna, am fi fost primejduiţi amândoi. A înţeles si s-a 
resemnat. 

Vladimir Cristi s-a îndreptat spre Innsbruck. Aici a întâlnit mai mulţi români între care 
pe Profesorul Ion Ionica. Profesorul Sângiorgiu s-a retras si el la Bad-Gastein. Dintre 
toţi miniştrii a rămas alături de mine numai Grigore Manoilescu, acceptând sa împartă 
primejdiile ascensiunii prin munţi. Era un bun alpinist si încă plin de vigoare, mai tânăr 
decât ceilalţi membri ai guvernului. 

Când au intrat Americanii în Alt-Aussee si au dat de Altenburg, prima lor întrebare a 
fost: 

- Unde e guvernul român de la Viena? 

- En voyage!, Ie-a răspuns Altenburg. 
Aveau ordine sa ne aresteze. 

8. WEHRWOLF ÎN ACŢIUNE 

N-am sovait nici o clipa sa împărtăşesc soarta camarazilor germani din Wehrwolf. 
Aflasem ca în alte regiuni muntoase ale Austriei pâlcuri de soldaţi germani voluntari se 
urcau pe munţi, în locurile desemnate de Skorzeny. Ceea ce ma neliniştea era 
schimbarea obiectivului iniţial. Formaţia Wehrwolf, cum mi s-a spus, era destinata sa se 
opună unei invazii ruseşti pe linia Graz-Stuttgart, ceea ce coincidea cu ideologia si 
planurile noastre. Dar asa cum se conturau evenimentele, Wehrwolf părea dispus sa 
oprească si înaintarea Americanilor spre zona lor de ocupaţie, în interiorul Austriei. Nu 
eram sigur. Era o supoziţie, căci nu dispuneam de nici o informaţie precisa. Dar cu toata 
aceasta nelinişte, la ora aceea, o ipoteza, n-am dat un pas înapoi sa rămân alături de 
voluntarii germani până la capăt. De Eichmann ştiam ca fusese însărcinat cu transportul 
evreilor din Ungaria la Auschwitz, dar acum el era angajat într-o acţiune de război, 
comanda un detaşament de soldaţi voluntari, si nu mai avea nimic de-a face cu vechile 
lui acţiuni. Acestea nu ne priveau pe noi. 

Sistemul lui Eichmann de a organiza expediţia în munţi nu era bine ales. Pentru 
aprovizionarea trupei, dispunea de mari cantităţi de alimente, depozitate chiar în 
Alt-Aussee. Fiindcă nu avea benzina suficienta pentru camionul ce-1 avea la dispoziţie, 
ca sa transporte cu el alimentele la poalele munţilor, Eichmann a găsit soluţia utilizând 
pe elevii mai mărişori de la şcolile din localitate. A format cu ei un lanţ de trăgători, 
care-si treceau pachetele unul de la altul, pe marginea unei vai, care ducea o buna 
distanta până la urcuşul muntelui. 

Operaţia a început după 20 Aprilie 1945 si a continuat chiar după ce se aflase de 
moartea lui Hitler. Eichmann era la ordinele lui Skorzeny si, ca soldat disciplinat, 
continua sa-si îndeplinească misiunea ce i s-a încredinţat. îmi aduc aminte ca înainte de 
a paraşi Alt-Aussee pentru a ma îndrepta spre munţi, am vorbit cu Tzeischka, care se 
retrăsese în aceeaşi localitate. L-am întrebat de ce el si ai lui nu luau o decizie, acuma 
când frontul se apropia de localitate. Mi-a răspuns cu demnitate, privindu-ma în ochi: 



"Ich bin dienstpflichtig". Ceea ce însemna ca nu poate paraşi postul până ce nu primeşte 
dezlegarea cuvenita. 

Până la urcuş era o vale de circa 4 km. Toata aceasta distanta a fost acoperita de 
strădania acestor elevi, care au muncit o zi întreaga până ce au depozitat pachetele cu 
alimente într-un lagăr la poalele muntelui. Am admirat spiritul de disciplina al acestor 
tineri, când apărea un trimis al Reichului, chiar în zilele sumbre ale finalului, deşi la 
câteva zeci de kilometri se aflau în marş trupele americane. Până în ceasul amar al 
capitularii, autoritatea Statului german era respectata pe întreg teritoriul lui. 

Cu camionul de care dispunea grupa Eichmann s-au transportat corturi, arme, muniţii 
si multe alte lucruri necesare unei vieţi de munte. Nu ştiu prin ce minune, Dumnezeu s-a 
îndurat de aceşti pribegi si ne-a binecuvântat cu o vreme călduţa. Nu ploua, nu ningea, 
nici chiar noaptea nu simţeam frigul. Soarele strălucea pe cer si ne încălzea. Primăvara 
era mai înaintata decât alte daţi, în a doua jumătate a lunii Aprilie. Când ne-am urcat la 
munte, ne-am mirat ca nu am descoperit pete albe de zăpada. Se putea dormi bine la 
umbra copacilor. Pământul era uscat. 

în afara de Grigore Manoilescu, echipa era compusa din următorii legionari: Mircea 
Dimitriu, fostul sef al studentimii legionare de la Timişoara, fugit în Germania în timpul 
prigoanei carliste si rămas la Berlin, chiar în timpul guvernării noastre. în timpul 
guvernului de la Viena, ma însoţea în toate deplasările unde era nevoie de prezenta mea 
în Austria; Traian Borobaru, nelipsitul meu secretar; Petre Ponta, gazda noastră de la 
Berlin; Dr. Ion Fleseriu, fostul prefect de Sibiu, si Vasile Hanu, originar din Alba Iulia, 
figura bine cunoscuta de legionar în întreg Ardealul. Dintre aceşti însoţitori cei mai buni 
pentru o eventuala rezistenta în munţi erau Grigore Manoilescu, ofiţer de rezerva, care 
făcuse războiul, luând parte la asediul Sevastopolului, apoi Dr. Ion Fleseriu, si el ofiţer 
de rezerva; Petre Ponta, care deşi nu făcuse armata, era îndemânatic în toate chestiunile 
tehnice si învăţase repede mânuirea armelor. Vasile Hanu era curajos, dar n-avea 
pregătirea militară necesara, Mircea Dimitriu era de asemenea un bun tehnician si chiar 
făcuse cursuri militare la Scoală Politehnica din Timişoara. Eu cu Borobaru eram la 
coada calificărilor, pentru eventualitatea unei rezistente în munţi. 

După ce alimentele au fost transportate la poalele munţilor, am început sa le urcam la 
înălţimile dimprejur. în fata noastră se ridica o panta mai dulce, dar în spatele ei ne 
aşteptau văgăuni si stânci. Eu eram extrem de slăbit din cauza eforturilor săvârşite în 
ultimele luni. Abia târâm câte un pacheţel. Am avut noroc cu Petre Ponta, care se 
încarcă zdravăn cu lucrurile din lagăr. La sfârşitul lui Aprilie, începutul lui Mai, noi 
continuam sa ne cataram în munţii dimprejur, urcând din loc în loc, cu mâinile noastre, 
alimente, arme, corturi si îmbrăcăminte. O munca grea si istovitoare. Puterile noastre 
slăbeau văzând cu ochii. 

La începutul lui Mai, am aflat, prin iscoadele ce rămăseseră în urma, ca Americanii au 
intrat în Alt-Aussee. Acum nu se mai punea problema rezistentei în munţi, ci cum sa ne 
pierdem urma cât mai sus posibil, pentru a nu fi descoperiţi de Americani. Acelaşi drum, 
dar cu alte obiective. Situaţia grupului Eichmann, si a noastră împreuna cu el, era 
critica, deoarece atât la Alt-Aussee cât si în toate satele dimprejur se aflase de retragerea 
unui grup de soldaţi în munţi. Fara îndoiala ca si Americanii aflaseră de existenta 



acestor Wehrwolf si se pregăteau sa cerceteze ascunzişurile. Nici în acel ceas de 
primejdie acuta nu m-am gândit o clipa ca noi, grupul celor şapte, am putea abandona 
pe soldaţii germani. De aceeaşi părere au fost toţi camarazii mei. Vom împărtăşi aceeaşi 
soarta, orice s-ar întâmpla. Ne-am reluat ocupaţiile noastre obişnuite, ca si cum focul 
n-ar arde în urma noastră. 

Era o zi frumoasa. Cobor de pe înălţimea unde ne aflam si ma apropii de vale. îl vad pe 
Eichmann ca urca spre noi si ne întâmpina. Eram cu Borobaru si Petre Ponta. îmi 
spune, cu un aer de tristeţe, ca după moartea lui Hitler, Wehrwolf si-a pierdut orice 
raţiune de existenta. A primit ordin de la superiorii lui sa lichideze operaţia, lăsând 
libertate tuturor voluntarilor sa se îndrepte oriunde cred de cuviinţa, pe socoteala lor 
proprie. Jos, în cortul lui, se găsesc câteva monede de aur si mari cantităţi de tigari. 
Legionarii pot lua din aceste lucruri, pentru a se putea strecura mai uşor în necunoscut. 
La despărţire, întrebându-1 unde are de gând sa se retragă, mi-a răspuns ca, după toate 
probabilităţile, în Germania de Vest. Mi-a arătat apoi o capsula ce-o avea între masele. 

- Daca sunt prins, apaş pe capsula si mor. Ich will nicht dem Reiche schaden. 

Ultimul act al colaborării noastre cu Reichul se încheiase. Nu noi am rupt pactul, ci 
printr-o decizie mai înalta care ne privea si pe noi. Am fost mulţumit sufleteşte ca ne-am 
făcut datoria de aliat loial al Reichului până la capăt. 

9. SOARTA ARMATEI NAŢIONALE 

Cum am scris mai înainte, armata naţionala se împărţise. Regimentul 1 era în poziţie pe 
Oder, iar regimentele 2 si 3 îsi continuau organizarea si instrucţia la Dollersheim. 
Capitularea Germaniei a prins armata naţionala între aceste doua fragmente si fiecare 
si-a urmat destinul lui. 

La Regimentul 1, după inspecţia Generalului Chirnoaga, s-a petrecut ceva neprevăzut. 
La 2 Aprilie a venit un ordin de la Comandamentul Suprem al Armatei Germane, prin 
care se cerea Comandamentului Regimentului sa facă o severa triere a trupei si sa nu 
ramâna pe front decât elementele sigure. Ce se întâmplase? Se petrecuse anumite 
defecţiuni la trupele străine care luptau alături de Germania: la o unitate maghiara si la 
diviziile lui Vlasov care luptau în Cehoslovacia. Hitler a luat atunci o decizie globala, 
prin nimic justificata pe plan general, aplicându-o tuturor forţelor străine care luptau 
contra Ruşilor. între alte trupe, a fost lovit si regimentul românesc de pe Oder. 

în total acest regiment avea 3.000 de soldaţi, repartizaţi în doua batalioane, sub 
comanda Căpitanilor Opris si Dreve. Batalionul II al lui Dreve a fost retras de pe front, 
dezarmat si trimis ca unitate de lucru în spatele frontului. Primul batalion, al 
Căpitanului Opris, a rămas mai departe pe poziţie, ca unitate de lupta. Decizia luata a 
provocat consternare atât în trupa cât si în corpul ofiţeresc, pentru ca în sânul acestui 
regiment nu se produsese nimic care sa justifice dezarmarea lui. Moralul era ridicat, 
cum a constatat si Generalul Chirnoaga. Am aflat si eu de aceasta măsura fiind la 
Alt-Aussee, si am protestat în locurile cuvenite. Cum am aflat mai târziu, actul de 
dezarmare al trupelor străine avea si un alt tâlc: lipsa armamentului în armata germana. 
Noile unităţi, denumite Volkssturm, nu aveau arme, si atunci s-a procedat la confiscarea 
materialului belic de la trupele străine si distribuirea lor la Volkssturm, format în mare 



parte din oameni mai în vârsta. 

Batalionul întâi, comandat de Căpitanul Opris, a rămas mai departe în linia de lupta, 
fiind ataşat la III SS Panzer Korps. Noua misiune a batalionului era sa oprească invazia 
carelor de lupta sovietice si, în acest scop, i s-au distribuit numeroase Panzerfaust. 
Regimentul, redus la un batalion, s-a numit de atunci Panzerzerstorung Regiment. 
Aceste schimbări au avut loc cu câteva zile înainte de începerea ultimei ofensive 
sovietice, din 16 Aprilie 1945, al cărei obiectiv era cucerirea Berlinului. 

în fata puternicei ofensive a forţelor sovietice, care trecuseră Oderul în mai multe 
puncte, armata germana care apară linia fluviului n-a putut rezista si a început o 
mişcare de retragere generala. Regimentul român, cu ambele batalioane din nou 
reunite, au urmat acelaşi curs al retragerii spre Vest. Românii s-au retras mai întâi spre 
Eberswalde si de aici spre Oranienburg. în drum spre aceasta localitate, s-a încercat de 
către o unitate SS, Kampfgruppe Harzer, o regrupare de forte, din resturile altor unităţi 
militare aflate în retragere, cât si din detaşamente din aviaţie si marina, la care s-au 
adăugat diferite corpuri străine de voluntari. în cadrul acestei forte improvizate a intrat 
si batalionul nostru. Aceasta forţa ad-hoc s-a numit Grupul de Atac Von Wolff. Erau 
încercări disperate, care nu mai puteau opri avalanşa sovietica, mai ales după ce s-a aflat 
si de moartea lui Hitler. Debandada era generala. 

Trupele române s-au retras pe linia Oranienburg-Neuruppin-Perleberg, fugind de Ruşi 
odată cu soldaţii germani si mulţi civili. Exodul s-a sfârşit în oraşul Ludwigslust, la 3 
Mai 1945, ocupat de Americani. La marginea oraşului, soldaţii români au fost 
percheziţionaţi pentru arme si apoi internaţi în lagăr cu mii de prizonieri germani. A 
doua zi Americanii le-au pus în vedere ca toata lumea sa părăsească Ludwigslust si sa 
treacă Elba, deoarece ei au ordin sa predea acest teritoriu Ruşilor. Cu camioanele puse 
la dispoziţie de Americani, civilii si militarii fugari au trecut dincolo de Elba. Prizonierii 
au fost predaţi Englezilor, deoarece la Vest de Elba se întindea zona lor de ocupaţie. 

De aici încolo soarta soldaţilor si ofiţerilor români care au aparţinut regimentului 1 a 
fost diferita, după cum s-au împrăştiat. Mulţi ajungând dincolo de Elba, si-au schimbat 
hainele militare cu haine civile si s-au aciuit pe la gospodăriile ţăranilor, care aveau 
nevoie de braţele lor de munca. Aceştia n-au mai avut de suferit prin lagăre, reuşind cu 
timpul sa se asimileze refugiaţilor civili. 

Mulţi soldaţi si gradaţi au preferat sa urmeze destinul rezervat tuturor prizonierilor de 
război, alături de Germani si alte naţionalităţi. Aceştia au dus-o mult mai greu, fiind 
trataţi ca inamici de armatele biruitoare. Au fost transferaţi dintr-un lagăr într- altul de 
Englezi, în diferite localităţi din Nordul Germaniei, până ce, în ultima lor etapa, ostaşii 
proveniţi din regimentul 1 au fost concentraţi într-un mare lagăr de prizonieri de lângă 
Bruxelles. Erau în paza Englezilor si dormeau în nişte gropi acoperite cu corturi. Mulţi 
s-au îmbolnăvit. 

Calvarul lor a durat aproximativ un an. în Mai 1946 au fost eliberaţi, după nenumărate 
interogatorii si anchete. La început autorităţile aliate înclinau sa-i repatrieze cu forţa în 
România, unde i-ar fi aşteptat alte chinuri si alte închisori. Atitudinea autorităţilor 
engleze s-a modificat treptat, pe măsura ce au luat cunoştinţa de evenimentele din 
România, unde se instalase un regim comunist tot asa de crud ca si în Rusia. După 



ieşirea din lagărul belgian, în primăvara lui 1946, ofiţerii si soldaţii adunaţi aici s-au 
risipit si ei în lumea întreaga, cautându-si noi rosturi de viata în tarile străine. 

întorcându-ne acuma la Dollersheim, regimentele 2 si 3 cantonate aici n-au părăsit 
cantonamentul până în ultimul moment, ca si cum nimic nu s-ar fi întâmplat pe front. 
Au continuat cu instrucţia si viata ostăşeasca. Abia când Rusii au înaintat adânc în 
Austria, Colonelul Alexandrescu, cel mai înalt grad din corpul ofiţerilor, a dat dispoziţii 
ca trupele sa se retragă spre Vest. Cele doua regimente s-au pus în marş spre graniţa 
ceho-slovaca. în curând au dat de trupele americane care i-au făcut prizonieri si i-au 
internat în lagăr. Peste opt mii de oameni au intrat pe poarta prizonieratului. N-au fost 
repatriaţi cu sila, ci s-a cerut fiecăruia sa declare daca vrea sa ramâna în Occident sau sa 
se întoarcă acasă. Mulţi soldaţi, chinuiţi de dorul de casa, au ales calea repatrierii. 
Ofiţerii acestor regimente si un contingent de soldaţi au preferat sa ramâna în Bavaria, 
de unde mai târziu s-au împrăştiat în lumea întreaga. 

10. ECHIPELE ZBOARĂ SPRE TARA 

Dintre legionarii intraţi în şcolile speciale s-au format în total zece echipe care au fost 
paraşutate în tara. Aceste echipe erau alcătuite din doi specialişti T.F.F., care proveneau 
de la Breitenfurth, unde nu se învata altceva decât telegrafie fara fir. în total din aceasta 
scoală au ieşit 20 de elemente cunoscătoare ale mânuirii acestor aparate. La fiecare 
echipa au fost repartizaţi doi absolvenţi ai acestei scoli. 

Dar echipele trimise în tara erau mai numeroase. Fiecare era formata din 5-6 persoane, 
în afara de telegrafisti, intrau în compunerea echipelor a încă 3-4 legionari, iesiti de la 
alte scoli, unde se învata mânuirea armamentului si a explozivilor. 

Misiunea acestor echipe, asa cum li se indicase de la şcolile absolvite, era sa provoace 
acte de sabotaj în spatele frontului si sa transmită informaţii de ordin militar locurilor 
de recepţie din Germania. 

Făcând o vizita la Breithenfurth, le-am dat instrucţiuni camarazilor de aici sa se abtina 
de la orice act de sabotaj, căci aceste acte sunt contra-producatoare. Efectele lor sunt 
neînsemnate pe planul operaţiilor militare, dar, în schimb, represaliile pot fi teribile, 
chiar si asupra populaţiei. 

Ceea ce trebuie sa facă ei, este sa ia contact cu legionarii din regiunea unde vor fi lansaţi 
si, împreuna cu ei, sa formeze o reţea de organizaţii legionare locale, care sa se opună 
cotropitorului. Cu alte cuvinte, sa pună bazele mişcării naţionale de rezistenta care, în 
final, sa cuprindă toata tara. Ei trebuie sa se strecoare pe nesimţite în masa româneasca, 
de unde sa-si recruteze forţele de lupta. Sa nu se avânte în acţiuni izolate, ci mai întâi sa 
reconstituie Mişcarea, în vederea unei lupte de lunga durata în clandestinitate. Am dat 
aceste instrucţiuni fara prezenta Locotenentului Pfeiffer, explicându-i acestuia ca sunt 
anumite chestiuni care privesc exclusiv Mişcarea. El a înţeles si ne-a lăsat singuri. 

Desfăşurarea ulterioara a evenimentelor a confirmat justeţea tezei pe care o susţinusem 
în fata legionarilor pregătiţi sa debarce în tara. Din colaborarea lor cu legionarii liberi 
din tara s-a născut mişcarea de rezistenta din România, care a durat, până în 1955. 
Elementele venite de la Viena, înfrăţite cu legionarii liberi din tara, au pus bazele luptei 



de guerrila cu comuniştii, care s-a prelungit pe o perioada de io ani. 

Cei închişi la Aiud n-au putut fi liberaţi din cauza miopiei partidelor politice, care au 
guvernat în primele luni după 23 August. în felul acesta, un preţios capital uman s-a 
irosit îndărătul gratiilor închisorilor. Mai târziu, când oamenii politici din partide au 
căzut ei însisi victima teroarei comuniste, si-au dat seama de greşeala lor, dar era prea 
târziu sa mai îndrepte ceva. 

Din aceste echipe, opt au fost paraşutate înainte de Crăciunul anului 1944, iar doua si-au 
luat zborul spre tara în 24 Martie 1945. Aceste ultime echipe erau destinate sa coboare 
în Bucovina, sub comanda lui Ovidiu Găina. Elementele recrutate sa facă parte din 
aceste echipe aparţineau scoalei de la Korneuburg, de sub comanda lui Virgil Popa. încă 
din luna Ianuarie 1945 au părăsit acest centru si au fost îndrumaţi spre alte scoli de 
pregătire pentru a primi o instrucţie speciala. în sfârşit au fost aduşi de la 
Wiener-Neustadt, de unde si-au luat zborul spre tara. deasupra Budapestei au suferit un 
atac nocturn, din partea artileriei anti-aeriene sovietice. Avionul, după îndeplinirea 
misiunii, s-a întors cu bine la baza. 

Parasutarea lor nu s-a realizat în cele mai bune condiţii. Piloţii avioanelor nu puneau 
toata sârguinta necesara. Majoritatea lor considerau aceste operaţii riscante puţin 
folositoare pentru război, care era pe sfârşite. Piloţii avioanelor nu cunoşteau cu precizie 
locurile unde trebuiau sa fie lăsate sa cada paraşutele, cu încărcătura lor umana si cu 
materialul însoţitor. Verca, în cartea lui faimoasa, Paraşutaţi în România vânduta, 
arata cum avionul cu care a zburat el si camarazii lui i-a lansat la sute de kilometri 
distanta de locul prevăzut. Aproape la toate echipele care au atins pământul s-au 
petrecut incidente de acest gen si chiar mai grave. Un camarad, Pasca, s-a agatat cu 
paraşuta de un copac si a murit strangulat, fara sa-1 poată ajuta nimeni, ceilalţi cazând la 
mari distante de el. 

Istoricul acestor echipe si rolul jucat de ele în mişcarea de rezistenta formează un alt 
capitol, care trebuie povestit de cei ce au participat la aceste lupte si au supravieţuit. Un 
fapt trebuie totuşi subliniat. în timp ce activitatea guvernului de la Viena intra în 
penumbra amurgului, dincolo, în tara, începea o alta acţiune a Legiunii, cu consecinţe 
neprevăzute pentru viitorul neamului. Mişcarea Legionara, care îsi pierduse capacitatea 
de lupta în exil, prin dispariţia guvernului de la Viena, s-a transplantat în tara, unde a 
reînviat cu vigoare, scriind un nou capitol de glorie naţionala. 

u. CE SA ALES DE GRUPUL DIZIDENT 

După formarea guvernului naţional, grupul dizident de aproximativ 35-40 de persoane a 
renunţat la acţiunea de sabotaj, nemaiavând nici o perspectiva. După evacuarea noastră 
de la Viena, pe măsura ce se apropiau Rusii, grupul dizident s-a împrăştiat si el care 
încotro, pe teritoriul german. In genere, au dus-o mai bine decât legionarii noştri. Ei 
trăiau departe de primejdii, în linia a doua, în timp ce camarazii lor, ramaşi leali, s-au 
înrolat fie în armata naţionala fie ca au intrat în şcolile speciale sau în activităţile 
guvernamentale. O parte din ei au fost paraşutaţi în tara, unde au început acţiunea de 
reorganizare a Mişcării si de formare a frontului intern anticomunist. Dizidenţii au stat 
deoparte fara sa-si asume vreo răspundere politica. Nu-i ameninţa nici o primejdie de 
moment, gândindu-se doar cum sa se salveze în momentul prăbuşirii Germaniei. 



Dizidenţii s-au bucurat mai departe si în locurile unde au poposit din nou, de ajutorul 
ce-1 distribuia guvernul de la Viena tuturor persoanelor aflate sub protecţia lui. Unele 
căpetenii au reuşit chiar sa o duca foarte bine, obţinând posturi administrative din 
partea Statului german si bucurându-se de o remuneraţie substanţiala. 

în Ianuarie 1945, făcând o vizita la oficina lui Sauckel din Berlin, am fost surprins dând 
acolo de avocatul Nicolae Şeitan, un intim al lui Papanace. Şeitan, nu ştiu prin cine, a 
intrat acolo îndeplinind funcţiunea de om de legătura cu muncitorii români din 
Germania. Un alt adept al lui Papanace, Virgil Mihailescu a nimerit-o si mai bine. A fost 
angajat ca funcţionar la Serviciul Central Anti-Iudeo-Masonic de la Frankfurt/Main. 
Fiind în tara Bibliotecar la Academie, si-a găsit rostul la aceasta instituţie pentru a pune 
în ordine fişierul existent. Nu mai vorbim de Viorel Trifa, care a dus-o cel mai bine 
dintre noi toţi, locuind cu Mitropolitul Visarion la un Hotel din Kitzbiihel. 

în perioada de lichidare a efectivelor noastre de la Alt-Aussee, în a doua jumătate a lunii 
Aprilie, am primit vizita unui grup de legionari macedoneni, care veneau de la o scoală a 
Abwehrului, situata undeva în Tirol, si al cărui sef era tot Locotenentul Pfeiffer. Când 
trupele aliate s-au apropiat de localitatea unde funcţiona scoală, elevii ei au fost 
îndrumaţi de directorul scolii, Pfeiffer, sau un substitut al lui, sa se adreseze guvernului 
de la Viena, care se retrăsese la Alt-Aussee, pentru a primi ultimele instrucţiuni. N-am 
ştiut nimic până atunci de existenta acestei scoli speciale, destinate sa formeze cadre 
pentru a fi paraşutate în Macedonia si Nordul Greciei, urmând sa lupte contra 
formaţiilor comuniste ale lui Marcos. Papanace a trebuit si el sa plătească un tribut de 
vieţi omeneşti Germanilor din grupul macedonean, care nu s-au mulţumit numai cu 
criticele lui acerbe la adresa mea. Aflasem întâmplător ceva despre parasutarea în 
Macedonia a câtorva elemente macedo-române, dar despre existenta acestei scoli nu 
ştiam nimic. 

Evident ca eu nu puteam face altceva decât sa le dau aceleaşi instrucţiuni ca si tuturor 
legionarilor ce părăseau în acele momente Alt-Aussee. I-am sfătuit sa părăsească 
localitatea cât mai repede, procurându-le acte si ceva bani. Ei s-au bucurat de ocrotirea 
noastră si au plecat mulţumiţi ca au găsit o mâna de ajutor în acele ceasuri grele. 

VIII. PRINTRE REŢELELE ALIATE 

Se încheiase capitolul alianţei cu Germania. întrebarea ce se punea acum, si mie si 
tuturor legionarilor, era cum vom fi primiţi de Aliaţii Occidentali, în raza cărora 
vagabondam dintr-un loc într-altul. Speranţele noastre de a supravieţui socului cu 
Aliaţii erau minime. Tratamentul ce l-au anunţat ca îl vor aplica grupărilor politice 
ce-au colaborat cu Germania nu diferea întru nimic de cel aplicat conducătorilor celui 
de-al Treilea Reich. Pe aceştia îi vor judeca direct puterile biruitoare într-un Tribunal 
International, în timp cepe colaboratorii lor din diverse State si naţionalităţi îi vor 
trimite sa-si ispăşească crimele lor chiar în tarile de origine. 

Noua aşadar, care am format guvernul de la Viena, ni se rezerva perspectiva de a fi 
arestaţi de Aliaţi si trimişi în România, pentru a răspunde de "crimele noastre" în fata 
justiţiei româneşti. 

1. FUGA ÎN NECUNOSCUT 



După despărţirea de Eichmann si detaşamentul sau, grupul legionar nu mai atârna de 
nimeni si nu mai avea nici o obligaţie politica sau militară fata de Reichul german. Eram 
liberi sa ne decidem singuri soarta. M-am reunit cu camarazii mei si le-am comunicat 
convorbirea avuta cu Eichmann. De acum înainte, fiecare va pleca unde îl va lumina 
mintea si răspunderea proprie. Am împărţit fiecăruia o suma de bani din rezervele 
noastre, în mărci si dolari, si le-am înmânat si paşapoartele ce le primisem de la 
Altenburg. Din cei şapte ce au urcat la munte, s-au format trei grupe: 

• Dr. Ion Fleseriu si Vasile Hanu au optat sa ramâna în Austria. 

• Grigore Manoilescu si Mircea Dimitriu mi-au comunicat ca vor încerca sa 
treacă în Italia. 

• Eu, cu Borobaru si Petre Ponta, am format ultima echipa. 

Toţi s-au aprovizionat cu tigari din stocul aflat în vale, în cortul lui Eichmann. Era un 
obiect de schimb mai preţios decât banul. 

Ne-am despărţit mai întâi de Hanu si Dr. Fleseriu, care s-au hotărât sa se întoarcă la Alt 
Aussee, cu gândul sa se stabilească la Linz, în zona de ocupaţie americana. 

Noi cinci am mai mers o postata împreuna pe o vale care cobora de la munte. La capătul 
ei, ne-am despărţit, îngrijoraţi de ce ne aşteaptă. 

Paşapoartele noastre germane le-am completat în asa fel încât sa poată servi la 
legitimarea noastră atât prin fata autorităţilor germane cât si a Aliaţilor. Toţi eram 
germani originari din Siebenburgen, veniţi la lucru în Reich. 

Petre Ponta se numea Peter Schiiller. 

Traian Borobaru, Johann Waber. 

Horia Sima, era Josef Weber. 

Petre Ponta vorbea perfect nemţeşte. El intra totdeauna în legătura cu populaţia locala 
sau cu autorităţile. Noi, lângă el, tăceam molcom. Cum nici eu nici Borobaru nu ştiam 
bine nemţeşte, am convenit sa spunem ca suntem Volksdeutche din Transilvania, 
dintr-o regiune precumpănitor româneasca. Asa se face ca în toate părţile unde ne-a 
azvârlit soarta, ajunsesem sa fim cunoscuţi ca Die drei Siebenbiirger. 

După despărţirea de echipa Mircea Dimitriu-Manoilescu, noi, cei trei, ne-am decis sa 
trecem din Austria în Germania, unde speram sa ni se piardă urma mai uşor. Rămânând 
în Austria, era de presupus ca Americanii ne vor caută în aceasta tara, dat fiindcă 
guvernul de la Viena îsi avusese ultima reşedinţa la Alt- Aussee. 

După ce am rămas singuri, am luat-o înainte în direcţia Salzburg. Am poposit într-o 
localitate, unde se strânseseră si alte grupe de refugiaţi. Au aprins un foc mare în piaţa si 
acolo ne-am strâns si noi. Au început fel de fel de discuţii asupra războiului. în sânul 
acestei comunităţi de refugiaţi am aflat ştirea ca Americanii se îndreaptă spre 
Alt-Aussee, pentru a captura pe membrii guvernului român. Un fior ne-a trecut prin 



suflet, dar am comentat si noi în rând cu ceilalţi soarta ce-i aşteaptă pe Românii care au 
colaborat cu Germanii în ultima faza a războiului. 

După noaptea petrecuta în aceasta localitate, ne-am îndreptat spre şoseaua principala, 
care ducea spre Salzburg. Pe aceasta sosea ne-am întâlnit cu o coloana de soldaţi 
germani care se retrăgea din Ungaria Cum mergeau de capul lor si fara nici o paza aliata, 
am acceptat invitaţia sa ne urcam în căruţele lor. Eram bucuroşi ca nu mai trebuia sa 
caram în spinare rucsacurile pline cu fel de fel de lucruri. Asa am mers o zi întreaga, dar, 
la un moment dat, ne-am întâlnit cu soldaţi americani care îndreptau căruţele cu soldaţi 
germani spre un lagăr de concentrare al prizonierilor. Vrând-nevrând, am intrat si noi în 
lagăr si ne-am trezit prizonieri la Americani. Ne-am uitat speriaţi unul la altul si ne 
făceam planul cum sa scapam de aici. Poarta lagărului era pazita de soldaţi americani si 
aceştia nu lăsau pe nimeni sa iasă fara un bilet de voie de la Comenduirea lagărului. Am 
avut noroc cu o fata germana ce ştia englezeşte si servea ca Dolmetscher pe lângă 
autoritatea lagărului. Ea s-a dus la şeful lagărului, explicându-i ca noi nu suntem soldaţi, 
ci civili din Transilvania, aduşi la lucru în Germania. Am primit autorizaţia de a paraşi 
lagărul, rasuflând uşuraţi după ce ne-am văzut iarasi pe sosea. 

N-am intrat în Salzburg, de teama sa nu fim supuşi la alte controale, ci ne-am oprit la 
nord de Salzburg, pe malul fluviului Salzach. Pe tarmul acestui râu nu eram singuri. O 
mulţime de tineri care aparţinuseră lui Waffen SS îsi căutau si ei un loc de trecere peste 
râu, pentru a dispărea în Germania. Salzach este un fluviu adânc si primejdios. Nu se 
putea trece înot. Toţi căutau o barca sau un pod prin apropiere. Dar nu găseau, umblând 
si ei, ca si noi, în neştire pe malul râului. Asa am petrecut o zi si o noapte în păduricea 
din marginea apei. 

Dimineaţa observam, spre mirarea noastră, o barca lipita de tarm. Fusese folosita de alţi 
fugari si apoi părăsita. A cercetat-o Petre Ponta si era în perfecta stare. Dar fluviul era 
mare si turbat, iar barca nu avea nici cel puţin vâsla. Cum sa trecem dincolo în Bavaria? 
Petre Ponta a înjghebat un fel de cârma, ne-am urcat în barca si am pornit spre tarmul 
celalalt. Nu ştiu cum s-a făcut ca barca, ascultătoare, după ce a trecut de mijlocul apei, 
s-a îndreptat lin spre partea cealaltă. Am sărit repede din ea si am lasat-o în plata 
Domnului. 

Dimineaţa ne-a prins în localitatea Waldhut din Bavaria. Acolo am dat de o familie de 
tarani care ne-au primit cu toata dragostea si ne-au aprovizionat cu lucruri de-ale 
mâncării pentru lunga călătorie ce ne aştepta. 

Am lăsat în urma Austria si acuma începea aventura noastră în Germania. în orice caz, 
eram bucuroşi ca scapaseram de urmărirea trupelor americane. Cuibul de la Alt-Aussee 
era gol. 

2. PER PEDESAPOSTOLORUM 

După ce am ajuns pe tarmul celalalt, în Bavaria, si ne-am împrospătat forţele la familia 
de tarani din Waldhut, am luat-o înainte în interiorul tarii, fara sa avem o ţinta precisa. 
Ceea ce ne preocupa pe noi în acel moment era sa ne îndepărtam cât mai mult de graniţa 
austriaca, de unde ni se părea ca vin urmăritorii noştri. în teritoriul german, credeam 
noi, ne vom pierde urmele în masele de refugiaţi. 



N-avem alt mijloc de transport decât propriile noastre picioare. De altminteri, nu eram 
singuri. Mii de refugiaţi germani fugeau de Ruşi cautându-si adăpost în zonele 
occidentale. 

în drumul nostru, am evitat marile centre si ne-am strecurat mai mult prin sate si 
cătune. Ruta noastră de marş a fost la răsărit de Munchen. După mai bine de o luna de 
zile am mers din loc în loc, am dat de oraşul Landshut. Ne-am decis sa ne stabilim aici 
pentru o mai lunga perioada de timp. De la începutul lui Mai, când am părăsit regiunea 
Alt-Aussee, vremea buna ne-a însoţit, ca o binecuvântare, tot timpul. La începutul lui 
Iunie 1945 eram la Landshut, unde ne-am găsit o locuinţa convenabila si am început 
formalităţile pentru legalizarea noastră. Fiind germani din Transilvania, ni s-a cerut o 
carte de lucru. Am fost îndrumaţi chiar de ei la nişte tarani, care aveau nevoie de braţe 
de munca. Dar familia de tarani, la care am fost trimişi de autorităţile municipale, când 
ne-a văzut ca suntem nişte domni, a refuzat sa ne angajeze, presupunând ca nu vom fi 
buni la muncile câmpului. Asa am rămas fara carte de lucru, indispensabila pentru 
încetatenirea noastră la Landshut. 

La Landshut am dus-o destul de bine. Ţigările ce le aveam făceau minuni. Pe bani nu 
prea primeam alimente, dar cu ţigările ni se deschideau toate uşile. Tot cu ajutorul 
acestui articol ne-am cumpărat nişte biciclete, trei la număr, sacrificând bineînţeles o 
cantitate mare din depozitul ce-1 aveam. 

Odată în posesiunea acestui vehicul, ne-am hotărât sa coborâm spre sud si sa 
pătrundem în zona franceza. Gândul nostru era ca sa trecem Rinul, sa ajungem la Paris 
si de aici, cine ştie, în Spania, care ni se părea noua atunci o tara a făgăduinţei. 

Ne-am prezentat autorităţilor americane ale locului si le-am explicat ca vrem sa trecem 
în zona franceza, unde aveam rudenii. Gratie unei fete germane, care servea de 
interpret, am obţinut imediat preţiosul document, un travel leave, cum îl numeau pe 
limba engleza. Ni s-a indicat în permisul de călătorie si oraşul unde voiam sa ajungem, 
Freiburg. 

La începutul lui Iulie 1945, am părăsit Landshut si am pornit cu bicicletele pe şoseaua 
principala, nemaiavând temeri de autorităţi. Am fost legitimaţi pe drum de câteva ori, 
dar fara sa fi avut vreo supărare. Am ajuns la Landsberg, unde am aruncat o privire 
asupra fortaretei unde fusese închis Hitler în 1923. Ne-am continuat drumul spre 
Memmingen, oraş de frontiera, de unde începea zona franceza. 

Şederea noastră la Memmingen s-a prelungit peste aşteptări din cauza bunei găzduiri 
ce-am întâlnit-o la o familie de funcţionari. Aceştia ne-au pus la dispoziţie o locuinţa 
convenabila, unde am putut dormi tustrei. De asemenea, ne-au oferit si uşurinţe pentru 
masa. în schimb trebuia sa lucram toţi trei la o mosioara a lor. Se strângea tocmai 
recolta de pe câmp. Petre Ponta, ca de obicei, s-a distins prin zelul sau. Borobaru se 
străduia sa-i tina pas, iar eu eram cel mai nepriceput la munca câmpului si cel mai slab 
ca randament. 

Acest popas prelungit ne-a costat o alta luna, încât abia pe la începutul lui August ne-am 
reluat drumul spre Apus. Gazdele stăruiau sa rămânem la ele si chiar sa ne stabilim la 
Memmingen. Ele nu ştiau cine suntem si ce foc ne arde în spate. în zona franceza, ne 



spuneau gazdele, e mult mai rau decât în zona americana. Oamenii nu au ce mânca si 
Francezii se poarta rau cu populaţia. 

Dincolo de Memmingen este un râuleţ ce se cheamă Iller. L-am trecut pe un podeţ si am 
pasit în zona franceza. Dar abia am făcut 100 de metri, pe un drum paralel cu râul, si ne 
trezim în fata cu o patrula franceza de marocani. Aceştia, când ne-au văzut, ne-au somat 
sa ne oprim si ne-au cerut paşaportul. Nu ştiu cum s-a făcut ca în acel moment, toţi trei, 
în mod spontan, am scos paşapoartele noastre româneşti în locul celor germane. Acestea 
erau redactate în limba franceza. Marocanii au citit paşapoartele, s-au luminat la fata, 
ne-au bătut pe umeri si ni le-au restituit. Ne-au întrebat de unde suntem. Auzind ca 
suntem români s-au bucurat si mai mult. Ne-au arătat şoseaua principala, care duce 
spre interiorul zonei lor. Am răsuflat uşuraţi. Ce s-ar fi întâmplat daca am fi scos 
paşapoartele germane? 

Am străbătut prin mai multe localităţi, până ce am dat de un sătuleţ, numit Rozna, nu 
departe de Sigmaringen. Satul era asa de mic, vreo trei sute de locuitori, încât nu avea 
nici post de jandarmi! Loc ideal de şezut pentru nişte fugari. Tot satul ne-a primit cu 
alai, când au aflat ca suntem Siebenbiirger. Am găsit casa si hrana. Ni s-a oferit loc de 
lucru în gospodăriile lor. Trăiam ca într-o mare familie. Nu ne-au deranjat nici 
autorităţile franceze si nici cele germane. întreg satul ne privea cu simpatie si au început 
si din partea lor ofertele sa rămânem la ei. Am rămas si la Rozna peste o luna de zile. 

în sfârşit, spre sfârşitul lunii August ne-am urcat pe biciclete si am pornit spre Freiburg. 
Cam la o suta de kilometri de oraş am dat de o localitate care ne-a plăcut. Se numea St. 
Margen. Ne-am hotarît sa facem un popas si aici. Am stat aici vreo trei săptămâni până 
ce, într-o zi, suntem chemaţi la jandarmeria locala. Am fost numai eu cu Ponta. Ne-au 
cerut hârtiile. Paşapoartele erau în regula. Am avut grija sa scoatem si permisul de 
călătorie de la Americani. Totul în ordine. Dar, spre mirarea noastră, şeful jandarmeriei 
ne-a spus ca este mai bine pentru noi sa părăsim localitatea. Au venit nişte denunţuri la 
Francezi. Şeful de post aparţinea vechilor cadre ale politiei si s-a arătat binevoitor fata 
de noi. 

A doua zi am plecat spre Freiburg, fara sa ne mai uitam în urma. 

3. ATITUDINEA DEMNA A POPORULUI GERMAN. CÂTEVA OBSERVAŢII 
DIN CĂLĂTORIA NOASTRĂ PRIN GERMANIA 

Nefiind Români, ci Germani din Transilvania, în virtutea actelor ce le aveam, aveam 
prilejul sa cunoaştem atitudinea poporului german, în intimitatea gândurilor lor, după 
înfrângerea suferita în război. 

I. Ceea ce ne-a surprins si ne-a umplut sufletul de admiraţie a fost ţinuta demna a 
poporului german. N-am auzit în nici o casa de neamţ vreun cuvânt greu la adresa lui 
Hitler sau a conducătorilor celui de-al Treilea Reich. Toţi dădeau din cap spunând cu 
tristeţe: Das haben wir nicht verdient. Nenorocirea în care căzuseră, cu tara împărţita 
în patru zone de ocupaţie, era pentru poporul german o nenorocire colectiva, pe care 
trebuia sa o suporte în comun. N-am auzit din gura nici unui german condamnări sau 
blesteme la adresa conducerii anterioare. 



II. A doua constatare, tot atât de remarcabila, este ca familiile germane din sate si oraşe 
au început sa lucreze cu acelaşi zel, ca si cum n-ar fi trecut peste ele cumplitul război. în 
mijlocul ruinelor, în oraşele bombardate, am văzut femei de 70 de ani, cărând, cu 
mâinile lor, pietre, cărămizi si moloz din curţile lor transformate de bombe într-o mare 
de ruine. începuseră de la zero sa-si refacă gospodăriile lor distruse, până ce tara lor a 
ajuns în starea înfloritoare de astăzi. Germania, în 1945, era plina de speculanţi, dar 
aceştia erau în mare parte străini. Ţăranii, meseriaşii, si-au reluat locul lor de munca cu 
mândrie si hotărâre. 

III. Noi, cei trei Siebenbiirger, am fost primiţi cu deosebita dragoste în toate familiile 
germane unde ne-a azvârlit soarta. Ne considerau din neamul lor si datoria lor de 
Germani îi obliga sa-i ajute pe fraţii lor de pribegie. Solidaritatea naţionala s-a 
manifestat cu putere în aceste zile de restrişte si umilinţa pentru Reichul german. 

IV. Referitor la starea noastră de eterni prigoniţi ai tuturor regimurilor, ne-am fixat ca 
norma de conduita sa evitam orice contact cu Românii. De altminteri, nici n-am întâlnit 
în drumul nostru Români. Ne-a fost teama sa nu fim descoperiţi de cineva si denunţaţi. 
Din Mai 1945 până în toamna aceluiaşi nu s-a aflat nimic de existenta noastră. Proprii 
noştri camarazi din alte oraşe dădeau din umeri când cineva întreba de noi. 
Dispăruserăm fara urme si nu ieşeam nicăieri la suprafaţa; mulţi bănuiau ca suntem în 
vreun lagăr aliat, sub paza. Dar nici noi nu ştiam nimic de soarta celorlalţi camarazi. Si 
noi ne închipuiam acelaşi lucru despre ei. Va mai fi în Germania vreun legionar liber sau 
au fost culeşi toţi si predaţi guvernului român? 

V. Când ascultam din când în când posturile de radio, adeseori erau menţionaţi 
colaboratorii străini ai celui de-al Treilea Reich. Unii fuseseră prinşi si aşteptau sa fie 
extrădaţi. Alţii erau căutaţi de organele aliate si se făcea apel la populaţie ca sa fie 
denunţaţi. Doua nume se auzeau regulat în aparatele de radio: al lui Ante Pavelici si al 
lui Horia Sima. Aceste ştiri ne întăreau în convingerea noastră ca nu trebuie sa ieşim la 
suprafaţa si sa ne dezvăluim identitatea. 

4. DE LA FREIBURG LA FREISING 

Ajungând la Freiburg, cu nelipsitele noastre biciclete, după un drum de 100 de km, 
primul nostru gând a fost sa ne găsim o gazda. La o doamna mai în vârsta, care dispunea 
de apartamentul ei propriu, am închiriat o camera pentru toţi trei, cu acces la bucătărie. 
Doamna a fost bucuroasa sa ne aibă de chiriaşi, căci câştigase câteva sute de mărci pe 
luna de la nişte oameni care i s-a părut ei a fi dintr-o stofa mai aleasa. Ca si în alte parti, 
Petre Ponta a devenit Leiblingskind al gazdei, săritor la nevoie si gata sa o ajute chiar la 
treburile gospodăriei. Nu ne-a cerut actele, si nici politia nu ne-a căutat. 

Am sosit la Freiburg în prima jumătate a lunii Septembrie 1945. Era încă vreme de vara, 
cu mult soare. Odată rezolvata problema locuinţei, ne-am pus întrebarea ce facem mai 
departe. Situaţia noastră era provizorie si nu ştiam ce se poate întâmpla cu noi. 
Francezii se purtau aspru cu populaţia si ne gândeam sa nu ne cerceteze mai temeinic si 
pe noi, aparţinând tot neamului germanic. 

Planul ce ni l-am făcut la început a fost sa trecem în Franţa. Dar pe unde si cum? 
Cercetând harta, nu vedem decât Rinul separând cele doua tari. Petre Ponta si-a luat 



inima în dinţi si, cu bicicleta lui, a făcut o recunoaştere în direcţia Rinului. Dar n-a 
descoperit decât uriaşul fluviu, fara poduri si fara vreun mijloc nautic de a-1 trece. De 
fapt exista o alta trecere în Franţa, pe uscat, pe la Saarbriicken, dar noi nu o cunoşteam 
la vremea aceea. Pe aceasta ruta au trecut clandestin în Franţa toţi camarazii noştri mai 
târziu. 

Trebuia sa găsim o ieşire. La Freiburg nu puteam sta multa vreme. Ne era teama de 
autorităţile franceze si nu voiam sa fim surprinşi în flagrant delict de calcare a 
dispoziţiilor militare. Petre Ponta caută sa ne convingă sa ne întoarcem la Rozna, unde 
întreg satul s-ar fi bucurat de revenirea noastră. Sa petrecem acolo iarna. După aceea, 
vom vedea. Nici eu nu eram departe de gândul lui. Sa ne aşezam la iernat în satul acesta. 
Dar în acest moment, destinul ne-a tras de mâneca într-o alta direcţie. Traian Borobaru 
a întâlnit la Freiburg, umblând prin oraş, pe un compatriot de-al nostru, Octavian Vuia, 
care mai târziu s-a remarcat în exil prin lucrările lui de filosofie. Din discuţiile avute cu 
Vuia, Borobaru afla o ştire de o importanta capitala pentru orientarea noastră. Vuia s-a 
întâlnit cu Gheorghe Racoveanu la Miinchen si din gura acestuia a aflat ca la Freising s-a 
format un puternic centru românesc, format din legionari si alţi români pribegi. Când 
s-a întors Borobaru acasă cu aceasta veste, am rămas uluiţi. Nu numai ca legionarii n-au 
fost culeşi din Bavaria si expulzaţi în România, cum ne temeam noi, ci, dimpotrivă, la 
Freising se bucurau de ocrotirea autorităţilor americane si chiar au început sa se 
organizeze. Fireşte ca aceasta informaţie ne-a răsturnat toate proiectele noastre de până 
atunci. Dar oare ştirea primita prin Octavian Vuia, pe care Borobaru îl cunoscuse doar 
atunci, corespundea realităţii? Trebuia verificata. Trebuia sa plece îndată, unul dintre 
noi, la Freising, pentru a se convinge la fata locului de existenta acestui mănunchi de 
legionari. Traian Borobaru s-a oferit sa facă el acest drum, pentru a vedea cu ochii lui 
minunea: legionari liberi, organizaţi, si în relaţii de buna vecinătate cu autorităţile 
americane. 

Cum trenurile începuseră sa funcţioneze, n-a trecut nici o săptămâna si Borobaru era 
înapoi. Ştirea primita prin Octavian Vuia era numai un fragment din realitatea văzuta la 
fata locului. Situaţia camarazilor noştri din acest orasel era mult mai buna. La Freising a 
descoperit un puternic grup de legionari, care îsi găsiseră camere la familii din localitate 
si se bucurau de asistenta sociala a organizaţiei UNNRA. Nici o primejdie nu-i ameninţa, 
îsi întocmiseră si o organizaţie proprie, care îi reprezenta pe lângă autorităţile 
americane. Mărturia lui Borobaru cădea ca din cer asupra noastră. Era prea frumos ca 
sa fie adevărat! Noi, care ne imaginam ca nu mai exista nici un supravieţuitor din 
cataclismul ce s-a abătut asupra Mişcării, îi descoperim acuma ca toţi sunt teferi. 
Singura lor grija era daca noi, cei dispăruţi de la Alt-Aussee, mai suntem liberi. 

Fara a mai sta o clipa la îndoiala, ne-am decis sa plecam cu toţii la Freising. Contactul cu 
camarazii concentraţi în acest oraş era prea important ca sa nu-1 săvârşim cât mai în 
graba. De la ei vom afla informaţii precise despre toţi legionarii risipiţi în acest spaţiu. în 
afara de bucuria de a-i revedea, experienţa lor cu Americanii ni s-a părut de importanta 
capitala pentru supravieţuirea Legiunii, ajutându-ne la orientarea noastră politica. 

2. NUCLEUL LEGIONAR DE LA FREISING 

Gazda a fost deosebit de amărâta când a aflat de plecarea noastră. Se obişnuise cu noi si 



nădăjduia sa rămânem toata iarna în locuinţa ei. Dar ea nu cunoştea nevoile ce ne 
mânau în alta parte. Asa ni s-a întâmplat în toate casele pe unde am trecut. Lăsam 
numai regrete. Eroul acestei apropieri sufleteşti de Germani a fost pretutindeni Petre 
Ponta, cu hărnicia lui proverbiala. 

în primele zile ale lunii Octombrie, părăsisem Freiburg cu trenul, via Miinchen. De acolo 
am luat un tren local spre Freising. Borobaru, ce cunoştea oraşul din călătoria lui 
anterioara, ne-a condus la casa unde locuiau legionarii. Toata clădirea era ocupata de ei. 
Si sus si jos, odăile erau pline de Români. Am cunoscut atunci si pe Fraulein Tzentzi, 
proprietareasa, care era bucuroasa sa aibă pe aceşti tineri în casa ei. Pe cine n-am 
întâlnit acolo? O mulţime de tineri legionari care participaseră în diferitele sectoare de 
activitate ale guvernului de la Viena. Şeful lor era Inginerul Virgil Velescu. Toţi se 
adresau lui pentru a-i cere sfaturi si instrucţiuni. Cuvântul lui era litera de Evanghelie. 
L-am revăzut la Freising pe Ovidiu Târlea, refugiat de la Berlin, apoi pe Dumitru Cretu, 
care se pregătise la şcolile speciale, dar nu reuşise sa plece în tara; mai era Ovidiu 
Stanescu, fost în armata naţionala, Bucur Stanescu. Si alţii, ale căror nume nu mi le mai 
amintesc. Acesta era nucleul central de la Freising. 

Dar în afara de ei, cum am aflat, se aflau si alţi legionari care nu trăiau în grup, ci îsi 
găsiseră camere individuale. Am aflat ca locuiau la Freising Dr. Constantin Sassu din 
Braşov, cunoscutul istoric al Transilvaniei, apoi scriitorul si ziaristul Gheorghe 
Racoveanu. în cercul acestor răzleţi mai era si Căpitanul Stanescu, ce servise în armata 
naţionala. 

Dar ceea ce m-a mirat mai mult si nu-mi venea sa cred când mi s-a spus, a fost existenta 
unui Comitet al Refugiaţilor Români la Freising, sub preşedinţia unui tânăr, 
Mirodotescu. Prin mijlocirea acestui Comitet, Românii refugiaţi la Freising primeau 
ajutor direct de la UNNRA! Erau aprovizionaţi cu alimente din stocurile armatei 
americane. Noi veneam de la Freiburg flămânzi si slăbiţi, iar ei aveau de toate, pâine, 
conserve de carne, lapte, marmelada si alte bunătăţi. Ne-au pus pe masa tot ce aveau. 
Mi-aduc aminte ca am mâncat praful de lapte cu lingura. N-am mai aşteptat sa-1 fiarbă 
în apa. Dar conservele de carne, dar compoturile... 

După ce ne-am saturat, au început discuţiile. De la ei am aflat dispozitivul de 
împrastiere al forţelor legionare din Austria si Bavaria. La Salzburg exista un al doilea 
Comitet al Românilor sub preşedinţia inginerului Caraivan. Comitetele Româneşti erau 
autorizate de autorităţile americane sa elibereze certificate de identitate, în lipsa celor 
originale, pe care, spuneau ei, le pierduseră în valmaseala războiului. Erau un fel de 
agenţii consulare ale Românilor refugiaţi. Bineînţeles ca ne-am procurat si noi alte hârtii 
de identitate, eliberate de Comitetele Naţionale din Freising si Salzburg. Am renunţat la 
cetăţenia germana si ne-am reluat cetăţenia româna. Ne gândeam ca daca trecem în 
Italia sau Franţa, ne vom putea strecura mai uşor ca Români. 

Am petrecut câteva zile de odihna si destindere după lunga călătorie de la Alt-Aussee, în 
care timp am trăit tot cu primejdia după noi. Acuma ne aflam sub ocrotirea Comitetelor 
Româneşti, recunoscute de autorităţile americane. 

Camarazii noştri de aici, în frunte cu Velescu, vazându-ne, îsi regăsiseră liniştea si 
pacea, după turburarea prin care trecuseră. Eram vii si sănătoşi. Era cel mai mare dar ce 



le puteam aduce. Noi, la fel, ne miram ca sunt încă liberi, ca nu s-a atins nimeni de nici 
un fir de par din capul lor, si se manifestau ca si cum ar fi aparţinut tarilor biruitoare. Se 
bucurau de un tratament aparte decât al celorlalte mişcări naţionaliste care colaboraseră 
cu Reichul. Aceştia erau urmăriţi, arestaţi si deportaţi în tara de origine, unde îi aşteptau 
închisoarea si condamnări la moarte. 

Dar cum s-a petrecut aceasta minune? Cum de organele aliate au făcut excepţie cu 
Mişcarea Legionara? 

6. UN OM SALVEAZĂ LEGIUNEA 

Supravieţuirea Legiunii din faza critica a perioadei postbelice, când toate grupările 
naţionaliste erau urmărite de Aliaţi pentru presupusa lor colaborare cu Germania 
naţional socialista, se datorează unui singur om, Inginerul Virgil Velescu. A săvârşit o 
isprava memorabila de care n-a vorbit decât câtorva camarazi. De o rara modestie, nu 
s-a lăudat niciodată cu intervenţia lui providenţiala pentru destinele Legiunii. Probabil 
ca si acum când, după 50 de ani, va citi rândurile mele, se va simţi afectat de aceasta 
dezvăluire. Dar nu am ce face, căci acţiunea lui, tăcuta si necunoscuta de cei mai mulţi, 
reprezintă un moment culminant al istoriei legionare după finalul războiului. Velescu i-a 
salvat pe toţi sa nu fie urmăriţi, arestaţi si predaţi asasinilor ce-i aşteptau în tara. 

în cursul conversaţiilor ce le-am avut cu camaradul Velescu la Freising, am aflat chiar 
din gura lui episodul schimbării de atitudine a Aliaţilor fata de problema legionara. De 
ce singura mişcarea noastră a fost cruţata sa aibă soarta tragica a Crucilor cu Sageti, a 
Mişcării Slovace, a Croaţilor, predaţi în masa lui Tito, si asa mai departe? Ce s-a petrecut 
la Marele Cartier al Armatei Aliate ca sa se facă excepţie cu Mişcarea Legionara? Noi am 
rămas până la capăt credincioşi Puterilor Axei si se găseau suficiente pretexte ca sa fim 
arestaţi si trimişi în România. 

în aceste împrejurări de nesiguranţa si duşmănie, când toţi combatanţii naţionalişti care 
au luptat alături de Germania erau pecetluiţi cu calificativul de "colaboraţionist", fara sa 
se mai ia act de situaţia specifica a fiecărui grup, Virgil Velescu a avut curajul sa se 
înfrunte chiar cu centrul de unde se decretau aceste masuri de represiune contra asa 
zişilor criminali de război. 

Dar cum de a ajuns sa pledeze în fata instanţei aliate supreme cauza Legiunii? Pentru a 
se putea realiza acest contact, a intervenit un lanţ de întâmplări care ies din comun si 
care aparţin mai degrabă unei ordini supranaturale. 

La Freising se refugiase, azvârlită de calamitatea războiului, si o doamna româna, 
numita Sangiuleanu. Velescu a cunoscut pe aceasta doamna si i-a povestit lanţul de 
suferinţe al Legiunii sub toate regimurile, inclusiv tratamentul de care am avut parte din 
partea Germaniei; domiciliu forţat, lagărul de la Buchenwald si interdicţia oricărui 
contact cu exteriorul si cu tara. Doamna Sangiuleanu a fost adânc impresionata de 
dezvăluirile lui Velescu si îngrijorata sa nu se abată o noua prigoana contra legionarilor 
din partea Aliaţilor, din necunoaşterea adevăratei lupte legionare, i-a propus lui Velescu 
sa meargă la Frankfurt am Main, la Marele Cartier al Armatei Americane, unde ea 
cunoaşte pe cineva care aparţine Statului-Major al lui Eisenhower, Comandantul 
Suprem al Armatei Aliate din Germania. 



Dar cine era aceasta doamna Sangiuleanu? în perioada premergătoare războiului, între 
anii 1937-1939, lucrase ca funcţionara la Ambasada Americana din Paris. Acolo a 
cunoscut, lucrând în biroul lui, pe Consilierul Robert Murphy, acela care mai târziu, în 
1942, va juca un rol decisiv în pregătirea invaziei aliate din Nordul Africei. Din acel 
moment, Robert Murphy a devenit consilierul diplomatic al Generalului Eisenhower, 
post pe care 1-a păstrat în tot cursul războiului cât si după capitularea Germaniei. Acuma 
se afla la Frankfurt/Main, la Cartierul Generalului Eisenhower, fiind omul de încredere 
al acestuia în relaţiile cu aliaţii europeni. Generalul Eisenhower avea o încredere totala 
în expertizele politice ale lui Robert Murphy si îl consulta ori de câte ori trebuia sa 
decidă asupra tratamentului ce trebuie sa se aplice foştilor inamici. Doamna 
Sangiuleanu suferise ea însasi rigorile lagărelor germane. Pe timpul ocupaţiei, a fost 
arestata la Paris de Gestapo, ca fosta funcţionara a Legaţiei Americane, bănuita ca ar 
face spionaj în favoarea Aliaţilor, si internata în lagărul de femei Ravensbruck. Eliberata 
la capitularea Germaniei, si-a găsit refugiu la Freising, unde a întâlnit pe Velescu si 
grupul de români. De aici se leagă cunoştinţa lor. 

Doamna Sangiuleanu i-a propus lui Velescu sa întocmească un memoriu referitor la 
problema Legiunii si sa i-1 predea lui Murphy în audienta ce vor solicita-o împreuna. 
Velescu a redactat acest memoriu în franţuzeşte, în care a expus suferinţele ce le-a 
îndurat Mişcarea atât din partea lui Antonescu cât si a Reichului German. Doamna 
Sangiuleanu, veche cunoştinţa a lui Robert Murphy, a obţinut cu uşurinţa audienta si au 
plecat împreuna la Frankfurt. 

în cursul audientei, Robert Murphy a citit mai întâi memoriul si apoi, într-o discuţie 
amicala, i-a pus lui Velescu o serie de întrebări complementare. Velescu i-a răspuns 
punct cu punct, dezvăluind toata tragedia Legiunii. 

La despărţire, Robert Murphy i-a comunicat lui Velescu ca el este convins de dreptatea 
cauzei noastre si ca va caută sa convingă si pe Eisenhower sa facă o excepţie cu Mişcarea 
Legionara, scotându-o din categoria grupărilor "colaboraţioniste". I-a recomandat doar 
ca legionarii domiciliaţi în zona americana din Germania sa se manifeste cu oarecare 
prudenta, pentru a nu provoca intervenţii din partea cercurilor ostile. 

Generalul Eisenhower a urmat avizul lui Murphy si si-a dat consimţământul ca în listele 
colaboraţioniştilor sa nu figureze membrii Mişcării Legionare. Acest ordin a fost imediat 
transmis tuturor autorităţilor americane din Bavaria, cu urmarea ca legionarii din acest 
spaţiu nu numai ca nu au fost urmăriţi, dar au fost acceptaţi si sub ocrotirea asistentei 
sociale a organizaţiei UNNRA. 

Misterul legionar de la Freising se lămurise. Eroul anonim al acestei isprăvi legendare a 
fost Inginerul Virgil Velescu. Lui se datorează ca, în spaţiul controlat de americani, nu 
s-au produs represalii contra legionarilor, n-au fost arestaţi camarazii noştri si nici 
trimişi autorităţilor din tara. 

Când am ajuns la Freising, operaţia era încheiata. Nu ştiu în ce măsura beneficiam si eu 
de aceasta protecţie. Am preferat sa continui sa îmi păstrez anonimatul. 

7. O EXPEDIŢIE LA SALZBURG 



încurajat de situaţia găsita la Freising si de rezultatele audientei lui Velescu la Murphy, 
m-am decis sa fac o călătorie la Salzburg, pentru a cerceta centrul românesc înjghebat 
aici în jurul Comitetului National, condus de inginerul Caraivan. De asta data nu mai 
plecam sa-mi pierd eu urmele, ci pentru a da eu de urma altora. Mi-era dor sa-mi revăd 
camarazii împrăştiaţi prin spaţiul austro-german si pentru a culege alte informaţii 
referitor la atitudinea Puterilor Aliate fata de Mişcare. 

în realizarea acestei expediţii, dispuneam de un punct de sprijin în localitatea Piding din 
Bavaria, aşezata chiar pe frontiera cu Austria. Aici îsi găsise loc de şedere camaradul 
Bucur Stanescu, plecat de la Freising, chiar la primarul din sat. Si atunci ne-am făcut 
următorul plan: mergem la Piding, dormim la gazda lui Bucur Stanescu si apoi, a doua 
zi, când se va înnopta de-a binelea, vom trece frontiera si vom lua şoseaua spre Salzburg. 
Echipa aleasa sa ma însoţească era formata din următorii camarazi: Vasile Mailat, 
Marcel Ghinea, Bucur Stanescu si Traian Borobaru. Bucur Stanescu si Ghinea Marcel 
trecuseră de mai multe ori frontiera si cunoşteau drumul. După toate prevederile 
omeneşti, vom putea ajunge la Salzburg fara incidente. Echipa însoţitoare, inclusiv 
Mailat, care locuia la Salzburg, era alcătuita din 'specialişti' ai trecerilor. 

Era pe la mijlocul lui Octombrie când ne-am îndreptat spre Piding. L-am căutat pe 
Bucur Stanescu si îndată am aranjat cu el sa ne găzduiască o noapte si pe noi. Bucur 
Stanescu dispunea de o arma puternica pentru a-si procura casa si masa pe unde trecea. 
Nu ştiu cum făcuse ca obţinuse de la autorităţile competente o hârtie prin care se 
adeverea ca fusese internat în lagărul Buchenwald. Cu acest act, ca fost prigonit al 
regimului national-socialist, obţinea cu uşurinţa adăpost prin toate localităţile pe unde 
trecea. Primarul din Piding n-a stat nici o clipa la îndoiala sa ne găzduiască si pe noi o 
noapte pe laviţe si divane. 

A doua zi, pe înnoptat, ne-am îndreptat spre frontiera. Nu era pazita de nimeni. Am 
trecut-o fara nici o dificultate. Am apucat apoi şoseaua principala spre Salzburg, cu 
sufletul uşurat ca am trecut hopul. Dar iată ca tocmai în Austria, unde ne simţeam în 
largul nostru, după trecerea frontierei, putea sa ni se întâmple ceva grav. Când mergeam 
noi agale în noapte pe sosea si nu eram departe de oraş, se apropie de noi un tânăr cu 
bicicleta si ne cere actele. Ne spune ca aparţine politiei de graniţa austriece, recent 
înfiinţata. După ce cercetează actele, ne întreabă de unde venim. Bucur Stanescu 
numeşte o localitate de pe teritoriul austriac, care se afla tocmai înainte de frontiera. Se 
uita neîncrezător la noi. La urma ne spune ca trebuie sa mergem cu el la un post de 
control poliţienesc din Salzburg, pentru verificarea actelor si a domiciliului nostru. 

Situaţia se complicase. Cine ştie daca la acest post nu vom fi cercetaţi mai temeinic si nu 
se va descoperi cine suntem? Toţi camarazii se gândeau la mine, căci ei, individual, s-ar 
fi putut descurca. Am început sa tratam cu el, explicându-i ca mergem în vizita la nişte 
prieteni, la Salzburg, si după aceea ne vom întoarce în comuna de unde am venit si avem 
domiciliul. Dar austriacul nu ne credea si cerea mortis sa mergem cu el până la postul de 
politie din Salzburg. Ori, tocmai aceasta voiam sa evitam, o confruntare cu autorităţile. 

Atunci Bucur Stanescu ia o decizie neaşteptata, care m-a neliniştit si pe mine. I-a spus 
agentului austriac ca noi nu mergem la post, ca avem treaba la Salzburg si sa ne lase în 
pace. Noi eram 5 si el era 1. Raportul de forte era net în favoarea noastră. A mai încercat 



el sa ne oprească, strigând la noi sa-1 urmam, dar fara rezultat. Bucur Stanescu a luat-o 
înainte si noi după el. Ajunşi la Salzburg, ne-am strecurat pe străzi laterale, pentru a ni 
se pierde urma. 

Ne-am socotit în afara de primejdie abia când am ajuns la camaradul Gheorghe Simicin, 
care lucra la Americani. Locuia într-o baraca si acolo am stat eu cu Borobaru. Ceilalţi 
s-au risipit pe la alţi camarazi. Gheorghe Simicin ne-a primit cu toata dragostea si ne-a 
ospătat cu toate bunătăţile. Am stat de vorba cu el până noaptea târziu. 

Locuind la Simicin, ne aflam si noi sub protecţia americana. La Salzburg am reuşit sa 
vad si pe Inginerul Iordan Caraivan, preşedintele Comitetului Român. Tot la Salzburg 
am mai întâlnit pe camarazii Spiridon Neata si Gica Tase, care ne-au fost de mare folos 
mai târziu, când expediţia noastră în Austria a luat un caracter mai accidentat. 

Se zice ca nu este bine sa fii superstiţios, dar iată ce ni s-a întâmplat. Tocmai când 
treceam frontiera, ne-a ieşit în cale o mâţa neagra. Marcel Ghinea ne spune ca e semn 
rau si sa ne întoarcem. Am glumit cu el, spunându-i ca nu putem renunţa la expediţie 
pentru o mâţa neagra. Dar iată ca superstiţia s-a adeverit. Noroc ca am întâlnit numai 
un agent de politie si nu doi sau mai mulţi... Ce s-ar fi întâmplat! 

8. DRAMA DE LA BAD GASTEIN. PRIMELE LOVITURI SUFERITE DE 
GRUPUL ROMÂNESC 

După capitularea Germaniei, la 9 Mai 1945, diplomaţii germani, ataşaţi guvernului de la 
Viena s-au desprins de grupul românesc, după ce, în prealabil, avuseseră grija sa 
comunice autorităţilor militare americane lista persoanelor care aparţineau guvernului 
naţional si se găsesc la Bad Gastein. 

Misiunea guvernului naţional se găsea internata, chiar de pe timpul Nemţilor, într-un 
hotel din Bad Gastein, împreuna cu membrii întregului corp diplomatic al tarilor din 
Est. 

La 25 Septembrie 1945, o parte a corpului diplomatic al tarilor din Est a fost arestata si 
internata în lagărul Glasenbach, o localitate lângă Salzburg. Cu acest prilej au fost 
reţinuţi pentru scurt timp si miniştrii guvernului naţional, refugiaţi la Bad Gastein: 
Iasinschi, Generalul Chirnoaga, Comandorul Bailla, Vladimir Cristi si Profesorul 
Sângiorgiu. După un scurt interogatoriu au fost cu toţii puşi în libertate si s-au întors la 
hotelul-resedinta. 

Dar nu trece mult timp si valul arestărilor se abate si asupra Românilor. Era 29 
Octombrie 1945. în aceasta zi pătrunde în hotelul unde locuia misiunea româneasca un 
puternic grup de poliţişti, format din austrieci veniţi special de la Viena, care aveau ca 
ajutoare echipe de agenţi recrutaţi dintre cehoslovaci si iugoslavi. Toţi aceştia operau 
sub comanda şefului C.I.C. de la Bad Gastein, cu numele Meitner. Dar se întâmpla ceva 
neobişnuit. Nu sunt arestaţi foştii miniştri români din guvernul de la Viena, ci numai 
membri Consulatului General al României de la Viena. Funcţionarii care au reprezentat 
Consulatul la Viena pe timpul guvernării noastre. Mihail Enescu, Consul General, si 
Doamna Măria Bucur, Secretara Serviciului Consular, au fost ridicaţi si duşi la C.I.C. din 
Bad Gastein. La întrebarea lui Enescu de ce sunt arestaţi, li s-a răspuns ca este un ordin 



al Departamentului de Stat, provocat de o cerere a guvernului român, sprijinita de alte 
guverne din răsărit. Notam ca în acea vreme era la putere guvernul Groza, înscăunat, la 
6 Martie 1945, prin presiunea Moscovei. Miniştrii Iasinschi, General Chirnoaga, 
Vladimir Cristi si Profesorul Sângiorgiu n-au fost deranjaţi nici cel puţin printr-o simpla 
ancheta. în schimb, Mihail Enescu si Doamna Măria Bucur, după interogatorii 
exhaustive pe care le-au suferit, au fost internaţi în lagărul Glasenbach. 

Descinderea poliţieneasca la Hotelul din Bad Gastein putea sa aibă urmări si mai grave, 
provocând arestarea mea. Eu ma aflam cu Traian Borobaru, cum am spus în capitolul 
anterior, la Salzburg. Aflându-ma în apropiere de Bad Gastein, m-am gândit sa fac o 
vizita miniştrilor de aici, pentru a afla cum trăiesc, ce probleme au, cum vad ei relaţiile 
cu Aliaţii si ce cred ei de situaţia noastră politica. Voiam sa-i pun si eu la curent cu 
demersurile lui Virgil Velescu la Marele Cartier al Armatei Americane de la Frankfurt. 
Fiind încă la Salzburg, m-am informat prin curieri de stările existente la Bad Gastein si 
am aflat ca acolo domneşte linişte. Grupul românesc de acolo n-a avut de suferit nici o 
cercetare poliţieneasca, fiind cruţaţi până acuma de autorităţile americane, spre 
deosebire de reprezentanţii altor naţionalităţi, care au fost chiar internaţi în lagăr. 
Aceste ştiri mi-au dat aripi, hotarându-ma sa fac aceasta călătorie, convins fiind ca se va 
realiza în afara de orice primejdie. Bine înţeles ca ma gândeam si la soţia mea, pe care 
nu o mai văzusem de la Alt-Aussee. Aproape o jumătate de an n-a ştiut nimic de mine; 
nădejdea revederii era mare. 

Prin curieri, de la Salzburg am stabilit ziua si locul unde voi întâlni pe toţi colegii mei de 
Guvern. Ma voi întâlni cu ei în hotelul unde locuiau si am stabilit si ziua întâlnirii, care 
nu era alta decât ziua fatidica de 29 Octombrie, când a avut loc spectaculara descindere 
poliţieneasca si arestarea lui Mihai Enescu si a Doamnei Măria Bucur. Eu trebuia sa 
sosesc pe înserat la Bad Gastein, împreuna cu Traian Borobaru, iar de la gara sa apuc 
drumul spre hotelul diplomaţilor, a cărei adresa mi se dăduse. Programul era în asa fel 
făcut încât eu urma sa locuiesc chiar în acest hotel. Doamna Bucur îmi pusese la 
dispoziţie camera ei, în timp ce ea s-ar fi mutat în alta parte. Totul părea ca se va 
desfăşura planmăssig, fara riscuri si fara primejdii. Voiam sa rămân aici vreo doua-trei 
zile, în care timp as fi putut vorbi despre toate problemele cu colegii mei de minister. 

Dar în loc de bucuria revederii, după ce am sosit cu trenul la Bad Gastein, pe drumul ce 
ducea la Hotel, am fost întâmpinat de doua fiinţe speriate. Doamna Iasinschi si soţia 
mea, care mi-au povestit, între lacrimi si sughiţuri, ce s-a întâmplat. Ne-au sfătuit, 
tremurând de frica, sa părăsim imediat localitatea. Politia se mai găseşte la Hotel si şeful 
C.I.C. din Bad Gastein a întrebat si de mine. Toata conversaţia a durat cinci minute. Le 
era frica sa nu fie si ele urmărite. Ne-am despărţit în goana si, împreuna cu Borobaru, 
am luat-o înainte. Nu puteam pleca din Bad Gastein pe acelaşi drum pe care venisem, 
adică sa coborâm la gara, luând trenul spre Salzburg. Era primejdios. Dar daca 
autorităţile americane au aflat ceva de vizita mea si au pus agenţi sa supravegheze gara? 

Ce este de făcut? Ştiam ca aproximativ la 5 km de Bad Gastein exista o alta staţiune 
balneara, Bad Hofgastein. Salvarea nu poate fi decât în direcţia aceasta. Ne-am decis sa 
străbatem noaptea drumul pe jos până la Hofgastein si apoi de la staţiunea de cale ferata 
a acestei bai sa luam primul tren spre Salzburg, în dimineaţa următoare. 



Până astăzi nu pot sa uit acest drum. Era iarna. Un drum de munte strâmt si anevoios, 
acoperit de zăpada. în dreapta lui era muntele, dar în stânga lui erau văgăuni adânci. 
Marginile drumului erau acoperite de sloiuri de gheata. Trebuia sa ai grija, căci un pas 
greşit te putea azvârli în prăpastie. Adeseori eram siliţi sa folosim latura stânga a şoselei, 
pentru a trece podurile sau alte obstacole. La aceste cotituri primejdioase se mai adaugă 
si teama noastră sa nu apară din urma vreun jeep american. Altminteri nici o casa si nici 
o ţipenie de om. 

Am umblat toata noaptea, deşi localitatea nu era departe. Numai sclipirea zăpezii ne 
ajuta sa ne orientam. A trebuit sa facem eforturi disperate ca sa înaintam pas cu pas. Am 
rămas până astăzi cu coşmarul acestui drum fioros. 

După ce am descoperit în vale luminile localităţii Bad Hofgastein, ne-am coborât si 
ne-am îndreptat spre gaza. Dar a trebuit sa mai zăbovim pe afara, căci era încă devreme 
si gara era închisa. Când s-au aprins luminile si am socotit ca soseşte primul tren, am 
intrat în gara si ne-am luat biletele pentru Salzburg. în trenul încălzit, după frigul 
îndurat, ne-am simţit alţi oameni. 

Abia ajunşi la Salzburg, mi-am dat seama de primejdia prin care am trecut. Am 
mulţumit lui Dumnezeu ca ne-a scăpat si din aceasta încercare. 

9. ÎN MUNŢII ALPI 

Speriat de arestările de la Bad Gastein si de primejdia prin care am trecut, la un 
milimetru sa fiu arestat, întors la Salzburg, m-am decis sa caut un drum de ieşire din 
Austria peste munţi si sa cobor în Italia. Aflasem locul de frontiera între cele doua tari, 
pe unde au apucat Grigore Manoilescu si Mircea Dimitriu. Era o localitate denumita 
Wald i. Pinzgau, la care au ajuns cu trenul venind de la Salzburg. înaintând în munţi au 
poposit în localitatea Krimml. De aici s-au urcat si mai sus până la Krimmler 
Wasserfălle. în restaurantul de aici au aflat ca mai sus, în munţi, pastorii din Tirolul de 
Sud, care au venit primăvara cu vitele, se pregăteau sa se întoarcă tocmai atunci cu 
turmele. După 5-6 ore de urcuş au ajuns la pastori. Aceştia i-au primit bine, i-au ospătat 
si au dormit în fân. A doua zi în zori au pornit cu pastorii si turmele spre trecatoarea 
denumita Passo dei Taori, la 2.633 metri. Zăpada era până la genunchi. Epuizaţi au 
ajuns la trecătoare. Cu mare greutate au coborît în Valle Aurina. De aici au coborât în 
localităţile de munte Frettau si St. Peter. După ce au dormit aici o noapte, au plecat spre 
St. Johann. De aici au luat autobuzul care i-a dus până la Brunicco si apoi la 
Franzenfest. Aceasta ultima localitate avea staţiune de cale ferata. Trenul ce trecea pe 
aici mergea direct la Roma. La Roma au ajuns cu bine, unde au găsit pe Ilie Olteanu, 
Preşedintele Comitetului Român din Roma, si pe Emil Bulbuc. 

Fiind încă la Salzburg, am aflat de fericitul deznodământ al expediţiei lui Grigore 
Manoilescu si Mircea Dimitriu. Aceasta reuşita ne încuraja si pe noi sa încercam a trece 
munţii în Italia. Pe la începutul lui Noiembrie, am pornit si noi de la Salzburg ca sa 
refacem itinerariul predecesorilor noştri. Am pierdut din vedere ca sezonul era înaintat. 
Manoilescu si Mircea Dimitriu trecuseră munţii la 20 Octombrie! în primul rând ne-am 
ocupat sa descoperim urmele celor doi, pe unde au stat si ce gazde au avut. Cu ajutorul 
camarazilor de la Salzburg, Mailat, Gica Tase si Crivat, am găsit familia din Wald i. 
Pinzgau unde au locuit ei. Am întâlnit nişte oameni primitori, care nu ne-au întrebat nici 



de unde venim si nici de acte. Manoilescu si Dimitriu lăsaseră o buna amintire, încât 
aceasta ne-a servit de reconfortare. 

De abia instalat în sânul acestei familii si s-a ivit o noua complicaţie. M-am îmbolnăvit 
de o gripa rebela. Cu temperatura înalta. O zi, doua, trei si nu mai trecea. Eram 
îngrijorat si de vremea care se scurge, căci căzuse zăpada din abundenta. N-aveam nici 
medicamente. Câteva aspirine. în sat nu am găsit ce îmi trebuia. Eram îngrijorat de 
boala, dar mai îngrijorat de trecerea timpului. Ce facem cu munţii? Dimineaţa ma 
sculam tot mai slăbit din cauza transpiraţiei. 

Din aceasta situaţie penibila, tot camarazii de la Salzburg m-au salvat. Au venit pe la 
mine Mailat, Crivat si Tase. Le-am cerut tuturor sa-mi procure o sticla de rachie. Nu 
aveam un strop de alcool, care, în astfel de împrejurări, ajuta la biruinţa bolii. După 
câteva zile de aşteptare, apare Crivat cu sticla salvatoare. Era o ţuica de prune de un 
litru. M-am apucat de ea si am tot băut, în prima zi, fara exagerare, o jumătate de litru. 
Am adormit tun si, a doua zi, m-am trezit uşurat. Eram slăbit, dar nu mai aveam febra. 

Eu înclinam sa trecem si acum munţii. Ceilalţi camarazi erau mai reticenţi. Căzuse 
multa zăpada. Satul era alb. Ne aflam pe la 15 Noiembrie. Puteam sa dispărem în zăpada 
sau sa murim epuizaţi, căci trebuia sa urcam până la 3.000 de metri. 

Cu părere de rau, am renunţat la expediţie. Ne-am întors la Salzburg si ne-am gândit la 
un alt plan peste munţi. Trebuia sa ieşim din Austria, căci ne pândeau primejdiile din 
toate părţile. 

Meditând mai târziu la eşecul întreprinderii noastre, mi-am dat seama ca boala mea a 
jucat un rol providenţial. Fara de acest repaus forţat, am fi apucat calea munţilor si cine 
ştie daca nu ne-ar fi rămas oasele în zăpezile Alpilor. 

10. RĂMAS BUNDE LA BAD GASTEIN 

Cu toata păţania anterioara, când eram pe punctul sa fiu arestat, am mai făcut o 
călătorie la Bad Gastein, pentru a-mi lua rămas bun de la soţia mea si de la familia 
Iasinschi. Nu renunţasem la planul sa trec munţii în Italia si îmi alesesem de asta data 
traseul Innsbruck-Brennero. Ma gândeam ca, cine ştie, când ne vom mai vedea si daca 
ne vom mai vedea, după ce autorităţile militare americane si-au pus ochii pe noi. 

Soţia mea si familia Iasinschi părăsiseră hotelul unde locuiseră până atunci toţi 
diplomaţii, din cauza descinderii si arestării lui Mihai Enescu si Doamnei Măria Bucur si 
îsi găsiseră locuinţa, unde credeţi, chiar la şeful jandarmeriei din Bad Gastein. Erau în 
buna 'paza'. Eu ca sa îi vad trebuia sa calc aceeaşi casa. Stăteam la îndoiala sa ma duc la 
ei. Dar cum doamnele m-au asigurat prin curierii trimişi ca nu e nici o primejdie, 
deoarece şeful de post este un om cumsecade, care nu se interesează de trecutul politic 
al chiriaşilor, mi-am luat acest risc. 

Am plecat la Bad Gastein, însoţit numai de Traian Borobaru. Ajungând la locuinţa 
jandarmului, acolo am găsit la poarta pe doamnele care ma aşteptau, de asta data fara a 
manifesta vreun semn de nelinişte. Camerele ce le închiriaseră erau destul de bune, 
încălzite si bine mobilate. Am sosit spre seara, ca sa nu ne vadă nimeni, si am dormit în 



camera soţiei mele. Am avut o noapte zbuciumata, deoarece aveam încă febra, din cauza 
răcelii de la munte. 

Vazându-1 pe Iasinschi, l-am rugat stăruitor sa părăsească localitatea si sa se refugieze 
fie în Bavaria fie în zona engleza, cum făcuse Profesorul Sângiorgiu. Acesta, după 
întâmplarea de la hotel, se refugiase în zona engleza si acolo, ajutat de alţi camarazi, îsi 
găsise o locuinţa si intrase în legătura chiar cu autorităţile militare de ocupaţie. 
Rugămintea mea n-a servit la nimic. El spera sa fie cruţat de arestare, socotind ca 
întâmplarea cu Enescu si Doamna Bucur este urmarea unui denunţ si ca în curând vor fi 
eliberaţi. L-am lăsat cu aceasta convingere. Eu îmi făcusem datoria si îl prevenisem. 

Despărţirea de soţia mea a fost dureroasa. Presimţea ca nu ne vom mai vedea multa 
vreme, în afara de grija de a sti ca plec în necunoscut. I-am promis ca o sa o aduc si pe ea 
în Italia, daca voi reuşi sa ma stabilesc în aceasta tara. 

Era pe la sfârşitul lui Noiembrie 1945, când am făcut aceasta ultima vizita la Bad 
Gastein. Din acest moment ne-am fixat privirile spre Innsbruck, de unde credeam ca 
vom putea face saltul peste munţi. 

u. ALTE PERIPEŢII 

Nu ne-am mai întors la Salzburg deoarece dăduserăm de urma lui Virgil Popa, care îsi 
găsise un adăpost într-un sat din Tirol, ceva mai înainte de Kitzbiihel. Locuia la o familie 
de austrieci, care avea si un salas, undeva sus pe munte, deasupra satului, pentru paza 
vitelor si a oilor, când erau duse la pasune în vara. Sălaşul avea mai mult aspectul unei 
vile de munte, cu mai multe dormitoare si înzestrata cu sobe. Se putea locui în ea si în 
cursul iernii. 

Ne-am înţeles cu Virgil Popa ca sa ne găzduiască câteva zile acolo în vârful muntelui, 
unde n-aveam sa ne temem de nimic. întâi am făcut o recunoaştere în partea locului, 
împreuna cu Virgil Popa, rămânând ca sa venim a doua oara singuri. Dar ce s-a 
întâmplat? între primul si al doilea urcuş a căzut zăpada si când ne-am avântat spre 
culme, n-am mai recunoscut drumul ce duce la salas. Era peste o mie de metri înălţime. 
Am înaintat noi, eram cu Borobaru, o după masa întreaga, pornind din satul de jos, si pe 
înserate, am ajuns sus pe culme. Dar, din cauza zăpezii ce căzuse, nu mai recunoşteam 
drumul. Nu se mai vedeau cărările. Urcam la întâmplare, temându-ne ca vom dispărea 
în coclauri. 

Când eram mai disperaţi, apare pe un dâmb silueta lui Virgil Popa. Un chiot de bucurie 
si ne-am îmbrăţişat. Eram salvaţi. Casa nu era departe, dar noi ne învârteam în jurul ei. 
Virgil Popa, îngrijorat de întârzierea noastră, a coborât sa facă o recunoaştere. Ne-a 
condus în casa si acolo am dat de căldura si de o odihna plăcuta. 

Am stat câteva zile, bucurându-ne de aerul curat al munţilor si de ospitalitatea ce-o 
găsisem aici, înconjuraţi de dragostea familiei ce se oferise sa ne adăpostească în aceste 
ceasuri grele. 

12. SPRE INNSBRUCK. 

TRECEREA MUNŢILOR PE LA BRENNERO 



După scurta odihna în sălaşul oferit de Virgil Popa, am luat direcţia Innsbruck, ultima 
alternativa pentru a găsi o trecere spre Italia. Oraşul Innsbruck avea avantajul ca se afla 
în zona franceza de ocupaţie, unde, până la acea data, legionarii fuseseră lasati în pace 
de autorităţile militare. 

în afara de Traian Borobaru, luasem ca însoţitori la Innsbruck pe Vasile Mailat si Ion 
Crivat. Am plecat în necunoscut. Nu ştiam unde vom trage. N-aveam nici o adresa si nici 
o gazda. 

Am plecat cu trenul fara sa fi suferit vreun control pe drum. Nu ştiu prin ce întâmplare, 
am descoperit la Innsbruck pe Profesorul Ion Ionica, care se stabilise în acest oraş si 
avea si o camera închiriata. De la el am aflat ca în Innsbruck exista un cămin al Crucei 
Roşii pentru refugiaţii români, întemeiat din iniţiativa Doamnei Siegens, soţia 
Directorului Camerei de Comerţ germano-române de la Berlin. Doamna Siegens era 
românca, sora camaradului nostru Nicolae Paul. La căminul condus de ea, sub ocrotirea 
autorităţilor franceze, locuiau mai mulţi studenţi români între care si unii legionari. 

Ne-am pus întrebarea unde vom putea locui timpul necesar până se va găsi o trecere 
spre Italia. Mi s-a propus la început chiar căminul, dar am refuzat de teama sa nu fim 
recunoscuţi de cineva care ar putea sa vorbească sau chiar sa ne denunţe. Profesorul 
Ionica s-a oferit sa ne tina în camera lui o zi, doua, până ce vom găsi o alta casa de 
români. Gazda lui îl iscodea mereu, cine suntem noi, de unde venim si daca ne-am 
anunţat la politie. Am găsit o familie de români, a compozitorului Eugen Stoia care 
n-avea decât o singura camera si a făcut sacrificiul sa ne facă loc de dormit în spaţiul 
restrâns al propriei lor locuinţe. 

în timpul acesta Vasile Mailat a pornit în explorare spre Brennero, pentru a descoperi 
un loc de trecere prin munţi. A mers cu trenul până la gara, dându-se jos la Brennero. A 
luat-o apoi spre stânga localităţii si a început sa urce înălţimile dimprejur. Era în a doua 
jumătate a lunii Decembrie, aproape de Crăciun si munţii dimprejur, de peste o mie de 
metri, erau acoperiţi de zăpada. Singur-singurel, cu un rucsac în spate, a pornit sa 
exploreze aceasta pista. N-a fost uşor. A înotat în zăpada până la brâu. După ce a ajuns 
pe culme, drumul s-a uşurat. Zăpada mai putina. A mers până ce a zărit în vale proxima 
localitate, Strassberg, pe teritoriul italian. A coborât, a identificat satul, descoperind ca 
linia ferata spre Bolzano trece prin el. S-a interesat de gara si de mersul trenurilor. Cu 
aceste rezultate, a luat drumul înapoi, tot peste munţi, până la Brennero, de unde s-a 
întors cu trenul la Innsbruck. 

La întâlnire, Mailat ne-a povestit isprava lui în toate amănuntele. Era o performanta 
extraordinara. Dovada succesului sau era prezenta propriei lui persoane, aici în mijlocul 
nostru. Nu ne venea sa credem. Drumul spre Italia era deschis. 

Fara întârziere, ne-am făcut pregătirile de plecare. Era după Crăciun, când am plecat din 
Innsbruck, cred ca 28 Decembrie 1945. Misiunea lui Mailat era sa ne conducă până la 
proxima staţiune de cale ferata, dincolo de Brennero. De aici el s-ar fi întors la 
Innsbruck, iar noi am fi rămas în grija lui Crivat, care fusese în Italia, unde obţinuse si 
hârtii de reşedinţa si cunoştea reţeaua de cale ferata. 

întreprinderea nu era uşoara. Avea riscurile ei. în afara de efortul ce trebuia sa-1 facem 



prin munţii înzăpeziţi, ne pândeau alte primejdii. Până la Brennero trebuia sa luam 
trenul si, cum aflasem, adeseori se făceau controale din partea Francezilor. Dar prin 
munţi nu ne vom întâlni cu vreo patrula italiana? Evident ca în spate ne pândeau 
primejdii mult mai mari, încât nu ne rămânea altceva de făcut decât sa ne încredinţam 
voii lui Dumnezeu, care ne va feri de primejdii. 

Am luat de la Innsburck trenul spre Brennero, plin de calatori din localităţile până la 
frontiera. Apăream si noi ca nişte oameni din partea locului. Am coborât la Brennero, 
împreuna cu alţi calatori, ca si cum am fi fost locuitori ai acestui punct de frontiera. La 
proxima cotitura, am trecut pe partea stânga a caii ferate, călăuziţi de Mailat. Cum am 
ajuns la poalele munţilor, am început sa urcam. Era pe înserat. în afara de greutatea 
suişului, trebuia sa ne facem drum printr-un strat de zăpada care ne ajungea până la 
brâu si uneori chiar pe piept. Ascensiunea a fost grea. Mai ales pentru mine, care eram 
slăbit din cauza răcelii anterioare. 

Noaptea târziu, am ajuns pe vârful munţilor. Privind în vale am văzut luminile din 
Brennero si ceva mai departe localitatea Strassberg, unde trebuia sa coborâm. Am mai 
mers câtva timp pe deasupra înălţimilor, pe unde zăpada era mai mica si, pe la 5 
dimineaţa, am început coborâsul. în fata gării, ne-am despărţit de Mailat si am rămas 
numai cu Crivat. 

Am intrat în staţiune si Crivat, care vorbea italiana, ne-a cumpărat bilete fara nici o 
dificultate până la Bolzano. Am aşteptat în gara câtva timp până ce a sosit trenul italian 
de la Brennero. Ne-am urcat în tren cu alţi calatori care mergeau în aceeaşi direcţie. în 
afara de conductorul trenului, care controla biletele, n-am văzut nici o politie si nici 
carabinieri. La Bolzano aceeaşi atmosfera. Nici un control la coborâre. Ne-am dat jos si 
am respirat uşuraţi. Ne aflam pe pământ italian, lăsând în urma CIC-ul american si 
spaima prin care trecuseram. 

13. DE LA BOLZANO LA ROMA SI NAPOLI 

La Bolzano, Crivat ne-a găsit repede o camera la un hotel. El se bucura de o dubla 
naţionalitate. Avea o hârtie pe numele lui Ion Crivat, dar mai poseda si un alt act, pe 
numele lui propriu italienizat, de Giovanni Crivatti. în stările confuze de după război, 
le-a obţinut pe amândouă de la autorităţile italiene. El a rămas cu numele italian, iar 
mie mi-a dat actul lui în româneşte, cu care am călătorit fara nici o grija în toata Italia. 
Borobaru avea un paşaport românesc, eliberat de Consulatul Român din Viena, pe 
numele de Vaier Ionescu. 

La Hotel, s-a legitimat singur Crivat, italianul, iar noi eram doar însoţitorii lui. Singurul 
dezavantaj era ca hotelul nu era încălzit. Noi, zgribuliţi de frig, după trecerea munţilor, 
ne-am vârât în plapumi si am adormit până la ziua. 

A doua zi, după ce am plătit hotelul, am pornit spre gara. Am aflat trenuri care aveau ca 
destinaţie Roma. Am cumpărat bilete si seara ne-am urcat în tren. îmi aduc aminte 
precis ca era ziua de 1 Ianuarie 1946 când am ajuns la Roma. în urma noastră 
rămăseseră, ca un vis urât, primejdiile prin care am trecut în Austria. Eram în capitala 
Italiei, pe care o cunoscusem în fuga mea anterioara din Germania. Acum mi se părea 
maiestuoasa. Senzaţia ca ne putem mişca liberi în lungul si latul Italiei, fara nici o 



ameninţare din spate, cum se întâmplase în 1942, ne umplea sufletul de o mulţumire 
nemărginita. 

La Roma ştiam adresa lui Emil Popa si a soţiei lui, Tiana. Locuiau la Căminul Preoţilor 
Uniţi, Pio Romeno. Emil Popa fusese angajat portar la acest cămin, unde primise si o 
camera de locuit. Ne-a primit si pe noi în camera lor. Crivat, după instalarea noastră, s-a 
dus la un hotel. Emil Popa ne-a atras însă atenţia sa nu ieşim din cămin fara avizul lor, 
ca sa nu ne vadă studenţii care locuiau acolo. El ne va indica daca drumul este liber si la 
ce ora ne putem întoarce. 

La Roma cercul cunoştinţelor noastre s-a lărgit. Am descoperit pe Grigore Manoilescu la 
Castelgandolfo, în palatul unei contese. Bucuria revederii a fost de nedescris. Si unii si 
alţii am trecut munţii cu mari greutăţi si acum ne mângâia soarele Romei. Mircea 
Dimitriu nu era la Roma. El îsi găsise adăpost într-un lagăr de refugiaţi din Napoli. Tot 
la Roma am dat de urmele lui Emil Bulbuc si Ilie Olteanu. Olteanu era preşedintele 
Comitetului Român de Ajutorare al Românilor refugiaţi la Roma. 

Am zăbovit la Roma mai bine de o luna de zile. Călăuziţi de Emil Bulbuc, am vizitat 
Frascati, Roca di Papa, Albano si alte localităţi de renume internaţional. Ni se păreau 
toate aceste peisagii ceva din lumea basmelor. Pare ca Dumnezeu voia sa ne răsplătească 
pentru suferinţele îndurate în lagăr si pentru ultimele încercări ce le-am îndurat pentru 
a trece bariera grea a munţilor. Pe la începutul lui Februarie am coborât pe meridian la 
Napoli, cu gândul sa ne bucuram de climatul blând al Italiei Meridionale. în locul lui 
Crivat, care plecase spre nord, ne-a însoţit la Napoli Emil Bulbuc. El era îndrăgostit de 
Italia, o cunoştea ca în palma până la capătul cizmei si trecuse chiar dincolo, în Sicilia. 
Era un ghid de nepreţuit. în Napoli ne-am încartiruit uşor, într-o reşedinţa particulara, 
fara sa ne ceara stăpâna acte. Apoi am început sa vizitam împrejurimile. L-am 
descoperit mai întâi pe Mircea Dimitriu într-un lagăr de refugiaţi aproape de Napoli. 
Cum el nu era în lagăr în momentul când 1-a căutat Emil Bulbuc, s-a speriat de aceasta 
vizita neaşteptata, crezând ca e căutat de politie. Se gândea chiar sa dispară din lagăr, 
înainte de a da ochii cu presupusul poliţist, când a văzut intrând pe poarta lagărului pe 
Emil Bulbuc. Emoţia revederii a fost de nedescris. Si unii si alţii eram teferi si ne 
priveam cu bucurie în ochi. 

Cât am stat la Napoli, toata luna Februarie, am vizitat locurile demne de văzut din 
regiune: Insula Capri, Pozuelo, Vesuviul, Pompei si Herculanum. Am pornit apoi 
dincolo de Vezuviu pe înălţimile care duc la mare, de unde am contemplat faimosul 
Sorrento. 

Emil Bulbuc ne-a dus si a o reprezentaţie de opera, în Teatrul San Carlos din Napoli, 
unde cânta tocmai compatriotul nostru Tommaso Spataro, în Rigoletto. 

14. VESTI RELE DIN AUSTRIA 

La începutul lui Martie 1946 am întrerupt vacanta la Napoli si ne-am îndreptat din nou 
spre nord. Ne dăduserăm întâlnire cu Octavian Roşu la Milano, pe care îl însărcinasem 
sa ne caute o trecere în Franţa. La Roma ne aşteptau vesti neliniştitoare din Austria. Nu 
erau clare. Crivat adusese ştirea ca se operaseră noi arestări între Românii de la Bad 
Gastein de către politia militară americana. Târziu de tot am aflat ce se petrecuse. 



Cum am scris si mai înainte, miniştrii si diplomaţii români încartiruiţi la Bad Gastein, la 
începutul ocupaţiei americane, n-au avut de suferit represalii, în timp ce diplomaţii 
celorlalte guverne din răsărit si corpurile lor consulare au fost arestaţi la 25 Septembrie 
1945 si internaţi în lagărul de concentrare Glasenbach, de lângă Salzburg, special 
organizat pentru criminalii de război. Temporar pentru Români, cum am scris în 
capitolul Drama de la Bad Gastein, n-a durat mult. La 29 Octombrie, grupul românesc 
suferă primele arestări. Victimele CIC-ului nu sunt miniştrii români, ci membrii 
Consulatului Român din Viena, Mihail Enescu, Consul General, si secretara 
Consulatului, Doamna Măria Bucur. Am relatat cum s-au petrecut aceste arestări în 
capitolul mai sus amintit. 

Miniştrii noştri, Iasinschi si General Chirnoaga, văzând ca arestările se limitează la 
personalul consular, au presupus ca arestarea lui Enescu si a Doamnei Bucur se 
datorează unor denunţuri si, după ancheta de rigoare, vor fi în curând eliberaţi. Din 
acest motiv au continuat sa ramâna la Bad Gastein, în afara de Profesorul Sângiorgiu, 
care, imediat după arestări, s-a refugiat în zona engleza din Germania. 

Dar interpretarea data de cei doi miniştri arestării lui Enescu si Doamnei Bucur nu era 
corecta. Contrar aşteptărilor lui Iasinschi si Generalului Chirnoaga, peste câtva timp a 
venit si rândul lor sa fie ridicaţi. Deşi trecuseră aproape patru luni de la primele arestări, 
pe la jumătatea lunii Februarie 1946, Vasile Iasinschi, Generalul Chirnoaga si 
Comandorul Bailla au fost arestaţi de C.I.C. si internaţi în lagărul Glasenbach, unde s-au 
revăzut cu Doamna Bucur si Mihail Enescu. 

15. LAGĂRUL GLASENBACH 

Lagărul Glasenbach, din localitatea cu acelaşi nume din apropierea Salzburgului, era 
populat de o mulţime de deţinuţi, presupuşi criminali de război ai Reichului, bărbaţi si 
femei, cât si de numeroşi oameni politici si militari aparţinând acelor formaţiuni sau 
guverne străine de pe teritoriul Germaniei care au luptat până în ultima clipa contra 
invaziei sovietice. în aceasta populaţie de toate naţionalităţile se aflau acum si Românii 
noştri, asupra cărora apasă aceeaşi acuzaţie ca ar fi criminali de război. Germanii 
trebuiau sa fie judecaţi de tribunalele militare aliate, iar reprezentanţii celorlalte 
naţionalităţi din răsărit urmau sa fie predaţi Statelor respective, pentru a fi judecaţi de 
tribunalele lor. Pe Români îi aştepta soarta ca sa fie extrădaţi în România, unde, din 
Martie 1945, venise la putere guvernul Groza, dominat de comunişti. 

în lagărul Glasenbach se aflau arestaţi si doi legionari, Spiridon Neata si Ion Radulescu. 
Neata era originar din Muscel, iar Radulescu din Prahova. Fuseseră amândoi internaţi la 
Buchenwald iar sfârşitul războiului i-a prins la Salzburg. în vreme ce Enescu, Măria 
Bucur, Vasile Iasinschi si Generalul Chirnoaga au fost ridicaţi si duşi la Glasenbach pe 
baza unei dispoziţii generale a Tribunalului de la Nurnberg, si legionarii Neata si 
Radulescu, care nu intrau în aceasta categorie, au căzut victima unor denunţuri din 
partea unor români de la Salzburg, care intraseră în serviciul politiei americane. Mai 
erau pe lista sa fie arestaţi si internaţi la Glasenbach si legionarii Vasile Mailat si Gica 
Tase. Aceştia avuseseră prevederea sa se refugieze din vreme în zona americana din 
Germania, unde, gratie intervenţiei lui Velescu la Murphy, legionarii aflători aici se 
bucurau de libertate. 



împotriva celor mai sumbre prevestiri, care frământau pe deţinuţii români din lagăr, 
văzând cum dispăreau, fara a se mai întoarce, reprezentanţii altor formaţiuni politice 
care luptaseră alături de Germania, grupul de Români internaţi la Glasenbach s-a salvat 
în totalitatea lui. Nici unul dintre membrii guvernului de la Viena si nici un aderent al 
Mişcării Legionare n-au fost declaraţi criminali de război sau colaboraţionişti si predaţi 
guvernului din tara. 

La 13 Iulie 1946, a sosit la Glasenbach un ofiţer american, cu formulare ale Comisiei de 
Instrucţie de pe lângă Tribunalul International de la Niirnberg. Aceste formulare au fost 
predate si deţinuţilor români, pentru a fi completate. Ofiţerul se întorcea cu ele de la 
Niirnberg, pentru a fi examinate. Rostul lor era sa stabilească daca persoanele implicate 
nu aparţineau unor organizaţii culpabile colectiv, nu săvârşiseră crime contra umanităţii 
si nu aparţineau grupului denumit colaboraţionist. 

Rezultatul anchetei de la Niirnberg s-a încheiat cu un non lieu pentru membrii 
guvernului de la Viena si ceilalţi deţinuţi. în luarea acestei decizii a contribuit în mod 
decisiv întrevederea lui Velescu cu Robert Murphy, care a dat instrucţiunile necesare 
cum sa se procedeze în cazul Mişcării Legionare. Memoriile întocmite în lagăr de Mihail 
Enescu si altul de Generalul Chirnoaga, adresate Generalului Mark Clarck, 
Comandantul Suprem al Armatei Americane din Austria, au avut si ele o influenta 
favorabila în clarificarea autorităţilor americane privitor la internaţii români. 

în Aprilie 1947, după cercetările de rigoare, au fost eliberaţi membrii Consulatului 
Român, Mihail Enescu si Doamna Măria Bucur, împreuna cu Comandorul Bailla. Odată 
cu ei au ieşit din lagărul Glasenbach si legionarii Neata si Radulescu. O luna mai târziu, 
Mai 1947, au ieşit pe poarta lagărului Vasile Iasinschi si Generalul Chirnoaga. 

Odată cu exonerarea acestora de orice culpa, atât Comisia de Instrucţie de la Niirnberg 
cât si Comandamentul Suprem Militar Aliat de la Viena au scos din cauza si entităţile pe 
care le reprezentau aceşti demnitari: Mişcarea Legionara, Guvernul National Român si 
Armata Naţionala. Cei ce au participat la activităţile acestor organisme n-au fost nici 
fascişti, nici nazişti, nici colaboraţionişti si nici n-au săvârşit crime de război sau crime 
contra umanităţii. 

16. DIZIDENŢII DIN NOU LA ATAC 

Abia s-a sfârşit războiul si dizidenţii, 30-40 la număr, sub inspiraţia lui Papanace, si-au 
schimbat brusc si radical convingerile lor politice. Acesta, după înfrângerea suferita cu 
formarea guvernului de la Viena, a considerat momentul oportun ca sa-si ia revanşa. în 
acest scop, si-a instruit partizanii cum sa se comporte în noua conjunctura, după 
capitularea Germaniei, daca vor avea contacte cu Aliaţii sau daca vor fi anchetaţi de 
aceştia, cum se prevedea. Ei trebuiau sa spună ca au fost anti-colaborationisti, ca s-au 
ţinut departe de orice colaborare cu Reichul, după ce au ieşit din lagăr. N-au intrat în 
guvernul de la Viena, considerând formarea lui o aventura politica si militară. Ei s-au 
despărţit de Horia Sima din cauza acestei deosebiri de orientare si perspectiva în 
colaborarea cu Germania. Ei si-au asumat riscul de a refuza sa se pună în serviciul 
acelora care i-au internat în lagăr. Toata răspunderea pentru formarea guvernului de la 
Viena si a acţiunilor întreprinse de acest guvern cade asupra lui Horia Sima si a 
oamenilor lui. Numai ei au colaborat cu Germania si ei sunt singurii care, conform 



deciziilor luate de Aliaţi, pot fi consideraţi colaboraţionişti. Dizidenţii se lepadasera de 
atitudinea lor din lagăr, când se băteau cu pumnul în piept ca numai ei au rămas 
credincioşi Puterilor Axei si Fuhrerului Adolf Hitler, în timp ce noi am trădat alianţa cu 
Germania si dispoziţia testamentara a Căpitanului. 

Evident ca aceasta schimbare totala în atitudinea lor politica surâdea multora dintre 
dizidenţi. Papanace le oferea o portiţa de scăpare daca represaliile aliate se vor abate si 
asupra Mişcării. Daca vor fi anchetaţi, vor declara ca ei n-au participat la activităţile 
guvernului de la Viena si conflictul cu Horia Sima are la baza tocmai refuzul lor de a mai 
servi Reichului în ultima faza a războiului. De unde sa ştie Aliaţii ca ei n-au participat la 
guvernul de la Viena, nu din motivele ce le afişau acum, ci pentru ca se opuneau la 
formarea acestui guvern sub conducerea lui Horia Sima, iar, în lagăr, au azvârlit torente 
de acuzaţii contra Comandantului Legiunii, învinuindu-1 pe acesta de trădare a alianţei 
cu Germania. 

Gândul lui Papanace si al unora dintre apropiaţii lui mergea mai departe. Subita lor 
schimbare de poziţie, din ultra-nazista în ultra-aliata, poate servi si la victoria lor finala 
contra lui Horia Sima. Ceea ce n-au reuşit cu Nemţii, vor reuşi poate cu Aliaţii. După 
toate probabilităţile, Horia Sima, cu membrii guvernului si cu principalele cadre 
legionare ce l-au urmat, vor fi arestaţi de Aliaţi si trimişi în tara, unde vor fi condamnaţi, 
asa cum este în curs sa se procedeze cu căpeteniile tuturor mişcărilor naţionaliste care 
au colaborat cu Reichul. Si atunci în Occident, vor rămâne liberi ei si numai ei, absolviţi 
de orice învinuire. După liniştirea stărilor de război, vor putea continua nestingheriti de 
fostul Comandant al Legiunii sa reprezinte în lume idealurile Legiunii. Nu se vor mai 
teme aşadar de nici o concurenta politica, după eliminarea tuturor acelora care au 
colaborat cu Germania la Viena. 

Concepţia lor putea avea însă si un alt final nedorit de ei. Daca se începeau arestările si 
deportările de legionari, acestea nu se puteau limita la anumite categorii dintre ei. Se 
crea, cum s-ar zice un vad, o rutina, de care n-ar fi scăpat nici ei. Decizia Aliaţilor putea 
fi globala si atunci intrau si dizidenţii la grămada. S-au întâmplat numeroase cazuri de 
extrădare de naţionalişti din răsărit de către Aliaţi, care nu aparţineau forurilor 
conducătoare, ci erau simpli aderenţi ai acestor mişcări sau a unor unităţi de pe front. 

Dar s-a mai întâmplat ceva care lovea direct si în dizidenţi. între cei reclamaţi pe cale 
diplomatica de guvernele din tara figurau alături de Horia Sima, Papanace si Ilie 
Gârneata. Odată aceasta operaţie realizata, cine ştie daca alţi legionari n-ar fi luat acelaşi 
drum fara întoarcere. 

Acest proces de anihilare a Legiunii a fost oprit prin miraculoasa intervenţie a 
inginerului Virgil Velescu la Frankfurt. De aceasta intervenţie au profitat si ei, care ar fi 
fost bucuroşi sa pierim în vălmăşagul războiului. 

17. LAGĂRUL REICHENAU-INNSBRUCK. UN DENUNŢ SI CONSECINŢELE 
LUI 

La Innsbruck se întemeiase o comunitate româneasca înfloritoare de refugiaţi, în jurul 
Căminului Crucii Roşii Româneşti. Acest cămin fost înfiinţat gratie energiei si priceperii 
Doamnei Yvonne Siegens, soţia Directorului Camerei de Comerţ Germano-Române din 



Berlin, refugiaţi si ei acum la Innsbruck. Nimic nu părea sa turbure liniştea acestei oaze 
de refugiaţi, care se bucura si de ajutorul ce-1 primea în alimente de la diferite 
organisme umanitare între care si Crucea Roşie Internaţionala. Căminul era adăpostit 
într-o clădire le Sillgasee 3 si avea trei etaje. Etajul întâi era locuit precumpănitor de 
tineri studenţi. Etajul al doilea era ocupat de familia Siegens, iar în etajul al treilea erau 
nişte doamne si domnişoare care lucrau la administraţia Comitetului. Dar raza de 
acţiune a Comitetului Român al Crucii Roşii era mult mai vasta. Distribuia ajutoare 
alimentare si la Românii risipiţi prin alte localităţi din Tirol si Voralberg. Exista un lagăr 
de Români chiar la Bregenz, pe malul lacului Constanta. Atmosfera era asa de liniştita la 
Innsbruck si în întreaga zona franceza de ocupaţie, încât tinerii refugiaţi de aici si-au 
îngăduit sa invite în comunitatea lor cunoscuţi de-ai lor din zona americana, pentru a 
petrece Pastile împreuna. Asa Grigore Filiti, care locuia la Graz, a fost invitat de Simeria 
si alţi cunoscuţi ai lui sa petreacă sărbătorile Paştilor la Bregenz. După mai multe 
peripeţii avute cu jandarmii francezi, care controlau pe calatorii din tren, Filiti a ajuns la 
Bregenz si a petrecut aici Pastile într-o atmosfera plăcuta si camaradereasca. După o 
săptămâna s-a înapoiat la Innsbruck, cu gândul sa se întoarcă la Graz. A locuit, cum era 
si firesc, la Căminul Crucei Roşii, condus de Doamna Siegens. 

Abia sosit aici, luni, după Duminica Tomii, în toiul nopţii, casa din Sillgasse este 
înconjurata de jandarmi francezi, care au poruncit tuturor locatarilor ca sa se îmbrace si 
sa-si ia lucrurile necesare pentru o detenţiune mai lunga. Coborâţi în strada, prizonierii 
capturaţi au fost înconjuraţi de garda aceloraşi jandarmi si au pornit în marş de-a lungul 
râului Inn. După o ora si jumătate de mers pe jos, coloana prizonierilor a fost oprita în 
fata porţii unui lagăr, care se numea, cum au aflat mai târziu, Reichenau. 

Lagărul Reichenau fusese construit de Germani si acuma îl foloseau trupele franceze de 
ocupaţie. Erau închişi în acest lagăr mulţi germani, civili si militari, ofiţeri si foşti 
membri ai partidului national-socialist, apoi alte naţii, între care numeroşi Ucraineni si 
chiar evrei care încercaseră sa treacă clandestin frontiera în Italia. 

Acum lagărul Reichenau se mărise cu contingentul românesc destul de numeros. în 
afara de cei capturaţi la Cămin, au fost arestaţi si duşi în lagăr aproape toţi Românii 
aflători în zona franceza de ocupaţie, adică în Tirol si Voralberg. Numărul Românilor 
internaţi în acest lagăr, de pe urma acestei razii, era de aproape 40. între ei se aflau 
Maiorul Maftei cu soţia, ridicaţi de la Kitzbiihel; istoricul Alexandru Randa, comandorul 
Muresanu, întreg grupul de la Bregenz, în frunte cu Simeria, şeful lagărului de Români 
de aici, Dr. Hacman, profesor de fizica cu soţia, George Siegens cu soţia. Dintre tineri, 
aproape mai toţi legionarii tineri care s-au refugiat în zona franceza din Austria. între ei, 
Dionisie Ghermani, Grigore Filiti, Victor Carâp si alţi legionari din garnizoana Berlin. 
Apoi Gheorghe Bulumete, Ion Bodoc si Hatmanul Hojbota, care locuiau la Bregenz sau 
la Bludenz. 

Evident ca cei internaţi s-au întrebat pentru ce au fost arestaţi si internaţi în lagăr. 
Versiunea lansata de Francezi a fost ca la Comitetul Crucii Roşii s-ar fi descoperit nişte 
nereguli în distribuirea ajutoarelor primite de la diferite organisme internaţionale. 
Aceasta explicaţie a căzut prin absurditatea ei. Ce căutau aici persoane care locuiau la 
Cămin, dar nu aveau nimic în comun cu administraţia? Sau, de ce au fost arestate 
persoane din alte localităţi, cum erau cei de la Kitzbiihel sau Bregenz? Ce căutau în lagăr 



Alexandru Randa sau Maiorul Maftei? Până la urma s-au lămurit lucrurile, când a 
început ancheta celor internaţi. Au fost arestaţi si internaţi pentru motive politice. 
Pentru participarea lor la Guvernul de la Viena si pentru apartenenţa unora dintre ei la 
Garda de Fier. 

Operaţia era un ecou al procesului ce se desfăşura tocmai atunci la Nurnberg si a unor 
intervenţii, ce veniseră din tara, ale guvernului Groza. Francezii, extrem de sensibili la 
noţiunile de criminali de război, nazişti, fascişti si colaboraţionişti, au procedat fara 
nici o discriminare la arestarea Românilor din spaţiul controlat de ei. 

Aceasta razie a autorităţilor franceze nu s-ar fi întâmplat daca nu ar fi fost alarmaţi de 
anumite denunţuri, chiar din mijlocul Românilor. Trei legionari marginali - care în 
lagărul Buchenwald s-au ataşat grupului dizident si erau cunoscuţi prin virulenta 
atacurilor lor contra conducerii legionare - au intrat în serviciul Francezilor si au 
denunţat pe ceilalţi legionari. Ca "sunt nazişti", ca "au ajutat pe Hitler până în ultima 
clipa a războiului", ca "sunt colaboraţionişti notorii, care trebuie sa-si ia cuvenita 
pedeapsa". Autorităţile franceze, foarte sensibile la aceste denunţuri, n-au binevoit sa 
facă o ancheta preliminară, pentru a se convinge de adevărul acestor acuzaţii, ci au dat 
un ordin global sa fie arestaţi si internaţi în lagăr toţi Românii din zona. Foştii noştri 
camarazi care s-au pretat la aceasta fapta urâta, punând în primejdie libertatea si poate 
viata atâtor compatrioţi, au fost trei studenţi: Nicolae Tanase, Antonovici si Ştefan 
Popescu. La aceştia s-a adăugat, întărind spusele lor, cunoscutul agent al lui Eugen 
Cristescu din lagărul Rostock, care uneltise asasinarea căpeteniilor legionare din acest 
campament, Serbu. Cu declaraţiile contra celorlalţi români, ei urmăreau pe de o parte sa 
se pună la adăpost de eventuale urmăriri ("noi am fost contra guvernului de la Viena, 
contra colaborării cu Germania"), iar pe de alta parte sa se răzbune pe acei legionari care 
nu aprobau defecţiunea lor. 

Oaza de pace si frăţietate de la Innsburk sărise în aer. Soarta celor arestaţi si internaţi în 
lagărul Reichenau era incerta. Puteau fi ridicaţi de la o zi la alta si predaţi guvernului din 
tara. La Nurnberg se judeca procesul căpeteniilor national-socialiste, iar în tara începuse 
procesul Antonescu. Sub ochii lor, ai celor internaţi, au fost ridicaţi ucrainieni si predaţi 
Ruşilor. Se aşteptau de la o zi la alta sa aibă si ei aceeaşi soarta. Denunţătorii, camarazii 
lor de altădată, întreţineau relaţii si cu guvernul din tara, via Viena. La Innsbruck 
apăruse un General român, Balosin, trimis de guvernul din tara pentru repatrieri. Dar 
în afara de aceasta misiune oficiala, avea si alta paralela. Unde se găsesc legionarii? în ce 
lagăre si zone, pentru ca guvernul român sa le ceara Aliaţilor extrădarea lor? Acest 
General Balosin a apărut în toate lagărele din Austria, Germania si Italia, în căutare de 
criminali de război, misiune camuflata sub formula plauzibila a repatrierilor. Generalul 
Balosin venise însoţit la Innsbruck de un colonel si de un căpitan, numit Iliescu. Acest 
căpitan, în convorbirile avute în lagărul Reicheanu, le-a comunicat unor deţinuţi de 
legătura ce exista între cei trei denunţători si guvernul din tara, prin intermediul 
Legaţiei din Viena. 

Ovidiu Stanescu, internat si el în lagărul Reichenau, 1-a văzut întâia oara pe Generalul 
Balosin intrând pe poarta lagărului Enghien-Edingen, din Belgia, unde se aflau mulţi 
prizonieri români. 



Deznodământul final a fost însă cu totul altfel decât cum sperau denunţătorii. 

Spre norocul Legiunii, în sânul forţelor franceze de ocupaţie din Austria se petrece o 
schimbare radicala. Biroul de Documentare al Armatei Franceze, care era până atunci 
controlat de comunişti din Forţele Franceze de Eliberare, este preluat de ofiţeri francezi 
de cariera, care luptaseră cu De Gaulle. Aceasta s-a întâmplat la aproximativ 6 luni de la 
internarea Românilor în lagărul Reicheanu. în locul anchetatorilor anteriori, de filiaţie 
comunista, îsi face apariţia un tânăr ofiţer, Blondei, care reia ancheta de la început. 
Procesul legionarilor si al tuturor Românilor internaţi încăpuse pe alte mâini. 

Interogatoriul făcut de Blondei nu a mai avut loc în lagăr, ci la Innsbruck, într-o 
reşedinţa a Biroului de Documentare al Armatei. De la început, cei anchetaţi au 
constatat diferenţa de atmosfera si de tratament. Cum îl descrie Filiti, Blondei era calm, 
perspicace, prietenos, inspirând încredere. Blodel era interesat sa afle ce este cu aceasta 
mişcare. Tinerii legionari i-au explicat cu entuziasm fenomenul legionar, în asa fel încât 
Blondei a fost impresionat de doctrina lor. 

Ca urmare a acestor anchete, prin care au trecut toţi deţinuţii, regimul celor închişi, de 
când a venit Blondei, s-a ameliorat. Blondei avea atâta încredere în legionari încât, când 
aceştia aveau ceva de făcut în oraş, îi lasă fara paza, fiind sigur ca se vor întoarce. 
Adeseori lipseau toata ziua. 

S-a mai întâmplat ceva care a avut efectul unui detonator asupra soartei celor internaţi. 
Tatăl lui Dionisie Ghermani, profesorul Ghermani, decanul Facultăţii de Construcţii de 
la Politehnica din Bucureşti, hidraulician emerit si specialist în teoria similitudinilor, 
este invitat la Paris, la un congres în specialitatea lui. La o recepţie întâlneşte pe 
Generalul Bethourd, guvernatorul militar al zonei franceze de ocupaţie din Austria. în 
cursul conversaţiei cu Bethourd, Profesorul Ghermani îi spune ca are un fiu în zona 
franceza de ocupaţie, la Innsbruck, într-un lagăr. Generalul promite ca se va interesa de 
soarta lui. într- adevăr, Biţi Ghermani este primul eliberat, în August. Anchetele lui 
Blondei se terminaseră. în cursul lunii Septembrie 1946 au urmat alte eliberări. Ultimul 
lăsat pe picior liber a fost Grigore Filiti. în luna Octombrie, lagărul Reicheanu fusese 
evacuat de toţi Românii internaţi. 

Din acel moment, Blondei a rămas un prieten devotat al cauzei româneşti si a făcut 
parte din echipa de instructori francezi care au pregătit pe legionarii selectaţi sa fie 
paraşutaţi în tara. 

Cei trei răuvoitori de la Innsbruck, care si-au denunţat proprii lor fraţi de credinţa si 
idealuri au fost si ei nişte victime în fond, un subproduct al "înaltei" scoli legionare a lui 
Papanace. îmbâcsiţi de atmosfera de ura propagata de acesta în lagăr, au săvârşit 
aceasta fapta degradanta. 

Dumnezeu si-a arătat încă o data mila fata de Mişcare, salvând de la o dispariţie sigura 
pe camarazii internaţi la Innsbruck. 

Nici camarazii de la Salzburg n-au fost scutiţi de atentatul delaţiunii. Si pe la ei s-a 
pripăşit un legionar dizident, care a fost recrutat de serviciile americane. Este vorba de 
un oarecare Tudose, care în tara fusese întrebuinţat la biroul Corpului Muncitorilor 



Legionari. Refugiat în Germania după evenimentele din Ianuarie 1941. Când s-a produs 
dizidenta din lagăr, el s-a ataşat grupului minoritar. 

La Viena a dus o existenta marginala si a reapărut după război la Salzburg ca informator 
al serviciilor americane militare. Tudose nu a avut nici o participare în arestările din Bad 
Gastein. în schimb, Americanii s-au servit de el pentru a identifica elementele legionare 
din Salzburg. Prin denunţurile lui, au fost arestaţi si internaţi în lagărul Glasenbach 
legionarii Neata Spiridon din Muscel si Ion Radulescu din Prahova. Acesta din urma 1-a 
descoperit pe Tudose când era internat în lagăr, gratie destăinuirii unui ofiţer american 
la ancheta. De la biroul acestuia, arătând în curte un individ, i-a spus lui Ion Radulescu: 
"Acesta v-a denunţat". Uitându-se la el bine, pe fereastra, Ion Radulescu 1-a recunoscut 
imediat, căci fuseseră împreuna în lagăr. Ion Radulescu a comunicat descoperirea lui si 
mie si altor camarazi. 

între cei denunţaţi si care erau pe punctul sa fie arestaţi se aflau si camarazii Vasile 
Mailat si Gica Tase. Dar aceştia, aflând de primele arestări, s-au refugiat la timp în 
Bavaria, unde Americanii nu s-au legat de legionari. Ceilalţi doi, Neata si Radulescu, au 
făcut un an si jumătate de lagăr, fiind eliberaţi abia în Mai 1947. 

18. PIERDERI GRELE 

Sfârşitul războiului, pe lângă necazurile inerente pribegiei si a nesiguranţei în care 
trăiam în diversele zone de ocupaţie, ne-a provocat pierderi grele în rândul celor mai 
buni camarazi pe care-i aveam. Aceste pierderi nu s-au datorat represaliilor aliate, ci 
unor episoade de alta natura, provocate de banditismul apărut după război. Voi expune 
aceste tragice cazuri de dispariţie a unor legionari de elita, când se încheiasera 
ostilităţile, în mod individual, privind soarta fiecăruia. 

1. Corneliu Georgescu 

Cum am scris, pe Corneliu Georgescu l-am rugat sa se duca la Dollersheim, ca sa 
supravegheze evacuarea trupelor din acest lagăr si îndreptarea lor spre Bavaria, care 
cădea în zona americana de ocupaţie. îl credeam în acest lagăr, când ma pomenesc cu el 
la Alt-Aussee, în ultimele zile, înainte de a pleca si eu în munţi. Se întorsese îngrijorat de 
soarta mea. Noi eram atunci pe punctul sa părăsim Alt-Aussee si sa ne asociem 
detaşamentului Eichmann, în operaţia Wehrwolf. Nu cutezam sa-1 iau în echipa ce-o 
constituisem atunci, tocmai gândindu-ma la supravieţuirea lui. Era prea mare ca sa-1 
sacrific în aceasta întreprindere riscanta. Atunci am ales doi camarazi de elita, pe Traian 
Puiu si Vasile Mailat, ca sa-1 însoţească în pribegie si sa aibă grija de el la tot pasul. 

Corneliu Georgescu a plecat împreuna cu cei doi însoţitori pe drumuri numai de ei 
ştiute. După câteva zile, au ajuns în localitatea Mittersill. Aici, Traian Puiu s-a despărţit 
de ei pentru câteva zile pentru a vizita o cunoştinţa dintr-un sat din apropiere, unde 
spera sa găsească si un adăpost pentru toţi. Corneliu Georgescu a rămas numai cu Vasile 
Mailat. Deodată apare în aceasta localitate, Mittersill, un curier trimis de Vasile 
Iasinschi de la Kitzbiihel, unde, cu ajutorul lui Gamillscheg, au obţinut camere la marele 
hotel din localitate. înainte de a se stabili definitiv la Bad Gastein, Corneliu Georgescu, 
pentru a veni în ajutorul lui Iasinschi, a acceptat sa ramâna câteva zile singur, până la 
întoarcerea lui Mailat. Ce s-a întâmplat în aceasta perioada nimeni nu ştie, în timpul 



absentei lui Mailat. Când s-a întors Mailat de la întâlnirea cu Iasinschi, nu 1-a mai găsit 
pe Corneliu Georgescu la Mittersill. îsi dăduse întâlnire cu Corneliu Georgescu într-un 
anumit loc, dar nu apăruse aici. A răscolit tot oraşul, cu acelaşi rezultat negativ. A 
întrebat pe oamenii de pe strada în dreapta si în stânga, dar nimeni nu a putut sa-i dea 
vreo informaţie. Atunci Mailat a presupus ca, poate, Corneliu Georgescu si-a pierdut 
răbdarea si a plecat de unul singur. Din acel moment nimeni nu a mai aflat nimic de 
Corneliu Georgescu. Dispăruse fara urma din Austria. 

Târziu de tot, în 1950, Dr. Ion Fleseriu, sibian ca si el, a reluat cercetările la Mittersill. 
S-a interesat pe la autorităţi si a aflat ca în acele zile tulburi, din primăvara anului 1945, 
un necunoscut a fost găsit mort pe străzile oraşului Mittersill si a fost îngropat în 
cimitirul din localitate. Dr. Fleseriu a reuşit sa obtina autorizaţia de a se face 
dezgroparea. Când i-a văzut osemintele, 1-a identificat după operaţia ce-o avusese în 
tinereţe la un genunchi si de care ştia el. 

A fost din nou înmormântat într-un alt loc si de atunci mormântul de la Mittersill a 
devenit loc de pelerinaj pentru toţi legionarii din lumea libera. în fiecare an, în cursul 
lunii Iunie, se aduna supravieţuitorii la Mittersill, unde se face slujba la cimitir si apoi în 
şedinţa solemna se comemorează viata si faptele Comandantului Bunei Vestiri, Corneliu 
Georgescu. 

După toate probabilităţile, a căzut victima unor bandiţi, care l-au jefuit de banii ce-i 
avea. 

2. Ion Ionica si Vladimir Cristi 

Pe Ion Ionica l-am întâlnit la Innsbruck înaintea Crăciunului, tocmai când ma 
pregăteam sa trec munţii în Italia. în camera lui mobilată, am dormit câteva nopţi. 

Cum am povestit mai înainte, cu Crivat, Borobaru si Mailat, am trecut munţii pe la pasul 
Brennero îndată după Crăciun. Nu ştiu în ce împrejurări Ion Ionica s-a întâlnit la 
Innsbruck cu Ministrul Vladimir Cristi si au plănuit împreuna trecerea în Italia. Din câte 
am aflat mai târziu, destul de vag, au dat peste o călăuza de origine croata, care si-a luat 
angajamentul sa-i treacă în Italia, pentru o anumita suma de bani si pentru tigari. 
însoţiţi de aceasta călăuza, au pornit peste munţi în Italia, nu ştiu daca pe la Brennero 
sau prin alta parte, si, din acel moment, nu s-a mai ştiut nimic de soarta lor. în Italia nu 
au ajuns niciodată si nici nu s-au aflat trupurile lor pe undeva. Probabil ca au fost ucişi 
de călăuza, care i-a omorât pentru a-i jefui. Trupurile lor le-a azvârlit undeva într-o 
prăpastie si asa se explica lipsa oricărei urme de la ei. 

2. Emil Bulbuc 

Emil Bulbuc a căzut si el victima banditismului provocat de stările nefaste ale războiului. 
De asta data asasinarea lui de un bandit s-a petrecut sub ochii mei. Ma pregăteam sa 
trec din Italia în Franţa, în vara anului 1947. Ca drum de trecere clandestina a frontierei 
am ales Munţii Alpi. Totul a fost pregătit amănunţit. însoţitorul meu era Paul Popescu, 
ce locuia la Milano. De partea cealaltă a munţilor ma aşteptau Marcel Ghinea si Petre 
Ponta, stabiliţi la Paris. Pentru a urca creasta munţilor, trebuia sa ajungem într-o 
localitate de graniţa, al cărui nume nu mi-1 mai amintesc. O prima halta cu autobuzul 



trebuia sa o facem de la Torino la Costigliole de Saluzzo. De aici, cu un alt autobuz, la 
localitatea de frontiera. 

Unicul meu însoţitor era la început Popescu Paul. Dar ce s-a întâmplat? Tocmai atunci 
venise la Bergamo, unde locuiam de mai multa vreme împreuna cu Toader Ioras, Dr. 
Emil Bulbuc de la Roma. El ne-a surprins tocmai în zilele premergătoare plecării de la 
Bergamo la Milano si de aici la Torino, de unde trebuia sa continuam drumul spre 
munţi. 

Aflând de planul nostru, Bulbuc mi-a comunicat ca vrea sa meargă si el cu noi până la 
frontiera, pentru a veghea pe traseul italian asupra siguranţei noastre. El are acte 
italiene si vorbeşte perfect limba italiana, încât ne poate fi de folos în legitimarea 
noastră pe la autorităţile italiene. Eu am insistat sa nu meargă cu noi. Ne vom descurca 
singuri. Paul Popescu e un om cu o minte agera si vorbeşte bine limba italiana. Parca 
aveam o presimţire. Dar n-a fost chip sa-1 înduplec pe Bulbuc sa renunţe la gândul lui. 
Asa se face ca am plecat toţi trei de la Milano la Torino si de aici în munţi. 

La Costigliole di Saluzzo am ajuns cu autobuzul înainte de masa. Informându-ne de 
celalalt autobuz, care urca spre frontiera, aflam ca nu avea legătura decât la 5 după 
masa. Ce sa facem în acest interval? După o gustare sumara, ne-am uitat spre vale si 
acolo şerpuia un râu frumos între sălcii. Ce ne-am zis? în loc sa stăm aşteptând 
autobuzul în sat, sa coborâm la vale si sa ne aşezam pe malul acestui râu primitor, unde 
ne putem odihni câteva ore la umbra sălciilor, până la plecarea autobuzului. Era în Iulie. 

Ne-am luat bagajele, am trecut podul si ne-am aşezat pe malul râului. Stăteam liniştiţi, 
fara alta grija, sa treacă timpul cât mai plăcut. Cam la o ora de când şedeam pe iarba la 
marginea râului, deodată apare în fata noastră un tânăr, ieşind din păduricea de sălcii. 
Nu i-am dat la început importanta, crezând ca a venit si el sa admire peisagiul. Dar 
observam în mâna lui un revolver, pe care îl îndreaptă apoi spre noi. Ce vrea asta? 
Ne-am ridicat si Emil Bulbuc 1-a întrebat ce vrea, îndreptându-se curajos spre el. Eu cu 
Paul Popescu ne-am tras îndărătul unor copaci. Tânărul cu pistolul arata spre un 
geamantan de piele al lui Emil Bulbuc si face chiar un gest sa-1 ridice. Emil Bulbuc se 
repede atunci la el si îi smulge geamantanul din mâini. Eu am strigat atunci lui Emil: 
"Nu te opune. Lasă sa ia geamantanul". Dar Bulbuc nu asculta. Sta lângă geamantan 
cutezător. Atunci tânărul se retrage câţiva paşi si îndreaptă pistolul spre Bulbuc. Auzim 
o împuşcătura si atunci îl vedem pe Emil Bulbuc prabusindu-se la pământ, dând un 
ţipat fioros, asa de puternic ca se putea auzi până departe. Atunci pistolarul înşfacă 
geamantanul lui Bulbuc si dispare în tufiş. Noi rămânem ascunşi după copaci, privind la 
Emil Bulbuc, care nu mai mişca. După câteva minute, presupunând ca a plecat ucigaşul, 
ne apropiem de Emil Bulbuc întins pe iarba. Murise. Fusese lovit drept în inima. 

Ce sa facem acum? Situaţia noastră era grea. Autorul crimei dispăruse si rămăsesem 
numai noi lângă Bulbuc, care venisem cu el. După cum era si firesc, primele bănuieli, 
până la descoperirea ucigaşului, ar fi căzut asupra noastră. Ne-am hotărât sa mergem la 
postul de carabinieri si sa explicam ce s-a întâmplat. L-am lăsat pe Emil Bulbuc si 
bagajele noastre pe malul râului si ne-am urcat pe podul care duce în sat. Dar, pe la 
mijlocul lui, apar carabinierii, în frunte cu şeful lor. Cum ne vede, ne pune cătuşele si ne 
duce la cazarma lor. în spatele carabinierilor era o mulţime de locuitori din sat care, 



alarmaţi de împuşcaturi, veniră sa vadă ce este. Se uitau cu ura la noi, gata sa ne linşeze. 
Toţi credeau ca noi suntem nişte contrabandişti si am împuşcat pe tovarăşul nostru în 
urma unei certe sângeroase. Un reglement de comptes, cum se spune. Cu mare greutate 
carabinierii ne-au luat sub protecţia lor, pentru a nu cădea victima furiei populaţiei. 

Ajunşi la cazarma carabinierilor, am fost conduşi la închisoare, fiecare separat, si apoi, 
imediat, la o prima ancheta. Versiunea lor era ca noi doi, Paul Popescu si eu, l-am 
omorât pe Emil Bulbuc, pentru nişte chestiuni băneşti. Situaţia mea era si mai grea, căci 
aveam acte false. Daca s-ar fi descoperit adevărata mea identitate, m-as fi putut apară 
mai uşor, dar riscam sa fiu extrădat în tara. Noi am protestat, am explicat cum s-a 
întâmplat cazul, am descris cât am putut mai bine pe tânărul care ne-a atacat, dar 
carabinierii au rămas sceptici. A doua zi trebuia sa vina judecătorul de instrucţie de la 
Cuneo, pentru a ne lua un nou interogatoriu. 

A doua zi s-a lămurit cazul printr-o adevărata minune dumnezeiasca. în apropiere de 
malul râului, un om mai în vârsta, de vreo 50 de ani, trecea tocmai atunci când am fost 
atacaţi. A auzit împuşcaturile si a văzut fugind cu o bicicleta pe tânărul criminal, în 
speranţa ca nu va fi observat de nimeni. Omul acesta din sat, care avea o mosioara prin 
apropiere, s-a dus la carabinieri si le-a povestit ce-a văzut. Tânărul a fost arestat si adus 
la cazarma gardienilor. Supus interogatoriului de rigoare, a tăgăduit până în ultima 
clipa, încât şeful care conducea cercetările nu ştia ce sa creadă. Atunci s-a decis sa facă o 
confruntare între mine si el. Eu l-am recunoscut imediat. Şeful carabinierilor ne-a lăsat 
singuri, în speranţa ca rămânând numai amândoi, se va ajunge la o clarificare. El 
continua sa creadă ca între noi si tânărul pistolar a fost o complicitate. Rămas singur cu 
el, tânărul îmi spune pe un ton ameninţător ca daca spun ceva "ma omoară si pe mine". 
Cum nu auzeam bine încă de pe vremea aceea, i-am făcut semn ca nu pricep. Atunci el a 
strigat mai tare. Soarta lui se pecetluise. în camera alăturata pândea şeful carabinierilor 
conversaţia noastră. Existau acuma doua mărturii contra lui, a omului ce 1-a văzut 
fugind de la locul crimei, si propria lui declaraţie amenintându-ma ca ma omoară. 

Peste câteva ore, ha confesado, cum spun italienii. Noi am fost eliberaţi si ne-am 
prezentat apoi la judecătorul de instrucţie Vaccario din Cuneo. Am făcut declaraţiile 
cuvenite, am avut o noua confruntare cu tânărul si apoi ne-am întors la Costigliole de 
Saluzzo, pentru înmormântarea lui Emil Bulbuc. De asta data întreg satul a participat la 
funeralii. Toţi aveau ochii înlăcrimaţi. Cum ni s-a spus, tânărul care 1-a împuşcat pe 
Emil Bulbuc fusese un temut partizan pe timpul războiului. Pentru el, a omorî un om nu 
era nimic. Tânărul se chema Mărio Colombero. A fost condamnat la 18 ani închisoare. 
La interogatoriu, la Cuneo, a mărturisit ca el credea ca noi suntem nişte bogaţi negustori 
de păduri si ca am venit pe acolo ca sa facem tranzacţii cu lemn de pădure. Geamantanul 
lui Bulbuc, pe care îsi pusese ochii, era doldora de bani. Dar nu aflase în el decât 50 de 
dolari, bani de care aveam nevoie după ce vom ajunge în Franţa. 

După Corneliu Georgescu, după Ion Ionica si Vladimir Cristi, plăteam al treilea tribut 
banditismului postbelic, în persoana lui Emil Bulbuc. 

19. ALTE PIERDERI 

Fiind încă la Alt-Aussee, am primit vizita ofiţerilor legionari Viorel Boborodea si Ilie 
Rotea, care erau detaşaţi pe frontul din Slovacia si operau în cadrul organizaţiei IC. 



Aceştia veniseră îngrijoraţi tot de soarta mea. îmi făcuseră propunerea ca, la sfârşitul 
războiului, sa ma retrag la Bratislava, unde ei aveau o buna ascunzătoare. Locuiau la o 
familie slovaca de toata încrederea si aici puteam sa stăm cât vrem si în toata siguranţa, 
chiar daca pleacă Nemţii si vin Rusii. în Austria si Germania, legionarii vor fi urmăriţi si 
după toate probabilităţile vor fi predaţi guvernului din tara, unde îi aşteaptă moartea 
sau în cazul cel mai bun o lunga închisoare. Propunerea lor mi s-a părut atrăgătoare în 
acel moment, dar le-am comunicat ca eu sunt legat de prietenii mei germani si trebuie 
sa ma retrag la munte cu ei. Nu pot sa dispar pentru a lua drumul Bratislavei. 

Dar ce s-a întâmplat cu Rotea si Boborodea? Gazda lor, de a cărei fidelitate jurau, a doua 
zi după ce Nemţii au evacuat Bratislava si au intrat partizanii slovaci, i-a denunţat 
acestora. Arestaţi, aceştia i-au predat Ruşilor, iar Rusii, după un oarecare timp de 
detenţiune, i-au dat pe mâna comuniştilor români. Au fost judecaţi si condamnaţi la 
mulţi ani închisoare. Ilie Rotea a murit în închisoarea Târgu-Ocna, iar Viorel Boborodea 
a ieşit de la Aiud în 1964. 

Ceva asemănător s-a petrecut cu avocatul Vica Negulescu. Acesta era cu mine la 
Alt-Aussee, făcând parte dintre funcţionarii guvernului. Vica Negulescu era Secretar 
General la Preşedinţia Guvernului si el mi-a redactat toate decretele ce le-am semnat în 
calitate de preşedinte de consiliu. 

în perioada când procedam la împrastierea efectivelor noastre de la Alt-Aussee în 
spaţiul austro-german, vine Vica Negulescu la mine cu o propunere de retragere din 
zona periculoasa a Austriei, unde desigur toate căpeteniile naţionaliste vor fi căutate si 
arestate de Aliaţi. Cum vedea el salvarea mea? în Croaţia. Prietenii din organizaţia 
Ustascha ne vor ajuta sa stăm la ei, până ce ne vom putea retrage într-un loc mai sigur. 
Propunerea lui Vica Negulescu nu mi-a surâs de la început. Croaţia era prada războiului 
civil. Partizanii lui Tito se apropiau de Zagreb, iar trupele germane se retrăgeau spre 
Austria. Nu numai ca nu am acceptat propunerea lui, dar l-am sfătuit sa nu facă greşeala 
sa-si caute scăparea în aceasta tara, de unde lumea fugea. Croaţia era în acel moment cel 
mai nesigur loc din Balcani. I-am atras atenţia asupra primejdiilor la care se expune. 

Dar Vica Negulescu n-a ascultat de sfatul meu. A mai convins si pe alţi legionari sa 
meargă cu el, între care pe Ion Cengher si un grup de fete. Cum era de prevăzut, în 
Croaţia au fost arestaţi de partizani si apoi predaţi Românilor. Cengher a fost omorât pe 
strada, la Masov, de un comunist evreu, iar Vica Negulescu si-a sfârşit zilele în 
închisoare, după ce a fost supus la mari cazne. 

Fraţii Hanu, Vasile si Traian, s-au întors în tara biruiţi de dorul de glie. Vasile Hanu 
mi-a mărturisit chiar din perioada când eram împreuna la munte, ca daca scapam de 
aici, el nu se mai opreşte până la Alba Iulia. E satul de pribegie si de statul printre 
străini. 

într-adevar, după ce ne-am despărţit, Vasile Hanu a plecat la Linz, unde 1-a căutat pe 
fratele lui Traian. Amândoi au luat apoi direcţia spre răsărit, trecând prin Ungaria. Dar 
în România nu s-au bucurat decât de câţiva ani de libertate. Au fost arestaţi în 1948 si 
după 16 ani de închisoare la Aiud, au fost puşi în libertate, în 1964, odată cu toţi 
deţinuţii. 



Daca examinam calculele ce si le-au făcut aceşti camarazi care au preferat sa-si caute 
salvarea în alte tari decât în spaţiul austro-german, constatam la origine o părere justa, 
dar care, până la urma, s-a dovedit a fi falsa. La sfârşitul războiului, cine putea indica cu 
precizie unde e pământul făgăduinţei, adică în ce parte a Europei ne vom putea salva? 
Eu însumi nu puteam sa dau un sfat bun celor ce îmi puneau aceasta problema. De 
aceea am preferat sa las fiecăruia libertatea de acţiune, împrastiindu-se în toate părţile. 
Din acel moment, răspunderea salvării cădea asupra fiecăruia. Cei ce au optat pentru 
Slovacia, Croaţia si România, si-au făcut socoteala ca regiunea cea mai primejdioasa e 
Germania, cu anexa ei austriaca. Aliaţii îsi vor descarcă toata furia lor contra poporului 
care a tolerat apariţia national-socialismului. Aici nu va mai fi scăpare pentru nimeni. 
Nu numai căpeteniile national-socialiste, dar si colaboratorii lor din alte naţiuni vor 
suferi urgia răzbunărilor. Din aceasta perspectiva, camarazii care au preferat sa se 
îndrepte spre răsărit aveau dreptate. 

Dar iată ca tocmai spaţiul austro-german, după primul val de represalii, în anii 
1945-1946, a oferit mai mari posibilităţi de salvare decât tarile presupuse a fi mai sigure. 
De ce? Pentru ca în Slovacia, în Croaţia, în Ungaria, în România, s-a instalat 
comunismul cu toate ororile imaginabile, în timp ce Germania de Vest si Austria au fost 
cruţate de Aliaţi, bucurându-se de libertate si de un regim democratic. 

Dar aceste configuraţii politice aparţin domeniului imprevizibilelor. Imprevizibile 
istorice pe care nimeni nu le putea descifra la ora capitularii Germaniei. 

Camarazii care au plecat spre răsărit, au făcut un calcul just, dar care a fost anulat 
ulterior de statutul bolsevico-totalitar care a decis de soarta acestor state. Germania de 
Vest si Austria, prin decizia învingătorilor de atunci, au căzut în zona libertăţii, în timp 
ce tarile din răsărit au suferit rigorile stalinismului. 

Tocmai noi, care am rămas în zona germana, am putut sa ne salvam, în timp ce 
camarazii care au apucat direcţia răsăritului au căzut în robia comunismului. 

20. AVIOANELE MORŢII 

Ultimul zbor spre tara s-a realizat de la aeroportul Wells, în a doua jumătate a lunii 
Martie 1945. Atât prin numărul celor îmbarcaţi, cât si prin materialul ce-1 transporta, 
reprezenta un summum al guvernului de la Viena, în colaborare cu autorităţile germane, 
de a ajuta mişcarea de rezistenta din tara. 

Iniţiativa nu ne-a aparţinut noua, ci Abwehr-ului. De asta data nu mai era Pffeifer care 
organiza zborul, ci şeful lui imediat, un Căpitan tot din Abwehr al cărui nume nu-1 mai 
reţin. 

Eram la Alt-Aussee când s-a procedat aceasta expediţie. Din întâlnirile mele cu acest 
Căpitan, am descoperit în persoana lui nu numai pe profesionistul antrenat în aceste 
zboruri, dar si un luptător idealist si entuziast. 

Ce spunea el? Acest zbor se va face cu cele mai bune avioane ce ne-au rămas, era vorba 
de doua; el mai era semnificativ si prin încărcătura lor preţioasa. Sute de milioane de lei, 
devize si piese de aur în cantităţi abundente. Apoi arme de tot felul. De la pistoalele cele 



mai bune până la pusti-mitraliera. Am golit magazinele Abwehr-ului de tot ce avea mai 
bun, spunea el, ca sa nu ajungă în mâna inamicului. Era ultima expediţie organizata de 
Abwehr si ne-am gândit sa-i dam o neobişnuita amploare. Ne vor însoţi cei mai experţi 
piloţi si vor participa si din partea noastră elemente de elita. Va fi aşadar o operaţie 
mixta. Rostul ei este sa ajute nu numai mişcarea naţionala de rezistenta, dar si pe 
compatrioţii noştri germani care sunt ameninţaţi sa fie deportaţi în Siberia. 

Din partea guvernului de la Viena mi-a cerut un grup de legionari care, după aterizare, 
sa pună la adăpost materialul si sa facă legătura cu grupele de luptători din munţi si cu 
organizaţia clandestina a Volksdeutsche din Ardeal. 

într-adevar amploarea acestei expediţii nu se putea compara cu nici unul din zborurile 
anterioare. Aceste avioane nu vor lansa oamenii cu paraşuta, ci ele însele vor ateriza în 
locurile alese si cei din ele se vor îngriji apoi de scoaterea materialului si punerea lui în 
siguranţa. Am fost impresionat de expunerea Căpitanului. Ma gândeam la oamenii care 
luptau în munţi si la imensul ajutor ce l-ar primi daca aceste avioane ar ajunge cu bine la 
locul de destinaţie. Zborul era cu atât mai important cu cât şeful Abwehrului din Austria 
participa la el, asumându-si riscurile tuturor. 

Mai era o chestiune. Mi s-a comunicat ca zboruri cu parasutare nu se vor mai face, deşi 
existau încă multe elemente disponibile, pregătite în şcolile speciale. Aceasta era ultima 
oportunitate. Ma gândeam si la punerea la adăpost a elementelor noastre. Cum e mai 
bine? Sa ramâna aici, riscând sa fie arestate de serviciile aliate si apoi predate 
guvernului din tara, sau sa dispară în masa româneasca? Era o dilema greu de rezolvat. 

în acest timp s-a mai ivit o noua problema care m-a determinat sa aprob acest zbor. 
Camarazii germani SD din România mi-au comunicat ca, după căderea lui Stoicanescu, 
organizaţia legionara îsi pierduse din eficacitatea ei. Petrascu singur nu putea face fata 
acţiunilor de pe teren. Ar fi necesar sa fie ajutat de cineva de la Viena. Acest mesaj l-am 
primit pe la începutul lui Martie. Ce m-am gândit atunci? Petrascu are nevoie de un 
ajutor. La Viena aveam în rezerva pe Dr. Iosif Dumitru, un bun organizator si un 
luptător de prima linie. Ma voi folosi de acest ultim zbor ca sa-1 trimit în tara pe Dr. 
Dumitru, ca ajutor al lui Petrascu. Era un motiv în plus ca sa îmi dau aprobarea la 
săvârşirea acestui zbor. întăream si organizaţia din tara cu plecarea lui Dr. Dumitru. 

M-am întâlnit la Wells, înainte de plecare, cu Dr. Dumitru si i-am dat instrucţiunile 
necesare. în aceasta localitate s-au concentrat toţi cei destinaţi sa plece în tara. Numărul 
lor total era de aproape 20. între ei fraţii Monoranu din Neamţ si aviatorul Cicero 
Popescu, venit recent la Viena. I-am văzut pe toţi, le-am strâns mâna si le-am urat mult 
noroc si paza Domnului. Erau doua avioane gata de plecare la Wells. Zborul s-a efectuat 
pe la sfârşitul lunii Martie 1945. 

De atunci nu am mai auzit nimic de ei. Legaturile cu tara fuseseră întrerupte, iar noi de 
la Alt-Aussee ne-am risipit care încotro. Târziu de tot, prin 1947, am auzit de soarta 
tragica a acestei expediţii. Cele doua avioane s-au prăbuşit undeva prin Munţii 
Argeşului. Cea mai mare parte a celor aflaţi în avioane au pierit în acest accident. Dr. 
Dumitru a murit si el. Ar fi scăpat cu viata doar câţiva legionari, care apoi s-au ascuns. 

Când am aflat m-am cutremurat de durere. Zborul în care îmi pusesem atâtea nădejdi a 



luat calea eternităţii. 

21. GRUPUL ABANDONAŢILOR 

în vederea parasutarii, un grup de 20-25 persoane a fost cules de la diferite scoli 
speciale si concentrat într-un sat din nordul Austriei. Aici oamenii au fost încartiruiţi 
într-o scoală din sat. Şeful acestui grup era Bucur Stanescu, grupul fiind format din 
legionari si subofiţeri veniţi în Germania la şcolile de specializare. Printre legionari, 
figuri mai cunoscute erau Nicu Marinescu, Costica Oprisan, Nicolae Paul, Dumitru 
Cretu, Dr. Ighisan. 

Grupul fusese împărţit în echipe de 3 persoane, dintre care una trebuia sa fie un 
telegrafist. Aşteptarea a durat mult si promisiunea parasutarii întârzia. Grupul a fost 
deplasat dintr-un loc într-altul, pentru a se asigura secretul operaţiei. 

în cursul lunii Aprilie, după ce Rusii se apropiau de Viena, şefii grupului si-au dat seama 
ca parasutarea nu mai este posibila. într-adevar ofiţerii germani de legătura dispăruseră 
si ei. Practic grupul era abandonat. Atunci şefii grupului, Nicu Marinescu, Oprisan si 
Cretu, iau hotărârea sa plece spre tara, străbătând Ungaria în marş, strecurându-se 
clandestin spre frontiere. Dar nu aveau arme suficiente. Atunci Nicu Marinescu propune 
ca 2-3 legionari sa plece voluntar la Dollersheim si sa se întoarcă cu armele necesare. 
S-au anunţat voluntar Dumitru Cretu, Nicolae Paul si un subofiţer. Ajunşi la 
Dollersheim au găsit aici pe Ilie Smultea, subofiţer în regimentul 2. Cu ajutorul lui si-au 
procurat armele necesare, le-au încărcat în nişte rucsacuri si au plecat sa se întoarcă la 
camarazii lor. 

Trenurile nu mai funcţionau din cauza deselor bombardamente. Atunci au luat-o pe jos, 
cu gândul sa ajungă la localitatea unde erau încartiruiţi cât mai repede. Dar, în drumul 
lor, au fost prinşi, ca într-un cleşte, la frontiera austro-germano-ceha, de trupele 
americane care înaintau din vest si trupele ruseşti care veneau din răsărit. S-au refugiat 
într-o pădure, unde au găsit o casa de munte. Aici au fost descoperiţi de o patrula 
americana, care i-a luat prizonieri. Au fost duşi la statul major al unităţii, unde au fost 
anchetaţi. După mai multe peripeţii, au reuşit sa se sustragă vigilentei americane si sa se 
elibereze singuri. 

Grupul iniţial format din peste 20 de oameni s-a împrăştiat. Unii au plecat în tara, alţii 
au rămas în Austria. 

între cei plecaţi în tara a fost si Costica Oprisan, a cărui viata de martir a fost înfăţişară 
de mai mulţi autori în scrierile lor. 

22. GUVERNUL DE LA VIENA DIN PERSPECTIVA ISTORIEI 

Guvernul de la Viena - deşi sunt mulţi care vor sa-1 ignore sau sa-1 treacă între 
efemeridele istoriei - a avut un rol decisiv în viata neamului nostru până la Marea 
Revoluţie din Decembrie 1989. Acest guvern a fost factorul care a asigurat legătura si 
continuitatea între vechea Românie, asa cum ieşise din primul război mondial, si 
România subjugară si căzuta în robia comunista. Gratie acestui guvern, s-a făurit 
mişcarea naţionala de rezistenta si s-au creat premisele resurecţiei din Decembrie 1989. 



Este necesar ca, la sfârşitul acestei expuneri, sa înfăţişam în mod sintetic importanta si 
valoarea acestui guvern în asigurarea liniei de viata a neamului. 

I. Salvarea onoarei naţionale 

Cel mai important lucru ce 1-a săvârşit guvernul de la Viena, în procesul istoric al 
neamului nostru, a fost salvarea onoarei naţionale. în timp ce prin actul de la 23 August 
armata româna, a fost împinsă de conducătorii ei sa schimbe frontul si sa întoarcă 
armele contra armatei germane, aliaţii de ieri ai soldaţilor români, cu care au luptat cot 
la cot contra bolşevismului până în Caucaz, guvernul de la Viena a creat o armata 
naţionala, care a continuat glorioasa epopee din răsărit. Pe Schwed/Oder, un regiment 
român a păstrat linia frontului contra diviziilor sovietice si mulţi soldaţi ai acestui 
regiment au căzut în ciocniri cu trupele inamice. Contribuţia armatei naţionale din 
punct de vedere al numărului n-a fost mare, dar, pe plan moral, a reprezentat un protest 
istoric contra acelora care si-au căutat salvarea în trădarea aliatului de ieri. 

II. Continuitatea luptei anticomuniste 

Guvernul naţional de la Viena a asigurat continuitatea luptei anticomuniste a poporului 
român, de când a biruit în Rusia revoluţia bolşevica. Abia apăruse comunismul la vecinii 
din răsărit, si armata româna trece Prutul, în 1918, pentru a apară pe fraţii noştri din 
Basarabia. în numeroasele ciocniri cu hoardele bolşevice au căzut mulţi soldaţi si ofiţeri 
până ce aceste hoarde au fost azvârlite dincolo de Nistru si s-a asigurat liniştea acestei 
provincii. în 27 Martie 1918, sub scutul armatei române, s-a proclamat alipirea 
Basarabiei la Patria-Mama. Izbucnind revoluţia comunista din Ungaria, sub Bela Kuhn, 
tot armata româna si-a asumat răspunderea istorica sa sufoce acest focar de bolşevism, 
care ameninţa întreg centrul Europei. 

Din acest moment, Statul Român a stat permanent de veghe pe Nistru pentru a 
împiedica expansiunea pericolului comunist în tara noastră. 

Când conducătorii României, la 23 August, au făcut greşeala sa uite de toate aceste 
învăţăminte ale trecutului si sa deschidă graniţele tarii invaziei bolşevice, guvernul de la 
Viena s-a opus acestui act nesocotit si cu mijloacele ce le avea la dispoziţie a continuat 
lupta anticomunista a poporului român. Mişcarea Legionara cunoştea inamicul si ştia ce 
urmări tragice va avea pentru soarta poporului român tovărăşia cu tiranii de la Moscova. 

III. 12.000 de prizonieri români salvaţi 

Guvernul român de la Viena a salvat de la moarte sigura peste 12.000 de prizonieri 
români internaţi în lagărele germane. Aceştia mureau în număr mare, zi de zi, din cauza 
lipsei de hrana, îmbrăcăminte groasa si căldura. încorporându-i în armata naţionala, li 
s-a asigurat minimul de experienţa pentru a supravieţui acestei perioade grele din viata 
lor de ostaşi. 

IV. 400 de legionari din lagăre în libertate 

Guvernul de la Viena a salvat dintr-o situaţie apăsătoare si nesigura pe cei 400 de 
legionari internaţi în lagărele de la Buchenwald, Dachau si Oranienburg. Fara de 
formarea acestui guvern, legionarii ar fi rămas mai departe internaţi în lagăre si cine ştie 



daca n-ar fi căzut în mâinile Ruşilor. După capitularea Germanilor, aceşti legionari, 
împrăştiaţi în toate tarile lumii libere, au format primele centre de rezistenta ale exilului 
contra cotropitorului din tara. Tot aceşti legionari au asigurat continuitatea Legiunii în 
cei 40 de ani de pribegie. 

V. Asistenta refugiaţilor din tara 

Guvernul de la Viena s-a îngrijit de asistenta sociala a numeroşilor români refugiaţi din 
tara. Aceştia si-au găsit adăpost si hrana fie în diverse lagăre germane fie ca s-au bucurat 
direct de ocrotirea autorităţilor guvernului de la Viena. Sute de români refugiaţi au 
putut găsi o mâna frăţeasca de ajutor din partea funcţionarilor de la Ministerul de 
Interne si al Ocrotirilor Sociale, condus de Vasile Iasinschi. 

VI. Mişcarea de rezistenta din tara 

Guvernul român de la Viena a pus bazele mişcării de rezistenta din tara. Peste o suta de 
legionari, între care numeroşi fruntaşi ai Legiunii, au fost paraşutaţi în România si au 
început acolo reorganizarea Mişcării. S-a realizat o întrepătrundere si o colaborare 
strânsa între legionarii veniţi din Germania si legionarii liberi din tara. Din sânul acestor 
noi unităţi s-au format apoi, la scurt interval, primele echipe de lupta contra 
cotropitorului si a uneltelor lui. Glorioasele fapte de arme ale acestor echipe îsi aşteaptă 
viitori istorici care sa le eternizeze faptele lor eroice. Militarii si membrii vechilor partide 
au venit mult mai târziu ca sa îngroaşe rândurile primilor luptători legionari, după ce se 
formaseră zonele de acţiune în diferitele parti ale tarii. 

VIL Guvernul de la Viena: expresia întregului neam românesc 

Digul de împotrivire si protest ridicat de guvernul de la Viena contra alianţei cu 
Moscova si-a găsit confirmarea în câţiva ani pe aria întregului românism. 
Anticomunismul legionar s-a transformat într-o certitudine naţionala. Adeziunea 
întregului neam românesc s-a verificat atât în tara cât si peste hotare. în tara tot mai 
numeroşi Români si-au luat riscul de a apuca pe calea munţilor pentru a se alătura 
acelora care, din toamna anului 1944, au creat cuiburi de rezistenta în păduri si locuri 
greu de străbătut. Partidele, care au deschis graniţele tarii invaziei sovietice, s-au 
convins si ele târziu de tot de nenorocirea ce s-a abătut asupra tarii si au căutat sa 
formeze un front comun cu legionarii. în exil, tot mai mulţi refugiaţi din tara si-au 
căutat scăparea în Occident, trecând prin primejdii de moarte pentru a ajunge în lumea 
libera. 

Dar acest drum a fost descoperit mult mai înainte de 1948 de către guvernul de la Viena, 
care a avertizat naţia asupra consecinţelor catastrofale ale alianţei cu Rusia, evocând 
spiritul testamentar al Căpitanului. Acest guvern nu a făcut numai retorica, ci s-a opus 
cu armele contra dominaţiei comuniste din România, luptând alături de armata 
germana sau varsându-si sângele pe crestele munţilor. 

Cei ce s-au refugiat în Occident, după 1948, între care mulţi militari si membri ai 
vechilor partide, au adoptat în realitate punctul de vedere al guvernului naţional român 
de la Viena. Numai acest guvern a prevăzut nenorocirea ce se va abate asupra poporului 
nostru si a creat cea dintâi tranşee de rezistenta contra cotropitorului, atât în tara cât si 



peste hotare. în concluzie, singura poziţie care a rezistat la toate intemperiile politice, în 
confruntarea dintre poporul român si bolşevism, a fost cea reprezentata de guvernul de 
la Viena. 

VIII. Echipa Tanase - Golea - Samoila 

în tara luptele de partizani contra poterelor vrăjmaşe s-au desfăşurat în toate regiunile 
favorabile acestei acţiuni: în Bucovina, în Munţii Apuseni, în Banat, în Munţii 
Făgăraşului, pe Târnave, în Argeş, în Moldova, în Dobrogea, pe Parâng. Legionarii din 
afara hotarelor nu au privit doar ca simpli spectatori la aceasta ciocnire de moarte cu 
năvălitorul de peste Nistru. O echipa de legionari din lumea libera s-a întors în tara pe 
calea aerului si timp de trei ani, 1950-1953, s-a înfruntat cu stăpânirea străina, ridicând 
moralul celor din închisori si umplând de mândrie neamul nostru cu faptele lor 
legendare. Ei n-au făcut decât sa continue acţiunea temerara a legionarilor paraşutaţi în 
tara pe timpul guvernului de la Viena. Ei au căzut în încleştarea cu inamicul, dar 
hotărârea lor de a se întoarce în tara din lumea libera, unde se bucurau de o viata tihnita 
si lipsita de primejdii, îi înalta între marii eroi ai istoriei noastre. 

IX. Doua cârti epocale 

Tot guvernului de la Viena, ca o proiecţie mai îndepărtata a lui, se datorează apariţia a 
doua lucrări istorice monumentale, care expun tragedia neamului nostru între cele doua 
războaie. 

E vorba mai întâi de lucrarea fostului ministru de externe al României si apoi al 
guvernului de la Viena, Mihail Sturdza, cu titlul România si sfârşitul Europei. A doua 
lucrare relatează faptele de arme al războiului purtat de Români contra Uniunii 
Sovietice, 1940-1944, si este scrisa de Generalul Platon Chirnoaga. 

Amândouă cărţile nu s-ar fi putut realiza decât în atmosfera de libertate din lumea 
libera. Autorii lor, ca membri ai guvernului de la Viena, s-au bucurat de libertate din 
partea Aliaţilor, care au apreciat atitudinea dreapta si curajoasa a acestui guvern. Sub 
ocrotirea puterilor occidentale, au putut sa lase posterităţii aceste mărturii nepreţuite 
despre lupta poporului nostru pe câmpul de onoare pentru libertate si independenta. 
Sunt unicele lucrări existente care înfăţişează, cu competenta si respect al adevărului, 
drama neamului nostru între cele doua războaie. 



